
I.M.:  În  dialogul  cu  titlul   Începând  de  la  nemurire  ne-am referit  la  om  care  –  odată  ce  a  fost  creat  de  Dumnezeu  –  este nemuritor.  Omul,  spune  Părintele  Stăniloae,  are  „o  mișcare nesfârșită de transcendere spre misterul său, dar și spre Misterul absolut  de  care  depinde.  (...)  Nemurirea  e  implicată  în  setea  lui de  experienţă  nouă,  de  transcendere  și  convergenţă  sau  de comuniune fără de sfârșit”. 

Iată  un  pasaj  din  Chipul  nemuritor  al  lui  Dumnezeu: Veșnicia,  ca  condiţie  a  înaintării  fără  sfârșit  în  sensul existenţei, a biruinţei veșnice a existenţei asupra nonsensului și nedeplinătăţii, e înscrisă în setea persoanei după cunoașterea tot  mai  adâncă  a  sensului  tot  mai  luminos,  revelat  și  fără 


sfârșit. 

Așadar,  a  avea  chipul  lui  Dumnezeu  nu  e  deloc  nesemnificativ… 

N.:  Așa  pare…  mai  cu  seamă  că  evocă  două  mistere.  Unul este  misterul  chipului  omului,  iar  altul este  misterul  Chipului  lui Dumnezeu. Despre misterul omului, întru asemănare cu misterul lui  Dumnezeu,  se  vorbește  însă  prea  puţin  în  lumea  de  azi, ca  și  când  s-ar  cunoaște  deja  omul  sau  cunoașterea  omului ar  fi  saturată,  ar  fi  epuizată,  de  unde  nevoia  de  augmentare, de  adăugare,  chiar  dacă  într-o  formă  de  protezare.  Existenţa misterului  uman  implică  o  chemare  la  descoperirea  (și  a)  tainei omului, nu doar a tainei lui Dumnezeu. Și aceasta este o ţintă de luat în atenţie, deloc nesemnificativă. Dimpotrivă. Când ne referim la un mister al omului, avem în atenţie un izvor de sensuri, o sursă 

gestantă, născătoare de semnificaţii. 

Relevant mi se pare faptul că nu definește nemurirea într-un sens  imobil,  inactiv, ca  încremenire, ce ar aminti de  Samkhya, ci într-unul legat de o sete de experienţă nouă, de transcendere, de convergenţă și de comuniune  fără de sfârșit. Iar această disponibilitate către convergenţă – o convergenţă care este subîntinsă de un  sens  al  nemuririi  –  e  ceva  ce  nu  prea  intră  în  preocuparea contemporanilor.  Nu  vorbim  de  o  nemurire  solitară,  ci  de  o nemurire  căreia  i  se  dau  coordonate  specifice.  Iar  acestea  sunt cuprinse  într-un  chip  inefabil  sau  într-un  mister  al  omului  care știe  de  un  Mister  Absolut,  dar  știe  în  același  timp  și  că  misterul său depinde de acesta. Misterul omului nu poate fi descoperit cu adevărat decât în legătură cu Misterul Absolut. Altfel nu se poate descoperi,  în  acest  sens  al  nemuririi  fericite,  mă  refer,  care  nu poate fi decât în adâncită comuniune. De fapt este misterul unui chip revelat care este eminamente personalist –  persoana definită 

în acest sens apofatic, ca mister. Deci, subiectul ca taină! 

Aici mi se par semnificative coordonatele nemuririi. Și, apropo de  Începând de la nemurire, aceasta înseamnă că, din perspectivă 

formativă,  pornesc  din  acest  orizont,  ca  fiind  unul  deja  dat. 

Aceasta am vrut atunci să punem în atenţie în  Iconnika 1, anume faptul  că  putem  porni  de  la  aceste  direcţii  formative  care  ţin  de perspectiva nemuririi întru care, practic, ne așezăm, după care ne orientăm. E altfel de nemurire. Nu e o nemurire solitară, în sensul de  nemișcare  absolută.  Nu  e  o  încremenire  într-o  nemurire… 

moartă,  ca  să  zic  astfel,  înecată  într-o  beatitudine  de  sine,  gen Sat-Chit-Ananda  ( Saccidānanda),  celebra  formulă  hinduistă  care descrie natura ultimă a realităţii (lui Brahman). 

Ni  se  dau,  așadar,  aceste  coordonate  ale  revelaţiei  hristice: veșnicia  este  condiţie  a  înaintării  fără  de  sfârșit  în  sensul existenţei. Veșnicia, deci, tot așa, nu este o statică imortalitate, ci este conţinută în dinamica întâlnirii interpersonale, a comuniunii. 

Și acest sens mi se pare semnificativ, iarăși subliniez, prin faptul că 

implică și o transcendere, cumva neîncetată. O transcendere care arată și o reașezare în misterul omului descoperit prin raportare la misterul  lui  Dumnezeu.  Și,  la  fel,  veșnicia,  condiţie  a  unei înaintări  fără  sfârșit,  implică  o  permanentă  transcendere.  Nu  ai 8 

Conştiinţa – Subiect Apofatic (I) ajuns  în  veșnicie  ca  la  un  sfârșit,  și  te-ai  oprit  ca  într-un  punct terminus,  ci  ai  ajuns  la  un  început  nesfârșit,  la  un  nesfârșit  de începuturi. E și o înaintare fără sfârșit în care se descoperă sensul existenţei. Sau și sensul este înţeles ca o înaintare fără de sfârșit. 

Dar  într-o  anumită  orientare,  nu  oricare.  De  aici  și  biruinţa veșnică asupra non-sensului și a nedeplinătăţii. Cu alte cuvinte, în veșnicie avem și plinătate, și sens, dar și o existenţă dinamică ce se desfășoară spre o paradoxală împlinire nesfârșită. 

De  fapt,  asupra  acestor  detalii  am  vrut  să  atragem  atenţia atunci, în acea convorbire. De ce? Pentru că, de regulă, se începe de la omul căzut și nu se iau în considerare aceste coordonate ale misterului  său  pe  care  putem  și  trebuie  să  le  asumăm  și  din perspectivă formativă. Ţin de o viziune care pune un anumit tip de accent. Acest accent ar trebui surprins. 

Privitor la Veșnicie, evocam anterior faptul că, în creștinism, relaţia dintre Veșnicie și timp e mai complexă. E o altă relaţie decât vedem în dialectica de tip filosofic antic. Veșnicia lui Dumnezeu, revelat ca Treime de Persoane, este radical altceva. La fel este și cu raportul  iconomic  cu  creaţia  Sa,  care  se  vede  altfel,  dacă  ne așezăm în perspectiva întrupării și a îndumnezeirii. Mai este însă 

și  o  veșnicie  eonică,  cea  a  paradigmelor  divine  ale  creaţiei. 

E  adevărat  apoi  și  că  creaţia  apare  odată  cu  începutul  timpului. 

Dar  există,  totodată,  și  o  structură  permanentă  a  creaţiei,  ca  o componentă supratemporală. E un fel de veșnicie creată care ţine de sufletul omului, de natura sa, de fiinţialitatea lui astfel creată. 

Acest  mister  al  omului  –  care  nu  se  confundă  cu  misterul  lui Dumnezeu – este o structură-substanţă a permanenţei indestruc-tibile  a  creaţiei.  Și  aici,  în  acest  mister  al  omului,  aflăm  ceea  ce experiau  practicanţii  misticilor  metafizice  antice.  Și  anume  ce? 

O conștiinţă spectator care transcende cotidianul ca scenă a lumii. 

O conștiinţă care vede cumva dintr-un  dincolo istoria. Este deasupra acestui ghem al timpului, desfășurat ca proces al devenirii. 

Această perspectivă metafizico-filosofică avea un anumit tâlc. 

Exprima  o  distincţie  și  o  ruptură  ontologică,  infra-antropologică, între  relativul  și  efemerul  istoric,  respectiv  taina  chipului  omului care,  în  viziunea  isihastă  ghelasiană,  este  fiinţialitate  creată. 

Este  un  chip  permanent  al  creaţiei.  Dar,  fiind  un  permanent  al creaţiei, ne indică – Părintele Stăniloae a semnalat, de asemenea – 

subiectul uman în sensul său transcendent, dar infra-antropologic. 

Trebuie subliniat acest caracter infra-antropologic, pentru a reitera faptul  că  e  o  transcendere  care  nu  iese  din  ordinea  creată.  Însă, acest subiect  transcende  nu  doar  corpul, ci și subiectul  cartezian, analitic. Dar se descoperă totodată și dincolo de un subiect transcendental, care ar fi doar structura energetică subtilă,  meta-fizică 

sau   meta-corporală.  Există  deci  o  realitate  creată  mai  profundă, o  substanţă  fiinţială.  Aici  aflăm  acest  mister  al  omului,  ca  să 

desemnăm  în alţi  termeni acest subiect  transcendent, cel despre care s-a vorbit aici, de la început, și care este în natura, în substanţa sa – așa cum a precizat Avva Ghelasie – o  realitate fiinţială (creată). 

Vorbim  de  un  chip  permanent  al  creaţiei,  așadar.  Aceasta  este miza. Ceea ce înseamnă că statutul creaţiei, prin chipul omului, e mai  complex,  nu  e  doar  unul  relativ.  Se  poate  spune,  chiar,  că 

există un statut de „absolut de creaţie”, prin acest mister. În sensul acesta,  se  poate  vorbi  de  o  vedere  asupra  chipului  omului  din perspectiva  permanenţei.  O  vedere  de   dincolo,  așadar,  chiar  de deasupra râului istoriei. Aceasta exprimă faptul că nu totul curge. 

E  o  componentă  a  structurii  umane  care  nu  e  de  natură 

divină, dar care  nu are caracteristicile relativului, ale  trecerii, ale curgerii,  ale  inconsistenţei.  Aceasta  era  confuzia  anticilor,  care persistă  încă  până  astăzi  la  contemporanii  fermecaţi  de  mistica metafizică.  Dar  totuși,  anticii  au  descoperit,  pe  cale  mistică,  că 

există o realitate fundamentală ce are această calitate de martor, în sensul  că  privește  detașat,  din  alt  sistem  de  referinţă,  cele  ce  se mișcă,  cele  ce  se  desfășoară.  Vede  cele  ce  sunt  într-o  devenire temporală,  fără  a  se  amesteca  cu  ele.  Vorbirăm  însă  aici  doar despre chipul omului. Chipul lui Dumnezeu este dincolo de acest transcendent creat. 

Vizavi  de  chestiunea  heideggeriană  ce  privește   Fiinţa  și timpul, Avva Ghelasie considera că perspectiva creștină este alta – 

dacă privim prin optica răsăriteană –, atunci când Dumnezeu este Fiinţă și har –  Fiinţă necreată și  Energii necreate, iar creaţia/omul nu este  numai  timp, ci și  fiinţă.  În ce sens?  Ontologic omul este 10 

Conştiinţa – Subiect Apofatic (I) fiinţialitate  creată   și   energii  create,  iar  fiinţialitatea  creată  e  un chip permanent al creaţiei și un chip de prezenţă care transcende timpul…  Un  chip  permanent  prin  natura  sa  fiinţială.  Un  chip permanent,  indestructibil,  care  nu  se  confundă  însă  cu  paradigmele divine care ţin de ordinea necreată. 

Apropo de  transcenderea la care se referă  isihastul, aceasta este  una  ce  are  mai  multe  aspecte  și  mai  multe  ţinte.  Este transcenderea  i)  către  acest  mister  al  persoanei  omului;  este ii) transcenderea către celălalt; însă este și iii) transcenderea către Dumnezeu, ca Transcendent Absolut cu hotar absolut care nu lasă 

loc  confuziei  dintre  creat  și  necreat,  dar  lasă  loc  întâlnirii, comuniunii  și  comunicării.  Din  perspectivă  creștin-răsăriteană, raportul Veșnicie-timp se poate sub-structura pe alte detalii, care sunt diferite de cele filosofice. Se depășește astfel logica dualistă: Veșnicie vs. timp. Mai mult, intrând în spaţiul personalist, timpul, așa cum spune Părintele Stăniloae, ne este dat ca să-l umplem de Veșnicie. Viaţa duhovnicească se arată astfel ca o cale nu de ieșire din  timp,  nu  de  evitare  a  timpului,  ci  de  umplere  a  timpului  de Veșnicie. 

Altfel zis, nu este doar un simplu raport de exterioritate sau de  juxtapunere-alipire  între  Veșnicie  și  timp,  ci  este  posibilă  o pătrundere  reală  a  Veșniciei  în  timp.  Pătrunderea  are  o  explicaţie (și) în taina îndumnezeirii omului, în sens ortodox. O îndumnezeire a omului care ne arată că Dumnezeu pătrunde în om, în misterul său și în toate ale sale, inclusiv în trup, pe care-l amprentează cu Veșnicia Sa. Și, din această perspectivă, ontologică, Veșnicia începe să  infuzeze  istoria, prin oamenii sfinţi,  în primul rând, care sunt pătrunși  de  Dumnezeu,  având  drept  începătură  a  învierii  lor Învierea lui Hristos. Prin înviere totul se orientează altfel, apropo de  sens.  Calea  vieţii se  configurează  din perspectiva  Învierii  care ne arată că moartea nu mai are ultimul cuvânt. 

I.M.: În  Chipul nemuritor al lui Dumnezeu, Părintele Stăniloae scria: „Acesta este și sensul pozitiv al timpului. Fără Cuvântul, și  mai  ales  fără  Cuvântul  întrupat,  făcut  om  ca  să-i  conducă  pe oameni în timp spre iubirea pe care o are El faţă de Tatăl, timpul n-ar avea nici un rost. Timpul poartă pecetea Cuvântului și va 11 

fi asumat de Cuvântul întrupat, spre a-l conduce spre veșnicie, sau  spre  sfârșitul  lui,  fără  a  se  pierde  cele  bune  câștigate  în decursul  lui,  ceea  ce  înseamnă  conducerea  oamenilor  în  timp spre veșnicia lor în El. Deci lumea nu numai că a fost creată prin Cuvântul  dinainte  de  veci,  ci  și  pentru  Cuvântul,  Care  se  va întrupa ca să adune lumea în veșnica unire cu Sine și, prin Sine, cu întreaga Sfânta Treime.” 

N.: Nu ne mai aflăm într-un spaţiu al dialecticii Veșnicie  vs.  

timp.  Suntem într-o nouă  viziune, cea  hristică. Este  o schimbare de paradigmă. Un al raport. Întruparea Cuvântului oferă privirii un  alt  orizont,  unul  prin  care  se  deschide  posibilitatea  comunicării/întâlnirii  dintre  Veșnicie  și  timp.  Hristos  este  ușa  prin care regăsim calea împăcării dintre Veșnicie și timp, care nu mai sunt învrăjbite și separate de o prăpastie de netrecut. 

Apoi,  vorbim,  nu  de  un  sens  negativ  al  timpului,  asociat numai  căderii,  ci  de  un  sens  pozitiv  al  timpului  descoperit  prin întruparea Cuvântului, Cel care ne arată calea iubirii Sale filiale – 

atât ca Dumnezeu, cât și ca Om – faţă de Tatăl, deschizându-ne în  timp  accesul  real  la  trăirea  tainei  Împărăţiei  Sfintei  Treimi. 

Veșnicia  se  extinde  liturgic  în  timp.  Oamenii  sunt  ca  atare modelaţi, în timp și prin timp, în chip filiativ, prin Duhul, spre o înveșnicire  a  lor  în  Dumnezeu,  întrucât,  numai  în  Duhul adevărului, prin și întru Fiul, pot recunoaște pe Tatăl. 

Timpul  își  devoalează  astfel  un rost  hristic,  pe  de  o parte, prin faptul că poartă în sine o pecete a Cuvântului și, pe de altă 

parte,  pentru  că  e  asumat  de  Hristos,  Cuvântul  întrupat,  care  îl conduce spre sfârșitul său prin lucrarea Sa asupra oamenilor, pe care îi călăuzește – foarte important detaliul! – spre „veșnicia lor în El”. 

De ce e semnificativ detaliul? Pentru că deosebește „veșnicia oamenilor”  în Dumnezeu  de  Veșnicia  lui  Dumnezeu  –  Veșnicia, propriu-zisă. Această distincţie ne arată că unirea dintre Dumnezeu și  creaţia  Sa  se  prezervă,  în  veșnicie,  neamestecată,  neconfun-dată,  în  Hristos.  Dar  ne  indică  totodată  și  faptul  că  omul  nu poate să treacă de hotarul său paradigmatic divin. Altfel spus, nu poate să răzbată dincolo de paradigmele divine. Oamenii se pot 12 

Conştiinţa – Subiect Apofatic (I) îmbrăca  în  aceste  paradigme  care  constituie  „veșnicia  lor”  în Dumnezeu. Paradigmele sunt modelele veșnice prin care Dumnezeu se imprimă în creaţia Sa. 

Deși cu un rost pozitiv, timpul are o încheiere, totuși, iar la acest capăt al său, de final, nu de interval – precum și la celălalt capăt,  de  început  –,  nu  este  nimicul,  ci  Dumnezeu.  În  timp  se lucrează, așadar, la această recapitulare finală a creaţiei în Hristos, creaţia  neputând  fi  înveșnicită  decât  în  Hristos,  pentru  că  în  și prin Cuvântul sunt concepute paradigmele divine, întrucât, știm, prin „Cuvântul toate s-au făcut”. 

Prin Întruparea Cuvântului se re-face posibilitatea legăturii cu  modelele-paradigmele  divine.  Veșnicia  acestor  paradigme începe  să  transpară  în  timp.  Veșnicia  își  pune  amprenta  asupra timpului, arătând ceea ce este calea,  hic et nunc, de asemănare a omului cu Dumnezeu, în Hristos. 

Majoritară, din nefericire, este opinia că umanitatea rămâne strict  într-un  parcurs  istoric,  temporal,  paralel  cu  Veșnicia. 

Ca  viziune  creștină,  suntem  în  altă  orientare,  cum  spuneam. 

Urmărim  ca  Veșnicia  să  se  aștearnă,  să  se  întrupeze,  să  umple timpul, pentru că atunci când timpul nu se va mai umple nicicum de Veșnicie, pentru că nu mai este cineva dispus să o trăiască, își va atinge finalitatea. Atunci, de fapt, istoria își va atinge sfârșitul. 

Se  încheie.  De  aceea  creștinul  este  considerat  sarea  pământului, pentru că îl „conservă”, nu altfel decât păstrând Veșnicia și sensul ei în carnea timpului. 

I.M.: În  Omul și Dumnezeu,  Părintele Stăniloae consemna:  

„Dumnezeu  dă  clipei  mele  valoare  eternă  și  umple eternitatea  mea  de  timpul  specific  trăit  de  mine  pentru  că  e Persoană eternă și mă preţuiește pe mine ca persoană eternă în clipele  timpului,  pentru  că  vrea  să  fie  în  dialog  etern  cu  mine. 

Fără Dumnezeu ca Persoană n-aș putea fi nici eu ca persoană și în acest caz n-ar mai avea pentru mine valoare nici timpul, nici eternitatea. N-ar mai avea cine preţui timpul și eternitatea și nici cine  le  distinge  și  uni.  Le  am  și  le  unesc  pentru  că  Dumnezeu cel  etern  m-a  făcut  să  vieţuiesc  în  timp,  dar  pentru 13 

eternitate.  Fără  un  Dumnezeu  personal  creator  al  omului  ca persoană, totul ar fi o temporalitate eternă.” 

N.:  Așadar,   o  valorizare  a  clipei,  a  intervalului  de  timp minimal,  secvenţial,  nu  numai  din  perspectiva  următorului moment, a următoarei clipe, sau din însăilarea lor zală cu zală, ca momente temporale, ci din perspectiva eternităţii. De subliniat și de  reţinut  că  vedem  aici,  în  textul  expus,  atât  pe   Dumnezeu  – 

 Persoană eternă, cât și pe  om – persoană eternă, ceea ce ne arată 

că  dialogul  interpersonal,  în  fondul  său,  se  desfășoară  într-o ordine  a  eternităţii.  Se  articulează,  deci,  în  categoriile  de  limbaj ale eternităţii. 

Un  fapt  semnalat  și  de  Avva  Ghelasie,  atunci  când  scria despre isihasm ca despre un „dialog în absolut”. Un dialog ce are în  prim-plan  persoanele  divine  și  umane,  în  conţinutul  și  actul lor fiinţial, necreat, respectiv creat. Este o exprimare-comunicare a  persoanelor  care  se  desfășoară,  întâi  de  toate,  într-o  dimensiune  apofatică,  fiinţială,  dincolo  de  exprimarea  prin  limbajul gândirii și al simţirii. 

Isihastul de la Frăsinei a adus de altfel un „plus” mistagogic, evident, personalismului contemporan, prin inedita focalizare pe chipul triadic al persoanei prin care precizează structura acestui limbaj  ce,  în  natura  sa,  este  fiinţial.  Fără  îndoială,  se  prezervă 

distincţia  dintre   fiinţialitatea  necreată,  divină,  și   fiinţialitatea creată,  umană.  Astfel,  atunci  când  vorbim  de  persoană,  în  sens mistic isihast, ea trebuie identificată ca un chip triadic de natură 

fiinţială. Este o substanţă duhovnicească, nu o energie. Propriu-zis, caracterul  etern  al  persoanei  e  dat  de  ontologia  sa  fiinţială,  în ambele sale caracteristici:  necreată, respectiv  creată. 

Aici  este  o  cheie  de  înţelegere:  asocierea  eternităţii  cu ontologia  fiinţială,  conţinut  al  persoanei.  Asta  înseamnă  că 

trebuie  să  „operăm”  cu  categoria  persoanei  nedisociată  de ontologia  fiinţială,  pe  care  trebuie  să  o  distingem  de  ontologia energetică,  pentru  că  –  îmi  permit  un  truism  –  fiinţialitatea  e fiinţialitate, iar energiile sunt energii. Adică, nu se amestecă și nu se  confundă.  Ne  situăm  astfel  în  altă  perspectivă  decât  cea filosofică.  Se  operează  cu  alte  categorii.  Trebuie  remarcată  în 14 

Conştiinţa – Subiect Apofatic (I) acest sens trecerea de la categoria filosofică a  Fiinţei la categoria teologică  a   Persoanei.  O  chestiune  evidenţiată  cu  tușă  tare  de Avva  Ghelasie,  care  considera  că  fără  acest  personalism  funciar mistica  isihastă  nu  se  poate  identifica  în  chip  autentic,  pe  de o  parte,  și  distinge  fundamental,  pe  de  altă  parte,  de  misticile metafizice,  ezoterice  sau  monoteiste,  cum  sunt  sufismul  și cabala,  de  pildă.  Însă,  în  viziunea  personalistă  se  păstrează  (și) fiinţa,  dar  ca  substanţă  fiinţială,  deci  ca  fiind  conţinut  (fiinţial) al  persoanei,  ceea  ce-i  conferă  fiinţei  ca  fiinţă  singularitate, dinamică,  participare.  Originea  fiinţei  este  persoana,  ca  să  zic așa. Sau, altfel zis, persoana este un chip care înglobează fiinţa. 

Faptul că Părintele Stăniloae se referă și în cazul omului ca la cel ce este  persoană eternă, schimbă orizontul clasic al raportului dintre eternitate/permanenţă, asociată cu Divinul impersonal, respectiv timp/devenire, asociat cu omul/ făptura. În acest orizont observăm că se modifică (și)  feng-shui-ul de tip heideggerian, care privea  raportul  dintre   Fiinţă  și   timp,  pentru  că  intră  în  scenă 

dialogul  fundamental  inter-personal  care  transmută  raportul dintre  Fiinţă și  timp în relaţionarea, de fond, dintre două eternităţi fiinţiale:  eternitate/  fiinţialitate necreată: Persoanele dumnezeiești, și  eternitatea/  fiinţialitatea creată: persoanele umane. 

Timpul  e  valorizat  și  valorificat  astfel  ca  subsidiar  în dialogul  inter-personal  care  devine  central,  dar  care  –  aici  e miezul! – se desfășoară în chip esenţial, fundamental, în ordinea eternităţii,  a  permanenţei,  deci,  cea  situată,  ontologic,  peste ordinea  temporală,  a  devenirii  pe  care  o  cuprinde,  însă. 

Permanenţa  și  devenirea  nu  mai  sunt  privite  dialectic,  prin simplă juxtapunere, prin contrariere ireconciliabilă. Nu mai sunt nici asociate, de exemplu, cu imobilitatea,  permanenţa, respectiv cu  dinamica,  devenirea.  Trebuie  acceptat  că  este  posibilă  și  o dinamică  în  sânul  permanenţei:  o  mișcare  a  permanenţei  prin permanenţa  însăși,  care  –   nota  bene!   –  nu  transformă  permanenţa  în  devenire!  Așa  cum,  de  exemplu,  e  posibilă  o  mișcare  a uleiului  deasupra  apei,  distinctă  de  mișcarea  apei  de  dedesubt. 

Mai  mult,  este  posibilă  și  integrarea  mișcărilor  devenirii  în mișcările permanenţei. 

Așadar,  persoana  este  în  sine   un  chip  al  permanenţei fiinţiale, capabilă de dinamică fiinţială. De la această definire sau de la această iconare, ca să formulez ghelasian, pornim. 

Prin  urmare,  Dumnezeu,  Treime  de  Persoane  eterne,  ne preţuiește  pe  noi  oamenii  ca  persoane  eterne  și  umple  această 

eternitate a noastră, a fiecăruia, de timpul specific trăit de noi ca persoane  unice.  Ne  preţuiește  pe  fiecare  ca  persoane  eterne, trăitori fiind în clipele timpului. Ne preţuiește, deci, nu rupţi, nu în afară, nu goliţi de timp. Intră cu noi în dialog, în timp. Petrece cu noi în timpul nostru, în timpul dat nouă. Trebuie să știm însă 

că se valorifică aceste clipe temporale din perspectiva persoanei și a dialogului interpersonal. 

În  acest  sens,  timpul  –  chiar  clipa!  –  este  personalizat  și asumat de către persoană. Asta înseamnă că nu mai vieţuiesc în timp  pentru  timpul  însuși,  ci  trăiesc  în  timp  prin  și  pentru eternitatea persoanei. Unirea și nu contrarierea dintre eternitate și timp se realizează prin intermediul persoanelor a căror esenţă 

este  eternitatea,  permanenţa.  Dumnezeu,  prin  faptul  că  ne-a creat ca persoane, Dumnezeu fiind Persoană:  Eu Sunt Cel ce Sunt, ne-a arătat că ne preţuiește și timpul și eternitatea, și ne învaţă și ne  cheamă  să  facem  la  fel,  pentru  a  fi  întru  asemănare  cu  El. 

Trebuie  să  avem  conștiinţa  eternităţii  noastre  și  a  timpului (nostru și al celorlalţi) care trebuie cuprins, învelit, îmbrăţișat în această eternitate. 

Nu  în  ultimul  rând,  trebuie  remarcat  detaliul  cu  care  se încheie  textul,  și  care  ne  îndeamnă  să  deosebim  temporalitatea eternă,  ca  timp  fără  sfârșit,  de  eternitatea  care  e   deasupra,  așa cum  uleiul  stă  deasupra  apei.  Asta  înseamnă  că  nu  trebuie  să 

gândim  eternitatea  în  parametrii  temporali,  ci  în  categorii  ale permanenţei, cele personale: ontologice, fiinţiale. Numai persoana, având conștiinţa propriei identităţi ca permanenţă fiinţială, poate afirma despre sine:  eu sunt cel ce sunt. Evident, una este:  Eu Sunt Cel Ce Sunt ca Dumnezeu,  Persoană Necreată, și alta este:  eu sunt cel ce sunt ca om,  persoană creată – care știe, este încredinţată că 

este astfel întrucât este chip creat întru asemănare, ontologică și structurală, cu chipul necreat, dumnezeiesc. 

Conştiinţa – Subiect Apofatic (I) I.M.: Tot din  Omul și Dumnezeu,  adaug: 

„Un alt paradox al persoanei umane stă în caracterul ei, pe de o parte temporal, pe de alta etern, sau în importanţa eternă 

a  clipei  temporale, sau în conţinutul dat eternităţii ei de clipa prezentă. N-aș  vedea  nici  o  valoare  în  clipă,  dacă  n-ar depinde de ea  eternitatea  mea,  sau n-aș  avea  presentimentul eternităţii, dacă clipa n-ar avea o importanţă eternă pentru mine sau dacă n-ar fi o eternitate a mea care dă importanţă eternă 

clipelor mele. 

Dar  n-aș  avea  presentimentul  eternităţii,  dacă  n-ar  exista un  Dumnezeu  personal,  care  poate  fi  etern  atent  la  mine  ca persoană  de  valoare  unică.  Punctele  clipei  nu  ar  face  posibilă 

linia eternităţii, dacă ele n-ar fi unite de punctul superior care le unește prin liniile ce duc la ele formând un triunghi.” 

N.:  Trebuie  observat  că  succesivitatea  clipelor,  ca  puncte, au   deasupra  eternitatea  ca  punct  care  le  unește,  generând împreună o suprafaţă comună, un plan (de a-fi-împreună). Deci, suntem cumva expuși ca oameni în acest orizont imagistic, care ne  reprezintă.  Problema  e  să  vedem  punctul  eternităţii  nu  ca fiind  din  același  plan,  ci  chiar  din  alt  plan,  din  (alt)  spaţiu. 

Imaginea  aceasta  ne  relevă  aspectul  transcendent  al  unei eternităţi  care  privește  timpul  liniar,  dar  de  clipele  căruia  se leagă, formând  un  împreună,  un întreg. 

Se poate remarca, încă o dată, diferenţa dintre ceea ce ar fi o  eternitate  temporală, formată ca o linie, fără capăt, din succesivitatea  punctelor/  clipelor,  și  o  eternitate   per  se,  o   eternitate eternă, ca să zic așa, care se trăiește în chipul permanenţei, cel al prezenţei  in actu, și care nu se pretează la o astfel de secvenţiere, de succesivitate. 

Chestiunea  este  și  dacă  acest  raport  dintre  eternitate  și timp se poate referi efectiv și la structura antropologică ca atare, ce  se  poate  arăta  astfel  a  fi  paradoxală,  prin  chipul  persoanei/ 

personalităţii umane care, așa cum zice Părintele Stăniloae, poate îmbina  în  sine  caracterul  temporal,  cu  caracterul  etern.  Nu  e numai  eternă, nu  e numai  temporală, structural  vorbind!  Și  aici nu  e  vorba  doar  de  modul  în  care  se  atribuie  clipei  temporale 17 

importanţă  eternă,  sau  de  conţinutul  conferit  „eternităţii  ei” 

de clipa prezentă, ci de însuși caracterul etern al „ei”, ce ţine de ea, deci,  de  persoana/  personalitatea  umană.  E  vorba,  așadar,  și  de caracterul etern al persoanei create, dat de o anume componentă 

structurală care conţine aceste caracteristici ale eternităţii (create), ale  permanenţei.  Această  componentă  structurală  este   sufletul: chipul în sine al persoanei sau persoana ca chip în sine. 

În  acest  sens  se  poate  citi,  explica,  faptul  că  se  referă  la eternitatea  „ei”,  adică  a  persoanei/  personalităţii  umane,  pentru că vedem că scrie limpede că există și o „eternitate a mea” care dă 

valoare clipei. Asta înseamnă, pe de altă parte, și că – sub nicio formă!  –  nu  trebuie  să  pierdem  timpul.  Dimpotrivă!  Trebuie  să 

dăm valoare eternă clipei, adică celei mai mici unităţi temporale, percepută subiectiv, desigur, nu prin diviziuni ale cronometrului, prin  zecimi,  sutimi  și  miimi  de secundă.  Clipa  e  clipă  și  cu  asta basta!  Nu  calculăm,  nu  întrebăm  cât  durează,  că  întrebăm degeaba. 

Această  îmbinare  dintre  eternitate  și  timp  în  structura antropologică, ar putea fi văzută și în sensul în care Amariei, aflat fizic la distanţa  d de Aelenei, poate fi sufletește într-o legătură de prezenţă  permanentă  (chip  al  eternităţii)  cu  Aelenei,  chiar înainte  ca  Amariei  să  parcurgă  distanţa   d  care  îl  separă  fizic  de Aelenei. Clipele care alcătuiesc timpul  t în care Amariei parcurge distanţa   d,  se  pot  desfășura  în  această  ambianţă  a  întâlnirii, realizată  deja  în  ordinea  sufletească,  ca  un  faţă-către-faţă 

sufletesc, succedat de un faţă-către-faţă (și) trupesc. 

Problema  noastră  e  că  nu  prea  trăim  în  această  ordine  a permanenţei  fiinţiale  a  sufletului,  că  nu  ne  mișcăm  în  dimensiunea  eternă  a  persoanei  (create).  Și  când  mă  refer  la  permanenţa  fiinţială  a  sufletului,  am  în  atenţie,  desigur,  substanţa  sa duhovnicească,  cea  care,  ca  realitate  efectivă,  este  dincolo  de gând și de puterea gândului care, reiterez, este forţă energetică. 

Puterea  sufletului,  fiinţialitate  fiind,  e  mai  tare  decât  puterea gândului, energie fiind. 

Nu  aș  trece  cu  vederea,  în  cele  din  urmă,  nici  faptul  că 

presentimentul  eternităţii  personale,  Marele  Teolog  îl  pune  în 18 

Conştiinţa – Subiect Apofatic (I) legătură  cu  existenţa  unui  Dumnezeu-Persoană,  Cel  care  ne privește  din  eternitatea  Sa,  cu  atenţie  eternă,  netrecătoare,  permanentă, luând în considerare valoarea unică, eternă, a noastră, a fiecăruia. 

Din  această  perspectivă,  nu pot să  nu  spun  că e  și  aici,  în acest  chip  etern  al  privirii,  un  model  practic  de  urmat,  care presupune  angajarea  în  încercarea  de  recuperare  a  privirii eternităţii  din noi,  prin  eternitatea  cea  de  dincolo  de  noi.  Atare practică  reclamă  și  o  descoperire-trezire  a  conștiinţei  eternităţii (create) din noi și din ceilalţi, prin intermediul eternei conștiinţe necreate  care  este  Dumnezeu,  Treime  de  Persoane,  Cel  care  ne adeverește  în  Hristos  ceea  ce  este  nepieritoarea  conștiinţă  a chipului  de  fiu,  care  trebuie  asumată  în  asemănare  filiativă 

divino-umană. Conștiinţa eternităţii trece ca atare, paradigmatic, prin  chipul  filiativ  pe  care-l  avem  ca  origine.  Nu  vorbim  de  o eternitate  oarecare,  ci  de  una  cuprinsă  într-o  formă:  chipul  de fiu. Altfel zis, chipul eternităţii noastre este chipul de fiu aflat în mișcare  eternă  de  asemănare  filiativă  cu  chipul  patern  care  pe toate ale sale le oferă fiului.  

De  fapt, pornisem,  apropo  de  existenţialele  heideggeriene, de la faptul că Părintele Stăniloae evidenţiază ca fiind „existenţială” 

nu grija, ci filiaţia și frăţietatea, deci, chipul de fiu și fraternitatea, cea în Hristos, care este peste cea dată de natura umană comună, întrucât este o filiaţie divino-umană. Este chipul de fiu, în primul rând,  pentru  că  modelul  este  Fiul  lui  Dumnezeu,  Cel  care  ne descoperă  ce  înseamnă  să  fim  și  fii  ai  lui  Dumnezeu,  și  fii  ai omului. Noi suntem prin înfiere fii ai lui Dumnezeu, întrucât noi suntem  și  rămânem  făpturi,  dar  chipul  filiativ  rămâne  în  mod esenţial ca un element arhetipal pe care trebuie să-l urmărim și în sens formativ, creștinește vorbind. 

Cealaltă  „existenţială”  –  evidenţiată  insistent  de  Părintele Ghelasie – ar fi legată de chipul de cuvânt sau de chipul de limbaj al omului. De aici două  „existenţiale” sau caracteristici esenţiale, fundamentale,  ce  survin  în  istorie  prin  revelaţie  hristică,  nu  pe cale  naturală.  Însă, aceste  „existenţiale”  nu pot  fi  înţelese  fără să 

înţelegem taina conștiinţei. De fapt, nu putem vorbi serios despre taina  persoanei  sau  despre  misterul  omului  fără  această  taină  a conștiinţei.  Iar  aceasta  implică  faptul  că  există  și  aspecte  de practică și formare duhovnicească care pot să aibă în atenţie exact persoana și conștiinţa. Punctez asta pentru că, de cele mai multe ori,  se  merge,  practic  și  formativ,  pe  tiparul  filocalic  dominant, într-un  sens  din  acesta  al  pătimirii,  al  nepătimirii,  al  celorlalte care  se  știu…  al  conștiinţei  păcatului,  al  virtuţilor  contrapuse viciilor…, al minţii supuse asaltului simţurilor, în această structură 

formativă devenită paradigmatică. 

Însă,  iată  că  putem  să  pornim  practic  și  formativ  de  la nemurire, de  la  misterul omului  legat de Misterul Absolut, de  la un sens al Veșniciei, care are toată această bogăţie a deplinătăţii… 

Și  atunci,  de  ce  nu  ar  fi  luate  toate  aceste  aspecte  în  atenţie?, atunci  când  oferim  vectorii  formativi.  Sau,  cel  puţin,  nu  trebuie ignorate sau pierdute din atenţie. Dacă le avem în atenţie, intrăm pe calea unei practici personaliste. Ne mișcăm prin personalizare, ca  formare. Dar   persoana  trebuie receptată pe aceste coordonate ale misterului, conţinut al persoanei, și nu în sens psihologic. 

Pentru  că  altfel,  dacă  o  receptăm  într-un  sens  strict psihologic,  nu  realizăm  ce  înseamnă  acest  mister al  omului  care este chiar chipul apofatic al persoanei. Nu pricepem în ce constă 

nevoia de experienţă  nouă, din această perspectivă, apofatică. Ai nevoie de experienţă nouă, dar de una cu adevărat nouă și înnoi-toare  întrucât  este  asociată  cu  transcenderea  și  cu  comuniunea prin chipul subiectului transcendent. E o experienţă nouă legată, așadar,  de  ce  s-a  vorbit  anterior,  adică  de  misterul  omului  care se  adâncește,  fără  să  se  confunde,  în  misterul  lui  Dumnezeu. 

Prin  urmare,  trebuie  să  aruncăm  mreaja  „mai  la  adânc”  atunci când  vorbim  de  nemurire,  de  veșnicie...  În  plus,  trebuie  să  ne situăm  traseul  pe  coordonatele  personaliste  ale  subiectului transcendent.  Altfel,  nu  înţelegem  până  la  capăt  taina  omului, în sensul său mistic. 

I.M.: În nota 301, din Filocalia VI, Părintele Stăniloae spune: 

„Sf.  Simeon  Noul  Teolog  a  apărat  ideea  că  Sfinţii  în  viaţa viitoare,  trăind  deplin  în  lumina  dumnezeiască,  nu  sunt  într-un 20 

Conştiinţa – Subiect Apofatic (I) extaz  în  care  au  uitat  de  ei  și  de  ceilalţi,  ci  într-o  stare  de supremă conștiinţă de ei  înșiși, de  Dumnezeu și de ceilalţi. 

Conștiinţa personală e o stare eternă. 

Îndumnezeirea  și  petrecerea  în  lumină  echivalează  cu  

o  ridicare  la  conștiinţa  deplină  de  sine,  de  Dumnezeu și  de  ceilalţi.   Sfântul  Simeon  e  profund  personalist  în gândirea sa. ” 

Părintele Stăniloae subliniază aici importanţa persoanei și a conștiinţei de sine, de Dumnezeu și de semeni. 

N.:  Cumva,  ce  am  vorbit.  Tot  aici  gravităm.  Lucrurile,  de fapt,  se  leagă,  pentru  că  nu  poţi  să  înţelegi  persoana,  în  sensul revelat  hristic  (la  persoana  umană,  mă  refer)  fără  să  descoperi acest  mister  al  omului,  către  care  trebuie  să  transcendem. 

Persoana este acest mister. Nu putem singuri, ci doar împreună cu Hristos  ne  redescoperim  ca   persoană.  Dar  trebuie  să  avem  în vedere  această  taină  a  omului  pe  care  trebuie  să  o  descoperim. 

E o cale a antropologiei apofatice întru care trebuie să pășim. 

De observat faptul că Părintele Stăniloae închide concluziv, lecturând  retrospectiv,  într-o  cheie  personalistă  această  taină  a misticii sau a unirii cu Dumnezeu, despre care vorbește Sf. Simeon Noul  Teolog.  Subliniază  această  privire  personalistă,  la  fel  cum subliniază  și  faptul  că  nici  viaţa  viitoare  nu  trebuie  legată  de  un extaz, ca o simplă ieșire din sine, în care uiţi de tine, de ceilalţi și de  Dumnezeu.  Sublinierea  e  necesară  pentru  că  ne  relevă 

coordonate  personaliste,  care,  de  multe  ori,  nu  sunt  reliefate  în perspectiva filocalică, asumată de cei care încearcă această formă, să-i zic „clasică”, a unirii cu Dumnezeu. De aici și toate accentele puse  pe  minte,  pe  mistica  gândurilor  (la  unii),  pe  străpungerea inimii, pe contemplare și toate celelalte. 

În  realitate,  chiar  și  legătura  dintre   minte  și   inimă  trebuie devoalată  în  raport  de   taina  persoanei.  E  nevoie  însă  de  o structură  antropologică  clară,  la  care  se  referea  și  Părintele Ghelasie,  atunci  când  vorbea  de  practica  iconică  asociată  cu antropologia  iconică.  Și  se  dovedește  că  așa  este,  căci,  până  la urmă,  ca  să  ai  această  experienţă  de  profunzime,  trebuie  să  ai  o hartă  a parcursului  tău  spre  astfel  de profunzimi. Trebuie  să știi 21 

ceea ce ești tu în profunzime, ca realitate. Trebuie să știi cine ești și  unde  vrei  să  ajungi  (și  vizavi  de  tine  însuţi,  și  vizavi  de Dumnezeu,  și  vizavi  de  ceilalţi).  Trebuie  să  ai  coordonatele  de traseu,  reperele  de  cale.  Unii par  a  se orienta  doar  sau  mai  mult pe  stări,  și  mai  puţin  sau  deloc  pe  conștiinţă,  pe  prezenţă,  pe întâlnire  și  comuniune.  Iar  stările  le  asociază  cu  ceea  ce  cred  că 

sunt  ei,  ca  nivel  psihologic,  fără  a  căuta  să-și  recupereze  și dimensiunea apofatică, care este  taina persoanei – chip în sine. 

Și acesta nu e un aspect relativ, opţional – apropo de mistică – 

pentru  că   nu  sunt  într-un  extaz  în  care  am  uitat  de  mine  și  de ceilalţi, ci într-o stare  de supremă conștiinţă de sine. Nu e o uitare de sine sau o anihilare de sine, ca în misticile orientale, ci e o stare de  supremă  conștiinţă  de  sine.  Adică  ai  conștiinţa   și   de  sine, și   de  ceilalţi,    și  de  Dumnezeu.  Sunt  toate  aceste  dimensiuni: și  personale, și  inter-personale.  Coordonatele  respective  deschid orizontul  comuniunii,  ca  traseu  spre  o  profunzime  a  întâlnirii. 

Iar comuniunea e limpede că nu poate fi gândită, în sens creștin, ca  fiind  fuziune.  Nu  poate  fi  o  contopire  în  care  uiţi  de  tine,  în care nu mai ai conștiinţa întâlnirii cu celălalt. Acestea sunt detalii paradigmatice, personaliste. 

Apoi,  mi se pare că  trebuie  luat  în atenţie un alt aspect, și anume:   conștiinţa  personală   este  o   stare  eternă.  Să  dăm  un  pic acul gândului înapoi, întorcându-ne la ceea ce povesteam, anume la  faptul că   sufletul omului – ca   taină  fiinţială, ca mister! – e un chip  permanent  în  sine.  Este  chipul  permanenţei  noastre. 

Problema este că  noi nu prea  trăim, nici  în viaţa  noastră, așa-zis duhovnicească, prin chipul sufletului nostru, care nu este totuna cu psihologicul nostru. Nici nu ajungem așa ușor la această taină a trăirii  directe  prin  suflet.  Trăim,  mai  degrabă,  în  zona  manifes-tărilor  sufletului,  întrucât  ne  identificăm  cu  această  interfaţă 

energetică  dintre  suflet  și  corp,  care  e  sfera  psihologicului. 

Ca  atare,  gravităm  mai  mult  în  dimensiunea  aceasta,  interme-diară, a gândurilor, a simţirii emoţionale și, mai la vale, a simţirii bazale  care  poate  influenţa,  inundând  și  etajele  superioare. 

O inundare inversă, de jos în sus. 

Conştiinţa – Subiect Apofatic (I) Această  interfaţă  energetică  dintre  suflet  și  corp  e  un substrat  metafizic,  de  fapt,  pentru  că  nu  poţi  să  o  reduci  la organicitate, la biochimie. Interfaţa inforenergetică dintre suflet și corp  e  de  încadrat  mai  cu  seamă  în  ordinea  cuantică.  Dar  nu  e însăși   realitatea  sufletului  ca   permanenţă  fiinţială.  Asta  trebuie subliniat.  Doar  în raport de conștiinţa personală, putem vorbi  la modul propriu de o  stare eternă. 

Avva Ghelasie a insistat pe acest chip permanent de creaţie, ca fiind o eternitate de creaţie, care este chipul sufletului în sine. 

Este o veșnicie creată, ca să zic așa. Avem în noi acest caracter al permanenţei  dat  de  fiinţialitatea  creată.  Dar  ce  ne  spune  acest caracter?  Există  o  continuitate  în   prezenţă,  prin  prisma  acestui caracter  al  permanenţei.  Având  continuitate  în  prezenţă,  nu  în secvenţiere, nu în succesivitate, ești situat cumva supra-temporal, prin trăirea de suflet, care este una în ordinea fiinţialităţii, adică a unei duhovnicii efective, substanţiale.  Nu ai  mișcarea aceasta de parcurs,  ca  în  timp,  între  trecut  și  viitor.  E  o  mișcare  în  chipul permanenţei  prin  chipul  permanenţei.  Sufletul  e  prezent,  fiind fiinţialitate, ca un chip al permanenţei. Și, în acest sens, așa cum au sesizat metafizicienii mistici, orientali în special, această stare de  permanenţă  e  ca  o  stare  de  martor.  Cum  ar  veni,  tu  privești lumea ca din afara ei. 

Evident, creștinismul nu se oprește mistic la această stare de martor,  și,  mai  ales,  nu  confundă  această  stare  permanentă  a persoanei, ca mister apofatic al omului, cu Divinul sau cu natura divină.  O  atare  confuzie  e  catastrofală  din  perspectivă  mistică. 

Conduce  la un  fel de auto-divinizare, care  te scoate, de  fapt, din relaţia  cu  adevăratul  Dumnezeu.  Aici  e  balamucul  mistico-metafizic,  când  ajungi  să  crezi  că  tu  ești  El  (Dumnezeu)  și El (Dumnezeu) ești tu. 

Dar,  în  același  timp,  în  sens  mistic  isihast,  nu  poţi  nici  să 

socotești că omul este numai un chip relativ, și să rămâi captiv în logica  raportului   absolut  (divin)  vs.  relativ  (creaţie).  Și  de  aici  se poate înţelege de ce Avva Ghelasie semnala faptul că există și un absolut  (cu  „a”  mic)  de  creaţie,  care  este  acest  mister  al omului. 

E  o  taină  mare  a  omului,  altfel  spus,  chiar  din  perspectiva 23 

statutului  său  de  „absolut”,  dat  de  chipul  său  de  suflet,  cel  care face  posibil,  cu  adevărat,  dialogul  faţă  către  faţă  cu  Dumnezeu, prin  această  taină  a  unei  veșnicii  sau  stări  eterne  a  conștiinţei personale  care  permite  cu  adevărat  prezenţa  ca  prezenţă  și continuitatea în relaţia cu Dumnezeu. Sigur că în practică traseele sunt mai complexe, căci ești cumva și cu un picior în această stare eternă  (dacă  ajungi  din  punct  de  vedere  experienţial  la  măsura aceasta, printr-o transcendere de la cele trupești la cele sufletești, prin  cele  duhovnicești  ș.a.m.d.),  dar,  în  același  timp,  ca  întreg, suflet și trup, ești și cu un picior în istorie. Căci pătimim parcursul istoric, dar putem să pășim dimpreună cu veșnicia în istorie. Deci, nu  ești  niciodată  total  în  afara  timpului,  ca  întreg  luat.  De  fapt, sensul  deplin  e  cel  de  întrupare  a  Veșniciei  în  timp,  în  istorie. 

Timpul văzut ca trup, așadar, al Întrupării Veșniciei. 

Însă,  aici  e  de  subliniat  faptul  că  conștiinţa  personală  e  o stare  eternă.  Dar  și  îndumnezeirea  și  petrecerea  în  lumină  – 

pentru că știm că Sf. Simeon Noul Teolog a alcătuit celebrele  Imne ale iubirii dumnezeiești, imne ale iubirii și ale luminii dumnezeiști 

–  sunt  asociate  cu  ridicarea  la  conștiinţa  deplină  de sine.  Nu  e o stare de îndumnezeire sau o stare a vederii luminii, în care dispare conștiinţa deplină de sine, de Dumnezeu și de ceilalţi. 

Altfel  zis,  situează  pe  coordonatele  comuniunii  profunde, inter-personale, lucrarea de îndumnezeire sau de vedere a luminii necreate.  Nu  le  decupează  și  nu  le  desprinde  de  caracterul personal și comuniant al întâlnirii. Nu le așează pe un fond lipsit de conștiinţă.  Și aici, pentru claritate, sigur că ar  trebui detaliat, antropologic, unde și cum se identifică conștiinţa de sine în raport cu  structura  antropologică,  atunci  când  se  folosesc  alţi  termeni, de  pildă:   minte  și   raţiune,  inimă  și   simţire,  sau   soma,  psyche  și pneuma.  Unde  fixezi  sau  cum  identifici   conștiinţa,  persoana, subiectul,  ipostasul  ca  realitate?,  atunci  când  folosești  alt  tip  de limbaj, ca să știi despre ce vorbești, ca să vezi dacă aceste componente  le regăsești și acolo unde,  în structura antropologică, sunt referinţe, de exemplu, la minte, la raţiune,  la  inimă etc. Vorbești despre   o  minte,  dar  e  de  urmărit  dacă  ea  este  echivalată  cu conștiinţa, care e pasibilă de o  stare eternă. 

Conştiinţa – Subiect Apofatic (I) Este o chestiune care  trebuie discutată, analizată. Dar aici, la  Părintele  Stăniloae,  sunt  mult  mai  evidente  aspectele  de conștiinţă și de personalism, prin care, iată, și pe Sf. Simeon Noul Teolog îl lecturează, tot din această perspectivă, pe care, pe final, o  subliniază  într-o  tușă  clară:   Sf.  Simeon  Noul  Teolog  e  profund personalist  în  gândirea  sa.  Putem  și  chiar  trebuie  să  vedem personalist,  inclusiv elementele acestea ale  misticii răsăritene, să 

le zicem tradiţionale sau clasice, precum este îndumnezeirea sau vederea luminii necreate. 

Trebuie  să  mergem  spre  taina  aceasta  a  omului  și  spre personalismul  intrinsec.  Asta,  dacă  dorim  să  ne  înţelegem  cu adevărat,  într-un  limbaj  filocalic  actualizat.  Vorbim  unii  cu  alţii despre  persoană,  dar  fiecare  poate  să  înţeleagă,  poate  să-și reprezinte altceva. Pledoaria este pentru a o înţelege prin acest for al  misterului omului. La persoana creată  mă refer.  Dumnezeu ca mister  absolut  este  dincolo  de  misterul  nostru.  Ne  transcende întru  totul.  Și  Cel  care  face  această  trecere  și  totodată  legătură 

între aceste două mistere este Hristos. 

Dar e necesar să nu rămânem numai într-o căutare a vederii luminii și a îndumnezeirii fără să avem această conștiinţă deplină 

de sine. Când știi cine ești, ești identificat. Și te identifici și pe tine ca  fiind  cel  care  are  conștiinţa de  Dumnezeu  care  te  transcende, dar care are și conștiinţa celuilalt care, la fel, te transcende… Nu te confunzi  cu  nici  unul  dintre  ei.  Isihasmul  este  o  mistică  a distincţiei,  nu  a  confuziei.  De  fapt  aici  conduce  povestea conștiinţei, la devoalarea faptului că fiecare are o identitate unică, de  neconfundat.  În  același  timp,  conștiinţa  personală  ca  stare eternă este participativă. Însă nici în participare nu se confundă, deși  se  întrepătrunde  cu  alte  conștiinţe.  Asta,  apropo  de  ce înseamnă  inter-subiectivitatea  și  perihoreza  ca  interioritate reciprocă în care tu rămâi tu, deși pătrunzi în celălalt. Iar celălalt te simte, te trăiește fiinţial, ca fiind distinct de sine însuși. Aceasta e  taina  comuniunii  întru  și  prin  taina  persoanei  care  poate pătrunde fiinţial în celălalt, ca taină-persoană. 

I.M.: Părintele Stăniloae afirmă că, pentru Sfântul Simeon, 

„starea  din  viaţa  viitoare  nu  e  nici  măcar  o  stare  de  extaz, 25 

asemănătoare stărilor de extaz  trecătoare din viaţa pământească. 

Ea e o stare de supremă luciditate. Dar luciditatea aceasta este în Dumnezeu. E luciditatea în iubirea nesfârșită.  E conștiinţa clară a tainei iubirii infinite, nu destrămarea ei sau limitarea ei. 

E, de altfel, propriu iubirii autentice – în care fiecare din cei ce se iubesc  se cunosc  la  maximum unul pe altul și  fiecare din ei pe sine însuși – să se bucure de iubirea celuilalt, dar să se bucure deplin pentru că ea e nesfârșită și nu i se pot cunoaște marginile.” 

Deci,  viaţa  viitoare  e  o  stare  de  supremă  luciditate…  

E luciditatea în iubirea nesfârșită… 

N.:  Leagă  luciditatea  de  iubire.  Nu  e  o  luciditate  rece, sticloasă, de gheaţă. Nu e o luciditate a omului singur ori a minţii solitare,  ci  o  luciditate  care  este  în  Dumnezeu,  transparent  ca iubire cristalină, nesfârșită. Este o claritate, o limpezime a iubirii care  înseamnă  întâlnire.  Ai  și  conștiinţa  clară  a  tainei  iubirii,  în această  luciditate.  E o  iubire a conștiinţei.  O conștiinţă a  iubirii. 

O  conștiinţă-iubire.  De  fapt,  în  triadele  persoanei,  la  Părintele Ghelasie,  era  și  triada:   conștiinţă-memorie-limbaj,  care  avea corespondentă  triada:   iubire-dragoste-dăruire.  Conștiinţa  apare astfel pe palierul iubirii, iar dragostea pe palierul memoriei iubirii, ca  chip  al  dorului.  Dăruirea  este  pe  palierul  limbajului  sau  al exprimării.  Interesante  asocierile  și  corespondenţele  acestea,  și din  perspectivă  mistagogică,  pentru  că  ne  introduc  în  taina persoanei. 

Și conștiinţa vedem că e o stare de supremă luciditate. Nici în viaţa viitoare nu este o stare ca de extaz, în care se uită de sine. 

Aceasta  înseamnă,  ce?  Dacă  nu  e  trecătoare,  are  coordonatele netrecerii. Are dimensiunea permanenţei. Revenim astfel la aceeași poveste  a  lui   a  fi  ca   stare  de  prezenţă,  în   stare  de  conștiinţă. 

E  o  permanenţă  care  e  legată  de  luciditate  și  de  conștiinţă. 

De  conștiinţă,  pentru  că  nu  există  luciditate  fără  conștiinţă. 

Iar  conștiinţa  de  sine  nu  poate  fi  decât  orientată   către   cineva. 

Implică,  deci,  relaţionare.  E  o  conștiinţă  clară  a  tainei  iubirii infinite. Nu e o luciditate care duce la destrămarea sau la limitarea ei.  Paradoxal.  Nu e ca și când o cunoști și ai epuizat-o…, ca pe o căciulă întoarsă pe dos, ci te conduce la o permanentă adâncire în 26 

Conştiinţa – Subiect Apofatic (I) taina ei. Și aici, tocmai de aceea precizează că acest chip e propriu nu oricărei iubiri, ci  iubirii autentice…  

Altfel  zis,  există  și  iubiri  neautentice  sau  iubiri  lipsite  de conștiinţă. Iubiri reduse doar la un val de emoţie sau restrânse la o temperatură afectivă, ce sunt lipsite de adâncime fiinţială, fiind în afara  conștiinţei  inefabile  a  permanenţei,  către  care  suntem chemaţi și pe care trebuie să o descoperim ca pe un chip al iubirii în sine. Nu zic că am descoperit eu sau tu această iubire fiinţială. 

Trebuie însă să știm că e nevoie să o descoperim. Suntem chemaţi să o descoperim. 

De  fapt, aici vrem să subliniem, din perspectivă  formativă, câteva „existenţiale”: chipul filiativ, chipul de cuvântare-exprimare și  taina  conștiinţei.  E  bine  să  le  luăm  în  seamă.  Sunt  aspecte evident legate de personalism, de taina persoanei. Asta, dacă vrem să cultivăm o formare spirituală care să fie în trena redescoperirii persoanei ca inefabilă taină a vieţii. 

Zice, apoi:  Propriu iubirii autentice este că cei care se iubesc se și cunosc – leagă iubirea de cunoașterea celui iubit, deci –,  și se cunoaște fiecare pe el însuși și se bucură de ceilalţi. Deci, nicicând nu e o pierdere de sine în iubire – în chipul iubirii hristice! Și e și cunoaștere, la fel cum este luciditate, la fel cum este și iubire. Este și claritatea, transparenţa acestei iubiri, dar și consistenţa ei fiinţială. 

De obicei noi amestecăm un pic cam mult iubirea, ca chip în sine, cu umorile, cu senzaţiile, cu emoţiile noastre. 

De  fapt,  sensul  creșterii  noastre  în  iubirea  hristică  este tocmai acela de a  trăi claritatea acestei  iubiri, care este  legată de claritatea întâlnirii. O întâlnire neconfuză, neamestecată, tocmai pentru că îl trăiești pe celălalt ca ceea ce este. Ai clare diferenţele… 

ontologice! Percepi singularitatea. Ești conștient de identitatea ta, dar și de a celui iubit. Ai luciditatea și transparenţa întâlnirii, dar ai și conștiinţa prin care te identifici, cunoscând și trăind cine ești tu. Știi și cine e celălalt, și-l identifici chiar în taina adâncirii în el, prin  contactul-atingerea  sa.  Ca  atare,  nu  e  vorba  de  o  iubire amnezică, una a uitării de sine. Nu e o iubire a pierderii de sine, în sensul  că  nu  mai  știi  cine  ești.  Nu  te  mai  recunoști  nici pe  tine, și nici pe celălalt. 

27 

I.M.: Ca un vis… 

N.: Ca un neant sau abis în care te scufunzi până la dispariţie, sau  ca  ceva  ce  se  raportează  strict  doar  la  propria  simţire,  nu  la celălalt. Ori ca un vis în care pierzi contactul cu realitatea. Ceea ce poate  fi  doar  o  desfășurare  în  sfera  imaginaţiei,  ca  o  proiecţie filmică, ca un scenariu de poveste. De fapt, iubirea reală nu poate fi  decât  întâlnire,  comuniune,  ca  reală  împărtășire  reciprocă. 

E  ceea  ce  trăiești  în,  din  și  prin  celălalt.  O  trăire  în  care  ai  și conștiinţa  că  cel  iubit  e  fundamental  distinct  de  tine,  că  nu-ţi aparţine  decât  prin  ceea  ce-ţi  (și  se)  oferă.  Îl  ai  în  întâlnire,  în oferirea și dăruirea de sine. Ceea ce zici că simţi tu sau ceea ce zici tu că iubești, e iubirea… ta... Dar iubirea ta este în claritate, ca să 

zic  așa,  când  ai  conștiinţa  întâlnirii  cu  celălalt,  când  ai  parte  de atingerea  sa sufletească,  când  intri  în  casa sufletului  său,  pentru că ţi se deschide sau pentru că poţi să-i deschizi sufletul pentru a te primi…  

Părintele Stăniloae se referă, deci, la iubirea autentică, la cea în care cei ce se  iubesc se cunosc unul pe altul, și fiecare pe sine însuși,  având  conștiinţa  de  sine  și  de  celălalt.  Te  cunoști  pe  tine însuţi în iubire, dar și pe celălat îl cunoști, nu superficial, nu din exterior,  ci  chiar  în  profunzime,  din  interiorul  său  în  care pătrunzi.  Și  nu  doar  în  profunzimea  ascunzișurilor  psihologice, cea  a  „universului”  său  interior,  pătrunzi,  ci  în  cea  inefabilă  a misterului sufletului său. Neînţelegerile în „iubire” sunt legate, în fond, și de o necunoaștere de sine și de celălalt. Reflectă un somn al  conștiinţei  unuia  sau  a  altuia,  ori  a  amândurora.  Un  somn  ce propagă visarea care nu lasă loc unei trăiri-treziri în a fi prezent. 

Sunt  corelate,  așadar,  iubirea  cu  conștiinţa,  cu  luciditatea  și cunoașterea,  pentru  că  și  iubirea  e  o  cale  de  cunoaștere.  O  altă 

cale de cunoaștere. 

Dacă  nu  ai  cunoașterea  de  sine  însuţi,  conștiinţa  identificării  de  sine…,  dacă  nu  te-ai  descoperit  și  regăsit,  nu  ești  la măsura/capacitatea  de  a  iubi,  cu  adevărat,  prin  „chipul  iubirii însăși”  –  cum  spunea  isihastul  de  la  Frăsinei  –,  și  nu  prin  ce-ţi vine,  la  genul  cum  o  pica,  și  ce-o  ieși.  E  și  o  chestiune  de identificare  de  sine,  inevitabilă,  necesară  în  descoperirea  iubirii, 28 

Conştiinţa – Subiect Apofatic (I) în taina sa. Ceea ce conduce iubirea spre dimensiunea sa mistică. 

Aici aveau dreptate, cumva, și misticii orientali, până la un punct. 

În ce sens? În faptul că puneau problema practică a cum și cu ce te identifici. Cine ești, tu? Ești corpul? Ești simţirea? Ești gândirea? 

Ești  mintea?  Ești  dincolo  de  acestea?  Te  identifici  și  te  distingi, așadar. Nu te amesteci. Știi astfel cine, cum și la ce participi. Nu te proiectezi doar, cum îţi vine, de pe unde crezi că te afli, cam cine pari că ai fi. 

O  cunoaștere  de  sine  autentică  se  realizează,  survine  prin identificarea  adevăratei  tale  realităţi.  Sau,  dacă  vrei,  ca  urmare  a regăsirii  misterului  tău,  a  conștiinţei  tale,  care  se  trezește  din 

„somnul  cel  de  moarte”.  De  aceea,  iubirea  autentică  duce  și  la  o cunoaștere  autentică  de  sine  și  de  celălalt.  Te  cunoști  și  pe  tine, și  fiecare  pe  sine  însuși.  Ca  atare,  se  și  bucură  fiecare  de  sine  și de  celălalt.  Nu  e  o  cunoaștere  abstractă,  cu  un  instrument  pur cognitiv.  Este  și  cunoaștere,  este și  bucurie.  Și  bucuria  e  deplină 

pentru  că  această  întâlnire  este  nesfârșită,  întrucât  se  bazează  

pe  această  capacitate  de  adâncire  într-un  mister  inepuizabil. 

Nu  încape  îndoială  că  izvorul  cunoașterii  e  Absolutul  dumnezeiesc. Îndrăznim să spunem lucrul acesta, totuși. 

I.M.:    Și  atunci   viaţa  viitoare  este  o  stare  de  supremă 

 luciditate…  

N.: Da, este și o luciditate, dar nu e atât o luciditate a minţii, cum  s-ar  crede  la prima  mână,  cât  una  a  conștiinţei.  Ceea  ce  ne situează în altă ordine de realitate. Depinde cum înţelegem, repet, acest  suport  al  lucidităţii.  Mă  gândesc  la  acea  conștiinţă-iubire. 

Și, așa cum tâlcuia Părintele Stăniloae,  con-știinţă înseamnă a ști unul  de  altul.  Înseamnă  a  cunoaște  împreună.  Înseamnă  a  ne cunoaște unul pe altul. Iar  a ști,  în sensul tare, survine când ai un contact cu realitatea pe care o cunoști. E o cunoaștere prin palpare sufletească.  E  o  cunoaștere  prin  atingere,  prin  contact  direct, nemijlocit. Nu e o cunoaștere asemeni unui obiect, ca o cunoaștere din  exterior,  prin  medierea  simţurilor.  Nu  e  nici  o  cunoaștere similară.  Nu  e  ca  un  studiu  psihologic,  urmărind  și  analizând manifestări  și  mișcări  exterioare.  Acestea  ţin  de  cunoașterea  în ghicitură,  prin  oglindiri.  Ţin  de  o  cunoaștere  prin  ce  se  reflectă, 29 

prin  manifestări.  O  lectură  bazată  pe  ce  se  vede  pe  faţa  cuiva  – 

dacă transpar emoţii, pozitive sau negative –, sau în comportament, în gesturi. Careva însă poate manifesta „faţă de poker”. Se vrea de necitit. E ca o mască lipsită de trăiri, imobilă. Nu știi ce cărţi are în mână, pentru că nu manifestă satisfacţii sau insatisfacţii, bucurie sau  tristeţe,  încredere  sau  teamă,  în  raport  de  cărţi.  Astea  ar  fi simulări printr-o anume somatizare. Dar noi vorbim de o taină a omului aici,  mai  mult decât de o simplă reflectare emoţională ce se întruchipează. 

I.M.: În aceeași notă (301) Părintele Stăniloae afirmă:  

„Conștiinţa  de  sine  și  de  celălalt  nu  e  înlăturată  de entuziasmul iubirii, ci e adâncită. La fel conștiinţa de sine nu înlătură  entuziasmul  iubirii,  ci  îl  promovează.  Cunoașterea reciprocă,  pe  măsură  ce  sporește,  produce  bucurie  mai  mare  și viceversa. Se  poate  spune  deci  că  „lumina”  de  care  vorbește atât  de  mult  Sfântul  Simeon  e  lumina  conștiinţei.   Valoarea conștiinţei de sine e pusă de Sfântul Simeon într-o nouă lumină, cum n-a fost pusă înainte”. 

N.: Încep cu încheierea, pentru a sesiza că există o dinamică 

în  sânul  Tradiţiei,  confirmată  prin  punerea  în  valoare  a  unor detalii.  Și  aici,  reiese  chiar  din  formulare:   Înainte  de  el,  de Sf.  Simeon,   nu  a  fost  pusă în  lumină  valoarea conștiinţei  de  sine, așa cum a pus-o Sfântul Simeon, în secolul X. După o mie de ani de creștinism, totuși! E și aici o creștere în adâncirea și exprimarea tainei credinţei, ca să spun așa, în larg. Este o valoare a conștiinţei de sine pasibilă de a fi pusă în altă lumină, sau o conștiinţă de sine revalorizată mistic. 

Similar,  la  Părintele  Stăniloae,  prin  ceea  ce  ai  ales  tu,  prin această  selecţie  de  texte,  se  vede  în  chip  mai  pregnant  personalismul care promovează taina conștiinţei, ce poate fi încă adâncită 

și  evidenţiată.  Se  poate  încă  lucra  pe  temă,  pe  marginea  ei. 

Aceasta  e  și  noima  a  ceea  ce  încercăm  aici,  prin  acest  demers. 

Ne străduim să aducem în atenţie, din texte filocalice preponderent, astfel de elemente de factură personalistă, pentru că sunt necesare omului  căutător  de  spiritualitate  ce  trăiește  în  contextul  contemporan… Asta și apropo de trezirea în conștiinţă, pentru că are 30 

Tâlcuind pe Sf. Simeon, Părintele Stăniloae leagă chestiunea luminii de conștiinţă… Este o conștiinţă a luminii, pentru că este o lumină a persoanei. Este o lumină personalizată care trebuie evidenţiată  astăzi  când,  pentru  unii  „bărbaţi  ai  duhului”,  caracterul contemplativ apare că e un chip mistic legat doar de lumină, și nu și de conștiinţa de sine, de conștiinţa de celălalt și de conștiinţa de Dumnezeu.  După  aceea  precizează  faptul  că   entuziasmul  iubirii nu  înlătură  nici  conștiinţa  de  sine  și  nici  conștiinţa  de  celălalt.  

Aceasta  ce  înseamnă?  Nu  dispare  conștiinţa  de  sine,  oricât  de entuziastă ar fi iubirea. Nu e iubirea… subconștientă, inconștientă, ci cea conștientă și supraconștientă. 

Revin la chestiune… E esenţial detaliul, pentru că e o iubire a  întâlnirii  inter-personale,  în  care  –  oricât  de  entuziastă  ar  fi trăirea  –  nu  poţi să  uiţi,  în  întâlnirea  cu  celălalt,  cine  ești.  Și  nu poţi  să  uiţi  nici  cine  e  celălalt.  Este  o  întâlnire  pe  coordonate personaliste, în contrast cu misticile orientale, și celelalte care văd mistica,  similar,  în  procesul  fuziunii,  al  contopirii,  ca  și  cum  se crează  o  unitate  aproape  indistinctă  a  celor  ce  se  iubesc.  Așa  se ajunge  până  la  formula  unei  permutări  într-o  unitate  duală  de genul  faţă-revers:   Eu  sunt  Tu  și  Tu  ești  Eu.   Nu  merge  în  sensul revelaţiei  hristice această poveste a permutării, care,  în  fond, e o marcă  a  autodivinizării.  Eu sunt   eu  tot  timpul.  Tu  ești   tu,  iar  eu sunt  eu – în același timp, din perspectiva ta –, nu doar tot timpul, ci veșnic! Și la fel, toţi ceilalţi. La fel și cu Dumnezeu.  Eu nu pot fi El! Așadar, oricât ar fi de entuziastă iubirea, ea, de fapt, trebuie să 

(se)  adâncească  (în)  această  conștiinţă  de  sine.  Nu  pierde niciodată conștiinţa propriei identităţi. Și aceasta e și frumuseţea iubirii.  De  fapt,  dacă  nu  ai  conștiinţa  de  sine,  nu  ai  conștiinţa împărtășirii  de  cealălalt,  ca  fiind  diferit.  Și  viceversa.  La  fel  în întâlnirea cu Dumnezeu. E limpede că avem în atenţie aici iubirea în  coordonatele  ei  fundamentale,  personaliste,  nu  în  cele telenovelistice. 

În sens mistic, se face referire la trăire. Se vorbește de trăirea isihastă sau de trăirea rugăciunii. Însă, trăirea noastră nu poate fi 31 

gândită  creștinește  fără  coordonatele  tari  ale  conștiinţei,  care  ne așează pe dimensiuni fiinţiale. Fără aceste coordonate și dimensiuni riscăm  să  rostogolim  prea  mult  „trăirea”  pe  un  fond  poate  de simţire-senzualitate.  Ori  să  o  scufundăm  într-o  incandescenţă  a inimii cu conotaţii energetice și emoţionale, ce ne înăbușă într-un pietism,  surogat  al  evlaviei,  care  ne  extrage  de  pe  coordonatele fiinţiale ale întâlnirii. 

Nu  suntem  cu  trăirea  fiinţială  nici  în  mrejele  unui   amor intellectualis.  De  aceea  e  esenţial  aspectul  stării  eterne  a conștiinţei  persoanei sau  al  permanenţei  fiinţialităţii  ca  fiind  un chip  al  iubirii  ce  exprimă  chiar  misterul  omului.  Atunci  nu  mai ajungi să confunzi o trăire de un fel, cu alta. În acest sens suntem chemaţi la o claritate a acestei experienţe mistice, ce are nevoie de o decantare și de o discernere a realităţilor. Trebuie să decantezi toate cele ce o iau pe dinaintea iubirii, ca să zic așa. 

La fel,  conștiinţa de sine nu înlătură entuziasmul iubirii, ci îl promovează.   Nu  înlătură  deci,  ci  promovează  acest  entuziasm. 

Aici,  apropo  de  conștiinţa  martor,  nu  avem  de-a  face  doar  cu  o conștiinţă-martor care stă și se uită nedumerit, bovin, ca viţelul la poarta  nouă.  Nu stă de-o parte:   Fraţilor! Uitaţi-vă,  priviţi! Istoria trece, iar eu sunt aici, adică dincolo, cuibărit în oul transcendent.  

Conștiinţa de sine presupune asumare, implicare. Este o personalizare  într-un  act  de exprimare.  Promovează  entuziasmul  iubirii. 

Conștiinţa de sine nu înlătură, ci promovează entuziasmul iubirii. 

Dar,  în  același  timp,  se  promovează  fără  să  se  piardă,  în  și  prin acest entuziasm al iubirii, conștiinţa de sine. 

Sunt  necesare detaliile acestea pentru a putea repera coordonatele  relaţionale,  participative,  pentru  că  o  iubire  nedispusă 

participării nu e iubirea despre care vorbim, în sens hristic. Și-ntr-un fel  sunt  necesare  și  pentru  a  sesiza  această  logică  a  întrepă-trunderii,  a  coparticipării,  care  se  alătură,  pentru  că  nu  este  un entuziasm al iubirii în care uiţi de conștiinţă, pentru că nu mai știi de  celălalt.  Nu  e  nici  o  conștiinţă  de  sine  care  e   ca  și  cum. 

Mulţumită fiind cu ea însăși, se lipsește de entuziasmul iubirii, al dăruirii,  al  participării,  ce  apare  cel  mult  sau  nici  măcar  ca opţional. Iubirea, prin ea însăși, prin însăși definirea ei, trebuie să 

Conştiinţa – Subiect Apofatic (I) aibă  caracterul  revărsării,  al  deschiderii,  al  entuziasmului.  Căci altfel  nu  e  în  ea  însăși.  Nu  e  în  firea  ei.  Iubirea  e  viaţă  care,  în firescul  ei,  nu  poate  fi  altfel  decât  expansiune  și  extindere... 

Deschidere și revărsare, îmbrăţișare și cuprindere... 

Și, mai departe:  Cunoașterea reciprocă, pe măsură ce sporește, produce bucurie.  Așadar,  leagă conștiinţa de entuziasm, de cunoaștere, de bucurie care sporesc toate prin toate aceste coparticipări. 

Dar aici sunt de bază coordonatele. Mă refer la faptul că, neluând în atenţie (și) această transcendere de sine – către acest mister al omului, care presupune de fapt o descoperire de sine –, putem să 

gândim toate aceste aspecte filocalice în planul „prea” psihologic. 

Și  atunci  greșim,  pentru  că  nu  căutăm  unde,  cum  și  ce  trebuie pentru  o  descoperire  de  sine  autentică.  De  aceea  ne  trebuie deschiderea prin care să ajungem și la chipul  nostru autentic, ca să putem – chiar în chipul sufletului nostru – să avem conștiinţa participării întru această taină a permanenţei noastre. Căci, altfel, luăm toate aceste elemente de mistică și le comprimăm la măsura comună de înţelegere. 

Dar  acestea  ţin  (și)  de  un  alt  tărâm  al  omului  spre  care trebuie să trecem. Nu trecem singuri, ci împreună cu Dumnezeu, cum  am  precizat  și  aici,  anume  că  misterul  omului  nu  poate  fi desprins  de  misterul  absolut  al  lui  Dumnezeu.  Dar  e  esenţial să 

înţelegem că sunt două mistere… Ceea ce înseamnă că nu trebuie nici  confundate,  nici  substituite.  Omul  e  și  el  o  taină.  Iar  taina aceasta ţine de o realitate, exprimă o ontologie. Nu e o taină așa… 

în genul, că e greu să cunoști omul. 

Într-adevăr, dacă o luăm strict, la modul exact și riguros, tot omul  e  necunoscut  pentru  noi.  Din  manifestările  sale,  mai descifrăm câte ceva, poate. Dar e greu să-l cunoști, să-l explorezi, din  lăuntrul său.  Ca să zic așa, operând pe viu. Vorbim aici de o taină care trimite la o natură ontologică. E natura mai profundă, spre care trebuie să transcendem. E un salt. Nici eu nu-mi cunosc adevărata natură, decât printr-o descoperire de sine. Nu o cunosc din  afară.  Sunt  chemat  să  o  identific  și  să  o  recunosc  ca  fiind natură  creată.  Iar  aceasta  e  deja  o  cale  mistică.  Aceasta  ţine  de 33 

ceea ce afirma Părintele Ghelasie, cu privire la caracterul de dublă 

mistică a isihasmului: și de restaurare de sine, și de participare la cele dumnezeiești, la har. 

De  multe  ori  nu  se  ia  în  calcul  în  lucrarea  duhovnicească 

faptul că e nevoie de această restaurare de sine. Chiar și iubirea în chip  hristic  o  luăm  așa,  din  mers,  în  transhumanţă,  la  măsura noastră.  Așa  ajungem  să  credem  că  iubirea  în  chip  hristic  este ceea  ce  manifestăm  noi,  așa,  pe  ciobănie,  stând  rezemaţi  cu pieptu-n-ghioagă. Pe când iubirea, în sensul său tare, e o taină la care  trebuie  să  accedem,  și  nu  doar  să  credem  că  putem  să  o manifestăm cum ne vine, aici și acum, într-o formă mai mult sau mai  puţin  blurată  de  patimile  propriu-zise.  Vorbim  de  o  iubire care ţine de un strat mai adânc al nostru. Iar pe acesta trebuie să-l redescoperim. Asta, apropo de conștiinţă, care e pe alt strat decât gândirea și simţirea. Trebuie evidenţiată, așadar, valoarea conștiinţei de sine. Și mai ales astăzi, în contextul contemporan, când poate mulţi  nu  mai  știu  nici  de  ei  înșiși,  este  nevoie  de  această 

evidenţiere mistică. E o constatare că nu prea mai știe fiecare nici cine e, nici pe unde mai e, și nici ce mai face, deși i se pare că ar fi de-a-ncălare, și că ar în-galopa viaţa și situaţia. 

Și, la fel, din perspectivă mistică, trebuie să accentuezi identitatea de sine, corelativă conștiinţei de sine. La primul colocviu, dedicat Părintelui Ghelasie, de la București – organizat la ASE, în sala Virgil Madgearu, de regretatul conf. Liviu Bogdan Vlad – am avut și eu o mică intervenţie în care am vorbit despre isihasm ca fiind  o  mistică  a  identităţii.  Identitatea  este  fundamentală  în mistica isihastă, apropo de conștiinţa de sine. Nu poţi să gândești conștiinţa de sine dacă nu ai în atenţie singularitatea, dacă nu ești și nu te trăiești ca o unicitate indestructibilă. Aceasta e baza unirii mistice:  unicitatea,  singularitatea.  Identitatea  e  baza  raportării, baza conștiinţei de celălalt, care și el e unic, dar și a conștiinţei de Dumnezeu  care  și  El,  la  fel,  este  unic,  în  trei  Persoane.  De  aici miza  unirii  care  este  una  de  devoalare  identitară,  ca  suport ireductibil. 

Nu pot să gândesc conștiinţa de sine și conștiinţa de celălalt fără să am parte de o întâlnire în chip identitar. Vorbim, desigur, 34 

Conştiinţa – Subiect Apofatic (I) de o  identitate  în ordinea apofatică,  în primul rând.  Nu e doar o identitate individuală corporală, senzorială, mentală, ci este și una personală. De multe ori mentalul ne face feste, pentru că operând cu  abstracţii  și  cu  generalităţi,  cu  clase  de  obiecte,  cu  tipuri  și categorii ș.a.m.d.,  ne creează iluzia că dacă ceva poate  fi dincolo de mental, acel ceva nu poate fi decât în siajul abstractizării, dar într-un  grad  superior  de  abstractizare,  ca  supremă  dez-indivi-dualizare. S-ar pierde astfel contactul cu diferenţele, care la acest nivel  înalt, rarefiat,  eterat,  chipurile s-ar  estompa.  Ca  atare, pare că  trebuie  să  ne  încredinţăm  că  la  un  nivel  superior  ceea  ce  e dincolo  de  gândire  e o  formă  ultra-abstractă,  lipsită  de  determi-nări. În realitate, dialogăm cu „X”, „Y”, „Z”, care sunt...  necunoscute… 

ca  să  zicem  așa…,  fiind   cineva.. .  adică   singularităţi,  inclusiv  în ordinea fiinţială... 

I.M.: În nota 64, din Filocalia VI, Părintele Stăniloae afirmă:  

„A  fi  în  Treime  înseamnă  a  fi  în  iubire. Sfântul  Simeon atribuie iarăși iubirii, și nu contemplaţiei rolul principal în menţinerea  sufletului  în  Dumnezeu.  Iar  iubirea  aceasta  de Dumnezeu, în care sufletul e ridicat, se explică prin iubirea celor trei   Persoane  dumnezeiești  între  ele. Fiind  așezat  sufletul  în acest leagăn al iubirii nesfârșite și desăvârșite între cele trei Persoane dumnezeiești nu mai poate cădea din el”. 

Aici  este  subliniat  rolul  principal  al  iubirii  în  menţinerea sufletului în Dumnezeu; rolul contemplaţiei fiind secundar… 

N:  Da, aici vorbim despre note  filocalice care sunt marcate de aceste coordonate ce accentuează caracterul personal, caracterul conștient al trăirii, al participării. Se subliniază nevoia conștiinţei de sine, inclusiv în trăire, în iubire, în mistică. Iar acest citat cred că  a  fost  extrem  de  bine  ales,  exact  din  această  perspectivă  a contrastului dintre iubire și contemplare. Ne mișcă în trena unor adânciri într-un sens personalist. Ne ajută să nu confundăm nici contemplarea,  nici extazul – cum era  în alte  tipuri de experienţe mistice  antice,  dar  inclusiv  contemporane  –  cu  această  taină  a iubirii  hristice.  Unii  sunt  încredinţaţi  că  pot  contempla  lumina dumnezeiască și...  gata...,  au  ajuns  la  ţintă…  la sfârșitul  mistic…, chiar  înainte  de  a  se  descoperi  pe  sine,  fiecare.  Și  acolo  în 35 

contemplaţie au ajuns de s-au  înecat, condensând și disipând  în lumină toată această iubire. 

După  cum  vedem,  fondul  trebuie  să  fie  cel  al  iubirii,  iar acesta transcende însăși contemplaţia. În ce sens? Prin deosebirea subiectului angajat în iubire, de subiectul angajat în contemplaţie. 

E nevoie de o scanare antropologică. Evident contează, în structura antropologică, care este subiectul angajat în contemplare, respectiv subiectul pus în mișcare pe coordonatele iubirii, pe dimensiunile sale personale. Contemplarea rămâne și-ntr-un chip static, cumva, de finalizare. Rămâne oarecum într-o imortalizare. Cum e timbrul lipit de scrisoare, exact așa rămâne alipit în contemplare, contem-plativul.  Iubirea  însă,  e  inevitabil  dinamică.  E  comuniune  și perihoreză, pe fond fiinţială. E permanentă adâncire și revărsare. 

Iar  perihoreza se  înţelege  în  profunzime  și  dacă  avem  în  atenţie structura  triadică  a  persoanei,  pe  care  a  evidenţiat-o,  ca  nimeni altul, isihastul de la Frăsinei. 

Din  perspectiva  aceasta  perihoretică,  personalistă,  sau  a iubirii care este comuniune inter-personală, experienţa mistică se vede  altfel.  E  foarte  interesant  faptul,  semnalat  de  Părintelele Stăniloae, că Sf. Simeon  atribuie iubirii, și nu contemplaţiei,  rolul de  menţinere  a  sufletului  în  Dumnezeu.  Te  menţii  întru  această 

iubire în Dumnezeu, prin sufletul tău. Adică, chipul perihoretic și permanenţa,  menţinerea  în  dinamica  iubirii,  se  petrece  prin chipul sufletului. Acesta e suportul! Ceea ce are noimă, dacă avem în  atenţie  „veșnicia”  de  creaţie,  recte  fiinţialitatea  creată  a  sufletului ca permanent de creaţie. Fiinţialitatea, prin natura ei chip de exprimare-prezenţă  și  permanenţă,  permite  o  continuitate,  o permanenţă  a  prezenţei  sufletului  în  Dumnezeu.  Iar  această 

menţinere  în  Dumnezeu  e  una  în  care  sufletul  e  ridicat  de Dumnezeu și legănat, pentru că sufletul este cuprins și purtat  în acest leagăn dumnezeiesc. Altfel zis,  fiind în acest leagăn al iubirii nesfârșite – asemeni unui prunc –, petrece  într-o iubire desăvârșită 

 și  nesfârșită.  Nu  mai  poate  cădea  din  acest  leagăn.  Pătrunde, ca  într-o permanenţă,  în această Veșnicie a  iubirii dumnezeiești, care e ca un leagăn. Iar leagănul ce poate face? Care-i este rostul? 

Te... leagănă... 

Conştiinţa – Subiect Apofatic (I) Iar legănarea e o mișcare. E o permanentă mișcare...  întru...  

legănare...  E  așezare-cuprindere  în  această  iubire-leagăn.  Prin această  mișcare,  prin  această  legănare,  se  înţelege  că  o  astfel  de iubire – din care nu se poate cădea, pentru că e cuprins sufletul și sus-ţinut în acest leagăn de nevăzute fire cerești – nu este o simplă 

contemplare.  Tocmai  prin  acest  chip  al  legănării,  ca  permanentă 

mișcare.  Suntem  orientaţi  astfel  pe  coordonatele  permanenţei, regăsind  de  fapt  misterul  sufletului.  Dar  legănarea  aceasta  ca permanenţă este legată și de identificarea sufletului. 

Astfel,  suntem  nevoiţi  să  ne  întoarcem  la  taina  antropologiei iconice, la Părintele Ghelasie, atunci când vorbim de suflet ca fiinţialitate…  Asta  întrucât  fiecare  identifică  sufletul  cu  ce  are  în cap, cu ce a învăţat la școală, cu ce a priceput din cărţi, cu ce interpretează  chiar  lecturând  pagini  din  Filocalie.  Dar  chiar  și  din paginile filocalice deja simţim, din note, precum cele pe care le-ai selectat, că se marchează niște detalii care ne situează pe coordonatele  persoanei  și  ale  conștiinţei,  ale  relaţionării și  comuniunii. 

Ne conduc către o iubire care, revin pentru a sublinia, este mai mult decât  extazul,  mai  mult  decât  contemplaţia,  tocmai  prin  taina comuniunii și a adâncirii în celălalt, în ordinea fiinţialităţii. Este o adâncire prin acest chip al sufletului, ca temei al permanenţei. 

Însă, aici vorbește doar de suflet. Dar omul întreg, știm, este cuprins în acest leagăn, din care nu mai poate să cadă. Aspectul de leagăn  și  de  legănare  –  în  această  taină  a permanentei  mișcări  – 

este semnificativ. Nu este ca și cum ai ajuns să vezi-contempli și ai rămas  prins-fixat  acolo  cu  privirea.  Aceasta  este  și  frumuseţea, desfătarea  iubirii  dumnezeiești,  cea  care  leagănă.  Este  o  iubire faţă de care  nu  trebuie să ne mișcăm  în contratimp. Trebuie să-i preluăm  legănarea.  Contează,  așadar,  să  ne  sincronizăm  cu  acea legănare.  Nu  te  dai  de  peretele  legănului,  intrând  într-o contradicţie. Trebuie să preiei mișcarea, să te deschizi și cuprinzi, crescând  în  amplitudinea  ei…  E  ca  atunci  când  ne  dădeam  în leagăn, pe când eram copii. Trebuia să simţi cum să te miști ca să 

nu  te  dai  în  răspăr.  Pentru  a  prinde  viteză  trebuia  să  simţi momentul  când  era  oportună  împingerea,  pentru  înaintare, respectiv retragerea. Copiii știau cum să stea în picioare pe leagăn, 37 

atunci  când  structura  era  metalică,  rigidă.  Știau  cum  să  facă 

balans. Trebuia să știi să te miști, dar și să preiei această mișcare a leagănului.  Trebuia  să  te  lași  cuprins  în  ea.  Să  fii  una  cu  ea. 

Și  aceasta  este  o  formă  de  participare,  de  integrare  într-o  supra-participare  comună.  Aici  sunt  coordonatele  comuniunii,  perihorezei…  Nu  e  o  simplă  contemplare  ca  și  cum  caști ochii și  rămâi așa, cu gura căscată, într-o vedere... 

I.M.:  În  nota  701,  din  Filocalia  VII,  Părintele  Dumitru Stăniloae surprinde, citez: 

„Omul  privește  conștient  toate,  le  conduce  pe  toate,  ca  un chip al lui Dumnezeu. (...) Este dat (de Grigorie Palama), în mod concentrat,  tot ce deosebește pe om de  toate creaturile sensibile. 

Pe de o parte, el privește conștient  toate,  le conduce pe  toate, ca un  chip  al  lui  Dumnezeu. El  e  conștiinţa  stăpânitoare  și transformatoare  a  lumii,  în  el  se  descoperă  rostul  lumii.   

Fără om lumea ar fi lipsită de rost, de sens, de lumină, existenţa ar fi lipsită de o latură esenţială a ei sau de cea mai esenţială. Fără om nu s-ar crea  în  lume  nimic purtător de un sens. Fără om  lumea n-ar ști de ea însăși.” 

Așadar, omul e „conștiinţa stăpânitoare și transformatoare a lumii…”, e cel ce „privește conștient toate, le conduce pe toate, ca un chip al lui Dumnezeu”… 

N.:  În  asemănare  de  chip  cu  Dumnezeu,  le  privește,  le stăpânește  și  conduce.  Nu  oricum,  nu  arbitrar,  ci  pe  Cale, descoperindu-și  și  descoperindu-le  sensul  transcendent.  Omul  e un  chip  creat  după  chipul  lui  Dumnezeu.  Însă,  de  multe  ori  se pierde  din  atenţie  aspectul  aceasta,  cel  al  unei  duble  asemănări: ontologică,  respectiv  dinamică,  precum  cea  legată  de  sporirea întru asemănare. Noi avem o asemănare cu Dumnezeu prin faptul că  suntem  creaţi  după  chipul  Lui.  Asemănarea  dinamică  în asemănare  cu  El,  este  alt  aspect.  Noi  suntem  creaţi  direct  întru această asemănare de chip, ontologică. Însă, există și o asemănare dinamică,  pentru  că  este  o  creștere  a  noastră  în  asemănare  cu Dumnezeu.  Dar  nu  trebuie  uitat  că  omul  deja  are  un  chip  întru asemănare,  chiar  prin  actul  creaţiei.  Omul  e   chip  de  dumnezeu creat ca să zic, astfel... folosind o sintagmă ghelasiană. 

Conştiinţa – Subiect Apofatic (I) Vedem  aceeași  insistenţă  pe  o  privire  conștientă,  pe  un raport ierarhic cu lumea, dar și marcat de grijă și preocupare, de nevoia de slujire a întregii existenţe. Omul, fiind creat după chipul lui Dumnezeu, e o coroană-cunună a creaţiei, dar e și un  inel de veșnică legătură cu creaţia. Există și o ierarhie pe care mulţi nu o mai sesizează. Vorbesc acum despre  mama Pământ,  despre  mama Geea sau de nu mai știu care mamă cosmică, dar nu au conștiinţa că  omul este o coroană și o încununare a creaţiei. Celelalte, toate ale creaţiei, nu își adeveresc sensul fără om. 

Și, într-un fel, cine e atent, vede că animalele tind către om, vede că acestea încearcă să se apropie de el, pentru că îl recunosc ca  menire de a  împărăţi peste ele.  Simt că și ele au ceva  în plus, prin  om.  Își  găsesc  un  sens,  își  află  un  rost;  întreaga  creaţie  se împlinește  prin  om,  de  fapt.  Aceasta  înseamnă  și  o  structură 

ordonată, ierarhică a creaţiei. Sigur că nu e o ordine și o ierarhie a dominaţiei  și  a  subjugării…  Omul  e  stăpânitor,  în  sensul  de  a stăpâni  menţinând  o  rânduială  a  lumii,  în  concordonanţă  cu paradigmele  divine,  dar  și  în  sensul  de  a  transforma  și  a  privi conștient, prin conștiinţă. Căci într-un fel stăpânește conștiinţa și în  alt  fel  stăpânesc  inconștienţa,  instinctele  și  patimile  care substituie,  de  fapt,  conștiinţa.  Iar  stăpânirea  conștiinţei  –  care duce  la  o  transformare  a  creaţiei  –  este  cu  totul  altceva.  Căci  ea duce nu doar la o transformare, ci și la o transfigurare. 

Cosmosul  devine  un  spaţiu  liturgic  al  celebrării  tainei întrupării lui Hristos. La aceasta suntem chemaţi, în sens creștin, anume  la  slujirea  întrupării  lui  Hristos  în  creaţia  Sa.  Suntem chemaţi  ca  oameni  la  acest  sacerdoţiu  care  liturghisește  îndumnezeirea  creaţiei și  înveșnicirea  lumii,  pentru  că  întreaga  creaţie trebuie  asumată  în  Hristos.  Toată  trebuie  să  devină  trupul  lui Hristos, în sensul extins, ecleziologic. Împărăţia lui Dumnezeu nu cuprinde doar omul, ci cuprinde întreaga creaţie:  îngeri,  natură și om.  Întreaga  creaţie  trebuie  încorporată  și  îndumnezeită  prin chipul hristic. Iar acesta este un alt aspect al complexităţii, pentru că  în  veșnicia  Împărăţiei  nu  ești  numai  tu,  omul,  și  Dumnezeu, pentru  că  Împărăţia  cuprinde  și  taina  creaţiei,  iar  în  aceasta  se cuprinde și natura, ce are nevoie de om spre a-și împlini menirea. 

În acest sens, omul este un chip special în creaţie. Iar aceasta este o altă viziune decât cea naturalistă, respectiv panteistă. 

Această  cale  de  reîntoarcere  a  omului  la  un  fel  de  cosmi-cizare, la o re-naturalizare a lui, nu este calea hristică. Omul nu se întoarce  la  Cosmos,  decât  să  se  piardă  în  Cosmos,  dacă  nu  se întoarce pe sine însuși la Dumnezeu, în prealabil. Nu se întoarce la natură, pentru că a găsit niște forţe subtile în natură. Nu trece de la o dimensiune obiectivă sau știinţifică pozitivistă – și distruc-tivă  –  a  Cosmosului,  la  o  dimensiune  ezoterică,  magnetistă  și energetistă  în  raport  cu  puterile  oculte  din  Cosmos.  Este  prea puţin. Ba chiar este o trecere  din lac,   în puţ. În sens revelaţional, suntem chemaţi  la pecetluirea hristică și  la recuperarea chipului de a fi preot, în creaţie. Un chip care stăpânește și transformă prin slujire întreaga creaţie. Aici este altă ordine. Ierarhia creștină nu e o ierarhie a dominării, ci o ierarhie a slujirii. Asta nu înţeleg unii sau alţii. Nici Apostolilor nu le-a fost foarte clar, la început, cum e cu natura ierarhiei în chipul hristic, care este centrată pe dăruire, jertfă  și slujire:   Care  vrea  să  fie  mai  sus,  să  fie  slujitorul  tuturor.   

Te  înalţi,  înaintezi  spre  împlinire  prin  capacitatea  de  slujire, de dăruire, de oferire de sine. Acestea te înalţă înaintea celorlalţi: dăruirea, jertfa! 

Mântuitorul  Însuși:  N-a  venit  ca  să  I  se  slujească,  ci  ca  să 

slujească...  Deci,  slujirea,  dăruirea,  implicarea  în  asumarea  și ridicarea celorlalţi, slujirea chiar a creaţiei, a făpturii în sens larg, e  criteriul  „promovării”…  Nu  o  stăpânești  ca  să  o  domini. 

O stăpânești ca să-i conferi sensul împlinirii, ca să o așezi în rost, ca să o deschizi către o taină a luminii pe care lumea, fără om, nu o  poate  nici  descoperi,  nici  asimila.  Tot  așa  cum  omul,  fără 

Hristos, nu o poate afla. El este Calea. De aceea întruparea Fiului lui Dumnezeu a despicat istoria, arătând că El este Alfa și Omega, începutul și sfârșitul. Altfel zis, nici începutul, nici sfârșitul, nu se pot  înţelege  și  nici  discuta,  decât  în  raport  cu  Hristos.  Treaba fiecăruia cum umblă și cum se învârte, în istoria concretă... Să nu încep, ca exemplificare, să fac demonstrativ niște mișcări gestice, precum cetăţeanul, provizoriu cotrocenist…, care știe că nu are ce căuta pe covorul roșu, și pe care umbra îl scoate în afară... îl pune 40 

Conştiinţa – Subiect Apofatic (I) pe  lângă  covor,  pentru  a-l  arăta  tuturor  ca  fiind  impostor, nevrednic de covor... 

I.M.: În aceeași Notă (701) se spune:  

„Conștiinţa  umană  e  făcută  pentru  a  se  uni  cu  conștiinţa deplin luminată a lui Dumnezeu. Numai fiinţa umană e capabilă 

să primească în ea conștiinţa lui Dumnezeu, care echivalează 

cu  lumina  totală. Numai  ea  dovedește  că  lumea  e  opera unui  Meșter  atotluminat  și  măreţ  în  lumina  și  puterea  Lui nemărginită”. 

Ce gânduri vă inspiră acest pasaj? 

N.:  Ai  zis  că  e  tot  din  aceeași   notă.  Înseamnă  că  face trimitere, dacă  nu mă  înșel,  tot  la  Sf.  Grigorie  Palama.  Cred că e legătura sau, ca să fim în „trend”, e conexiunea cu Sf. Simeon Noul Teolog,  pe  un  traseu  al  luminii.  Dar  cea  care subîntinde  lumina, sau gestul care trasează-exprimă tușa de lumină, e tot un act legat de conștiinţă, de conștiinţa luminată, de conștiinţa umană care e creată chiar pentru a se uni dialogal cu conștiinţa lui Dumnezeu. 

Și, când vorbim despre conștiinţa lui Dumnezeu, avem inevitabil în  atenţie  un  alt  aspect  revelaţional  hristic,  eminamente  creștin: Dumnezeu  este  Persoană  (o  Treime  de  Persoane).  Dumnezeul nostru  nu  este  un  spirit  divin  impersonal,  ci  este  Persoană. 

Aceasta  înseamnă  că  are  conștiinţă  de  sine  și  poate  să  afirme despre sine:  Eu sunt Cel ce Sunt. 

De  fapt,  nici  nu  s-ar  explica  conștiinţa  omului,  fără  o conștiinţă  a  Creatorului.  E  o  totală  aberaţie  susţinută  de  cei  care, pornind  de  la  un  principiu  impersonal,  vor  să  ajungă  la  o conștiinţă… Ca și când, omul, deși are un temei impersonal, el are, totuși,  conștiinţă.  Ceea  ce  face  să  se  ajungă  la  ipoteza  că  de  fapt conștiinţa  umană  este  „peste”  originea  ei,  pentru  că  nu  poţi  să 

gândești în sensul tare – o realitate fundamentală – decât în sensul conștiinţei. În sensul acestei viziuni speculative, în raportul dintre impersonal  și  personal,  personalul  are  conștiinţă  de  sine,  dar, paradoxal, vrea să se întoarcă pentru a se îneca în impersonal. Ca și când conștiinţa se împlinește prin anihilarea conștiinţei de sine. 

Păi, e o aberaţie, de fapt! O bizarerie! E o sucire, o inversare! 

Și… ca să o spunem așa „pe direct”, este o drăcie! La fel cum e și cu 41 

minciuna  marxistă  care  proclamă  că   prin  acumulări  cantitative, ajungi  la  salturi  calitative.  E   o  minciună   în  falș,  ca  să  folosesc celebra sintagmă a Coanei Leana .  Vor să ne încredinţeze că materia nu are conștiinţă de sine, dar ajunge  în om  la conștiinţa de sine. 

Tare  materia  asta!  S-a  organizat  așa  de  tare  materia,  de  la  sine, încât omul nu știe prea bine cine e, nici astăzi, dar materia a știut să-l facă să se întrebe cine e. Și e doar din materie, omul. Nu are și componentă sufletească. Asta e teoria unora. Doar o teorie. 

În realitate e o mare minciună propagată ideologic și o mare iluzie  pentru  cei  ce  se  încredinţează  ei.  Frumuseţea  e  că  lumea aceasta e opera unui Meșter atotluminat și măreţ și că în această 

frumuseţe vedem frumuseţea cea mai presus de frumuseţe. Doar o astfel  de  putere  nemărginită  e  capabilă  să  creeze  o  astfel  de armonie  care,  într-adevăr,  te  lasă  fără  cuvinte,  dacă  încerci  să  o savurezi  în  minunata  ei  descoperire.  Și,  dacă  încerci  să-ţi  vezi măsura – apropo de adagiul antic:  știu că nu știu nimic –, poţi să 

realizezi cât de puţin vezi, chiar din cele ce se văd, nu și din cele nevăzute,  neaccesibile  simţurilor.  Și,  într-adevăr,  cât  de  puţin vedem din întreaga creaţie, din taina ei, și cât de mare e taina că 

putem  să  vedem,  chiar  atât  cât  vedem…,  dar  mai  ales  că  avem conștiinţa acestei vederi. Deși, la ce scară și la ce nivel suntem și cunoaștem, raportat și spaţial și temporal, la natură, la univers, la cosmos,  nu  suntem  nici  cât  un  fir  de  praf...  Cât  de  insignifianţi suntem,  dacă  ne  vedem  la  măsura  la  care  suntem!  Și,  în  același timp, ce minune și ce măreţie că avem posibilitatea de a fi părtași la  cunoașterea  lui  Dumnezeu,  cel  dincolo  de  lume  și  de  acest univers necunoscut. Nu poţi decât să te minunezi de aceste taine. 

Tu  „X”-ulescu,  de  aici,  de  la  Dăești,  în  cazul  de  faţă,  poţi  vorbi direct cu Cel de Dincolo de tot ce se poate vedea. Nu e de mirare? 

I.M.: Fizicienii zic că Universul observabil are, în diametru, 93 de miliarde de ani lumină. 

N.: Măsoară diametrul, înţeleg, în ani lumină... E și aceasta o modalitate de abstractizare, să zic, dacă se folosește o unitate de măsură,  nelipsită  de  o  anumită  convenţionalitate,  care  e  greu  de imaginat  și  asimilat,  la  nivelul  omului  curent,  și  cred  că  și  la nivelul  omului  de  știinţă.  Rămâi  mut.  Nu  ai  nicio  reprezentare. 

Conştiinţa – Subiect Apofatic (I) Orice comparaţie e dificilă. Însă, în general, cred că trebuie să fim ceva mai pământeni, chiar și fizicieni fiind, atunci când ne jucăm cu dimensiunile spaţiului și timpului… Rămâi perplex să vezi cum se  joacă  geologii  cu  milioanele  de  ani,  pentru  că  nu  poţi  numi știinţă  un  astfel  de  joc  speculativ.  Asta,  apropo  și  de  timp,  și  de veșnicie,  pentru  că  s-a  amintit  deja  raportul  acesta  ce  implică 

timpul  și  spaţiul  tri-dimensional,  sau  cu  patru,  ori   n  dimesiuni. 

Se vorbește despre cuantic sau sub-cuantic unde s-ar regăsi o atare multidimensionalitate,  care  e  mai  degrabă  de  domeniul  unor posibilităţi  și  potenţialităţi,  dar  reale.  Însă,  dacă  gândim  într-o logică a fiinţei și a energiilor, semnificativ este faptul că fiinţialul este altceva decât energetismul. Mă refer la spaţiul creat. 

Dumnezeul  Cel  Viu,  Trei  Persoane  –  Fiinţă  și  Har,  Fiinţă 

necreată și energii necreate – e dincolo și altceva decât tot ceea ce este creaţie. Așa încât, chiar și fiinţa creată, ca permanent al creaţiei, ca mister al unei veșnicii a creaţiei – al unei veșnicii create, ca să 

spun altfel – transcende multi-dimensionalitatea la care se referă 

fizicienii, care ţine de o ordine (creată) energetic-informaţională. 

Și, dacă  nu se operează cu distincţia aceasta,  nu prea se  înţelege cum  e  cu  ordinea  creată,  în  dubla  sa  ontologie,  fiinţială  și energetică. 

Ca  atare,  mulţi  bat  câmpii  în  legătură  cu  portalurile  de trecere  în  alte  dimensiuni,  cu  accesul  în  universuri  paralele  etc. 

Poţi să crezi că treci prin zeci de mii de dimensiuni, dar dacă nu treci  pe  tărâmul  celălalt,  cel  al  permanenţei,  rămâi  în  aceleași găuri de șvaiţer. Ești tot acolo, în labirintul energiilor-informaţiilor. 

Tot  acolo  te  învârţi,  ontologic  vorbind.  Nu  ieși  din  spaţiul respectiv. Trebuie  înţeles că ordinea  fiinţială este ontologic peste ordinea informaţiilor. 

Este meritul  Părintelui  Ghelasie că și printr-o actualizare a limbajului  a  promovat  antropologia  iconică  ca  model  antropologic.  Vorbim  de  un  model  în  care  se  face  distincţia  reală  dintre fiinţa creată (sufletul) și energiile de creaţie. În atare perspectivă, zona/ nivelul cuantic, atât în structura omului, cât și în structura cosmosului,  este  dincoace  de  ordinea  fiinţială  creată.  Ţine  de realitatea energiilor subtile. 

43 

I. MISAILESCU şi NEOFIT 

E  obiectivă  această  realitate  cuantică,  dar  ţine  de  natura creaţiei,  nu  a  Creatorului.  Însă,  dacă  gândesc  și  vorbesc  doar despre  o  ortodoxie  cuantică,  fără  să  am  conștiinţa  permanenţei sufletului ca  fiinţialitate –  fiinţialitate care e de altă  natură decât cuantele  sau  sub-cuantele  –  nu  fac  decât să  mă  blochez,  mistic. 

Rămân  într-un  spaţiu  intermediar.  Infra-creatural,  de  fapt. 

O astfel de ortodoxie, ce se proclamă ca fiind cuantică, ajunge să 

nu  ia  în  considerare  nici  harul,  care  este  dincolo  de  creaţie, întrucât  este  necreat  și  aparţine  Creatorului.  Dar  nu  ia  în considerare  nici  componenta  fiinţială  a  creaţiei,  care  nu  este  de natură  cuantică,  întrucât  este  dincolo  de  energii-informaţii, dincolo de undă și corpuscul, dincolo de lumină. Ca atare, dacă nu ai  bine ordonate  în orizontul  tău epistemic astfel de distincţii, și nu  ţii  cont  de  ele,  pe  coordonatele  tale  formative și  ca  traseu  de dezvoltare personală, rămâi în zona ocultă, ezoterică, a experien-ţelor mistice… Rămâi captiv în interval. Nu te personalizezi, ci te depersonalizezi. 

I.M.: Iată ce spune Părintele Stăniloae despre relaţia dintre conștiinţă și responsabilitate   în  Chipul nemuritor al lui Dumnezeu:  

Omul  „nu  se  poate  dezvolta  decât  prin  exerciţiul responsabilităţii. Iar aceasta nu se activează cu adevărat decât ca responsabilitate în faţa lui Dumnezeu. Însăși responsabilitatea îl  face  pe  Dumnezeu  transparent  omului.  Prin  ea,  omul se  simte  legat  de  Dumnezeu  ca  for  suprem.  În  măsura  în  care omul  se  actualizează  mai  mult  ca  fiinţă  responsabilă  sau  ca  om adevărat  pentru  oameni,  Dumnezeu  îi  devine  mai  transparent, mai  impunător  prin  autoritatea  Lui  asupra  sa,  și  viceversa.  (...) Conștiinţa  responsabilităţii  îl  ajută  pe  om  să-și  accentueze conștiinţa  de  sine,  îi  cere  să  se  împlinească  tot  mai  mult ca om.” 

N.:   Chipul  nemuritor  al  lui  Dumnezeu,  după  mine,  este  o filocalie actualizată. E o chintesenţă filocalică românească. Și sunt date în acest sens. Și spun asta, apropo de conștiinţă, de persoană, și  corelativ,  de  responsabilitate.  Vorbeam  la  Oașa  cu  părintele Ieronim (Pătrulescu) despre  ascultare.  Nu știu dacă s-a înregistrat sau nu totul, căci am fost puţin cam prea critic. Sunt un cârcotaș, 44 

Conştiinţa – Subiect Apofatic (I) când  nu-mi  aduc  aminte  de  conștiinţă.  Sau,  poate,  dimpotrivă, tocmai  de  aceea  sunt  critic.  Însă,  aici  Părintele  Stăniloae  face  o afirmaţie  tare:   Nu  se  poate  dezvolta  omul  decât  prin  exerciţiul responsabilităţii.  Iar  responsabilitatea  înseamnă  și  asumare. 

Nu poţi să fii dependent sau să rămâi calat numai pe o ascultare în care  nu  îţi  asumi  și  „un  ceva”  al  tău,  personal,  așa  cum  scria undeva,  în  Patericul  Frăsineiului,  Avva  Ghelasie.  Nu  poţi  să  fii inert, lipsindu-te de o minimă iniţiativă. Căci aceasta era direcţia. 

Una  a  formării  personalizate  și  personaliste.  Trebuie  să  fii  un cineva, oricine ai fii. Asta trebuie să o știi. 

De  aceea  aș  asocia  ideea  de  tipuri  formative  și  cu  cea  de modele  filocalice.  Iar  în   Chipul  nemuritor  al  lui  Dumnezeu  se poate  vedea  că  avem  un  model  filocalic  adus  în  contemporaneitate.  Reiese  asta  din  dimensiunile  formative  care  sunt evidenţiate aici. Una dintre acestea este cea a responsabilităţii, dar legată  de  conștiinţă.  Și  faptul  că  există  un  exerciţiu  al  responsabilităţii, la care suntem chemaţi, spune ceva. Anume că trebuie să 

îndrăznești, că trebuie să încerci, să-ţi asumi, pentru că trebuie să 

faci ceva ca om unic. Trebuie să lași o urmă, una care e numai a ta. 

Aceasta  povesteam  și  atunci,  apropo  de  Jordan  Peterson, care  insistă  –  în   Noi  cei  care  ne  luptăm  cu  Dumnezeu  –  tot  pe ideea unei nevoi fundamentale de maturizare a noastră, maturizare care  nu  poate  fi  desprinsă  de  o  dimensiune  a  responsabilităţii. 

Aceasta  înseamnă  că  trebuie  să  ieșim  din  zona  de  siguranţă,  de securitate,  de  confort.  Trebuie  să-ţi  asumi  ceva,  responsabil  și conștient.  Sau,  mă  rog,  pe  măsura  conștiinţei.  Iar conștiinţa e  și mai  mult  și  altceva  decât  conștienţa.  E  o  taină  a  conștiinţei. 

Conștiinţa în sine este o taină. Dar ea trebuie să se descopere și să 

se  dezvolte  și  prin  exerciţiul  asumării  responsabile.  Aceasta înseamnă că trebuie să am grijă să evit elementele formative care mă împiedică, mă ţin, în parcursul maturizării. Cum era pe aici, la ţară,  când  eram  copii  –  ca  să  nu  ne  plece  vaca  iute  de  picior,  îi legau coarnele cu lanţul sau cu frânghia de picior, iar vaca mergea împiedicată.  I  se  tăia  pofta  de  deplasare,  împiedicată  fiind. 

Trebuie să avem în atenţie elementele formative…, dar nu precum vaca  legată  de  coarne  și  de  picior.  Nu  sunt  de  vreun  folos  acele 45 

forme  de  ascultare  care  creează  mecanisme  de  dependenţă, uneori, chiar în raportul duhovnic-ucenici. 

De exemplu, Părintele Ghelasie cred că avea acest mod de a fi  care  parcă  nu-ţi  dădea  spaţiu  de  legătură-dependenţă,  deși legătura  exista,  dar  poate  ca  supra-legătură,  nu  ca  legătură  în sensul  de  a  te  coordona  foarte explicit,  ca director  de  conștiinţă. 

Cel puţin așa am receptat eu. Nu sunt normativ din punctul acesta de vedere.  Chiar nu  mă consider.  O zic pe  bune. Pot fi subiectiv. 

Aceasta e percepţia mea. 

La  fel  este  și  cu  tipul  formativ  în  care  atât  de  mult  se pedalează  pe  ascultarea  ca  atare,  încât  pare  să  dispară  taina, inclusiv  a  ascultării.  Trebuie  să  facem  în  așa  fel  încât  formarea, inclusiv  ascultarea,  să  intre  pe  coordonatele  „existenţialelor” 

despre  care  vorbeam:  filiaţie-frăţietate,  cuvântare-exprimare  de sine.  Acestea  sunt  niște  arhetipuri  ale  vieţii  veșnice,  dacă  le decriptăm  în  sens  revelaţional.  Părintele  Stăniloae  le  raporta  la 

„existenţialele” lui Heidegger, în articolul despre care vorbeam în legătură cu chipul de fiu, care și el are o asumare a sa conștientă, așa cum mărturisea tot Părintele Stăniloae: Tatăl naște pe Fiul, dar și  Fiul  se  naște  din  Tatăl.  Trebuie  să  avem  în  atenţie  și  această 

orientare a nașterii Fiului din Tatăl. Este o asumare a unui activ al nașterii, care implică chipul filiativ. Sens în care și ascultarea este și exprimă o asumare ca naștere filiativă. 

Însă,  dacă  ascultarea  apare  doar  ca  stăpânire  sau  doar  ca impunere – și nu are fundalul conștiinţei și al responsabilităţii –, ajungem să  formăm oameni  mărunţi.  Nu-i  lăsăm pe ceilalţi să-și asume  și să practice  exerciţiul  responsabilităţii.  E un  exerciţiu al responsabilităţii.  Știi  mai  bine, poate.  Și  la  matematică contează 

să exersezi până  îţi  însușești  metoda, algoritmul,  formula. Devin prin exerciţiu automatisme, așa cum se vorbește în sport – apropo de nea Mircea Lucescu, Dumnezeu să-l odihnească. În urma repe-tării, a exerciţiului, automatismele apar, în cadrul jocului, ca fiind de la sine. Dar de fapt au fost deprinse. Au tot fost repetate până 

au ajuns la a fi integrate și a deveni „ca și” naturale. 

Există însă, trebuie consemnat, un exerciţiu care presupune asumarea unor responsabilităţi. Sigur că aceasta nu se activează în 46 

Conştiinţa – Subiect Apofatic (I) ultimul său resort decât ca responsabilitate în faţa lui Dumnezeu. 

Nu  poţi  să  fii  responsabil  până  la  capăt,  fără  să  fii  responsabil înaintea  lui  Dumnezeu.  Asta  presupune  să  fii  responsabil  și  de ceea ce am vorbit anterior: de situarea ta în lume, de raportul tău cu ceilalţi, cu întreaga creaţie, de sensul tău și al lumii, în Hristos. 

Doar atunci  te  miști responsabil, când știi de unde vii și unde  te duci. Altfel, cum? Dacă îmi faci mie tapaj de ecologie și-mi închizi văile, pajiștile montane, că nu vrei să treacă nu știu ce turme de oi, ești un… nu știu… Mă reţin, să nu folosesc un calificativ prea dur… 

Dar nu poţi să ieși din firea lucrurilor, apărând nenatural natura. 

E  o  mișcare  ideologică  împotriva  ordinii  naturale  prin  care  unii ajung să ne apere pe noi de noi înșine. 

Sigur  că  poţi  să  ieși  cu  astfel  de  legislaţie  pe  tarabă, vânzând-o  ca  pe  o  soluţie,  la  cine  cască-gura.  Dar  e  o  drăcie,  în fond. Răsucești ordinea firească a lucrurilor. Sau poate tu, politician carpato-danubiano-pontic,  crezi  că  poţi  să  te  întorci  la  mama-pământ,  la  Mama-Geea,  uitând,  ca  să  zic  așa,  pe  Tatăl-Cel-din-Ceruri. Nu se poate!, pentru că sucești ordinea firească a creaţiei, centrată  pe  om.  Dacă  te  închini  făpturii,  în  locul  Făcătorului,  te situezi  într-o  dimensiune  idolatră.  Deși  pare  același  raport,  în realitate e un raport idolatru cu lumea, iar acesta te face și te arată 

și pe tine ca fiind un idolatru. E cu totul altceva! 

În  acest  sens,  are  noimă  faptul  că  responsabilitatea  nu  se activează cu adevărat decât ca responsabilitate în faţa lui Dumnezeu. 

Tu ești responsabil –  faţă de  tine,  faţă de ceilalţi – pentru că ești responsabil  înaintea  lui  Dumnezeu.  De  aici  se  deschide  adevăratul  izvor de responsabilitate, dar și  motivarea responsabilităţii. 

Trebuie  reţinută  ideea  unui  om  care  e  chemat  să  se  dezvolte. 

Trebuie  să  punem  accent  pe  faptul  că  omul  trebuie  să  se  și dezvolte,  nu  doar  să  se  despătimească.  Nu  e  în  joc  numai  un raport  al  omului  cu  propriile  lui  căderi,  care  sunt  reale  și  lasă 

urme,  generând  și  traume  și  legături  bolnăvicioase.  Dar  omul trebuie să crească și să fie dezvoltat în raport de acele existenţiale amintite, în raport de chipul său filiativ, de chipul său de cuvânt. 

Omul e creat după chipul Cuvântului sau al Fiului. Vorbim de Fiul și  Cuvântul. Așadar, acestea sunt esenţiale pentru noi: conștiinţa 47 

filiativă,  conștiinţa  de  chip  de  fiu,  deci,  respectiv  conștiinţa  de chip de cuvânt, care în esenţă este exprimarea. 

Afirmaţia Părintelui Stăniloae e clară: „Prin responsabilitate îl  facem  transparent  pe  Dumnezeu  în  noi”.  Aceasta  înseamnă  – 

legat  de  spaţiul  de  dezvoltare  al  chipului omului  –  că  trebuie  să 

generezi deschideri de responsabilitate, că trebuie să faci să apară 

oportunităţi de asumare. Evident, vorbim de o asumare a responsabilităţii în orizontul său dumnezeiesc. Acest chip de asumare a responsabilităţii   in  actu  îl  face  și  pe  Dumnezeu  transparent. 

Dezvoltarea omului în acest chip al responsabilităţii devine astfel o creștere întru asemănare care Îl transparentizează pe Dumnezeu. 

Îl face vizibil prin chipul omului care își asumă responsabilitatea, care își asumă acest exerciţiu al responsabilităţii. 

Nu poţi să ţii cordonul ombilical al ascultării până la adânci bătrâneţi,  „ascultătorul”  îmbătrânind,  dar  rămânând  necopt. 

Un handicapat… ca să zic așa… lipsit de autonomie. Și am voie să 

zic,  cred,  handicapat,  pentru  că  nu  se  potrivește  termenul dizabilităţi, aici. E alt context.  Dar cred că  în DEX e și  termenul handicapat.  Politica  corectă  cred  că  ar  trebui  să  înceapă  de  la dicţionare,  ca să  ne  ușureze  comunicarea.  Trebuie  să  scoată  mai întâi  cuvintele  nepotrivite.  Să  nu  mai  știm  de  ele.  Să  nu  le  mai însușim, să nu le mai folosim deloc. Atunci vor reuși să instituie o morală publică  clară:  Asta  poţi  face,  asta  nu poţi  face.  Un  fel  de societate,  așa  cum  a  instituit  Calvin,  în  Geneva.  Așa  s-au  gândit unii  reformaţi  să  facă  din  creștinism  vătrai.  Și  să  le  dea  na,  na… 

celor care nu ascultă de „norma creștină”… Să-i tortureze sau să-i ardă  pe rug.  Dar  asta  înseamnă  că  taina  omului  și  a  credinţei  se disipă în lege. Se transmută creștinismul în respect strict și temere faţă de regulă. Hristos dispare. Un creștinism fără Hristos, nimic mai sinistru. 

Moraliștii publici de azi nu mai au Evanghelia nici măcar ca faţadă.  Impun  morala  publică  conform  unui  alt  tip  de  calapod. 

E o morală inversă, dar tot o formă de morală publică se vrea a fi. 

Una  prin  care  vor  să-și  impună  propria  ideologie,  substitut  de spiritualitate.  Vezi  că  nu  mai  poate  să  vorbească  liber  cutare  la televizor.  Vezi  prezentatori  TV  care  întrerup  interlocutorii. 

Conştiinţa – Subiect Apofatic (I) Cer probe,  în direct! Le spun că  n-au voie să spună asta, că  n-au voie să spună ailaltă. Îndeamnă făţiș la auto-cenzură. Nu par să-și dea  seama  că  intră  într-un  joc  în  care,  de  fapt,  girează  o  morală 

publică „făcută” de alţii, care, vezi Doamne, vor să te facă responsabil.  Evident,  fără  nicio  responsabilitate  în  faţa  lui  Dumnezeu, fără  nicio  responsabilitate  în  faţa  realităţii.  Deci,  fără  exerciţiul responsabilităţii  autentice  care  trebuie  să  te  dezvolte  ca  om,  și care  te  face  să  spui  lucrurilor  pe  nume:  albului,  alb;  negrului, negru.  Nu  pot să  nu spun  că  negrul este  negru,  ca  să  nu  jignesc negrul! E negru, dacă e negru! Dar spunând negrului negru, n-am spus că negrul nu are valoare. Dar dacă e negru, e negru. Albul, e alb. Trebuie să numim corect lucrurile. 

Și  aici,  un  alt  aspect  important:  cel  ce  privește  dezvoltarea omului. Spiritualitatea înseamnă inevitabil și dezvoltarea noastră 

și actualizarea unui potenţial. În măsura, desigur, în care omul se actualizează… Este și o dezvoltare și o actualizare a fiinţei omului, așadar.  Aici  vorbim  despre  creștinism,  vorbim  despre   Filocalie, vorbim  despre   Chipul  nemuritor  al  lui  Dumnezeu.  Sunt  aspecte formative pe care de multe ori nu le evidenţiem… Uneori stereo-tipizăm și vieţile sfinţilor. Extragem din ele tipare depersonalizate. 

A fost un simpozion chiar la Vâlcea, ieri-alaltăieri… Sfânta era așa, așa, așa… Era în ascultare, postea, se ruga… Caracteristici-tipar ale cuvioșiei. Dar care sunt datele ei spirituale specifice, personale, pe care  le putem scoate  în evidenţă? Altfel, sigur,  trebui să  facem și noi  la  fel,  dacă  dorim  să  fim  cuvioși...  Trebuie  să  ascultăm,  să 

postim, să ne rugăm... 

Hai  însă să  vedem  cum  facem  să  ne  dezvoltăm  noi,  cei  de azi. Hai să vedem cum facem să ne actualizăm mai mult ca fiinţă 

responsabilă  sau  ca  om  adevărat:  Omul  care  se  dezvoltă  ca personalitate.  Nu  prea  e  nevoie  de  din  aceștia,  fleșcăiţi,  molâi, dependenţi, care stau ca  în cuibar, ba chiar ca  în găoace, pentru propria  lor  securitate  și  siguranţă.  Nu  vor  să  iasă.  Nu  vor  deloc să-și deschidă aripile. Vor să stea acolo...  la  loc căldicel...  Stau  la confort, fără responsabilităţi, fără asumarea riscurilor. 

Nu  trebuie  să  ne  ascundem  într-o  formare  gelatinoasă. 

Trebuie  să  căutăm  o  formare  mai  consistentă.  Una  a  practicii 49 

I. MISAILESCU şi NEOFIT 

responsabilităţii, a omului adevărat, a omului transparent pentru chipul  lui  Dumnezeu,  chiar  prin  acest  chip  al  responsabilităţii asumate.  O  formare  a  omului  care  se  actualizează,  nu  oricum, ci  ca  fiinţă  responsabilă.  Avem  în  atenţie  și  alţi  vectori,  de  dezvoltare, de actualizare, de transparenţă, ce au ca temei conștiinţa și responsabilitatea. Și acestea sunt elemente formative filocalice. 

Sigur,  nu sunt  în  limbajul clasic  filocalic, dar sunt în  trena unei  iubiri  de  frumuseţe  românești  cu  amprenta  unui  clasic filocalic  ca  Dumitru  Stăniloae,  așa  cum  ne  e  relevată  de   Chipul nemuritor  al  lui  Dumnezeu.  Un  volum  în  care,  reiterez,  sunt pregnante  dimensiunile  personaliste,  antropologia  hristologică, reperele  perihoretice  ale  întâlnirii  și  ale  comuniunii,  asumarea cosmosului  de  către  om,  coroană  a  creaţiei.  Acestea  reprezintă 

vectori  care  pot  intra  în  „doctrina  formativă”.  Pot  fi  luaţi  în atenţie, și însușiţi. 

Și încă ceva: „Conștiinţa responsabilităţii îl ajută pe om să-și accentueze conștiinţa de sine”. Deci conștiinţa responsabilităţii te ajută să te adâncești și în conștiinţa de sine. Te ajută să te precizezi, să  te  identifici. Așadar, asumă-ţi  tată și  tu ceva! Fii disponibil,  la tot  pasul,  ca  fata  moșului!  Răspunde  oportunităţilor.  Fii  deschis către iniţiativă. Trebuie asumat, așadar, orizontul acesta al atenţiei, al prezenţei responsabile. Și atunci îţi accentuezi – dacă-ţi împlinești o responsabilitate asumată – și conștiinţa de sine. Pentru că 

te întrupezi, te împlinești prin act/acţiune. 

Și  chiar  ai  citat  aceasta,  și  întăresc  încă  o  dată  și  eu: 

„Conștiinţa  responsabilităţii  îl  ajută  pe  om  să-și  accentueze conștiinţa  de  sine”  și  „îi  cere  să  se  împlinească  tot  mai  mult  ca om”. Ești mai pregnant tu însuţi. Te și împlinești mai mult ca om în  astfel  de  atitudini,  în  astfel  de  acţiuni  ce  răspund  unor  nevoi, chiar unor așteptări  nerostite. Asta  te orientează și  în alt orizont formativ. Nu te lasă numai în zona contemplativă, ci te duce și în faptă, te duce și în acţiune, te duce și-n atitudine. Sub condiţia de a fi conștient, atent, prezent. 

Iar aceasta constituie o perspectivă formativă pe care putem să o luăm în atenţie. De multe ori ne mișcăm pe niște tipare – și acestea  din  ce  în  ce  mai  comprimate  –  structurate  din  câteva 50 

Conştiinţa – Subiect Apofatic (I) formule  „de  lucru”.  Sunt  valabile  și  sunt  validate  de  experienţă. 

Dar – apropo de o  Filocalie românească, la Părintele Stăniloae, dar și de o  Filocalie carpatină, la Părintele Ghelasie – cred că accentele puse pe persoană, pe filiaţie, pe cuvântare sau exprimare de sine, pe responsabilitate, sunt mai relevante pentru actualitate. 

Vorbim,  nota bene, de o responsabilitate autentică, ce are în centru  conștiinţa  de  sine,  respectiv  de  o  conștiinţă  cu  dimensiunile  fiinţiale  ale  permanenţei.  Nu  de  orice  conștiinţă,  vorbim. 

Nu vorbim de un simplu voluntariat. Nu vorbim că te trezești de dimineaţă  pur  și  simplu,  și  știi  că  nu  dormi.  Deci?  Ești  treaz. 

Conștiinţa  de  sine  despre  care  vorbim  implică  și  o  restaurare  a fiecăruia  dintre  noi  în  ceea  ce  suntem:  chip  după  chipul  și asemănarea lui Dumnezeu. 

Prin urmare, chiar restaurarea de sine – care este legată și de o descoperire de sine, ca mister – este o cale mistică. Nu e doar așa că vreau pur și simplu să  mă trezesc  în conștiinţă.  Ca și cum mă 

trezesc de dimineaţă. Este o cale. Presupune o angajare. Dar trebuie să  ai  în orizontul  tău  formativ  sensul  descoperiri de  sine,  ce  are repere mistice. Are coordonate de acest gen. Coordonate iconice. 

Iar  faptul  că,  prin  responsabilitate,  Dumnezeu  transpare  în  noi, înseamnă  că  Dumnezeu  devine  mai  vizibil,  mai  prezent.  Și  este mai  vizibil  pentru  că  devine  lucrător  în  acest  sens  al  transpa-rentizării noastre. 

Este  o  responsabilitate  care  activează  cu  adevărat  profunzimile atunci când este asumată ca fiind în numele lui Dumnezeu, ca  fiind  lucrată  înaintea  Sa.  Adică,  nu  ești  responsabil  doar  ca responsabil,  așa,  auto-referenţial,  privindu-te-n  oglindă,  ci  ești înaintea  feţei  lui  Dumnezeu.  Aceasta  înseamnă  că  ai  în  atenţie toate aceste ţinte: și sensul tău, și sensul lumii, și sensul creaţiei, cel  descoperit  prin  revelaţia  întrupării  hristice.  Te  miști  responsabil,  asumat,  în  raport  de  aceste  articulări.  Și  atunci  privirea e mai largă și poate și capacitatea – a mea, a fiecăruia – de autonomie,  de  independenţă  firească,  se  dezvoltă,  crește…  În  sensul bun,  personalist,  de  bună  seamă,  nu  în  sensul  egocentric…  

În fond, egoul e în răspărul autenticei personalizări. 

51 

I. MISAILESCU şi NEOFIT 

Nici comuniunea nu aș zice că pot să o realizez numai prin sau  numai  dacă  stau  într-o  ascultare  permanentă  care  nu  are asumat  și  un  răspuns  propriu,  asemenea  Fiului  lui  Dumnezeu. 

Dacă  translatezi  parametrii  unei  ascultări  de  tip  monahal  într-o relaţie de familie, vei putea lesne constata că nici copilul nu poate să facă ascultare de părinte, zi de zi, într-o formă de genul acesta. 

Sigur că ar fi un confort pentru părinte să-l asculte odrasla, să nu-i iasă din voie. Dar, chiar așa fiind, la un moment dat tot este nevoie și de un exerciţiu al responsabilităţii. E nevoie de asumarea unor sarcini, de ducerea lor măcar la un grad de îndeplinire, pe măsura vârstei, fizice, psihice, spirituale. Există și o dimensiune a responsabilităţii  ce  trebuie  dezvoltată.  Dacă  nu  ai  exerciţiul  responsabilităţii,  nu  ai  dezvoltare,  nu  ai  actualizare.  Fără  creștere,  nu  ai împlinire. Trebuie să-ţi asumi, în fond, un răspuns al dăruirii, sau chiar  o  jertfă  de  sine,  în  cele  din  urmă.  Dacă  nu  asumi  propria dăruire și jertfă, nu poate să o asume altul pentru tine. Nu poţi fi substituit. Dăruirea ta, e a ta, a mea, e a mea. Îţi asumi chiar jertfa de  sine  când  situaţia  o  impune.  Renunţi  la  tine,  jertfindu-te pentru ceilalţi… 

Este  relevantă  aici  relaţia  dintre  conștiinţă  și  responsabilitate,  și  această  tușă  ce  încrustează  un  chip  al  omului  care trebuie să se dezvolte, care trebuie să se actualizeze, fiind chemat să  se  împlinească.  Acesta  e  un  sens  absolut  creștin,  ce  trebuie urmat... 

I.M.:  Iată  un  alt  citat  –  din   Chipul  Evanghelic  al  lui  Iisus Hristos  –  referitor  tot  la  relaţia  dintre   conștiinţă  și   responsabilitate: 

Omul  „trebuie  să  aibă  conștiinţa  despre  răspunderea lui  pentru  contribuţia  ce  o  poate  aduce  prin  viaţa,  prin gândirea și acţiunea lui la progresul omenirii spre Împărăţia veșnică,  lucrând pentru pregătirea ei de aici, sau a iadului veșnic și, ca urmare, să se silească să aducă o contribuţie la bine. Căci o contribuţie în bine sau în rău e inevitabilă, dat fiind că nicio viaţă 

omenească nu se  trăiește  fără  influenţa asupra altora  în  bine sau în rău. Chiar pustnicii au una”. 

Conştiinţa – Subiect Apofatic (I) N.:  Mă  gândesc  că  pustnicii  au  o  contribuţie  pozitivă  și  o influenţă în bine, inclusiv nevăzută, asupra tuturor, prin fiecare în parte.  Însă, apropo de progresismul de astăzi, de notat că este și un progres al omenirii, dar spre Împărăţia Veșnică. Altceva este un progresism  care  înaintează  spre  nimic,  spre  invalidarea  chipului autentic  al  omului,  spre  lărgirea  căii  de  degenerare  umană  sau spre așa-zisa îmbunăţire prin augmentare  IA. Cea care, de fapt, îl calcă pe cap, ca să zic astfel,  fără a desconsidera valorile   IA, care sunt  tot  niște  produse  la  care  –  cel  puţin  într-o  bună  măsură  – 

participă  și  omul.  Sigur  că  nu  poţi  să  bagi  mâna  în  foc  că  sunt concepute  numai  de  către  om,  pentru  că  spectrul cunoașterii,  al inspiraţiei, poate fi mai larg decât cel al gândirii și simţirii umane. 

Pot  fi  și  influenţe  extramundane  sau  extra-terestre  ori  intra-terestre, dacă vrea cineva să le numească și astfel… În sfârșit… 

Trebuie să ai conștiinţa răspunderii  tale pentru contribuţia pe care o aduci (și) prin viaţa pe care o duci; pilda vieţii tale – cât putem fiecare, că nu reușim să fim atât de exemplari și pilduitori… 

„prin  viaţa,  prin  gândirea  și  acţiunea”  ta.  Leagă:  viaţa,  gândirea, acţiunea. Poate unii sunt cât de cât pilduitori, dar alţii suntem mai smintitori. Deci și viaţa, și gândirea, și acţiunea… care susţin un progres  al  omenirii,  nu  fără  un  sens,  ci  unul  spre  Împărăţia Veșnică.  Și  ce  faci,  vieţuind  astfel?  Lucrezi  pentru  pregătirea, pentru venirea Împărăţiei. De când? De acum. De aici. 

Altfel  zis,  fiecare,  prin  ceea  ce  face,  bine  sau  rău,  aduce  o contribuţie.  E  contributor...  Dar  trebuie  să  ai  conștiinţa,  pe  de  o parte,  că  și  tu  contribui,  și  pe  de  altă  parte,  la  ce  contribui. 

Și  contribuţia  ta  de  aici,  de  acum,  poate  aduce  și  un  progres…  

Sau o creștere, o dezvoltare, pentru că termenul progresism atât a fost vânturat, că aproape nu mai poţi să-l folosești în alt context. 

Are o reverberaţie care te păstrează în altă conotaţie, doar când îl auzi. Însă, ideea de fond este că există și o creștere sau un progres al  omenirii  care  poate  fi spre  Împărăţia  lui  Dumnezeu sau  chiar spre cealaltă direcţie, tenebroasă. Și se lucrează încă de aici, într-o orientare  sau  alta.  Aici,  de  fapt, sunt  și  mizele  majore  –  în  jocul actual  –  ale  celor  care  lucrăm  spre  a  pogorî  Împărăţia  lui Dumnezeu, sau ale celor care vor să împingă lumea tenebrelor la 53 

suprafaţă. Se ostenesc din greu să ecraneze văzduhul, umplându-l cu penumbre dispuse împieliţării. 

Evident, lucrăm în altă vie. 

Dar  trebuie  să  avem  conștiinţa  acestei  lucrări.  Fiecare trebuie  să  ajungem  la  conștiinţa  că  –  vrem  sau  nu  vrem  –  prin viaţa, prin gândirea, prin acţiunea noastră  lucrăm într-o direcţie sau  alta.  Aceasta  ce  înseamnă?  Nu  există,  tovarăși,  neutralitate! 

Mai ales la sfârșitul veacului, cum scrie în  Apocalipsa, „cei căldicei vor fi scuipaţi din gura Mea”. Nu poţi să o lași așa la… călâi, la foc domol. Te duci într-o direcţie sau în alta. E distribuţie pe extreme. 

Spre  centru  sau  spre  circumferinţă,  după  cum  te  lași  sau  ești angrenat de forţele centripete sau centrifuge în cernerea istorică. 

Nu poţi să fii și pe cal și în căruţă. Pentru că nu poţi să fii, chiar de-ai vrea.  Iar presiunea e de așa  natură  încât  nu-ţi poţi permite să  fii  cum  vrei,  în  genul  unei  echilibristici.  Ori  te  încingi,  ori  te răcești.  Nu  prea  merge…  doar  la  jumate...  Este  o  extremizare firească  din  pricina  tensiunilor  care  devin  în  mod  radical  vecto-rizate. 

Însă,  noi  și  ceilalţi,  fiecare,  trebuie  să  ne  situăm  între  cei care  au  contribuţia  în  bine,  între  cei  care  au  responsabilitate  în această direcţie hristică, pe care o cultivă și în ei, dar o cultivă și în ceilalţi. Există o creștere sau un progres personal, dar acesta poate fi și un progres comunitar și într-un anumit sens, chiar al omenirii per  ansamblu.  Sunt  cumulări  personale  și  comunitare  în  această 

direcţie  a  asumării  hristice.  Iar  noi  putem  fiecare  lucra  într-un sens  ce  are  un  efect  comunitar  de  creștere,  de  exemplu,  ca mărturie  creștină,  spre  Împărăţia  Veșnică.  Alţii  sapă  în  altă  vie. 

Treaba fiecăruia. Și responsabilitatea fiecăruia... 

Important este să ai conștiinţa că prin ceea ce faci, oricine ai fi, și tu influenţezi acest progres al omenirii – sau regres, mă rog, după  caz.  Dar  cu  siguranţă,  în  spatele  mișcării  istorice,  există 

înrâuriri  tenebroase  și  cerești  care  orientează  fie  spre  Împărăţia Veșnică,  fie  spre  iadul  veșnic.  Atenţie!  Și  Împărăţia,  și  iadul, veșnice!  E  subliniat,  aici!  Adică  e  o  veșnicie  extinsă  pe  tărâmul binelui,  dar,  cumva, și  pe  tărâmul  răului.  Acum sunt  încă  într-o încleștare temporală, cât e fiecare implicat… prin reprezentanţi ai 54 

Conştiinţa – Subiect Apofatic (I) binelui,  sau  ai  răului…  prin  mine,  prin  tine,  prin  ceilalţi…  care participă și au contribuţia lor. O contribuţie care se realizează nu numai  prin  acţiune,  ci  chiar  și  prin  inacţiune.  Nu  spun  non-acţiune, pentru că are altă conotaţie. O contribuţie prin gândire, prin  viaţă,  în  întregul  ei.  Și  prin  ceea  ce  simţi,  și  prin  ceea  ce trăiești. Și prin ceea ce ești sau nu ești exemplu sau pildă celorlalţi, sau model (mă rog – atât cât se poate). 

Trebuie  avută  conștiinţa  unei  influenţe  asupra  întregului comunitar,  în  aspectul  văzut  și  nevăzut.  Această  conștiinţă  ar trebui  dezvoltată  mai  mult  și  în  spaţiul  ecleziologic,  în  siajul responsabilităţii. Însă, ar trebui extinsă și în spaţiul public. Deși, sunt  voci  care  susţin  că  spaţiul  public  trebuie  golit  de  influenţa bisericească,  pentru  că  acesta  este  un  spaţiu  laic  al  manifestării politice a cetăţeanului, nu a credinciosului, căruia îi este arondat spaţiul privat. Iar Biserica sau omul credincios nu ar avea voie să 

facă  politică,  decât  dacă  își  îmbracă  haina  de  cetăţean.  Păi  nu facem politică, nene!…  

Una e distincţia dintre public și privat, dintre sacru și profan, dintre  Stat  și  Biserică,  și  alta  este  separarea  lor,  până  la  contrarietate.  Omul  credincios  trebuie  să  aibă  conștiinţa  implicării  în spaţiul public din perspectivă creștină. Astfel de aspecte de viaţă, de gândire, de simţire, de acţiune, se exprimă și în spaţiul public, ce  are  provocările  lui.  Ca  atare  trebuie  să  exprimi  și  public  o conștiinţă  și  o  responsabilitate  hristică,  în  raport  de  statut,  de funcţie,  de  poziţie  socială,  în  raport  de  toate  aceste  date  care înrâuresc  și  încarcă  responsabilitatea.  De  fapt,  și  îndrumarul  de spovedanie  îţi  pune  în  atenţie  să  spovedești  ţinând  cont  și  de responsabilitatea  pe  care  o  are  cel  ce  se  spovedește  în  raport  cu semenii. Dacă e responsabil de un grup, de o comunitate, trebuie să-și împlinească responsabilitatea ca la carte. 

Nu  poţi  să  minţi  ca  gibonul  la  televizor,  cu  impertinenţă 

crasă,  că  duci  pe  culmi  de  civilizaţie  și  progres  societatea românească, când tu faci ceea ce faci. Nu zic, că și noi trebuie să 

ne păstrăm în cadrele autentice, fiecare. Și la nivel personal, dar și la  nivel  comunitar și  eclezial.  Dar  e  relevant  faptul  că  trebuie  să 

existe o astfel de responsabilitate. O conștiinţă a responsabilităţii 55 

și a răspunderii faţă de ceilalţi. Și a mea faţă de tine, dar și faţă de fiecare  persoană  în  parte.  Faţă  de  toţi,  vii  și  morţi,  luaţi dimpreună  ca  întreg,  pentru  că  nu  se  referă  doar  la  un  progres individual,  ci  al  omenirii.  Este  evident  că  unii  întind  pătura beznei peste istorie, încercând să o sufoce, în vreme ce alţii caută 

să-L facă transparent pe Dumnezeu prin responsabilitatea pe care și-o  asumă,  prin  mărturisirea,  în  chip  autentic,  a  prezenţei  lui Dumnezeu  în  istorie.  Se-nţelege  că  atunci  când  Hristos  zice  că 

este cu  noi până  la sfârșitul veacului,  înseamnă că e cu  noi și  în istorie, cea în care pătrunde Veșnicia Lui. Despre aceasta vorbim, nu?  Dar  e  cu  noi,  în  măsura  în  care  căutăm  să  fie  în  mijlocul nostru… totdeauna, acum și pururea! Și-n vecii vecilor! 

I.M.: Tot în  Nota 701 se spune că: 

„Mărirea omului, ca chip al măririi conștiinţei supreme, se  arată  mai  ales  în  aceea  că  devine  conștiinţa  ipostasului supremei  conștiinţe,  că  prin  lumina  lui  își  poate  comunica lumina  și  exprima  conștiinţa  și  voinţa  Subiectul  supremei  și desăvârșitei lumini a desăvârșitei conștiinţe”. 

Aici  Părintele  Stăniloae  folosește  termenii  de   conștiinţă, ipostas,  subiect,  lumină. Ba chiar  suprema conștiinţă,  desăvârșita conștiinţă,  desăvârșita lumină… 

N.: Este o terminologie care ne deschide calea cu altă cheie decât cea care folosește termeni precum  suflet,  corp,  minte- nous, lucrarea minţii, gândire-dianoia.  Suntem în alţi termeni:  conștiinţă, ipostas,  subiect, la care adaugă și pe cel de  lumină. Sunt și aspecte care ţin de calificative superlative:  suprem,  desăvârșit etc. Dar aici aș  vedea  ca  fiind  relevantă  aducerea  în  atenţie  a   conștiinţei ipostasului,  a   conștiinţei  persoanei.  Căci  despre  aceasta  vorbim, despre  conștiinţa persoanei, atunci când ne referim la o conștiinţă 

a  stării eterne (în cazul omului). Dumnezeu e Treime de Persoane. 

Este dincolo de  noi, dincolo de conștiinţa noastră.  Nu este sinea noastră profundă. Nu se confundă cu adâncurile noastre. 

Vedem că  mărirea sau slava omului este după chipul slavei Conștiinţei supreme. Adică, este asemenea. Iar dacă asociem cu ce am  vorbit  anterior,  putem  spune  că  e  o  mărire  sau  o  slavă  a conștiinţei omului,  în raport cu slava sau mărirea Conștiinţei  lui 56 

Conştiinţa – Subiect Apofatic (I) Dumnezeu,  care  e  Conștiinţa  Supremă.  Iar  aceasta  nu  poate  fi înţeleasă  metafizic.  Trebuie subliniat.  Este  implicată  și o  dimensiune  hristologică.  Prin  lumina  Lui,  a  acestui  Ipostas,  și  prin lumina acestei Conștiinţe se poate comunica și voinţa Subiectului supremei,  desăvârșitei  lumini.  E  o  comunicare  idiomică  sau  un chip de întrepătrundere, care permite un transfer, și un anumit tip de legătură între om și Dumnezeu. Modelul este Hristos, care este Dumnezeu și Om. Omul se poate îndumnezei. 

Însă, îndumnezeirea nu pune în lucrare subconștientul sau inconștientul. Dimpotrivă. Îndumnezeirea trece și ea prin această 

taină a conștiinţei persoanei. Sunt elemente de hristologie care ne relevă  modelul deplin al unirii  ipostatice  între om și Dumnezeu. 

Iar  aceasta  ne  cheamă  și  pe  noi  la  o  descoperire  a  propriului ipostas sau a tainei persoanei noastre, ca fiind o taină a conștiinţei.  Responsabilitatea  despre  care  vorbeam  și  anterior  are  și  o taină a descoperirii chipului conștiinţei în sine. Nu e o responsabilitate așa, la prima mână, la cum îţi vine. Ţine și de o descoperire de  sine  care  scoate  la  iveală  resurse  de  putere  pentru  cei  care lucrează  în  via  hristică…  Sigur  că  și  în  râvna  întunericului  sau  a iadului veșnic sunt trezite anumite puteri oculte care nu lasă omul doar pur și simplu așa cum e. Omul poate fi „augumentat” și prin împieliţarea unor duhuri rele. 

Zona  luminii  conștiinţei  este  a  celor  care  lucrează  spre venirea,  cu  putere  multă,  a  Împărăţiei  lui  Dumnezeu.  Există  o lucrare  hristică  și  o  lucrare  a  harului  în  care  centrală  este  taina ipostasului  sau  taina   persoanei.  Cumva,  acesta  este  imperativul momentului.  Acela  al  conștiinţei  care  este  legată  și  de  o  taină  a ipostasului  care  –  în  cazul  omului  –  trebuie  identificat.  E  un demers de personalizare. Ţine de  taina persoanei, de restaurarea și  împlinirea  ca  personalitate.  Iar  această  restaurare  de  sine,  mă 

repet,  ţine  de o  abordare  experienţială,  de  o  trăire  mistică.  Nu  e doar așa că  mă  iau ca atare, după cum sunt, ci  mă  iau ca „cel ce sunt”…,  ca   a  fi,  dar  în  ordinea  creată.  Trebuie  să  descopăr,  prin urmare, acea dimensiune a  lui   a  fi care este o dimensiune creată 

de  Dumnezeul  cel  Viu,  Cel  care,  cu  adevărat,  poate  afirma  și afirmă despre Sine:  Eu Sunt Cel ce Sunt. 

I.M.: Așadar, omul se poate  face mediul prin care se poate exprima  Dumnezeu.  Deci,  există  o perfectă  compatibilitate  între firea umană și Firea lui Dumnezeu. 

N.:  Despre  aceasta,  de  fapt,  am  vorbit  înainte.  Aici  e  în atenţie  modelul  hristic,  Cel  care  arată  în  Sine  aceasta.  Fiul  lui Dumnezeu se face fiul omului și arată această comunicare, această 


transparenţă  a  chipului  lui  Dumnezeu  prin  chipul  omului.  E  o legătură  care  nu  duce  nici  la  o  contopire  monofizită,  nici  la  o separare  nestoriană.  De  aceea  hristologia  a  fost  un  cap  de  hotar, pentru  că  păstrează  Calea,  atunci  când  e  Calea  adevărată,  cea ortodoxă, a acestei transparenţe. 

Ereziile  hristologice,  de  fapt,  rup  contactul  cu  sursa  și, subsecvent,  întortochează  traseele.  Scurt-circuitează  fluxul  de transparenţă.  De  aceea,  cei  care  rup  raportul  cu  Hristos  cel Adevărat,  Dumnezeu  Adevărat  și  Om  adevărat,  nu  mai  sunt  în această  situaţie.  Ies  din  această  așezare  care-L  face  pe  Hristos transparent  în  ei,  iconic.  Nu  mai sunt  într-o  compatibilitate  –  și mai mult decât într-o compatibilitate – între firea umană și firea lui Dumnezeu, din care transpare Hristos. În consecinţă, nu mai sunt transparenţi pentru această lucrare a lui Dumnezeu, pentru că  Hristos  nu  mai  e  lucrător  în  ei.  Sunt  mlădiţe  rupte  de  butuc. 

Nu mai au sevă hristică. Și atunci chipul lor nu se mai reconfigurează iconic, adică întru asemănare. Devine opac. Nu mai permite o astfel de transparenţă iconică de chip în chip. Și de aceea trebuie înţeles  că  o  hristologie  reală,  autentică,  cum  e  cea  a  Bisericii Ortodoxe, nu este opţională, ci fundamentală, capitală – pentru că 

importantă e prea puţin zis. 

I.M.: Referitor la această compatibilitate, Părintele Ghelasie scria:  

„Așa  și  noi  Creaţia  avem  Cele  Dumnezeiești  în  adâncul Firii  noastre.   Firea  noastră  Sănătoasă  este  în  Asemănare cu  Ordinea  Dumnezeiască. Prin  comparare  cu  Ordinea Dumnezeiască ne putem vedea în ce măsură mai suntem Sănătoși, sau Bolnavi”. 

Așadar:  „noi  Creaţia  avem  Cele  Dumnezeiești  în  adâncul Firii noastre”… 

Conştiinţa – Subiect Apofatic (I) N.:  Contează  cum  se  înţeleg  cele  dumnezeiești  și  cum  se decriptează adâncul firii. În orice caz, nu trebuie să se înţeleagă în sensul  în  care  înţeleg  orientalii,  cum  că  noi  suntem  o  scânteie divină. De ce? Simplu. Noi nu suntem o scânteie divină... Această 

teză  exprimă  un  semi-panteism,  ca  viziune  –  cum  bine  zicea Părintele Ghelasie. Însă, fiind creaţi după chip și întru asemănare, noi avem și o  formă și o structură a  noastră  în care  trebuie să se reflecte  acest  chip  al  lui  Dumnezeu,  care  ţine  de  o  ordine necreată, fiind o fire dumnezeiască. 

Trebuie  să  ne  identificăm,  să  ne  recunoaștem  în  raport cu  modelul  în  asemănare  cu  care  suntem  și  am  fost  creaţi. 

Te  raportezi,  te  compari  cu  ordinea  dumnezeiască,  dacă  vrei  să 

vezi de ești sănătos ori bolnav. Nu e o decizie doar de manual sau arbitrară.  Ai  un  sistem  de  referinţă  transcendent.  De  fapt,  după 

cădere, omul nu mai știe care e chipul său autentic. Chiar și boala și sănătatea trebuie raportate la chipul real. Acesta este sita. Prin acesta se dis-cerne. Poate nu degeaba se fac clasificări cu privire la unele  boli,  chiar  și  la  cele  psihice.  Poate  că  nu  sunt  lipsite  de utilitate.  Dar  clasificarea  este  ca  și  cum  ai  face  o  cartografiere  a căderilor,  cu  consecinţele  aferente.  Niciodată  însă,  cartografia căderilor  nu-ţi  oferă  ţie  harta  autenticului  chip,  cel  din  care  ai căzut.  Autenticul  chip  trebuie  să-l  recuperezi  prin  raportare  la Model,  privind  la  Arhe-Chip.  Este  o  refacere  a  ordinii  firii  prin raportare  la  ordinea  dumnezeiască.  Iar  această  raportare  nu  se poate  face  decât  după  arătarea  Fiului  lui  Dumnezeu,  prin Întrupare. Numai prin Hristos! El e Modelul, El e Icoana! 

E o problemă de raportare iconică, de așezare întru modelul iconic  hristic,  deci.  Doar  așa  poţi  să  afli  adevărata  sănătate. 

În fond, adevărata sănătate – revenind la ce vorbeam anterior – nu o poţi descoperi până la capăt sau în profunzime, dacă nu ţii cont de  acea  transcendere,  de  acea  responsabilitate,  care  survine  din faptul  că  ești  subiect  transcendent.  Altfel  spus,  trebuie  să  iei  în considerare  acel  chip  transcendent  al  omului,  care-l  relevă  ca mister. Căci dacă nu-ţi descoperi, până la capăt, taina ta, poate că 

ești sănătos, oarecum – în anumiţi parametri –, dar cu certitudine nu  ești  și  deplin.  Iar  nedeplinătatea  nu  poate  să  nu-și  pună  o 59 

amprentă asupra ta, inclusiv ca sănătate. Nefiind deplin tu însuţi, nefiind întreg actualizat, personalizat, nu poţi să fii nici complet sănătos. 

Este  o  trimitere  dincolo  de  compatibilitate,  în  ce  zici,  dar trebuie să avem în atenţie și un raport, o comparaţie. Faptul că noi suntem  creaţi  după  chip  și  asemănare,  nu e  irelevant.  Sănătatea nu  e  un  ghici.  Nu  e  un  construct.  Structura  aceasta,  ordinea aceasta  a  firii  noastre,  pentru  a  o  descoperi  în  realitatea  ei,  are nevoie de un chip comparativ. Iar raportul comparativ este tot în ordinea  personală.  Mă  raportez  la  Hristos,  ca  să-mi  recuperez propriul chip. Nu fac o introspecţie, doar. Nu mă auto-configurez. 

Chipul meu e dat. Eu trebuie să-l descopăr. Și n-o fac singur. O fac împreună cu  Hristos. Adică, o  fac  împreună cu Modelul.  De aici caracterul  iconic,  din  raportarea  la  modelul  prototipic.  Aceasta este în arătare taina creștinismului: Ne descoperă că Modelul este Viu. Nu e un model abstract. Nu e ca și cum construiesc o mașină. 

Mașina e reală, mobilă, iar modelul e imobil. În sensul modelului hristic,  Modelul  e  Cel  care  infuzează  și  conferă  dinamică,  sau pune în mișcare „mașina”. Modelul e asumativ, activ, participativ. 

De  aceea,  din perspectivă  iconică,  vorbim  de  asemănare  și nu  de  imitaţie.  În  asemănare,  noi  suntem  personalizaţi  hristic. 

Sau,  cum  zice  Părintele  Ghelasie,  și  cum  se  întâmplă  de  fapt,  la modul  real,  noi  suntem  iconizaţi.  Mai  precis,  ne  supra-personalizăm  hristic.  E  o  personalizare  a  noastră  în  relaţiile  interpersonale,  pentru  că  există  un  contact,  dar  există  o  suprapersonalizare prin chipul hristic, căci Hristos e Dumnezeu și Om. 

Și, în sensul acesta, putem spune că ne regăsim adevărata fire prin comparare.  Este  o  comparaţie  iconică,  întrucât  implică  modelul și, subsecvent, asemănarea. Doar așa poţi să-ţi afli propriul chip, de fapt. 

Altfel,  de  unde  să-l  iei?  Căci  nu-l  știi!  A,  că  ne  facem  propriile  noastre  construcţii,  întruchipări…  închipuiri...  Cam  ce-am fi...  și  cum  am  fi...  E  altă  poveste...  Însă,  conștiinţa  de  sine,  în sensul  său  fundamental,  personalist,  nu  poate  fi  câștigată  fără 

raportare  la  Hristos,  fără  o  întâlnire  cu  Hristos.  Nu  ai  cum. 

Nu ajungi la conștiinţă în viul său decât rememorând și învăţând 60 

Conştiinţa – Subiect Apofatic (I) limbajul  hristic.  Conștiinţa  de  sine  are  coordonate  hristice. 

E  firesc.  Nu  e  greu  de  înţeles.  Are  origine  în  Cuvântul  prin  care toate s-au  făcut,  în  Cuvântul care  S-a  întrupat  la plinirea vremii, adică în Hristos. 

I.M.: În Filocalia VIII, în Nota 871, Părintele Stăniloae scria:  

„Omul trecând prin toate și ajungând la Dumnezeu dă 

de  prima  odihnă.   Această  primă  odihnă  este  scufundarea  în adâncul lui Dumnezeu ca în Binele desăvârșit și nesfârșit. Ea are ca  model  odihna  lui  Dumnezeu  de  după  crearea  lumii  sau revenirea Lui în adâncul Său nesfârșit din ieșirea în fapta creaţiei. 

A doua odihnă e  întoarcerea minţii  la sine, dar  fără să  iasă 

din Dumnezeu. E actul al doilea al odihnei. Dacă nu ia cunoștinţă 

de  sine,  mintea  nu  se  poate  bucura  deplin  de  odihna  în Dumnezeu.  Se accentuează aci conservarea persoanei umane  în unirea ei cu Dumnezeu. De aceea, numai acum se bucură deplin de  unirea  cu  Dumnezeu,  predându-se  acestei  uniri  în  cea  mai clară conștiinţă de sine”. 

N.:  Conștiinţa  de  sine,  chiar  și  în  unirea  deplină,  rămâne ceea  ce  este,  în  singularitatea  sa.  De  fapt,  aceasta  este  autentica unire  și  reala  unire  cu  Dumnezeu.  În  fond,  ce  înseamnă  conservarea  sau  păstrarea  persoanei  umane  în  unirea  cu  Dumnezeu? 

Nimic altceva decât o mărturie a faptului că această conștiinţă nu se  anihilează,  nu se  distruge,  nu se  aneantizează.  Dumnezeu  ne personalizează.  Dumnezeu  ne  evidenţiază  și  mai  mult  pe  noi, fiind chipuri după Chipul său. În contrast, orientalii, în metafizica lor  mistică,  susţin  o  stingere  nirvanică  a  luminii  conștienţei. 

O  aneantizare  într-un  „absolut”.  Dar  ce  absolut  e  acela  care  te dizolvă, în loc să te susţină? Revelaţia hristică ne încredinţează că 

Dumnezeu  ne  împlinește. Dumnezeu ne personalizează!  Și  nu e doar o conservare,  în sensul că  nu e o distrugere, ci e o păstrare. 

Iar păstrarea persoanei, în ce se vede? În continuitatea conștiinţei de sine. Fără pauze, fără goluri, fără absenţe. 

Leagă  persoana  de  conștiinţă  și  unirea  interpersonală  de conștiinţa  de  sine.  Tu  păstrezi  conștiinţa  de  sine  în  această 

întâlnire,  în  această  unire.  Nu  dispari.  Dimpotrivă.  Cu  cât  e  mai mare unirea, cu atât e  mai fină – sau  mai rafinată,  mai subtilă – 

conștiinţa de sine. Conștiinţa crește în transparenţă, unindu-se cu supra-conștiinţa divină. Evident, logica hristică e alta decât logica auto-distructivităţii,  de  tipul  nihilismului  nirvanic.  Nu  e  logica ocultă  a  șarpelui  care  se  auto-devorează,  care  își  înghite  coada. 

Acesta e un simbol al unei circularităţi auto-distructive. Nu există 

cercul acesta închis, ca o veșnică consumare de sine, în creștinism. 

Crucea  a  pus  capăt  acestei  circularităţi  a  creaţiei  care,  în  lipsa Creatorului,  se  auto-devorează,  necontenit,  fără  a  ajunge  însă 

vreodată la capătul acestei consumări de sine. O nesfârșită auto-devorare,  fără  reușita  epuizării  definitive.  E  o  teribilă  imagine  a iadului. Un suicid perpetuu, de nerealizat efectiv. O omorâre fără 

moarte! 

În  Filocalia  VIII,  ne  dă  un  exemplu.  Ne  reprezintă  o analogie, o asemănare: Așa (cum) Dumnezeu creează lumea și se odihnește,  (tot)  așa  omul  ajunge  la  prima  odihnă,  trecând  prin cele  ale  lumii,  adică  tot  prin  creaţie.  După  cum  spune:  „Această 

primă  odihnă  este  scufundarea  în  adâncul  lui  Dumnezeu  ca  în Binele  desăvârșit”.  Este  o  primă  odihnă,  printr-o  scufundare  în Dumnezeu, dar trecând prin toate. Altfel zis, te poţi scufunda în Dumnezeu  prin  intermediul  „a  toate”  cele  create  ca  fiind  bune foarte. 

Pentru unii, aici poate fi un paradox, pentru că se referă la un 

„Bine  desăvârșit  și  nesfârșit”.  Cum  adică  și  desăvârșit  și  nesfârșit? 

Un coleg povestea cum o d-nă profesoară de limba română i-a spus că desăvârșit înseamnă că e ceva deja rotund la care nu se mai poate adăuga.  E  ceva  complet  și,  ca  atare,  „mai  desăvârșit”  nu  poate exista.  Creștinismul  e  o  desăvârșire  nesfârșită.  Este  o  experienţă 

care transpusă în limbaj intră în logica antinomiilor, a paradoxului. 

Spiritualitatea  nu  poţi  să  o  gândești  după  un  calapod  pozitivist: Te-ai desăvârșit? Gata! Ai ajuns la capăt! S-a încheiat! 

Uite că, mistic, nu-i chiar așa. Limbajul asociat gândirii, pe fondul unor experienţe spirituale, dincolo de gândire, intră într-o prefacere.  De  unde  folosirea  antinomiilor  când  experienţa spirituală  e  mai  largă  decât  poate  concepe  gândirea  și  logica obișnuită.  Și  aici  avem  o  astfel  de  experienţă  în  Dumnezeu: 

„Binele desăvârșit și nesfârșit”. 

Conştiinţa – Subiect Apofatic (I) E  o  odihnă  care  vine  dintr-o  scufundare  în  adâncul  lui Dumnezeu. E o reală imersie în acest adânc al lui Dumnezeu, dar ea survine – ca primă odihnă – trecând „prin toate”, nu ocolindu-le 

„pe  toate”.  Detaliul  e  semnificativ.  Primă  odihnă  este  cea  care survine  ca  urmare  a  trecerii  „prin  toate”.  Face  analogia  cu Dumnezeu care creează toate, după care se odihnește. Așa, și eu și tu,  trebuie  să  trecem  prin  creaţia  lui  Dumnezeu,  prin  toate, pentru ca după aceea să ne odihnim. 

Aceasta ar fi o primă treaptă a odihnei, de înţeles în această 

formă  de  analogie,  oarecum,  cu  un  act  al  făptuirii,  al  creării, căruia îi urmează odihna. Dar nu e odihna „de la sine” sau „de la toate”,  ci  este  una  în  adâncul  lui  Dumnezeu,  Cel  în  care și  de  la care  sunt  toate.  E  o  odihnă  în  care,  într-un  fel,  Îl  regăsești  sau îmbrăţișezi pe Dumnezeu (și) prin creaţia Lui… Ca să zic altfel…, și prin  făptuirea, prin opera Lui.  De  fapt,  în  Hristos, dat fiind că 

este și Om, nu doar Dumnezeu, avem și creaţia. Le avem pe toate în Hristos, întrucât în Hristos sunt toate. 

E un reper iconic de urmat întrucât „are ca model odihna lui Dumnezeu  de  după  crearea  lumii”,  de  după  făptuirea  cea  „bună 

foarte”.  Dumnezeu  creează  lumea  și  apoi  revine  în  Sine. 

Se  odihnește,  după  cele  făcute.  Și  tu  intri  în  creaţia  lumii, regăsindu-L  în  urmele  făptuirii  Lui.  Treci  prin  toate,  în  Hristos, adâncindu-te  în  Dumnezeu.  Prin  urmare,  poţi  să  ajungi  la Dumnezeu  prin  toate.  Nu  negându-le,  nu  extrăgându-te  din toate,  ci  trecând  prin  toate.  Exact  cum  Dumnezeu  le-a  creat  pe toate și S-a odihnit. 

Și,  de  fapt,  treci  prin  toate  valorificând  –  apropo  de responsabilitate  –  și  (pe)  cele  create,  întrucât  în  ele  este  pecetea paradigmatică  dumnezeiască.  Prin  urmare,  nu  am  doar  o  relaţie cu  Dumnezeu  fără  să  ţin  cont  de  celălalt,  fără  să  ţin  cont  de conţinutul istoric în care mă desfășor, de întreaga creaţie, de toţi și de toate. Ce îmi apare în cale, pe Cale – un cuptor, o fântână, un pom…  –,  asemeni  fetei  moșului  din  poveste,  trebuie  să  le  re-fac pentru  a-și  împlini  rostul  și  menirea.  Asta  înseamnă  să  fiu  și atent,  și  prezent,  și  disponibil,  pentru  ca  acolo  unde  îmi  ies  în întâmpinare astfel de oportunităţi, de a face binele, să nu le ratez. 

Sunt  oportunităţi  pentru  care  trebuie  să  am  ochi  de  văzut,  la momentul potrivit, când apar. Pentru că sunt oportunităţi cu care nu  te  mai  întâlnești.  Și  magii  s-au  întors  pe  altă  cale.  Dacă  pe calea pe care au venit au avut oportunitatea să facă un bine și nu l-au  făcut,  gândind  că  pot  să-l  facă  la  întoarcere,  conjunctura istorică  i-a  făcut  să  se  întoarcă  pe  altă  cale  spre  casă.  N-au  mai refăcut același traseu. La revedere! Asta, așa, ca exemplu ceva mai plastic. Trebuie să ai conștiinţă, să ai prezenţă, să ai atenţie vizavi de oportunităţile de a face bine. Trebuie să te îngrijești să împingi toate  spre  o  creștere…  Folosesc  termenul  creștere,  încercând,  în mod reflex, să mă detașez de cuvântul  progres – deși, după cum am văzut, el poate fi asociat și cu Împărăţia lui Dumnezeu. Faptul că l-a uzitat în exces o ideologie care i-a pus o patină specifică, e altceva. 

Ajungem la Dumnezeu trecând prin toate cele, deci. Trecem și prin exterioritatea  lumii, căci aici e vorba și de raportul dintre interior și exterior. A doua odihnă e cea de  întoarcere a  minţii  la sine. Dar, și de data aceasta, fără să iasă din Dumnezeu. Este ca un act al doilea al odihnei.  Însă, prin ambele, cumva,  te scufunzi  în adâncul lui Dumnezeu, chiar și trecând prin toate. Aceasta înseamnă 

că nu e în joc un dualism. Pe Dumnezeu îl găsești și în acest fel, trecând prin toate, ca o primă odihnă cel puţin. E o trecere în chip hristic.  Nu  e  neapărat  neodihnă  când  treci  prin  toate;  poate  fi odihnă  și  așa.  Și  chiar  în  conotaţia  aceasta  a  asemănării  cu Dumnezeu,  Cel  care  creează  lumea  și  se  odihnește.  Noi,  creaţie fiind, avem alt statut.  Nu putem să creăm  noi  lumea, dar putem trece  prin  cele  create,  cum  ar  veni  –  așa  înţeleg  eu  –  spre Dumnezeu în care poţi să te adâncești. Te poţi scufunda prin cele create în acest adânc al lui Dumnezeu. 

A  doua  odihnă  este  cea  a  întoarcerii  minţii  la  sine.  Aici vedem că se schimbă registrele terminologice. Dacă până aici am vorbit  de   conștiinţă,  persoană,  ipostas,  acum  intervine   mintea. 

La  un  moment  dat  apare  și   sufletul.  Ambele  trebuie  lecturate  în contextul  care  le  conferă  semnificaţia  aplicată.  Căci  altfel,  dacă 

fiecare  interpretează   mintea  în  felul  lui,  așa  cum  îi  vine,  după 

mintea lui, riscă să nu priceapă despre ce se vorbește, deși pare că 

ar înţelege. 

Conştiinţa – Subiect Apofatic (I) De aceea e oportună și o prezentare a structurii antropologice,  așa  cum  susţinea  Avva  Ghelasie  că  isihasmul  carpatin  sau practica  iconică  se  înţelege,  cu  adevărat,  atunci  când  ai  și antropologia iconică ca reper, ca hartă. Prin urmare, trebuie să ai o  hartă  pe  care  trebuie  să  faci  identificări  pentru  a  putea recunoaște  apoi,  pe  teren,  teritorii:  Care  e  ţinutul   minţii,  care  e ţinutul   inimii, care e  ţinutul   sufletului?  Identificarea se  face și  în raport  de  natura  solului:  natură   fiinţială   sau  natură   energetică.  

Unii,  cu  lămpașul  în  frunte,  o  iau  așa  pieptiș  prin  calificarea  la locul  de  muncă.  Iar  dacă  meșterul  le  zice:  „ Aduceţi  o  găleată  de curent”,  vor  căuta  să  aducă  o  găleată  de  curent…  Fac  ascultare! 

Curent să fie! 

Deci,  dacă  nu  ia  cunoștinţă  de  sine…  mintea  nu  se  poate bucura deplin de Dumnezeu. Această  întoarcere a minţii  la sine, care  nu  scoate  mintea  din  Dumnezeu,  o  face să se  poată  bucura deplin  de  odihna  lui  Dumnezeu.  Vedem  astfel  o  legare  a  experienţei personale de conștiinţa de sine și de cunoașterea de sine a minţii,  fără  de  care  nu  se  poate  bucura  de  Dumnezeu.  Prin urmare, ești într-o necunoaștere de sine, dar crezi și susţii că ești pe cai mari în experienţa întâlnirii lui Dumnezeu. Ca și când, fără 

să  știi  cine  ești  proclami  că  tu  ești  în  această  întâlnire  cu Dumnezeu, și că ești în mod real și deplin participativ. Nu te poţi bucura de această odihnă, decât fiind conștient de sine. E același lucru cu ce spuneam anterior, dar din alt unghi privit, anume că 

nu  este  o  aneantizare  a  minţii.  Nu  este  o  dizolvare  a  ei  într-un divin impersonal. 

Pe  urmă,  aș  sesiza  această  cunoștinţă  de  sine  ca  fiind necesară, în mistica creștină. Și e extrem de tangibilă, de palpabilă 

această  cunoștinţă.  Cum  să  te  bucuri,  dacă  nu  ai  cunoștinţă  de sine? E o bucurie a ta, prin ce te identifici a fi! Nu poate fi bucuria aceasta,  fără  cunoștinţa  de  sine!  Nu  poate  fi  o  beatitudine  în dizolvare  de  sine.  Aceasta  e  o  scrânteală,  de  fapt.  O  scrânteală 

mistică.  Are  o  explicaţie  la  misticii  metafizici,  chiar  ca  așa-zisă 

beatitudine transcendentă. În sfârșit, nu intru în detalii. 

În  realitate  e  o  drăcie  în  această  dorinţă  de  neantizare. 

E  un  fel  de  negare  mistică  a  Originii.  O  negare  dusă  la  extrem. 

E  un  tipar  demonic  al  căderii  ca  germene  structural  al  practicii respective.  În  fond,  nici  acea  neantizare  ca  anihilare  de  sine  nu poate fi atinsă, propriu-zis. Asta, apropo de ce spuneam – chiar la început – că omul e veșnic  vrea-nu vrea. Nici să fie, nu ţine de el. 

Nici să nu mai fie, nu ţine de el. Oricât s-ar aneantiza el, nu intră 

decât  într-un  tufiș.  E  adevărat,  unul  al  naturii  umane  profunde. 

Cea descoperită și de Buddha. 

În  fapt,  nici  acela  care  se  sinucide,  nu  moare  veșnic.  Iese doar  din  această  existenţă.  Depinde  cum  înţelege  sau  cum  își reprezintă  moartea,  desigur.  Dar  nimeni  nu se  poate  distruge  în sensul  de  dizolvare  totală,  de  dispariţie  definitivă.  Și  pentru sinucigaș  moartea  e  tot  o  trecere,  chiar  dacă  o  face  prin  suicid. 

Și, la fel, și în această formă mistică de sinucidere ca aneantizare nirvanică,  ce  este  sinucidere  metafizică,  nu  este  posibilă  dispa-riţia.  E  terifiantă  însă această sinucidere  metafizică care  face din gustarea  propriei  naturi  o  piatră  tombală,  veșnică,  de  mormânt. 

Este  o  golire  de  sine  la  modul  negării  plinătăţii  dumnezeiești, deplinătatea adevărată. 

La  Părintele  Stăniloae  vedem  conservarea  persoanei  și unirea cu cea mai clară conștiinţă de sine. Deci odihna – dacă vrei: isihia, ca să trecem în registrul acesta al isihasmului ca liniște, ca odihnă  –  se poate  înţelege  atât  ca  trecere  prin  cele  ale  creaţiei  – 

dar rămânând adâncit în Dumnezeu, trecând prin ele –, cât și ca minte care rămâne adâncită în Dumnezeu, dar având cunoștiinţa de sine prin care se poate bucura în această odihnă. Este o modalitate de participare, de odihnă întru bucurie. Nu este o odihnă a golirii  de  sine,  ca  negare  a  participării  și  ca  respingere  a memoriilor Originii. 

Aici este și o taină a isihasmului ca odihnă a  con-locuirii. E o odihnă a comuniunii… Odihna legănării sufletului în Dumnezeu. 

Aici  folosește  însă  termenul   minte.  Iar  aceasta  e  o  chestiune  de punctat, anume că, de multe ori, nu se iau în atenţie elementele ce ţin  de  structura  antropologică.  Nu  întotdeauna  termenul  minte, respectiv suflet sunt interșanjabile. Trebuie devoalat sensul lor în context.  Aici  e  un  risc  al  interpretării  prin  decontextualizare, și  al  desconsiderării  limitelor  interpretării.  Caz  în  care,  fiecare 66 

Conştiinţa – Subiect Apofatic (I) interpretează  cum  îi  vine,  povestea,  așa  cum  își  construiește reprezentarea,  în  raport  de  propria  experienţă  și  de  modelul  pe care-l are asumat, conștient sau inconștient. 

Sigur  că  trebuie  duse  aceste  aspecte  în  sfera  conștiinţei  – 

căci  despre  aceasta  am  dorit  să  vorbim  –,  însă,  trebuie  însușite coordonatele de  identificare, pentru a ști ceea ce se  înţelege prin conștiinţă, ca realitate, subliniez, pe care trebuie să o descoperim. 

Trezia-trezvia conștiinţei survine și pe o cale de restaurare de sine. 

Aceasta  se  iniţiază  începând  de  la  model,  fapt  pentru  care prezintă un caracter iconic. 

I.M.:  Părintele  Stăniloae  folosește  cuvântul   conștiinţă  în multe  expresii.  De  exemplu:   conștiinţa  de  sine  sau   conștiinţa nemuririi sau  conștiinţa responsabilităţii sau  conștiinţă naţională 

sau   conștiinţă  larg  văzătoare  sau   conștiinţa  clară  a  tainei  iubirii infinite  sau   conștiinţa  deplină  de  sine,  de  Dumnezeu  și  de ceilalţi sau   conștiinţa  de  bărbat  și  împărat  sau   conștiinţa  prezenţei  lui Hristos.  

Ce s-ar mai putea spune despre conștiinţă? 

N.:  Sunt  expresii  care  trebuie  văzute  toate  în  raport  de fiecare  situare  în  context.  Nu  trebuie  tratate  pur  și  simplu  ca formule.  De-asta  a  fost  bine  că  ai  venit  cu  citate,  ca  să  vadă 

contextul  ideilor  și  cei  care  vor  urmări  fragmentul  original. 

E  relevant.  Aceasta  voiam  să  zic  –  dar  m-am  luat  un  pic  cu detaliile –, anume că și  notele Părintelui Stăniloae trebuie citite ca explicaţii  sau  comentarii,  dar  iscate  într-o  contextualizare.  Prin urmare,  dacă  privești  cu  atenţie, o  să  poţi observa  că  într-un  fel comentează ceva din Isaac Sirul, și în alt fel comentează ceva din Sf.  Simeon  Noul  Teolog.  Se  vede  că  modelează  și  modulează 

comentariul, pornind deja de la niște date personalizate, specifice. 

Nu  vine  să  pună  lumină  tare  sau  contrastantă,  ca  și  când  ar impune  recuzita  proprie  prin  reflectoarele  aduse  de  acasă. 

Operează cu materialul clientului, articulând punţi în prelungire. 

Și cele din Părintele Stăniloae pe care le postăm pe canalul de Telegram ( chipuliconic) – micile fragmente din operă și notele din Filocalie –, trebuie primite și receptate prin filtrul contextului. 

Nu trebuie luate ca niște apoftegme, ca și cum n-ar fi fost rostite 67 

într-un  context,  sau  ca  și  când  nu  ar  fi  comentarii  la  un  anume text  filocalic,  aflat  sub  pecetea  unui  autor.  Sunt  elemente  cu detaliu anume, personalizat. Trebuie decelate ca atare, și în raport de amprenta lor subsidiară, implicită. La fel, toţi acești termeni pe care i-ai evocat – dincolo de formule sau sintagme, cu spectru mai larg  –  trebuie  priviţi  și  în  contextul  fiecărui  conţinut  pe  care  îl transferă.  Conţinut  și  autor,  pentru  că  se  simte  și  amprenta personală, marcată de o anume subiectivitate. Te strâmtorează un anumit  autor  prin  structura  perspectivei  lui.  Te  condiţionează 

prin matricea lui formativă. Asta, dacă vrei să-l explici, rămânând în siajul lui, și nu lucrezi cu o substanţă de tip turnesol pentru a crea  un  contrast  tare,  cu  reacţie  de  diferenţiere,  de  delimitare, până la contrapunere. 

Și  la  Sf.  Simeon  Noul  Teolog  vedem  că  se  poate  evidenţia caracterul personalist al conștiinţei, după cum remarca  Părintele Stăniloae,  care  nu  a  contrapus  acest  caracter  altor  scriitori filocalici, ci a căutat pepitele personaliste, în acel text, pentru a fi semnalate, valorizate. Este clar că unele fragmente filocalice sunt mai  ofertante,  iar  altele  sunt  mai  puţin  ofertante,  din  această 

perspectivă a personalismului. Nu poţi să extragi din toate textele și  din  toţi  autorii  actualitatea  personalistă.  Evident  e  o  selecţie, cea  pe  care  ai  făcut-o,  orientată  tematic.  Sunt  multe  alte  texte marcate de contextul istoric și de un anumit specific. De exemplu: influenţa  siriacă  sau  sinaită,  respectiv  influenţa  greacă.  Modalitatea greacă are un anumit tipar pe care și-l perpetuează. Sunt și dezvoltări elaborate, structurate pe acest tipar. De aceea nu poţi să 

scoţi nici total comentariul din tiparul acesta, mai ales când textul unui autor e ca și turnat în tipar, când face corp comun cu el. 

În acest sens mi-am permis să afirm că în  Chipul nemuritor al lui Dumnezeu avem de-a face cu un exemplar inedit de Filocalie românească.  Așa  l-am  evaluat  eu.  De  ce?  Pentru  că  resimţi  și  o actualizare  filocalică  prin  Părintele  Stăniloae,  dar  sesizezi  și  un personalism anume, care îi este caracteristic. E adusă la zi dimensiunea filocalică, prin terminologie, prin formulare, prin perspectiva  teologică  sintetică  și,  în  același  timp,  prin  adâncirea  întru pecetluire personalistă, singulară. 

preia  chipul  filocalic  experienţial  –  din   Chipul  nemuritor  al  lui Dumnezeu –, care exprimă sau în care reverberează, respiră și un chip de trăire specific locului. Asta dacă cineva ţine să se orienteze după un model formativ cu o amprentă întrupată, locală. Ar avea un contact  formativ cu o vedere  largă, dar și densă, concentrată, focalizată. Ar avea acces astfel la o cale filocalică, deja de sinteză, într-o  viziune  calibrată  triadologic,  hristologic,  pnevmatologic, oferită  într-o  formă ce  ia  în considerare și o actualizare antropologică, ce aduce în prim-plan persoana ca mister și personalismul comunitar. 

Fără  îndoială  că  sunt  actualizări  și  în   note,  cele  de  la subsolul Filocaliei (I-XII), dar notele la care mă refer, reiterez, au chiar  destul  de  tare  coloratura persoanei,  a  autorului  textului  de referinţă, respectiv a contextului și a specificului în care a vorbit și scris,  aspecte  de  care  comentariul  nu  poate  să  se  desprindă… 

Există o profilare  iconică a realităţii și o  limită a  interpretării, de care  vorbea  U.  Eco,  care  este  valabilă  și  în  acest  caz  al  autorilor filocalici. 

Părintele Stăniloae a dorit desigur să valorifice, deschizând către omul de azi, acele înţelesuri vechi filocalice. S-a folosit însă 

și de un limbaj prin care acestea se pot mai lesne explica, recepta. 

Nu vine în sens invers, întreţinând un ermetism livresc, profitând de un  limbaj devenit pe alocuri criptic.  E un  mistagog,  la modul propriu. Unul autentic și fecund. Nu se folosește nici de formule prin  care  ar  putea  crea  un  contrast  puternic,  generând  un cvasiparalelism cu o anume exprimare filocalică clasică. 

Pentru omul secolului  XXI,  însă,  mie  mi se pare  mai  folositor  Chipul nemuritor al lui Dumnezeu, chiar ca structură filocalică 

modelatoare,  ca  direcţie  formativă,  pentru  că  accentul  personalizat  și  relaţional  e  mult  mai  pregnant.  Aceasta  e  încredinţarea mea.  Există  poate  și  o  coerenţă  mai  mare  atunci  când  se  desfășoară perspectiva trăirii într-un limbaj al  ipostasului, al  persoanei, al  conștiinţei, al  perihorezei, atunci când vedem ceea ce înseamnă 

Hristos și Întruparea Cuvântului în întreg contextul acesta marcat de personalism, cu tot ce înseamnă el. 

În Filocalie (I-XII), de altfel, nu spun o noutate, termenii de factură antropologică alternează. Pot fi diferiţi în raport de autor, fără a fi neapărat interșanjabili. Uneori se vorbește despre  minte  și despre  inimă, alteori despre   suflet ori despre  duh. În consecinţă, fiecare cititor  trebuie să priceapă, în context, ce a  înţeles autorul printr-un  termen sau altul, ori cum a pus problema, ca perspectivă,  dincolo  de  folosul  pe  care  dorește  să-l  aibă  lectorul  ca practică imediată. Trebuie să deceleze, după putinţă, viziunea de practică.  De  aceea,  nu  arareori,  textul  filocalic  poate  fi  greu  de înţeles sau chiar în mod greșit înţeles, pe alocuri. 

Mulţi  fac  confuzii,  prin  receptare  și  interpretare,  cu  efect asupra  practicii,  inclusiv.  E  mai  greu  să  se  descurce  când  au  

„la ofertă” și  mintea și lucrarea minţii, și  nous și  dianoia, și  inima și   sufletul,  și   duhul  și   simţirea  înţelegătoare  și   smerita  cugetare etc.  Și uneori, din context,  nu reiese  neapărat la ce  te  trimite un termen  sau  altul,  mai  ales  dacă  luăm  în  considerare  și  o antropologie apofatică, de pildă. Poate ar fi de folos practic ca la fiecare autor filocalic să fie expusă și structura antropologică, cea pe  care  operează  experienţial,  dar  și  explicarea  termenilor  sau… 

mai știu eu… oferite detalii și precizări de acest gen. Asta ca să fie în  atenţie  –  dimpreună,  și  aceste  aspecte  –  iar  cititorul  să  fie preîntâmpinat, prevenit de existenţa unei grile a receptării, care să 

filtreze direcţia, sensul și prin aceste considerente. 

În  Filocalia sa  carpatină,  Părintele  Ghelasie  a  reușit  să  evi-denţieze antropologia  iconică și practica  iconică asociată  într-un specific  personalist,  chiar  ultra-personalist.  Asta  ca  să  folosesc formula  care  ar  fi  fost  lansată  la  adresa sa,  chiar  de  către  Andrei Pleșu.  Sintagma  o  știu  chiar  de  la  Avva,  la  urechile  căruia  ar  fi ajuns,  prin  intermediari,  cred,  pentru  că  nu  știu  să  fi  avut  loc  o întâlnire directă, nici măcar una epistolară. 

A venit cu această deschidere mistică, autentic personalistă, în spaţiul binecuvântat al Frăsineiului. A dat nu numai harta, ci și mijloacele și  instrumentele potrivite pentru a accesa, cunoaște și străbate  teritoriul  imediat,  dar  și  pentru  a  trece  dincolo  de  el, pentru  a  explora  și  trăi,  în  chip  isihast,  taina  persoanei  și  a dialogului inter-personal. La Avva Ghelasie ai de fapt și viziunea și 70 

filocalică, specific carpatină.  Constaţi că  înţelegi practica  iconică 

dacă  înţelegi  deopotrivă  și  antropologia  iconică,  pentru  că  ai  și harta  în  raport  de  care  te  desfășori  pe  teritoriile  experienţiale. 

Această viziune te cheamă, dar te și ajută să descoperi conștiinţa de sine a persoanei, cea care face posibil dialogul inter-personal ca o comunicare-cuminecare reală de conștiinţe, ca întâlnire funciară 

într-o ordine fiinţială. 

În acest sens mistagogic isihast cred că e nevoie astăzi de o re-lectură filocalică iscusită, deschisă cu o cheie personalistă, cea care poate aduce în atenţie și promova perspectiva conștiinţei, cea a trezirii ei filocalice, de fapt. Însă, cred că mai putem să vorbim și altădată  pe  tema  aceasta,  căci  e  destul  de  largă…  ca  să  nu  zic strâmtă... îngustă... cum e și Calea, de fapt... 

I.M.:  Am  vorbit  data  trecută  despre  faptul  că  „persoana umană e chemată la înaintarea fără sfârșit în sensul existenţei, la biruinţa veșnică a existenţei asupra nonsensului și nedeplinătăţii”. 

Aceasta implică „o mișcare nesfârșită de transcendere [a omului]  

spre misterul său, dar și spre Misterul absolut de care depinde”.  

N.:  Despre  centralitatea  persoanei  umane  este  vorba,  până 

la  urmă,  descoperită,  de  bună  seamă,  din  perspectivă  apofatică, duhovnicească,  pe  cale  experienţială.  Cam  acesta  este  și  scopul convorbirilor  despre  conștiinţă,  anume  cel  al  evidenţierii  conștiinţei.  Nu  în  orice  fel,  ci  în  chip  personalist.  Pornim  de  la centralitatea persoanei, asociată chemării la o biruinţă definitivă a sensului  și  la  trăirea  întru  deplinătate,  pe   fondul  conștiinţei. 

Chestiunea implică o metodologie, devoalează o cale care e cea de transcendere spre misterul conștiinţei omului, dar și spre Misterul absolut  de  care  depinde  acest  mister  uman,  pentru  a  putea  fi explorat ca atare, ca mister, deci. Aceasta ar fi ţinta dialogurilor de faţă,  care  pe  mine  mă  preocupă  prin  temă,  întrucât  vizează 

conștiinţa  și  problematica,  metodica   trezirii  întru  conștiinţă. 

Îmi  pare  că  și  pe  tine  te  interesează,  poate  nu  și  pe  alţii,  dar  în orice caz rămâne să urmărim ţinta… Ne vedem de treabă... Fie că 

stârnim  interesul  și  altora,  fie  nu...  Abordarea  temei  conștiinţei astăzi nu e un moft, cu siguranţă. Nici o aflare în treabă, sper...  

I.M.:  Am  ales,  și  de  data  aceasta,  citate  tot  din  opera Părintelui Stăniloae, pe care v-aș ruga să le comentaţi.  

N.:  Și  alegerea  Părintelui  Stăniloae  este  mai  mult  decât potrivită, în acest sens… personalist... Știi că, recent, a fost colocviul dedicat  Părintelui  Ghelasie,  organizat  de  Părintele  Valerian  la Mânăstirea Sf. Filimon. Mă gândeam că e necesară crearea acestei punţi  filocalice  între  acești  mari  trăitori,  de  înaltă  măsură 

filocalică. Sau, mai bine zis, evidenţierea acestei punţi, pentru că 

nu se poate spune că e creată de noi. Puntea există, doar că trebuie reperată și pusă, cumva, în valoare. Această punte de trecere între acești mari părinţi duhovnicești, mistici și teologi, care au relevat din preaplin capacitatea de sinteză patristică,  în opera  lor, poate avea  un  rost  de  orientare  duhovnicească,  astăzi,  din  perspectiva unui accent formativ potrivit contemporanilor. 

Unul  dintre  elementele  de  bază,  structurale,  ale  acestei punţi,  cred  că  este  persoana/  personalismul.  Din  acest  orizont personalist apofatic al Părintelui Stăniloae se poate extrage un fir de  legătură  cu  Părintele  Ghelasie,  cu  al  său  personalism  al chipului  fiinţial,  în  special.  O  articulare,  o  punte,  alcătuită  pe suportul  personalismului,  deci.  De  aceea  nu  e  total  lipsită  de relevanţă  încercarea  de  a  așeza  astăzi  această  punte  de  trecere pentru  a  fi  văzută  de  către  cine, sigur,  înţelege  cursul...  contemporan… al trăirii mistice… E un interval ce se poate umple, în chip benefic,  cu  conţinutul  personalist  al  conștiinţei,  reliefând  cu  o tușă  îngroșată  temeiul  și  sensul  personal  al  misticii  isihaste filocalice.  

I.M.: Primul text este din  Chipul nemuritor al lui Dumnezeu: 

„Cel mai aproape de om e misterul sinei proprii. (…) Dar omul, deși știe de ea, nu ajunge la esenţa și la temelia sa. Omul e identic  cu  sine  și,  în  același  timp,  prin  conștiinţa  de  sine  a sinei sale e susţinută în el o anume dualitate, mai ales că prin sinea sa se vede și o temelie a sa deosebită de ea. 

De aici și numele de conștiinţă, care exprimă natura unei cunoașteri în care omul nu e singur. El nu poate ajunge niciodată 

la  sentimentul  unei  totale  singurătăţi  sau,  în  singurătatea  sa,  e chinuit de sinea sa ca de un altul; ea se cere după întâlnirea cu un altul  (…). În  această conștiinţă  a sa se reflectă  faptul  că  în sinea sa este prezent Subiectul cel mai presus de ea.”  

N.: Mi se pare extraordinar citatul, mai cu seamă că este din Chipul  nemuritor  al  lui  Dumnezeu,  volum  la  care  ţin,  într-un  fel aparte, și despre care am  mai spus, dar îmi place să repet: este o esenţă  de  Filocalie  românească,  actualizată  tocmai  prin  acest personalism  ca  viziune  de  fond,  desfășurată  în  spaţiul  unor 74 

Conştiinţa – Subiect Apofatic (II) sinteze  maximiene  și  palamite.  Și  în  textul  propus  se  poate remarca această situare în noi, „aproape” de noi, a misterului sinei proprii.  Se  poate  observa  această  prezentare  în  care  apare  atât sinele,  cât  și   sinea.  Nu  aș  face  trimitere  neapărat  la  Noica,  care abordează, în orizont filosofic, raportul  sinelui cu  sinea, și în cele din  urmă  virează,  aș  zice,  hermeneutic,  pe  o  turnantă  impersonală. 

Semnificativ e faptul că Părintele Stăniloae sesizează și prezintă o anumită dualitate antropologică, structurală. Zic dualitate și nu dualism, pentru a sublinia firescul articulării  sinelui cu  sinea în  chipul  omului.  O  articulare  care  nu  este  polarizată,  în  chip natural.  Această  dualitate  antropologică  relevă  o  străbatere:   

 Prin  sinea  sa... – prin sinea sa, deci –   ...  se  vede  și o  temelie  a  sa deosebită de ea.  Nu rămâne în spaţiu filosofic, impersonal, în care sinea  care  transcende  sinele  e  capăt  de  linie,  ci  trece  în  cel teologic, personalist. E o vedere ce străbate spre origini. Se poate înţelege că avem de-a face și cu o vedere a sinei, și cu o vedere prin sinea  însăși.  E  ca  și  cum  vezi printr-un  ochi  care,  la  rândul  său, vede.  Important  este  că  se  recunoaște  și  o  temelie,  adică  o Origine, atât a sinelui, cât și a sinei. Se străvede un temei deosebit care transcende sinea – raportată la sine. Trebuie înţeles astfel că 

dualitatea  infra-antropologică  cuprinde   sinele și   sinea.  Totodată, trebuie înţeles că și sinea, deși este bază/suport al sinelui, nu este nici de natură divină, și nici creatoare a sinelui. Precizări necesare, pentru  că  ne  scot  de  pe  coordonatele  misticilor  metafizice, ezoterice și oculte. În cadrul acestora, toată scofala este imersarea în  sinea  care  transcende  sinele,  pe  care  unii o  proclamă  ca  fiind divinul. Ceea ce e o minciună metafizică. 

Sunt și alte întrebări care conduc în spaţiul acestei dualităţi ce, trebuie subliniat, ţine de structura antropologică. Este necesară 

scanarea acestui raport interior ce privește sinele și sinea. De aici, de  fapt,  apar  confuziile  și  teoretice  și  experienţiale,  pentru  că, dacă  nu  luăm  în  considerare  acest  mister  al  sinei  proprii,  nu căutăm  să  ne  adâncim  în  sinea  noastră.  Ne  deposedăm  de  o capacitate  de  participare  profundă,  cea  care  ne  relevă  chipul  în sine de persoană. Dar, cum spuneam, sinea nu e divină, așa cum 75 

cred  iluminaţii  orientali.  Dar  e  important,  ca  mistică  isihastă, faptul  că,  antropologic,  se  recunoaște  teoretic  și  se  identifică 

experienţial această dualitate. Pentru că, dacă știi de ea, trebuie să 

asumi  că sinea  este o  taină  care  trebuie  descoperită  și  explorată. 

Știi și că sinea, de  fapt, are o Temelie deosebită de ea. Prin sinea aceasta  se  stră-vede  o  Temelie  dincolo  de  ceea  ce  este  sinea. 

Nu doar sinele vede că are o Temelie, ci și sinea care este o taină, un  mister, vede această Temelie. Asta ce ne spune?  Ne  încredinţează  că  sinea,  cea  dincolo  de  sine,  nu  e  divină,  deși  e  o  taină 

inefabilă,  fiinţială.  Ne  încredinţează  că  sinea  care  transcende sinele nu e ultima realitate. Însă, noi suntem chemaţi să trăim și în și prin sinea noastră legătura cu Originea. 

Avem  apoi  un  raport  între  omul  care  este  identic  cu  sine, dar are și conștiinţa de sine a sinei sale. Are, deci, o identitate de sine, dar și o conștiinţă de sine a sinei sale. Prin urmare, una este să fii conștient de sinele tău, și alta este să fii conștient de sinea ta. 

Trebuie să se  înţeleagă această dualitate a unei unice  identităţi a chipului omului întreg. Iar dualitatea – încă o dată îndrăznesc să 

subliniez  –  nu  ne  vorbește  de  un  dualism,  adică  despre  o  polaritate,  despre o  contrarietate,  care  este  o  consecinţă  a  căderii,  ci despre  o  coexistenţă  naturală  din  care  transpare  cu  adevărat Temelia cea distinctă ontologic de ambele.   

 De  aici  și  numele  de  conștiinţă,  care  exprimă  natura  unei cunoașteri.  Deci  asociază  conștiinţa  cu  natura  unei  cunoașteri, care este una anume. Leagă conștiinţa de o cunoaștere specifică, prin  intermediul  conștiinţei.  Vorbim  de  o  anumită  cunoaștere. 

Vorbim  de  o  supra-cunoaștere,  dacă  vrei,  care  este  o  cunoaștere prin experienţă, trăită, simţită, desfășurată dincolo de cunoașterea obișnuită. Când vorbim despre misterul omului și Misterul absolut, e  clar  că  ne  referim  la  o  taină  a  experienţei  mistice  prin  contact nemijlocit. Despre asta vorbim, în fond. Despre o întâlnire într-o ordine  fiinţială.  Iar  sinea  aceasta  și  conștiinţa  de  sine  a  sinei, pentru a fi ca atare experiată, presupune angajarea, inevitabilă, pe o  cale  mistică.  E  o  cale  de  conștientizare,  de  revelare  a  ce  este sinea în ea însăși. Însă, dacă nu ai reperele, nu știi cum și pe unde trebuie  să  ajungi.  Te  iei  ca  atare,  doar  ca  acest  sine  și  prin  el 76 

și sinele este uneori sau chiar de multe ori asociat numai cu egoul. 

Dar aici, în acest context, sinele nu se discută ca sine în termenii egoului,  care  este  un  adaos, o  umbră.  Ambele,  atât  sinele,  cât  și sinea, sunt realităţi ce sunt văzute aici într-o anumită naturalitate obiectivă în chipul antropologic. Așadar, nu ne referim la sine ca bagaj  nefolositor,  gonflat  ca  egou.  Nu  despre  asta  discutăm,  în contextul nostru. 

Trebuie sesizată apoi legătura dintre conștiinţă și cunoaștere. 

Este  un  alt  tip,  un  alt  mod  de  cunoaștere,  de  fapt.  Se  transmută 

cunoașterea  –  apropo  de  transcenderile  despre  care  s-a  vorbit anterior – în altă ordine de realitate. Se face jocul sau/și se joacă la alt  nivel  experienţial.  Aici  este  miza  care  privește  și  aspectul relaţional,  pentru  că sinea  și  conștiinţa se  cer  după  întâlnirea  cu un altul, prin definiţie. Dar asta a mai spus-o Părintele Stăniloae și am repetat-o și cu alte ocazii: con-știinţa e a știi, împreună, unul de  celălalt.  Ea,  în  sine,  e orientată  către  celălalt.  Natura  cunoașterii conștiinţei este prin urmare participativă, este orientată spre o altă conștiinţă.   

 Și în această conștiinţă  se reflectă faptul că, în sinea sa este prezent Subiectul cel mai presus de ea.  În ecuaţie intră și Subiectul dumnezeiesc,  cel  mai  presus  de  sinea  conștientă.  Ceea  ce înseamnă o conștiinţă dumnezeiască cu intenţie, cu voire, cu act. 

În  sinea  sa,  sinea-conștiinţă,  e  prezent  Subiectul.  De  aceea  e esenţial  faptul  de  a  vedea,  sau  de  a  încerca  să  întrezărim  aceste elemente  antropologice  care  dau  o  anumită  deschidere,  care  ne situează  în  orizontul  unei  cunoașteri  ce  are  ca  temei  conștiinţa, care  e  mai  mult  decât  gândirea,  de  fapt.  E  alt  tip de  cunoaștere. 

E  altceva  decât  tot  ce  înseamnă  o  abordare  prin  gândire  sau printr-o cunoaștere de tip discursiv, analitic ș.a.m.d. 

Dar  e  important  că  orientează  experienţa  în  termeni  de cunoaștere,  de  articulare  a  sinelui  cu  sinea,  în  raport  de  un Subiect care e prezent în sinea cea din adânc, care ea însăși este un mister, atât de „aproape” de... noi... Sigur, depinde cu ce ne identificăm ca „noi”. Ne identificăm doar cu  sinele nostru? Nu știm că 

există și  sinea noastră? De aceea, în sensul unui mister, cel al unui 77 

apofatism  antropologic  personalist,  vorbim.  Căci  nu  e  sinea  așa cum o înţelege Constantin Noica… 

I.M.: Acum tot un citat din  Chipul nemuritor al lui Dumnezeu: 

„Prin conștiinţa de sine, omul se examinează adeseori pe sine,  în  trăsăturile  sale  distinctive  care-l  deosebesc  de  alţii, dar niciodată nu ajunge să înţeleagă ce este el, deși trăiește ca diferit de alţii.  Știe că este și că este distinct de  toate, dar  nu știe exhaustiv ce este și tot ceea ce îl deosebește de alţii. Dacă ar fi numai  trup  material,  ar  termina  repede  cu  conștiinţa  de  sine. 

Conștiinţa și conștiinţa de sine îi sporește prin îmbogăţirea continuă cu cunoștinţa  lumii obiectelor și a celorlalţi oameni, dar  niciodată  nu  ajunge  la  o  înţelegere  deplină  a  sa  și  a  tuturor lucrurilor și persoanelor.  

Sinea proprie  îi rămâne  mereu o  taină  insondabilă, ca și  sinea  altora  și  lumea  întreagă,  deși  prin  trăire  și  prin observare îi este și el și îi sunt și toţi și toate, într-un anume grad și  fel, cunoscute.  Cel mai  necunoscut rămâne  Misterul de  Care depind toate, inclusiv sinea proprie, deși, pe de altă parte, știe de existenţa Lui prin judecată și printr-o anumită trăire a Lui, ca Cel de Care depind toate.”  

N.:  Avem  o   conștiinţă  de  sine  care  intră  într-un  mod  de examinare  de  sine,  dar  care  are  în  atenţie  trăsăturile  distinctive. 

Din nou survine  în atenţie un aspect de singularitate.  Conștiinţa sinei… conștiinţa de sine... te poziţionează, te identifică ca singularitate.  Ca  atare  există  și  o  inevitabilă…  identificare  de  sine. 

Iar procesul de  identificare este  important din perspectiva  trăirii sau a misticii. E esenţial cu ce te identifici pe calea identificării de sine  și  a  descoperirii  conștiinţei  de  sine.  Asta  pentru  că  identificarea  îţi  permite  să  ai  acurateţe  în  ceea  ce  privește  întâlnirea celuilalt, de care te distingi și în deplină unire. Identitatea arată că 

fiecare se trăiește ca diferit de alţii. Și te trăiești ca fiind diferit de alţii  tocmai  pentru  că  ai  conștiinţa  unei  identităţi  singulare. 

Ești diferit de alţii, dar distinct de toate. 

Și  în  ce  ai  citit  observăm  un  „dublaj”:   și  conștiinţa,  și conștiinţa de sine. Ai conștiinţă și conștiinţă de sine care poate să 

sporească.  În același timp, sinea proprie – revine la sinea proprie – 

Conştiinţa – Subiect Apofatic (II) rămâne  o  taină.  E  într-o  ordine  de  realitate  care  nu  poate  fi epuizată, să zic, printr-o obiectivare. Chiar sinea noastră proprie, adâncă,  scapă  cuprinderii.  Asta  înseamnă  că  te  trimite  la  același orizont, să zicem, tainic… că te introduce în miezul unui mister al omului. Sinea nu poate fi cunoscută din afară, așa cum ai cunoaște o  realitate  obiectivă  prin  intermediul  simţurilor,  gândirii.  Sinea trebuie descoperită, însă. Dar trebuie descoperită în realitatea ei, care e una a singularităţii și,  în același  timp, una a participării, a cuminecării.  Sinea  ţine  de  o  participare  conștientă…  și  la  sinea altora...  Este  o  taină  insondabilă  dar,  în  același  timp,  are  capacitatea  de  a  participa  la sinea  altuia,  care,  în  chip similar, este  o taină  insondabilă.  Dar,  totuși,  e  experiabilă  ca  taină.  Este  o comuniune care se petrece în ordinea realităţii sinei. 

Asta, vizavi de ce s-a spus anterior, înseamnă că există o cale de  cunoaștere  a  conștiinţei  ca  actant  direct,  care  ne  situează 

dincolo de cunoașterea obișnuită sau de cunoașterea analitică ori cunoașterea discursivă, cum se spune de obicei. E o cunoaștere de alt  tip.  Dar  e  esenţial  că  e  o  cunoaștere  prin  contact  și  că  e  o cunoaștere  conștientă  întrucât  se  realizează  prin  și  de  către conștiinţă.  Iar  această  cunoaștere,  în  același  timp,  nu  epuizează 

subiectul.  Rămâne  o  taină  și  o  cunoaștere  paradoxală.  Ceea  ce arată,  de  fapt,  mirabilul  acestei  experienţe.  Căci,  deși  este  o cunoaștere  în plinătate,  tot  timpul există și ceva  insondabil, care rămâne  ca  un  inepuizabil  mister  și  care,  într-un  fel,  dă  reprezentarea  unei  nesfârșite  adânciri  în  această  taină  izvorâtoare  de taină.  Nu  e  un  mister  epuizabil.  Nu  e  un  mister  în  genul  unui secret  de  dezlegat.  Și  care,  odată  ce  a  fost  dezlegat,  dispare  ca mister.  Tocmai  asta  este  taina  tainei:  că  e  inepuizabilă  izvorâre. 

Permite o cunoaștere, o experienţă vie, dar nu exhaustivă, pentru că e un  izvor viu, de permanentă revărsare, adică de prospeţime, de noutate. Misterul la care ne referim ţine însă de o situare – în sensul  pomenit  de  Avva  Ghelasie,  dacă  vrei  –  într-o  ordine fiinţială.  Există o  participare și o  cunoaștere  de  altă  natură,  prin întâlnire  fiinţială.  Dar  asta  înseamnă  că  trebuie  să  ne  regăsim  – 

chiar  ca  experienţă  a  vieţii  spirituale,  duhovnicești  –  în  această 

taină a conștiinţei, în această taină a sinei care este insondabilă în 79 

izvorul ei. Și aici a introdus și aspectul de grad, spunând că există 

o cunoaștere... de un anumit grad... Și peste toate aceste taine ale omului, ale conștiinţei fiecărui om sau peste taina conștiinţei fiecărui om, mai bine zis, este Misterul sau Dumnezeu în Persoană.  

I.M.:  Următorul  citat  este  tot  din   Chipul  nemuritor  al  lui Dumnezeu: 

„Unicitatea fiecărei persoane, dar și valoarea ei pentru celelalte, se arată și din faptul că fiecare poartă un nume distinct și  răspunde  atunci  când  e  chemată  pe  nume. Numele  trezește atât conștiinţa de sine a persoanei, cât și  conștiinţa  tuturor că e o persoană unică și de neînlocuit, deci și dorinţa celorlalţi de a o avea veșnic și neputinţa de a o uita.”  

N.:  Exact  chestiunea  legată  de  ceea  ce  vorbeam  anterior: singularitatea,  unicitatea  și  valoarea  persoanei.  Faptul  că  fiecare este  unic  îi  dă  o  valoare  nepereche  în  faţa  celorlalţi.  Și  asta  e  și frumuseţea  policromă  a  diversităţii  reale.  Unicitatea  dă  o  altă 

culoare  valorii  celuilalt.  Pentru  că  asta  îl  face  pe  fiecare  de neînlocuit,  așa  cum  spune,  aici.  Se  referă  (și)  la  faptul  că  fiecare poartă un nume… Distincţia se vede și în nume, dar ea este și mai adâncă,  pentru  că  identitatea  e  prezentă  și  în  ordinea  mai profundă.  Este distincţie și  în cazul sinei, adică  în ordinea  tainei persoanei  care,  ontologic,  are  un  caracter  singular,  adică  unic. 

Și atunci numele, de fapt, întărește, întregește sau reflectă această 

unicitate  de  fond,  ca  singularitate  apofatică.  De  fapt,  numele trezește  atât  conștiinţa  de sine  a  unei  persoane,  cât  și  conștiinţa tuturor  că  aceasta  e  o  persoană  unică  și  de  neînlocuit.  Leagă 

persoana  de  nume.  Așa  cum  avem  și  în  icoană:  nume  și  chip. 

Avem  și  nume,  avem  și  reprezentare,  iar  persoana  ca  subiect apofatic  se  leagă  de  reprezentare  atât  prin  imagine-chip,  cât  și prin  nume-transcriere.  De  aici  și  pomenirea  numelui  care  în rugăciune se leagă, de fapt, de persoană. Noi căutăm întâlnirea cu persoana… pentru a fi  în comuniune  interpersonală.  Chiar rugăciunea  Doamne Iisuse ţine de întâlnirea cu persoana Mântuitorului Iisus Hristos, prin pomenirea Numelui Său. 

Pomenirea  numelui  ne  duce  la  trezirea  conștiinţei  noastre vizavi  de  întâlnirea  cu  persoana  pe  care  o  numim  sau  al  cărei 80 

Conştiinţa – Subiect Apofatic (II) nume  îl rostim.  Numele aduce cu sine și  faptul că persoana este unică și de neînlocuit. Dar, și mai mult, trezește în ceilalţi dorinţa de  a  o  avea  veșnic  cu  ei  și,  totodată,  neputinţa  de  a  o  uita. 

Conștiinţa înseamnă și un chip al memoriei veșnice, care e legată 

și  de  nume,  de  pomenirea  lui.  Dar  conștiinţa  e  mai  tare  decât numele,  dacă  pot  să  spun  astfel.  Deși,  numele  o  reprezintă, cumva,  și  deși  există  și  o  modalitate  de  legătură  prin  nume. 

Dar  nu  întâlnim  conștiinţa  celuilalt  numai  prin  nume.  Fiindcă 

persoana  sau  conștiinţa  e  mai  mult  decât  numele  și  numirea. 

Exact  cum  și  noi  avem  un  nume  prin  care  ne  identificăm,  dar identitatea  noastră  adevărată  sau  profundă  e  mai  mult  decât numele nostru. Nu se reduce la nume. 

Chemi pe  nume  pe  cineva,  chiar  dacă  nu  e  de  faţă.  Dar  în același  timp  trebuie  să  ai  conștiinţa  că  este  unic,  de  neînlocuit (ca persoană, normal, căci despre asta vorbim), și că are o menire sau un destin veșnic. Legătura realizată prin conștiinţă conduce și la neputinţa de a uita o altă conștiinţă. Invers spus, e o memorie a veșniciei în acest proces de rememorare. Deci suntem în ordinea fiinţială a permanenţei, pe fondul comuniunii între conștiinţe. 

La  Părintele  Ghelasie,  una  dintre  triadele  persoanei  este: conștiinţă,  memorie   și   limbaj.  E  o  triadă  a  chipului  de  suflet  ce păstrează memoria fiinţială a altor conștiinţe, întipărită fiinţial, ca memorie permanentă, ca urmare a comuniunii cu alte conștiinţe. 

Și,  de  fapt,  conștiinţa  se  mișcă  prin  duhul-memoria  ei,  care este  acel  memorial  al  chipului  de  suflet  care  poate  pătrunde  în duhul-memorialul  altui  suflet.  Există,  așadar,  o  relaţionare  reală 

în  această  ordine  fiinţială.  De  fapt,  toate  acestea  –   conștiinţa, memoria,  limbajul  –  se  leagă.  Formează  un  chip  triadic  al sufletului/sinei. 

Se  conturează  și  marchează  astfel  o  viziune  personalistă: legată  de  conștiinţă,  legată  de  sine,  respectiv  de  sinea  noastră, legată  de  natura  unei  cunoașteri  specifice,  ce  are  ca  temei conștiinţa,  care  se  situează  dincolo  de  cunoașterea  clasificată  ca fiind  de  tip  știinţific.  Aici  ne  situăm  și  în  spaţiul  unei  treziri  a conștiinţei,  realizată  prin  nume/numire.  O  trezire  ce  privește sinea  persoanei,  chemată  la  a  fi  în  comuniune.  O  conștiinţă 

cheamă  o  altă  conștiinţă.  Posibilitatea  trezirii  conștiinţei  sinei noastre  poate  deveni  o  realitate,  o  actualitate,  prin  pomenirea numelui hristic…  Numele  trezește atât conștiinţa de sine a sinei, cât  și  conștiinţa  tuturor  că  au  de-a  face  cu  o  persoană  unică. 

Numele  adeverește  și  amintește  fiecăruia  că  e  identificabil  în unicitatea  sa.  Nu  e  o  clonă.  Are  o  certă  singularitate,  inclusiv apofatică, identificată dincolo de nume. 

I.M.: Iată acum prima parte a notei 316, din Filocalia VIII: 

„...Rugăciunea  e  mai  presus  de  teologie,  ca  gândire  și vorbire despre Dumnezeu. Căci rugăciunea trebuie să se men-ţină în conștiinţa strânsă a prezenţei în faţa lui Dumnezeu, pe când gândirea despre Dumnezeu și vorbirea despre El lunecă 

subiectiv  din  faţa  lui  Dumnezeu,  din  conștiinţa  prezenţei  în faţa Lui; ea se mișcă liber, scăpând din conștiinţa că stă în faţa lui Dumnezeu ca Subiect și din convorbirea cu El, și socotindu-L 

ca obiect faţă de care se comportă liber.”  

N.:  Ne  situăm  tot  în spaţiul  dualităţii  de  care  am vorbit  la început, nu? Dar printr-o lectură în termeni legaţi de rugăciune, care  e  mai  presus  de  teologie,  ce  este  înţeleasă  ca  gândire  și vorbire   despre…  Și  rugăciunea,  în  acest  sens,  este   act  care  se menţine  în  conștiinţa  strânsă  a  prezenţei  în  faţa  lui  Dumnezeu. 

Așadar,  leagă  rugăciunea  de  conștiinţă  și  de  prezenţă.  O  leagă, deci, de o întâlnire ca act… de prezenţă... Altceva este gândirea și vorbirea…   despre  Dumnezeu…  Pentru  că   gândirea  despre Dumnezeu  și  vorbirea  despre  El  lunecă  subiectiv  din  faţa  lui Dumnezeu…  Această  lunecare  din  actul  de  prezenţă  este  ca  o... 

cădere...  Se  poate  cădea  din  conștiinţa  ca  act  de  prezenţă,  prin gândire  și  discurs.  Însă,  nu  neapărat  a  gândi  și  a  vorbi  despre Dumnezeu este un proces care se petrece în absenţa conștiinţei, în afara actului de prezenţă conștientă. Dar atunci când gândirea se manifestă  autonom  și  când  nu  știe  de  conștiinţa  ca  act  de prezenţă…,  când  nu  are  conștiinţa  cea  dincolo  de  gândire  și  de vorbire – expresie a limbajului gândirii –, ne aflăm sub incidenţa unui chip al omului nerestaurat. 

Părintele  Ghelasie  merge  însă  mai  profund  –  prin  triada chipului  fiinţial  al  sufletului:   conștiinţă,  memorie,  limbaj  –  

Conştiinţa – Subiect Apofatic (II) și  accentuează  faptul  că  și  conștiinţa  are  propriul  limbaj  de conștiinţă.  Prin urmare, așa cum gândirea are propriul  limbaj de gândire,  așa  și  conștiinţa  are  propriul  limbaj  de  conștiinţă. 

Ca  atare  există  și  o  exprimare-cuvântare  a  conștiinţei  în  chip direct  prin  conștiinţa  însăși.  E  un  dublu  limbaj  de  fapt:   fiinţial, respectiv   energetic.  E  o  exprimare  dublă  în  ordini  de  realitate diferite,  nu  doar  ca  mod.  Această  dublă  exprimare  trebuie  să 

devină  unitară  în  exprimarea  personalităţii,  care  este  chipul omului,  integral  restaurat.  Se  observă  în structura  antropologică 

această dualitate formată din conștiinţă și gândire. Asta înseamnă 

că nu poate fi și nu trebuie confundată conștiinţa cu gândirea. 

În  textul  evocat  se  remarcă,  în  raportarea  la  Dumnezeu, deosebirea  dintre  conștiinţă  –  care  e  asociată  cu  rugăciunea,  ca prezenţă – și gândire/vorbire. Una este să ai contact cu Dumnezeu ca prezenţă, prin conștiinţă, și alta e a gândi despre Dumnezeu și a vorbi despre Dumnezeu. Sau, să zic și altcum: Altceva este a te ruga  la  Dumnezeu  prin  gânduri.  Rugăciunea  –  ca prezenţă,  prin conștiinţă  –  e  altceva  decât  rugăciunea  prin  gânduri,  din perspectiva aceasta a identificării suportului adresării și întâlnirii. 

Și, cumva, apare o retrogradare, dacă gândirea apare în prim-plan, ascunzând  conștiinţa.  Dacă  gândirea  se  mișcă  de  sine,  crezând despre sine că ar fi subiectul, se retrogradează din liga conștiinţei, a subiectului ca prezenţă și a rugăciunii prin conștiinţă. 

Ce  se  întâmplă,  de  fapt?  Gândirea,  luând  faţa  conștiinţei, poate  să  iasă  din  dialogul  interpersonal,  căci  Dumnezeu  după 

cum e precizat, în text, este Subiect, adică Persoană. Conștiinţa e chipul  în  sine  al  subiectului  uman,  chipul  în  sine  de  persoană. 

Nu  gândirea  e  chipul  în  sine  al  subiectului  uman.  De  la  această 

distincţie dintre conștiinţă și gândire se pornește aici. Precizarea e necesară tocmai din perspectiva nevoii de a identifica subiectul ca suport  al  intenţionalităţii,  al  actului  adresării.  În  raport  de identificarea  subiectului  cu  gândirea,  respectiv  cu  conștiinţa, relaţia  este  sau  nu  una  inter-subiectivă,  la  modul  propriu. 

Dar  textul  ne  relevă  faptul  că  subiectul  nu  se  identifică  cu gândirea, așa cum îl identifică cartezianismul. Subiectul, în sensul tare,  transcende  gândirea…  apropo  de  transcenderea  de  care  s-a 83 

pomenit  la  început.  Altfel  spus,  subiectul-conștiinţă  este  altceva decât  subiectul-gândire.  Cuget, deci exist –  trebuie să fie dublat de altă formulă:  Conștientizez, deci sunt. Ceva înseamnă a fi, altceva înseamnă a exista. 

Conștiinţa  e  misterul  ca  prezenţă,  ca  rugăciune  în  chipul prezenţei  ce  te  păstrează  într-o  relaţie  inter-subiectivă  de reciprocă interioritate cu o altă conștiinţă. Conștiinţă subiectivă în sensul  tare,  nu  în sensul… părelnic,  în genul subiectivului care e ceva  ce  mi  se  pare  mie  cum  că  așa  ar  fi,  ca  și  cum  am  și  eu  o... 

părere  și...  e  subiectivă,  ţine  de  un  mod  perceptiv.  E  vorba  de subiect în sensul tare care semnifică tocmai maximum de realism și  de  concreteţe,  de  obiectivitate,  chiar.  Și  dacă  nu  se  rămâne  în acest  chip  al  conștiinţei,  al  rugăciunii  ca  prezenţă,  se  retrogradează. Astfel, inclusiv Dumnezeu ajunge să fie socotit și tratat ca un  obiect  similar  cu  alte  obiecte.  E  decăzut  din  chipul  Său  de persoană.  Și,  în  consecinţă,  este  tratat  și  studiat  ca  orice  obiect, așa cum ai studia ceva „din afară”. Este cercetat ca „obiect abstract” 

fără a se pătrunde  în  lăuntrul  Său, și  fără a  lua  în considerare că 

este Subiect care poate să se deschidă către tine. 

Vedem că se bifurcă acest chip dual al înţelegerii, respectiv al participării, în care, pe de o parte ai gândirea, pe de altă parte ai conștiinţa.  Doar  că,  reiterez  –  ca  să  fie  mai  clare  lucrurile  –, la Avva  Ghelasie, conștiinţa are și memorie și  limbaj. Adică se și exprimă  direct  ca  conștiinţă.  Are,  așadar,  memoriile  ei  de  conștiinţă din experienţele ei participative, nemijlocite, ca prezenţă a ceea  ce este, anume conștiinţă. Aceste aspecte sunt importante și se  leagă,  de  fapt,  de  ce  am  vorbit.  Se  poate  asocia  conștiinţa  cu sinea, iar sinele cu gândirea. În fond, întrebările ce-au fost selectate și structurate, reflectă, cumva, viziunea  Părintelui  Stăniloae, din această perspectivă personalistă. 

Dar  reţinem  că  subiectul,  cel  despre  care  vorbim  aici  –  în ceea ce  înseamnă condiţia antropologică – este un subiect  transcendent  gândirii,  exact  cum  este,  de  fapt,  conștiinţa  o  realitate dincolo de gândire.  Subiectul este  tot una cu conștiinţa,  în acest caz.  În acest sens  trebuie  înţeleasă chemarea la adunarea sinelui în sinea sa, la regăsirea conștiinţei… la o atitudine care te strânge 84 

Conştiinţa – Subiect Apofatic (II) în  rugăciune  în  densitatea  subiectului,  ca  prezenţă,  în  faţa  lui Dumnezeu, Subiectul Absolut.  

I.M.: Iar partea a doua: 

„Dar  strâmtimea  rugăciunii  e  mai  presus  de  lărgimea gândirii  teologice,  e  o  mai  accentuată  trăire  în  densitatea nesfârșită a prezenţei lui Dumnezeu. Ea trăiește pe Dumnezeu neasemănat  mai  intens  și  mai  adânc,  pentru  că  îl  trăiește  ca Subiect revendicator, iubitor, veșnic nou în manifestările puterii și iubirii Lui; 

Nu-l  reduce  la  niște  legi  permanente  ale  unui  obiect  care devine și el absent pentru conștiinţa gândirii  teologice.  În  rugăciune Dumnezeu e simţit, adică experiat, „atins” de întreaga fiinţă  ca  printr-un  simţ,  în  intensitatea  prezenţei  Lui,  nu gândit ca realitate neexperiată...” 

N.:  La  colocviul  dedicat  Părintelui  Ghelasie,  în  intervenţia mea scurtă, m-am referit la fragmentul acesta de text. Mi-a rămas în  gând  ideea  cu   strâmtimea  rugăciunii  în  contrast  cu   lărgimea gândirii teologice. Dar o strâmtime care, de fapt, intră într-o trăire ce are o altă densitate, chiar o altă substanţialitate. Și mai încolo indică  și  o  intensitate  a  prezenţei  lui  Dumnezeu.  Și,  de  fapt, această  strâmtime  a  rugăciunii  este  o  reală  trăire,  și  adâncă,  și intensă.  Este  o  trăire  a  lui  Dumnezeu  ca  Subiect.  E  aceeași reprezentare cum s-a văzut anterior. E o trăire care nu-L coboară 

la  niște  legi  permanente  sau  la  statutul  de obiect.  Și,  paradoxal, atunci când e coborât la statutul de obiect abstract, Dumnezeu, ca 

„obiect”, devine absent din gândirea teologică. Este doar un obiect abstractizat,  fără  contact  cu  realitatea  Sa.  Dispare  contactul nemijlocit  cu  El  ca  prezenţă,  ca  întâlnire.  Nu  există  densitatea-intensitatea  acestei  experienţe  reale,  una  în  care  Dumnezeu  e conștientizat  ca  fiind  un  Subiect,  ca  fiind  o  Persoană  care  vine către  tine  și,  mai  mult,  e  prezentă  în  tine.  Acest  contact  ca prezenţă se estompează când centrarea  nu este pe conștiinţă, pe subiect.  Dumnezeu  e  (a)  dus  într-o  zonă  de  „obiect”  al  gândirii care,  de  fapt,  e  o  modalitate  de  operare,  de  prelucrare  prin abstractizare, dar în gol de prezenţă. Dumnezeu nu e un obiect, ci un Subiect-Conștiinţă. De aici trebuie să pornim. De aceea, trebuie 85 

întâi  să  fie  contactat  ca  subiect.  A,  că  și  subiectul  poate  fi 

„abstractizat”  și  evaluat  ca  obiect,  e  o  altă  discuţie.  Dar  noi suntem  chemaţi  la  o  evaluare  prin  întâlnire  directă,  inter-subiectivă,  ceea  ce  reclamă  o  decelare  a  subiectului,  uman, respectiv divin. 

Și, de  fapt, din acest  „obiect” cumva El e absent. Nu  mai e prezent. Se sustrage. Și, ceea ce e important aici, e că accentuează 

faptul  că  în  acea  rugăciune  este  simţit,  este  experiat,  este  atins. 

Este un contact real. E tangibil. Adică… cum să zic… ai reprezentarea… dar nici reprezentarea nu e termenul potrivit. Ai conștiinţa realităţii lui Dumnezeu ca atare. E un Dumnezeu simţit, experiat. 

Este și atins de întreaga fiinţă  ca printr-un simţ. Deci,  ca printr-un simţ.  Nu  e  vorba  efectiv  de  simţuri.  Nu  încape  îndoială.  Ci  de  o altă formă/organ de simţire, similară sau în genul simţirii. Suntem nevoiţi  să  facem  niște  analogii,  să  căutăm  niște  corespondenţe, pentru că suntem în altă ordine experienţială, una mai presus de corp și simţurile sale. Problema e că de multe ori nu se ţine cont de faptul că există acest mister al chipului omului, pe de o parte. 

Și, pe de altă parte, nu se ia în considerare că acest mister trebuie descoperit, că este un chip participativ ce are capacitatea de a intra în contact cu Misterul dumnezeiesc. 

Și e un contact care are densitate,  intensitate,  implicând o atingere, dar cu întreaga fiinţă. Are un caracter totalizator, să zic așa.  Și  aici  e  foarte  important,  din  perspectiva  înţelegerii  experienţei întâlniri cu Dumnezeu, că există această atingere. Este un fapt, acela de a fi într-un contact direct, nemijlocit, prin atingere. 

Nu doar prin vedere, de exemplu,  în chip contemplativ.  Poate să 

fie  tactil…  contactul...  de  o  anumită  tactilitate...  Când  spui atingere,  te  gândești  la  ceva  tactil,  nu?  E  simţul  tactil.  Sigur  că 

această  experienţă  apofatică  transcende  orice  modalitate  de cunoaștere prin simţuri; fie că e prin văz, prin auz, fie că e olfactiv, gustativ  sau  tactil.  Trăirea  aceasta  poate  fi  transpusă,  pentru exprimarea  ei,  în  aceste  modalităţi  de  exprimare  și  forme  de expresie  prin  care  ţi  se  oferă  o  reprezentare  în  chip  analog. 

Aici e accentuat, subliniat  faptul că atingerea are  loc cu   întreaga fiinţă. În fond, atingerea…, în conotaţia sa generală, ţine de contact. 

Conştiinţa – Subiect Apofatic (II) E,  sau  poate  fi,  și  ca  o  îmbrăţișare.  Devoalează  un  alt  tip  de întâlnire decât cea prin vedere, deși inclusiv vederea e o formă de contact,  și,  deci,  un  mijloc  de  atingere.  Însă,  aici,  atingerea  te conduce în alt plan al experienţei. Sigur că vorbim de o altă ordine a  realităţii  în  care  se  desfășoară  contactul,  ca  modalitate experienţială.  Dar  îţi  oferă  această  imagine  –  și  de  simţire, și  de atingere – ca formă sau modalitate în care se traduce acest chip al întâlnirii.  În  plus,  din  perspectiva  actantului,  se  referă  la  o atingere  care  implică  „întreaga  fiinţă”.  Sau,  aș  zice,  fiinţialitate întreagă,  ca  substanţă  duhovnicească,  dacă  ar  fi  să  folosim termeni ghelasieni. E o întâlnire fiinţială, deci. Nu există, de altfel, întregime participativă în absenţa implicării fiinţiale. 

Nu  încape  îndoială  că,  pentru  a  accede  la  această  fiinţialitate, la chipul ei participativ, trebuie să ai în prealabil informaţia că ea există. Trebuie să ai cunoștinţă de faptul că este, că e o realitate, nu o ficţiune. Că noi mulţi credem, atunci când ne întâlnim cu  Dumnezeu, că  ne  întâlnim doar  la nivelul  la care suntem  noi acum,  ca  realitate,  poate  fi  evaluat  și  într-o  notă  statistică.  Asta este, de regulă, situaţia. Dacă eu mă conștientizez doar la nivel de corp fizic, cred că doar cu corpul fizic particip. N-am conștienţa că 

sunt (și) simţire? Sau că sunt (și) gândire? Sau, și mai mult decât atât:  nu am conștiinţa cea dincolo de gândire?  De aceea e speci-ficat  aici,  nu?,  că  gândirea  e  subsidiară  conștiinţei,  care  o  transcende.  Sunt  două  tipuri  de  abordare,  de  raportare  și  de  relaţie. 

Una  e,  cumva,  solitară,  neparticipativă  și  obiectuală…  și  reduce relaţia  la  un  raport subiect-obiect.  Relativ  zic  subiect,  pentru  că 

subiectul  tare  e  cel  asociat  conștiinţei  fiinţiale  care  intră  într-o relaţie inter-subiectivă cu Subiectul dumnezeiesc. 

Dar  este  interesant  acest  aspect  al  atingerii,  cu  întreaga fiinţă, care, la Părintele Ghelasie, e adusă în atenţie prin distincţia dintre fiinţă și energii. Una e să fii în contact, acţionând și inter-acţionând prin energiile subtile, care subîntind corpul, și alta e să 

fii în contact prin chipul sufletului care e fiinţialitate – creată, nu încape  îndoială!  –,  dar  de  altă  natură  decât  energiile,  ontologic vorbind. Noi nu prea trăim, din păcate, în această ordine fiinţială. 

Ne lipsește ca activ acest act fiinţial, conștientizat. 

Dar  și  aici,  în  fragmentul  citat,  este  semnificată,  cumva, această  distincţie  dintre  conștiinţă  și  gândire,  dar  nu  în  plan explicit ontologic. Dacă o identificăm, ontologic de fapt, în limbaj ghelasian,  gândirea  despre  Dumnezeu,  gândirea  ca  atare,  este structură  energetică.  Gândirea  relevă  conștienţa.  Conștiinţa,  în schimb,  ţine  de  fiinţialitate.  Iar  fiinţialitatea  și  energiile  sunt realităţi ce se disting ontologic. Că noi, îndeobște, nu le experiem ca  atare,  în  chip  distinctiv,  prin  natura  lor,  e  altceva.  Ţine  de experienţă.  De  lipsa  unei  experienţe  mai  aprofundate  și  mai subtile.  Vorbim  însă  de  o  experienţă  înzestrată  și  cu  un  aparat teoretic, având o terminologie specifică care permite o formulare mai  adecvată  ce  poate  separa  apele,  în  raport  și  de  natura realităţii.  Important  în  text  este  totuși  faptul  că,  pe  de  o  parte, sunt subliniate ca  fiind distincte conștiinţa și gândirea, respectiv faptul  că  fiecare  angajează  în  chip  diferit  într-o  relaţie,  respectiv într-un raport cu Dumnezeu.  

I.M.: În nota 319b a Părintelui Stăniloae, din Filocalia VIII, se spune:  

„De remarcat că simţirea sufletului e socotită [de Calist și Ignatie  Xanthopol]  o  paralelă  la  simţul  pipăitului  trupului. 

Căci,  așa  cum  prin  pipăit  trupul  ia  contact  cu  cele  sensibile,  tot așa  mintea  vine  în  atingere  cu  Dumnezeu  printr-o  simţire  a  ei. 

E așa-zisa „simţire înţelegătoare” sau „simţirea minţii”.” 

N.: Aici, observi că vorbește tot de atingere. Acest citat e în legătură  cu  cel  dinainte.  Și  e  importantă  corelaţia.  Merge  pe această paralelă între simţul pipăitului și atingerea lui Dumnezeu. 

Este  și  o  tactilitate  a  conștiinţei.  Există  o  conștientizare  a  prezenţei  lui  Dumnezeu.  Poţi  să  transpui  și  în  termeni  tactili experienţa  întâlnirii  cu  Dumnezeu.  Iar  această  experienţă  este, cumva, o atingere pentru că există și o simţire a lui Dumnezeu, a prezenţei  Lui,  cu  ochii  închiși.  Pe  nevăzute,  ca  să  zic  așa.  Exact cum un om  fără vedere are o capacitate  tactilă  mult  mai dezvoltată,  chiar  cu  totul  potenţată.  Cunoaște  realitatea  prin  simţul tactil. Așa  ia contact cu realitatea. Lecturează  în chip  tactil, prin scris specific. Tot așa, și în planul transcendent al lui Dumnezeu, există și această cale... prin chipul atingerii... Sigur, se specifică că 

Conştiinţa – Subiect Apofatic (II) este o atingere realizată printr-o simţire a minţii. Prin alt  „organ de simţ”, așadar. Este implicată în atingere o simţire înţelegătoare sau o  simţire  a  minţii.  E  ca și  cum  (și)  mintea  are  și  ea o  sensibilitate a ei… Desigur, prin referirea la minte regăsim și amprenta antropologiei  grecești,  care  nu  poate  să  formuleze  experienţa decât în așa fel încât mintea trebuie să fie în prim-plan ca actor cu rol principal în structura antropologică. Aflăm astfel că există și o simţire a minţii, diferită de simţirea simţurilor. Deci nu e o minte nesimţită, ca să formulez altfel. 

Iniţial  se  referă  la  simţirea  sufletului,  iar  apoi  la  simţirea minţii. D-aia fiecare detaliu de acest fel are nevoie de o clarificare. 

Ce  înseamnă  simţirea  sufletului?  Ce  înseamnă  simţirea  minţii? 

Ce  reprezintă  simţirea  înţelegătoare?  De  fapt,  ce  este  sufletul  și mintea, respectiv în ce constă acest raport dintre suflet și minte în structura  antropologică?…  În  răspuns  e  implicat  și  modelul  și viziunea antropologică. În context, însă, este interesantă analogia sau corespondenţa cu simţul pipăitului. În sensul în care te trimite la un contact direct, concret. Un contact nemijlocit. Și acest aspect, care ţine de o atingere, este de subliniat aici. Atingerea exprimă o experienţă  reală,  de  domeniul  evidenţei,  pe  care  nu  poţi  să  o contești. 

Dar  mie  mi  se  pare  relevant  și  ca  deschidere  filocalică, pentru faptul că transpune experienţa și-n altă perspectivă, sau o pune și în altă formă. Nu doar cea a vederii sau contemplării, ci și a  atingerii,  a  pipăirii.  Exact  cum,  de  partea  cealaltă,  știm  de îndemnul  la  gustare:  „Gustaţi  și  vedeţi  că  este  bun  Domnul!”. 

O degustare dumnezeiască! Situează experienţa într-o analogie cu gustul.  Sigur  că  vorbim  de  niște  realităţi  care  sunt  dincolo  de simţuri  și  de  experienţele  oferite  prin  simţuri,  de  către  și  prin lumea aceasta. Dar tocmai faptul că sunt experienţe de dincolo de lume, atunci când vin să se expună în limbaj… adresându-se celor din  lumea  aceasta,  e  nevoie  să  se  folosească  limbajul  lumii acesteia, deși sunt experienţe ce dau mărturie despre o altă lume. 

Am  semnalat  diferenţa  dintre  conștiinţă  (și   rugăciune,  și prezenţă)  și  gândire.  Însă,  gândirea  e  legată  în  chip,  să-i  zic natural, de simţuri.  Ca atare  folosește firesc și un  limbaj adecvat 89 

omului lumii acesteia, care, preponderent, trăiește într-un spaţiu al  senzorialităţii.  Însă  și  experienţele  conștiinţei  trebuie  cumva traduse, transpuse într-un limbaj, fie conceptual, fie simbolic sau metaforic.  Altfel  nu  poţi  să...  le  destăinui...  adecvat,  la  măsura receptorului...  Sigur  că  experienţele  conștiinţei  au,  cumva, și  o  posibilitate  de  transmitere  directă,  ca  de  la  conștiinţă  la conștiinţă.  Chemarea,  de  aceea,  e  tocmai  cea  de  a  ajunge  la  un meta-limbaj  care  ţine  de  o  exprimare  într-o  ordine  a  conștiinţei. 

E  o  transcendere  continuă  de  la  o  conștiinţă  la  alta,  prin cuvântarea de sine a conștiinţelor. Transcenderea trebuie înţeleasă 

și  în  sensul  lăuntric,  cel  care  ne  descoperă  taina  conștiinţei  în participarea  ei.  Și  aici  este  chemarea  care  survine  pe  calea transcenderii dintru sinele nostru întru sinea noastră. 

Dar  pe  de  altă  parte,  se  poate  reţine  că  transpunerea  în limbaj a acestei experienţe fiinţiale se poate folosi și de o astfel de formă,  precum  cea  legată  de  atingere,  situată  în  siajul  simţului tactil.  Așadar,  nu  rămânem  doar  la  perspectiva  care  ţine  de accentuarea  tipului  contemplativ,  deci  a  vederii  ca  mod  al raportării  elevate.  De  fapt,  în  siajul  filozofiei  grecești  s-a  rămas mai mult pe formula minţii care…  vede, care...  contemplă. Dar nu e numai acest limbaj al „vederii”, de folosit...  

I.M.:  Iată  acum  o  descriere  a  experierii  lui  Dumnezeu  de către om: 

„În accentul pus pe faptul necuprinderii lui Dumnezeu – 

dar  ca  pe  un  fapt  trăit,  nu  simplu  gândit  –  stă  apofatismul trăit al  Sfinţilor Părinţi, spre  deosebire de  teologia  negativă 

raţională  a  scolasticii  apusene,  care  se  oprește  la  negaţiile intelectuale  ale  atributelor  afirmative  înţelese  ale  lucrurilor  și potenţate la maximum. 

Mă simt cuprins de înţelegerea Lui, dar nu ca obiect, ci ca subiect  de  către  un  Subiect  suprem.  Mă  simt  cuprins  de  un Subiect înzestrat cu voinţă și cu conștiinţă, însă ca unul ce sunt menţinut  de  asemenea  ca  subiect  înzestrat  cu  voinţă  și  cu conștiinţă. Am conștiinţa Lui  în  faptul cuprinderii  mele de către El. Mă  simt  cuprins  de  un  Subiect  care  nu  numai  că  a binevoit să mă cugete, ci și să mă aducă din nefiinţă la fiinţă și 90 

Conştiinţa – Subiect Apofatic (II) voiește să  mă  ţină  în comuniune  intimă cu  El, dăruindu-mi sau comunicându-mi tot ce are El. ” 

Extrasul  este  din   Spiritualitate  și  comuniune  în  Liturghia Ortodoxă.  

N.:  Ne  aflăm  sau  ne  cuprindem  tot  în  același  cerc... 

Cuprinderea  aceasta  este  tocmai  întâlnire  inter-subiectivă. 

Și chiar și Dumnezeu, zice, nu doar ne gândește, ci ne și aduce de la  nefiinţă  la  fiinţă.  Dar,  și  mai  mult,  ne  deschide  această  posibilitate de a fi  în comuniune, nu oarecare, ci  intimă, de maximă 

apropiere.  Și  atunci,  de  fapt,  această  relaţie  inter-subiectivă  se situează în altă ordine de realitate, dincolo de gândirea noastră și de gândirea lui Dumnezeu despre noi. Se situează în comuniunea însăși,  înţeleasă  în  această  relaţionare  inter-subiectivă  în  care Subiectul  lui  Dumnezeu  ne cuprinde pe  noi.  Ce  înseamnă că  ne cuprinde? Altceva, decât că ne îmbrăţișează? Ne cuprinde și ne și atinge, ne pătrunde în acest fel. Și aceasta este taina întâlnirii cu Dumnezeu.  Și  aici,  în  cuprindere,  se  vede  și  ce  vine  de  la Dumnezeu către noi. 

Cuprinderea  accentuează  caracterul  de  Subiect  al  lui Dumnezeu, care ne învelește conștient, și într-un act al conștiinţei înzestrat  cu  intenţie,  cu  bună-voire.  Nu  e  o  cuprindere  așa…  în genul unei imensităţi deversate, sau asemeni unui val care nu știe că  te  cuprinde.  Dumnezeu  e  Subiect.  Are  conștiinţa  că  te cuprinde. O face voit! Asta e taina, de fapt, a subiectului. Și aici, în această cuprindere, este o experienţă apofatică care este reală, nu părelnică. Nu e vorba de o simplă teologie negativă care ţine de o instrumentalizare  a  gândirii,  a  limbajului  său.  Și  care  arată, cumva,  limitele  gândirii.  Teologia  negativă  e  înţeleasă,  întâi  de toate, ca o chestiune de  limbaj, ce are ca suport gândirea, și care nu  pornește,  în  primul  rând,  de  la  o  experienţă  care  transcende gândirea. 

Cuprinderea este tot… mă repet, o chestiune de contact, de atingere,  în  care  iniţiativa  e  a  lui  Dumnezeu,  de  fapt.  Și  poţi  să 

spui, într-adevăr, că… este o... atingere. Poţi să gândești și formu-lezi  experienţa  cuprinderii  și  în  acești  termeni…  de  pipăibil,  de tactil, de atingere care în fond exprimă o îmbrăţisare, ca experienţă 

dincolo  de  gândire.  Și,  la  drept  vorbind,  uneori  și  o  îmbrăţișare poate spune mai mult decât vederea, decât privirea, decât cuvântul. 

Sunt tipuri, modalităţi, diferite de contact, evidente, chiar dacă o luăm  așa,  pur  și  simplu,  fără  nicio  filosofie,  uitându-ne  la experienţa comună. 

Ţin  să  spun  însă  că  apreciez  în  mod  deosebit  faptul  că  ai selectat și structurat întrebările în așa fel încât se pot sesiza astfel de  aspecte,  de  nuanţe,  care  ne și  pot  exemplifica,  totodată,  cum se  poate  turna  spiritualitatea,  duhovnicia  și  în  alte  forme. 

Nu  rămânem  numai  la  cea  strict  axată,  în  direcţia  raţiunilor,  pe forma  contemplării,  a  vederii  prin  intermediul  minţii,  sau  ca având mintea drept instrument. Cuprinderea inter-subiectivă – în negrăitul  îmbrăţișării  ei  –  poate  să  transmită  mai  mult  decât contemplarea. Pentru că te situează în altă ordine, prin subiectul-conștiinţă. Și ea, cuprinderea, poate fi și chiar este și tainică, dar trebuie descoperită ca atare. 

De fapt, și în îmbrăţișarea „de toate zilele”, de toată vremea, ca  să  zic  așa,  se  caută,  reciproc,  poate  ceva  mai  mult  decât atingerea ca atare, corporală. Sau se simte că în îmbrăţișare e ceva corporal,  în  atingere,  dar  e  și  altceva,  diafan,  necorporal.  Nu  e numai  trup,  ci  este  și  suflet,  uneori...  Trupul  poate  fi  doar  un vehicul... 

Dar  este  și  fondul…  acela  duhovnicesc…  care  nu  trebuie uitat,  atunci  când  vorbim  de  cuprindere,  care  ţine  de  o  interioritate reciprocă, de o inter-subiectivitate. Există și un fond duhovnicesc  al  contactului,  al  întâlnirii,  al  alipirii,  al  atingerii,  care conferă  odihnă  sufletului  ce  se  lasă  cuprins  de  alt  suflet  sau  de către Dumnezeu.  

I.M.: Citatul anterior continuă: 

„Deci mă simt cuprins de un Subiect plin de iubire faţă de mine  sau  faţă  de  noi  toţi.  Dar  iubirea  aceasta  e  cu  atât  mai neînţeleasă de mine, cu cât e a unui Subiect care n-are nevoie de mine  și  e  negrăit  mai  înalt  faţă  de  mine  și  nu  depinde  de mine  ca  să  existe,  cum  depind  eu  de  El.  Nu  știu  de  El  numai printr-un  apofatism  rece  al  gândirii,  ci  îl  experiez  ca  pe  o realitate apofatică a cărei căldură iubitoare simt că mă învăluie. 

Conştiinţa – Subiect Apofatic (II) Îl simt cu atât mai apofatic, cu cât știu că e și coborât la mine din iubire. 

Iată cum apofaticul nu înseamnă a nu ști nimic despre Dumnezeu, ci a avea experienţa unor fapte ale Lui, care Îi fac și mai neînţeleasă mărirea, și aceste două lucruri le putem exprima prin cugetele noastre.”  

N.:  Avem  aici  subliniat  faptul  că  iubirea  aceasta  e  cu  atât mai de neînţeles cu cât Dumnezeu e Subiectul acestei iubiri – un Subiect care nu are nevoie de mine, care e negrăit la altă înălţime decât  mine  și  care  nu  depinde  de  mine.  Și,  cu  toate  acestea, Dumnezeu te învăluie. O face conștient. Și aici face din nou diferenţa  dintre  realitatea  apofatică  experiabilă  și  discursul  teologic despre  apofatism,  care  privește  un  apofatism  doar  „gândit”,  nu 

„experiat”. Mistic, „experiez această învăluire” care este reală, și pe care o putem pune în legătură cu cuprinderea… ce, în fond, e tot o formă  de  învăluire  și  de  învelire.  Iar  faptul  acesta  te  duce  cu gândul la realitatea apofatică care este una experiabilă în taina sa profundă,  în  contrast  cu  gândirea  care  e  implicată  într-o  altă 

formă de cunoaștere, mai superficială, în „ghicitură” și mai „rece”. 

Vorbim  de  un  apofatism  al  gândirii,  de  un  pseudoapofatism,  în fapt, întrucât e mai mult unul legat de formulare, de limbaj, și nu de o experienţă vie, profundă, dincolo de gândire. 

De  fapt,  acesta  este  accentul  de  contrast  între  limbaj  și experienţa  propriu-zisă.  Iar  când  se  vorbește  de  un  „dincolo”  de gândire,  trebuie  luat  în  calcul  și  un  „dincolo”  care  ţine  tot  de structura  antropologică.  Pe  de  altă  parte,  vedem  că  se  păstrează 

această  cvasi-dualitate,  dacă  vrei,  între  gândire  și  un  fel  de 

„apofatism”  al  gândirii,  care  cugetă  cum  că  ar  fi  o  taină. 

O  intuiește, poate, dar  nu o și experiază. Această  taină  nu poate încăpea  în  limbajul gândirii.  Nu poate  fi cuprinsă în discurs, sau discursul  nu  o  poate  exprima  întru  totul.  Însă,  gândirea  nu  are experienţa ca atare a acestei taine. Rămâne oarecum dincoace de ceea  ce  înseamnă  ordinea  personalistă  a  întâlnirii.  Dar  aici subliniază – și acesta e caracterul personalist al acestui apofatism 

–  că  noi  suntem  cuprinși  de  Dumnezeu.  El  e  Subiectul  care  ne învăluie,  ne  cuprinde.  Se  face  tangibil.  Învăluirea  ţine  de  o 93 

realitate  conștientă  care  vine  către  tine.  Este  un  act  voit.  Un  act subiectiv. Nu e un așa-zis divin impersonal în care te ascunzi sau în  care  te  topești,  respectiv  cu  care  te  confunzi.  E  aspectul personalist  foarte  bine  subliniat,  aici,  chiar  prin  acest  apofatism care  –  cum  spune  în  încheiere  –  nu  înseamnă  că  nu  știi  nimic despre Dumnezeu, întrucât ai experienţa vie a acestei cuprinderi a Lui, a acestei învăluiri a Lui. 

Încă  o  dată  se  vede  precizată  trăirea  conștientă  a  acestei cuprinderi.  Dar  asta  înseamnă  să  te  situezi  și  tu,  ca  act  participativ, dincolo de gândire. Trăirea cuprinderii este prin ceea ce ești dincolo  de  gândire,  adică  prin  conștiinţă.  De  fapt,  dincolo  de gândire,  după  cum  ce  zicea  Părintele  Ghelasie,  este   chipul sufletului care,  în alţi  termeni, e   chipul  în  sine  de persoană. Este persoana ca  taină fiinţială. Și aici, în chipul persoanei, trebuie să 

ajungem, ca ordine participativă, ca întâlnire apofatică, ca miez al cuprinderii,  sau  al  învăluirii  reciproce.  Prin  această  învăluire reciprocă  suntem,  de  fapt,  în  ordinea  perihoretică  de  care  se vorbește  în  alte  limbi  (în  greacă).  E  și  o  inter-subiectivitate  și  o învăluire. Este și o cuprindere fiinţială a celuilalt. 

Trebuie  precizată  substanţa  acestei  cuprinderi,  care  este înţeleasă  efectiv  dacă  discernem  că  este  altceva  –  ca  suport  al actelor  de  comuniune  –  decât  gândirea.  Sigur  că,  în  orizontul desăvârșirii,  omul  întreg  ajunge  să  fie  cuprins  în  acest  chip participativ  al  învăluirii.  Omul  este  învelit  deplin.  Inclusiv gândirea. Întreg omul, deci și corpul, e chemat la îmbunătăţire, la sfinţire, la îndumnezeire. Dar chiar în acest întreg chip al omului, participările  componentelor  structurii  antropologice  rămân distincte. Nu se confundă participarea prin trup, participarea prin simţuri,  participarea  prin  gânduri,  participarea  prin  energii, participarea prin fiinţialitate. Fiecare ordine de realitate are chipul său participativ distinct.  Fiecare componentă participă  în  natura și structura sa. Asemănătorul se cunoaște de către asemănător.  

I.M.: Iată acum nota 210, din Filocalia VIII: 

„Sf. Maxim Mărturisitorul susţine opinia că mintea se află 

în inimă sau că inima stăpânește asupra ei. Inima reprezintă sensibilitatea înţelegătoare a întregii noastre fiinţe.  Ea e deschisă 

Conştiinţa – Subiect Apofatic (II) spre  infinitatea  lui  Dumnezeu și sesizează adâncul specific al  fiecărei  persoane  omenești.  Numai  prin  activarea  inimii omul ajunge la discernământul prin care se cunoaște profund pe sine, pe Dumnezeu și pe alţii. Căci acest discernământ e și el  o  vedere  a  infinităţii  lui  Dumnezeu  și  a  indefinitului propriu și al altora în Dumnezeu. 

El  e  activat  numai  prin  har,  prin  străbaterea  lui Dumnezeu cu infinitatea Sa în inimă. De aceea omul duhovnicesc  se  silește  să-și  readucă  mintea  în  inimă  din  împrăștierea ei nefirească în cele din afară și mărginite. Desigur, cele din afară  pot  fi  privite  și  de  mintea  aflătoare  în  inimă.  Dar  atunci mintea  le  vede  nu  numai  la  suprafaţa  lor  și  în  simpla  lor capacitate  de  satisfacere  a  trebuinţelor  trupești,  ci  ele  îi  devin simboluri transparente pentru suportul lor ultim și infinit, care e Dumnezeu.”  

N.:  Foarte  dens!  Consistent!  Foarte  complex  textul!  Sunt multe poate de punctat aici. Să reţinem pentru început faptul că, în  această  perspectivă  a  Sf.  Maxim,  menţionată  de  Părintele Stăniloae,  mintea  se  află  în  inimă,  respectiv  că   inima  stăpânește asupra ei. Și, mai ales, să remarcăm faptul că, în acest caz,  inima reprezintă  o  sensibilitate  înţelegătoare  a  întregii  noastre  fiinţe.  

Deci,  în  perspectivă  inversă,  se  poate  spune:  întreaga  noastră 

fiinţă este ca o  inimă, care are o sensibilitate  înţelegătoare.  Și,  în acest  sens,  poţi  să  spui  că  mintea  se  află  sub  stăpânirea  întregii noastre fiinţe; văzută ca o inimă tocmai prin prisma faptului că are o  sensibilitate,  prin  contrast  cu  mintea  care,  îndeobște,  are atributul de a fi calculată, insensibilă, analitică. 

Prin  urmare  suportul   pe  care  se  află  mintea  este  „întreaga noastră  fiinţă”,  care,  mai  mult,  este  o  realitate  deschisă  spre infinitatea lui Dumnezeu. Și… „întreaga noastră fiinţă”... care este ca o inimă, prin sensibilitatea ei, are și o înţelegere a ei, specifică. 

Ceea ce, în alţi termeni, am abordat anterior, atunci când spuneam că există și conștiinţa care este diferită de gândire.  Iar conștiinţa nu  trăiește  pe  seama  gândirii.  Are  participarea  ei  distinctă  de participarea sau de înţelegerea gândirii. 

Și  ce  mi  se  pare  aici  de  semnalat,  vizavi  de  această 

„întregime a  fiinţei  noastre”, este că această  „întregime” este ca o 95 

inimă deschisă spre  infinitatea  lui Dumnezeu.  Și,  încă un aspect interesant:  sesizează   adâncul  specific  al  fiecărei  persoane omenești.  Nu  vorbim  de  un  adânc  difuz,  ci  de  unul  identitar. 

Revenim  la  specific,  la  unicitate.  Însă,  este  o  unicitate  de profunzime,  nu  de  suprafaţă.  Nu  e  o  unicitate  dată  de  ceea  ce apare  sau,  dacă  vrei,  de  corporalitate  ori  de  alte  elemente structurale de suprafaţă. 

Asta  înseamnă  că  –  prin  atare  inimă,  asociată  cu 

„întregimea  fiinţei  noastre”  –  există  participare  nemijlocită  în ordinea apofatică. Iar participarea aceasta permite distincţia. Nu e o bâjbâială. Implică sesizarea specificului – acela de adâncime, de profunzime,  de  care  s-a  vorbit  și  la  început  –  în  sensul  singularităţii. E un contact direct cu acea sensibilitate sau cu acel adânc specific al fiecărei persoane omenești. E o cale de cunoaștere prin experienţă.  Și  vorbim  de  o  experienţă  care  identifică  unicitatea celuilalt, în taina lui. 

Vedem  apoi  cum  discernământul,  paradoxal,  rezultă  din această  activare  a  inimii,  din exprimarea  acestei  fiinţialităţi,  care trăiește și e deschisă în infinitatea lui Dumnezeu. De aici survine, cumva,  discernământul,  din  profunzimile  fiinţiale  ale  inimii. 

Nu vine dintr-o  lustruire   per  se, dintr-o  laminare a  minţii, ca un discernământ  al  minţii  (prin  minte).  Vine  dintr-un  contact desfășurat  pe  alte  coordonate,  dintr-o  situare  într-o  altă  ordine, de  profunzime.  Este  o  situare  în  alt  chip  participativ,  cel  al 

„întregimii  fiinţei”  care,  trebuie  subliniat,  se  distinge  de  minte. 

În acest sens, mintea, după cum și zice, se află în inimă, iar inima stăpânește asupra ei; o  inimă văzută în această conotaţie, de data aceasta, ca „întregime a fiinţei”. 

Despre acest discernământ spune că e o vedere a  infinităţii lui  Dumnezeu,  respectiv  a  indefinitului  propriu.  Adică,  este  și o revelare  a  misterului  propriu,  a  tainei  proprii,  care  nu  poate  fi definită.  Definiţia  este  o  operaţie  din sfera  limbajului  gândirii,  a abstractizării,  a  conceptualizării.  Iar  gândirea  este  subsidiară 

acestei  realităţi  indefinite.  Și  e  un  indefinit…  Nu  doar  că  este  de nedefinit, deci, ci este pasibil de a  fi experiat  în realitatea sa.  Iar această  experienţă a  indefinitului  nu  se  poate  transpune  în  mod 96 

Conştiinţa – Subiect Apofatic (II) acoperitor  în  limbaj.  Limbajul  gândirii  întotdeauna  e  mai  puţin decât experienţa a ceea ce transcende gândirea. Chiar și analogia cu  atingerea  sau  cu  simţul  tactil,  rămâne  o  analogie.  Experienţa 

„întregimii  fiinţei” e  mai  mult  decât  atât.  Nu  poţi să  o  maculezi prin a o restrânge doar la tactil… ca și când se suprapune perfect cu tactilitatea, pentru că nu este adevărat. 

Și este o vedere, prin acest discernământ, și a  indefinitului propriu, dar și al altora. Dar nu este oricum vederea, ci în și prin lumina  lui  Dumnezeu.  Asta  înseamnă  că  indefinitul  fiecăruia  – 

misterul  sau  taina  –  este  înrădăcinat,  așa  cum  știm  teologic,  în acele  paradigme  dumnezeiești  divine.  Acel  indefinit,  în  sens creștin,  îl vezi și prin rădăcinile  lui, cumva.  E activat  numai prin har… Și spune: acest discernământ e activat numai prin har, prin străbaterea lui Dumnezeu cu infinitatea Sa în inimă ca „întregime a  fiinţei”.  Vine  și  Dumnezeu  în  această  inimă  sau  „întregime  a fiinţei”, sau fiinţialitate i-aș spune, după natura ei. Altfel zis, fiinţialitatea  este  ca  o  inimă,  tocmai  pentru  că  are  sensibilitatea  vie, pulsatilă, a inimii. Inima prin excelenţă e asociată cu sensibilitatea. 

Om „fără inimă” se spune despre un om nemilostiv! Despre un om 

„cu inimă” și la fotbal se zice: Băieţii au jucat cu inimă, cu ”spirit”, adică cu determinare, cu ambiţie și curaj. Au dat totul... 

Și  aici,  că  el  e  activat  numai  prin  har,  prin  străbaterea  lui Dumnezeu,  cu  infinitatea  Sa,  în  inimă.  Dumnezeu  străbate  în inimă,  și  prin  această  străbatere  în  inimă  apare  discernământul respectiv. Este un discernământ care ţine de un contact prealabil, într-un anumit chip. Nu din ascuţirea minţii vine discernământul acesta…, ca și când îţi ascuţi tu singur mintea la tocila cunoașterii. 

Ţine  de  alt  tip  de  experienţă,  care  conduce  la  alt  tip  de  discernământ.   

 De aceea,  omul  duhovnicesc  se  silește  să-și  readucă  mintea în inimă.  Dă și elementele practice de orientare pe traseu. De ce se pune problema aducerii minţii  în  inimă? Tocmai pentru a regăsi sensibilitate înţelegătoare, cea care ţine de întregimea fiinţialităţii noastre. Coborârea minţii în inimă este și o cale de a redescoperi această  întregime  participativă.  Este  o  coborâre  care,  de  fapt, subsecvent – prin această străbatere a lui Dumnezeu cu infinitatea 97 

Sa în inimă – aduce un discernământ de acest tip, care este dobândit  printr-o  experienţă  de  profunzime.  Experienţă  mistică,  da? 

La ea ne referim. Dar e și o cale antropologică:  își coboară mintea din împrăștiere, din cele din afară și mărginite, în inimă.  Dar ce e de sesizat, aici? Coborârea în inimă e doar un aspect. Însă, nu trebuie confundată coborârea minţii în inimă, cu participarea prin inimă. 

Coborârea minţii în inimă este modalitatea de a-ţi redescoperi inima. Dar nu e vorba de inimă într-un sens emoţional, ci în sensul acestei întregimi a fiinţialităţii. Este o descoperire a fiinţei. 

Demersul  nu  e  doar  o  simplă  pogorâre  în  inimă,  fără  conștiinţa descoperirii acestei sensibilităţi înţelegătoare a inimii; descoperire care  e  diferită  de  procesul  de  coborâre  a  minţii  în  inimă. 

Coborârea  minţii  în  inimă  e  pentru  ca  mintea  să-și  regăsească 

obârșia  (infra-antropologică,  în  chipul  uman,  deci).  Și  pentru asta, desigur, e și practica rugăciunii minţii – fixarea pe un gând… 

centrarea  pe  puterea  Numelui  –  care  o  scoate  din  împrăștiere,  o adună, o unifică și o face pasibilă de coborâre în inimă. Se adună 

pentru  că  (atunci)  când  e  împrăștiată  sau  în  multiplicitate,  nu poate  să  coboare  pe  traseul  strâmt  către  inimă.  Exact  cum  zicea Părintele Ghelasie:  Ai crăci, le tragi cu tine, pe unde umbli!  Când ai  crăci,  nu  ai  dâră  sau  pășire  direcţionată,  liniară.  Nu  poţi  să 

cobori  cu  larmă  și  hărmălaie  în  inimă,  ridicând  praful  pe  uliţa dintre minte și inimă. 

Însă,  nu  trebuie  confundată,  reiterez,  coborârea  minţii  în inimă cu  faptul că  inima reprezintă sensibilitatea  înţelegătoare a întregii noastre fiinţe. Prin urmare, pogorârea minţii în inimă este și o cale de descoperire a acestei sensibilităţi, dar și de activare a acestui chip participativ al inimii. Apoi, un alt detaliu important, semnalat  în  text.  Mintea,  aflătoare  în  inimă,  vede  lucrurile  nu numai la suprafaţa lor, așa cum le vede când e de sine. Adică, fără 

această  împreună  regăsire  în  taina  inimii,  prin  Hristos.  Își recapătă scrutarea în profunzime, și vede nu numai profunzimea, ci și străbate în chip tainic la ce e dincolo de cele ale lumii. Vede paradigmele  dumnezeiești  care…  transpar  în  cele  ale  lumii,  sau vede pe cele ale creaţiei ca fiind transparente pentru paradigmele dumnezeiești. 

Conştiinţa – Subiect Apofatic (II) Nu trebuie trecut cu vederea însă un fapt esenţial: Demersul de pogorâre a minţii în inimă nu este o tehnicalitate, o instrumentalizare,  ci  un  demers  de  personalizare  și  suprapersonalizare! 

Asta,  întrucât  se  realizează prin  pomenirea  Numelui  lui  Hristos, care  ne  leagă  de  Hristos,  în  Persoană!  Rostirea  Numelui  lui Hristos, așadar, nu e și nu poate  fi un  mijloc, ci o cale de suprapersonalizare  și  de  personalizare.  Calea  de  la  minte,  la  inimă, trebuie  să rămână  în  această  deschidere  a  căutării  necontenite  a unei întâlniri inter-personale. În fond, regăsirea inimii este, în alţi termeni spus, o regăsire a tainei persoanei (umane) și o activare a ei în chipul său participativ, ca pătrundere efectivă într-o relaţionare inter-personală. 

Dar  aici  mi  se  pare  relevant  (și)  aspectul  legat  de  mintea care se află în inimă, respectiv cel legat de inima care stăpânește, domnește asupra ei. Și dacă inima stăpânește mintea, înseamnă că 

mintea – prin pogorârea în inimă – își caută „stăpânul” sau adevărata  domnie  dată  de  chipul  Împărăţiei.  Mintea  nu  mai  face  pe vizitiul, conducând în chip solitar ostilităţile istorice. Trebuie să-și revină în matcă, să se reîntoarcă în Împărăţie. Inima, de fapt, e cea participativă  în  chip  împărătesc.  Iar  discernământul  despre  care vorbim,  survine  pe  acest  traseu,  din  altă  direcţie:  dinspre  inimă 

spre  minte.  Astfel,  mintea  își  caută  inima,  nu  doar  ca  să-și regăsească  stăpânul,  ci  ca  să-și  regăsească  și  taina  discernămân-tului adevărat. 

Dar  parcursul  e  în  dublu  sens.  De  la  minte  spre  inimă, respectiv de la inimă spre minte. Și Părintele Ghelasie, ca practică 

în specificul carpatin, vizează această inimă de taină care trebuie descoperită.  Trebuie  înţeles  că,  în  natura  ei,  inima  –  în  acest context, desemnată și ca „întregimea fiinţei noastre” – e o realitate distinctă  de  natura  minţii.  De  aceea  isihastul  atragea  atenţia asupra  faptului  că  deși  poţi  să  cobori  mintea  în  inimă,  totuși, asta  nu  trebuie  să  te  facă  să  crezi  că  te  afli  deja  în  conștiinţa participativă,  directă,  a  inimii.  Mintea  se  poate  afla  încă  în  afara 

„stăpânirii inimii”. Tot ea „stăpânește”. 

Tocmai  de  aceea  Avva  Ghelasie  sfătuia:  nici  rugăciunea minţii  spusă  numai  în  cap,  dar  nici  rugăciunea  minţii  coborâtă 

degrabă  în  inimă, ci rugăciunea rostită  în zona gâtului, pogorâtă 

la jumătatea distanţei dintre cap și inimă. Pentru că, de aici, prin rostire  îndelungată,  poţi,  ușor,  ușor, să  reușești să  conștientizezi taina  fiinţialităţii  întregi,  ce  are  această  supranumire  de  inimă, având conotaţia de trăire, de simţire. De ce?, pentru că implică o participare  inefabilă  într-o  taină  a  sensibilităţii,  care  transcende sensibilitatea ca atare. 

Însă,  nu  trebuie  confundată  inima  ca  loc,  sau  acea  zonă 

aflată cu două degete deasupra sânului stâng, cu această inimă ca taină fiinţială, așa cum reiese de aici, din ce identific eu. Adică nu e  o  stare  emoţională,  comună,  în  sensul  de  participare  afectivă, psihologică. E vorba de alt tip de mișcare, de participare. În acest sens se poate înţelege greșit inima, în context, de către cine nu e avizat… Unii „trăitori” au ajuns să considere că mintea de fapt nu coboară  în  inimă,  ci  trebuie  doar  legată  cu  inima…  ca  și  cum  ar exista  un  participativ  dublu:  și  afectiv,  și  cognitiv.  Păi,  noi  aici vorbim  de  mistică.  Vorbim  de  faptul  că  mintea  adunată  și focalizată chiar se poate deplasa spre inimă, și nu numai. 

De  fapt,  din  taina  inimii,  prin  inimă,  cum  zice  Părintele Ghelasie, energiile ies din suflet – care nu este energie, ci fiinţialitate!  –  și  se  configurează  tripartit:  mental,  emoţional  și  acu-mulativ… Această tripartiţie energetică ce subîntinde corpul e viul propriu-zis  al  corpului.  În  sfârșit,  nu  insist  pe  terminologia ghelasiană,  și  cu  alte  detalii…  Subliniez  însă  faptul  că  încercarea de a coborî mintea în inimă e doar un aspect. Celălalt aspect, care e  în  fond  scopul  coborârii  minţii  în  inimă,  este  acela  de  a descoperi taina participativă, comuniantă, prin chipul inimii, dar al unei inimi înţelese în acest sens de „întregime a fiinţei noastre”, ca un chip al fiinţialităţii, ca să revin la o terminologie ghelasiană. 

Altfel, se  pot  genera  confuzii  între  demersul  de  coborâre  a minţii în inimă, respectiv descoperirea și activarea inimii ca atare. 

Așa înţeleg eu… 

I.M.: Acum nota 639 din Filocalia VIII: 

„Mintea adunată  în  inimă,  întâlnește, prin deschizătura ei, pe Duhul Sfânt.”  

Conştiinţa – Subiect Apofatic (II) N.:  Aici  vreau  să  recitesc…  Reiau,  deci,  pentru  a  sublinia. 

Mă ierţi!  Mintea adunată în inimă, întâlnește, prin deschizătura ei 

– adică, prin  deschizătura inimii! – pe Duhul Sfânt!  Exact ce încercam să  precizez.  Nu  coborâm  mintea  în  inimă  de  dragul  coborârii. 

Nu  e  o  pogorâre  a  minţii  în  inimă  fără  să  înţelegem  că  e  și  o deschizătură a inimii. E o ușă a inimii. Sau inima e o poartă care în adâncul ei se deschide către  Împărăţie.  Se  merge mai departe de inimă printr-o deschizătură. Dar, de reţinut că e (și) participativă, în mișcare, și inima, nu numai mintea...  

I.M.:  „Atunci  ea  [mintea]  își  încetează  lucrările  ei,  căci acestea sunt  îndreptate spre creaturile mărginite. Ea se scufundă 

în  infinitatea  iubirii  lui  Dumnezeu,  nemaiavând  nici  o  grijă  să 

ajungă  la  altceva. Iubirea  desăvârșită  te  odihnește;  nu  mai voiești  altceva.  Lucrează  acum  Duhul  Sfânt  cu  iubirea  Lui  în minte, adică se revarsă tot mai mult în ea. Mintea se lărgește doar pentru a primi tot mai mult din El. 

Mintea  și-a  oprit  orice  lucrare,  dar  inima  se  află  într-o mișcare  neîncetată.  Căci  prin  ea  se  face  lucrătoare  iubirea Sfântului  Duh.  Fiindcă  inima  este  organul  simţirii,  deci  și  al iubirii.  Iar  iubirea  este  o  mișcare  continuă  și  în  același  timp statornică. Ea nu trece de la un obiect la altul, cum trece mintea.”  

N.:  Quod erat demonstrandum.  

Aici  aș  sublinia  acest  aspect  care  privește  mintea  ce  își oprește  lucrarea.  De  fapt,  mintea  nici  nu  poate  coborî  în  inimă 

decât  după  ce-și  oprește  lucrarea/lucrările.  Deci,  numai  dacă-și restrânge  evantaiul  lucrărilor  sale  se  poate  pogorî.  Acesta  e  și sensul adunării  minţii  într-un cuvânt sau  în  Numele  lui  Hristos. 

Fără această adunare, concentrare, unificare, mintea nu poate să… 

se  deplaseze...  la  „punct  fix”...  Ea  trebuie  să  se  cuprindă,  să  se unifice,  fapt  realizat  numai  prin  ieșirea  din  această  împrăștiere. 

Din  multiplicitatea  împrăștierii  se  extrage  printr-o  cuprindere, printr-o  unificare.  Numai  atunci  când  e   una,  mintea  poate  să 

coboare  în  inimă.  Dar  aici  e  indicat  faptul  că  mintea  își  oprește orice lucrare. O lucrare din afară a minţii, cum ar veni, se oprește, dar nu și un activ intrinsec, centrat, focalizat. Deci orice mișcare a ei,  prin  această  lucrare  centrifugă,  se  oprește,  pentru  că  mintea 101 

se  învârte  ca  o  roată  de  moară  în  lucrarea  ei.  Tot  macină. 

În  schimb,  inima  se  află  într-o  mișcare  neîncetată.  Exact  cum inima de carne se află într-o permanentă „bătaie”. Detaliul e foarte important,  tocmai  pentru  că  ne  semnalează  această  mișcarea neîncetată  a  inimii.  Ne  distingem  astfel  de  mișcarea  asociată  cu căderea în origenism. E o mișcare a înălţării. 

Este evident că vorbim de două realităţi în alcătuirea structurii antropologice: minte, respectiv inimă. Una, anume realitatea minţii,  care-și  încetează  ale  sale,  ce  se  desfășoară  într-o  formă 

autonomă  ca  lucrare  discursivă  împrăștiată,  și  care  nu  știe  de inimă, de experienţa sau de taina inimii, și alta, care este realitatea inimii, ce este într-o mișcare neîncetată. Și, prin ea, prin inimă, se face  lucrătoare  iubirea  Sfântului  Duh.  Dar  nu  e  o  nemișcare  a inimii… E de subliniat detaliul că avem o inimă în mișcare. 

De  fapt,  iubirea  nu  poate  fi  înţeleasă  decât  ca  mișcare. 

Iubirea nu poate fi imobilă, statică… Că ar fi ca moartea, în acest caz.  Viaţa  în  sine  este  mișcare.  Este  schimb.  Este  participare. 

Comuniunea însăși e dinamică. O dinamică în ordinea apofatică… 

Aici e fondul relaţional  inter-personal.  Cuprinderea sau  învelirea respectivă reprezintă acte permanente de învelire, de cuprindere, de  revărsare.  Și,  în  acest  sens,  e  o  mișcare  neîncetată.  Și  aici  e contrastul.  Nu  intri  într-o  nemișcare,  prin  inimă,  cum  se  intră 

printr-o  mistică  metafizică.  Nu  se  trece  de  la  mișcare  la nemișcare,  una  care  relevă  faptul  că  însăși  principiul  este nemișcatul absolut. Aici, în sens teologic, însuși Duhul e mișcarea neîncetată.  Duhul  Sfânt  e  Cel  care  revarsă  permanent  iubire. 

Fiind  însăși  mișcarea  iubirii,  pune  în  mișcare  iubirea  noastră. 

Suntem într-o zonă de mistică autentic creștină. 

Aceasta  se  vede  și  la  Avva  Ghelasie  de  la  Frăsinei…  Când spui că inima e mișcare neîncetată și că în ea e lucrătoare iubirea Duhului Sfânt, se înţelege și de ce isihastul asociază Duhul Sfânt, cu  mișcarea și cu dragostea  Sa, cu  inima. În atare sens se pricep aceste analogii și corespondenţe. De aici se înţelege și că, de fapt, suportul  mistic  nu  e  nemișcatul  sau  principiul  nemișcat,  ca  în misticile impersonale, metafizice, ci e însuși Duhul Sfânt, care este chip  al  mișcării.  Și  inima  însăși  este  într-o  mișcare  neîncetată. 

De ce? Pentru că e în contact cu această taină a Sfântului Duh. 

Conştiinţa – Subiect Apofatic (II) Dar și spune:  Iubirea este o mișcare continuă, în același timp statornică.  E  un paradox.  Nu  e o  mișcare  a  iubirii  în  afară  de  ea însăși.  E  statornică  iubirea  pentru  că  nu  (se)  cade  din  această 

iubire. Dar ea nu este statică, ca să nu cadă, pentru că mișcarea nu e apanajul căderii. Este o mișcare întru mișcarea comuniunii. Este statornică iubirea aceasta, de necăzut din ea însăși:  Dragostea nu cade  niciodată.   E  statornică,  dar  nu  e  statornicie  fixă,  imobilă, ci  una  în  permanentă  mișcare.  E  statornică,  dar  în  sensul neschimbării iubirii în altceva decât este. 

În  asta  constă  taina  viului  vieţii,  tocmai  în  mișcarea  sa continuă.  Chiar  iubirea…  s-ar  transforma  în  moarte...,  dacă  

n-ar avea structural un chip permanent al mișcării. Aici e și taina fiinţialităţii, cea despre care vorbește Avva Ghelasie. Asta, apropo de  taina  sufletului  ca  fiinţialitate,  ce  are  o  mișcare  permanentă, dar  ca  fiinţialitate.  E  și  o  mișcare  în  chip  fiinţial,  care  nu  se confundă  cu  mișcarea  prin  energii.  În  acest sens, actele  chipului fiinţial  sunt  acte  ale  iubirii  directe,  fiinţiale,  care  se  revarsă. 

E  într-adevăr  o  taină  cum  e  cu  putinţă  această  permanentă 

revărsare prin  neîncetate acte ale  iubirii.  Cum se pun  în  mișcare nesfârșită,  necontenită,  aceste  acte?  Aceasta  ţine  de  o  realitate tainică a chipului fiinţial ce izvorăște necontenit. 

Și atunci, de aici și odihna  în  iubire, ca  nesfârșită mișcare. 

Odihnă  care  prezintă  o  paradoxală  deplinătate,  pentru  că  în același timp exprimă o mișcare spre mai multă împlinire, dacă pot să  spun  astfel.  Am  vorbit  iniţial  de  chestiunea  sensului  și  de atingerea  deplinătăţii.  Cam  pe  aici  e  traseul  antropologic,  care implică  restaurarea  chipului  omului.  Dacă  vrei, și de  la  minte  la inimă,  și  de  la  gândire  la  conștiinţă.  Și  apoi,  de  la  conștiinţă  la gândire,  pentru  că  trebuie  făcut  și  procesul  invers.  Așa  cum,  de altfel, reiese și de aici. Cum am văzut și anterior, discernământul vine  și  dinspre  experienţa  asta  (de)  transparentizare  a  infinităţii lui Dumnezeu în inimă, după care inundă, să zic așa, mintea și o lărgește,  îi  conferă  și  minţii  o  nouă  profunzime.  Anterior  s-a spus  că  o  lărgește.  O  adâncește  și  o  lărgește.  Mintea  își  găsește ambientul  care  o  plasticizează,  care  o  flexibilizează,  o  transparentizează. 

Și aici e important, din perspectiva practicii și a experienţei, o punere a practicii și a experienţei și în cadrul acestor termeni: și ai minţii și ai inimii, și ai gândirii și ai conștiinţei. 

Când  te  referi  doar  la  gândire  și  conștiinţă  este  doar  un raport…  subiect-obiect...  Vorbim  însă  de  tipuri  de  cunoaștere diferite. Alta este cunoașterea în care apare în ecuaţie și coborârea minţii în inimă. Dar pentru a putea coborî, cum spuneam, mintea trebuie să se adune, să se fixeze, să se centreze. Însă coborârea în inimă e doar pentru ca mintea să-și regăsească obârșia în structura antropologică. Pogorârea este împreună cu Hristos. Este o cale de personalizare.  De  aceea,  revin,  isihastul  vorbea  de  pomenirea Numelui, de rugăciunea lui Iisus rostită tăcut (și) în zona gâtului 

– deci, nici în cap, nici în inimă –, „metodă” ce are noimă, dacă e privită  într-o  modalitate  de  transcendere,  într-un  chip  de conștientizare-descoperire  a  realităţii  de  suflet,  cel  dincolo  și  de minte,  și  de  inimă.  Inima  în  sensul  de  loc-deasupra  prin  care  se trece,  ca  printr-o  deschizătură,  e  sufletul  în  sens  fiinţial. 

Aici  e  o  deschizătură.  Nu  e  o  fundătură,  așa  cum  cred  misticii metafizici.  Este o deschidere care deschide,  nu o deschidere care închide, ca să filosofăm un pic, în sens noician. 

Prin  deschizătura  inimii  trebuie  să  știm  că  trebuie  să 

trecem...  dincolo...  E  ca  în  basmul   Tinereţe  fără  bătrâneţe... 

Trebuie  să  treci  hotarul,  ca să  intri  pe  tărâmul  celălalt.  Dacă  nu înţelegi  deschiderea  asta,  poţi  să  forţezi  nota  trăirii…  Grăbești experienţa...  și poţi  rata  întâlnirea  reală...  E  ca  și când  ai  chema numele  Domnului  în  pământ  străin.  Poţi  să  forţezi  o  trăire, împingând  inima,  ca  realitate  transcendentă,  în  structura  antropologică, într-un strat energetic, emoţional-afectiv. Nu înţelegi că, de fapt, trebuie să treci dincolo de energii și să intri într-o realitate fiinţială creată care, propriu-zis, e chipul în sine al inimii deschise spre  Origine.  Pentru  că  inima  e  de  altă  natură  decât  Originea. 

Participarea inimii e inefabilă. Se desfășoară în altă realitate... cea fiinţială... Iar fiinţialitatea are caracterul acesta de sensibilitate, să-i spunem  așa…  Deși,  e  evident  că  e  altceva  decât  sensibilitatea obișnuită.  E  mai  mult  decât  atât...  E  o  sensibilitate  diafană, fiinţială.  

Conştiinţa – Subiect Apofatic (II) I.M.: Iată acum prima parte din nota 1136, din Filocalia IX: 

„De  remarcat  această  definiţie  a  virtuţii  ca  sănătate  sau ca echilibru al firii.”  

N.: Deci,  virtutea ca sănătate și echilibru al firii. Nu virtutea ca un opus al viciului, ca un opus al patimii sau al păcatului. Nu e definită prin raportare la contrariul ei. E raportată la sănătatea și la echilibrul firii.  

I.M.: „Răul a fost numit „boală” a sufletului de Sf. Vasile (...). 

Fiind la mijloc, sau calea împărătească, virtutea dă putinţa să se activeze, în ansamblul complex al fiinţei umane, toate puterile ei. De aici rezultă o simfonie bogată și unică în specificul ei, a omului și a fiecărei persoane în parte.”  

N.: Aici se vede accentul pus pe unicitate, dar și pe un specific care denotă, similar, tot caracterul personalist al abordării virtuţii, respectiv al înţelegerii ei, nu pe seama dualităţii dintre bine și rău, ca fiind aspectul pozitiv aflat în contrast cu aspectul negativ, deci. 

Nici sănătatea nu trebuie definită, în chip necesar, din perspectiva raportului dualist dintre sănătate și boală. Nu e nevoie să știu ce e boala, ca să știu ce e sănătatea. Tot la fel cum nu e nevoie să știu ce e răul, ca să cunosc ce e binele. Asta înseamnă că pot să definesc virtutea,  nu  prin  contrast,  prin  opoziţie  și  polaritate,  ci  prin raportarea ei la echilibru și la sănătate, în chipul firii. 

Și astfel ajungi la o perspectivă asupra virtuţii care mai face ceva: activează, sau dă putinţa să se activeze ansamblul complex al fiinţei umane,  în  toate puterile ei. Așadar, virtutea are și un sens de actualizare a unui potenţial. Are și caracteristica unei dezvoltări personale. Arată o  formă de  împlinire a personalităţii.  Nu e doar un remediu pentru o afecţiune. E și altceva sau e și mai mult decât atât.  Și  aici  mi  se  pare  semnificativă  observaţia,  exact  în  sensul care  ne  relevă  posibilitatea  unei  priviri  asupra  virtuţii,  din  alt unghi decât cel al contrastului sau al unei contrarietăţi – virtutea opusă  unei patimi  sau  unui  păcat  –,  care  funcţionează  în  cadrul unui  mecanism  de  genul:  ca  să  scap  de  patima/  păcatul  cutare, practic virtutea contrară. Problema e de a ieși ca viziune dintr-un dualism.  Asta  presupune,  pe  de  o  parte,  extragerea  virtuţii  din instrumentalizarea  în  cercul  unui  dualism:  virtute  vs.  viciu. 

Pe de altă parte, situarea, recunoașterea virtuţii în chipul firesc, în sensul autentic al firii. 

Așadar,  în acest sens,  trebuie să  mă preocupe virtutea care ţine  de  sănătatea  și  de  echilibrul  firii.  O  virtute  care  face  să  se activeze  și  puterile  firii,  întâi  de  toate.  Așadar,  e  și  un  potenţial care se dezvoltă în chip virtuos, care n-are de-a face – decât relativ 

– cu păcatul sau cu patima. Virtutea trebuie să reflecte chipul firii care  are  puteri  ce  trebuie  actualizate.  Trebuie  activate,  trebuie dezvoltate.  Virtuţile  alcătuiesc  împreună  un  caracter  simfonic care  exprimă  specificul  fiecărei  persoane  în  parte.  Altfel  zis,  se străvede în virtute și efectul de sănătate și echilibru al firii, dar și un specific al fiecărei persoane. 

Se leagă, din nou, de această unicitate a persoanei. Virtutea se vede în altă culoare din perspectiva personalistă, care diferă de cea  dualistă.  Deci  nu  mai  suntem  în  raportul  contradictoriu, instrumentalizat:  fac  asta  (bună)  ca  să  scap  de  ailaltă  (rea).  Nu. 

Fac asta (bună) ca să îmi activez firea mea sănătoasă și să extind un  echilibru  personal,  pentru  a  realiza  o  armonie  simfonică  în ordine comunitară, inter-personală. Virtutea e cea care realizează 

acest lucru, dar în chip unic, singular. Viziunea aceasta te scoate, cumva,  din  zona  de  polemică  sau  de  luptă,  considerată  esenţa realităţii.  Asta  nu  înseamnă  că  „ale  tale”  –  neputinţele  și  slăbi-ciunile,  patimile  și  păcatele  –,  nu  se  răscoală,  nu  se  împotrivesc firii bune aflate în afirmarea propriului potenţial. Nu înseamnă că 

nu  există,  totodată,  și  o  războire  nevăzută,  cea  în  care  sunt implicate  duhurile  rele.  Dar  aici  noi  discutăm  de  un  fond  al lucrurilor care pune în ecuaţie un model formativ ce are în atenţie persoana în chipul său tainic, actualizarea și dezvoltarea sa. 

În  acest  sens  trebuie  semnalat  faptul  că  există  și  un potenţial sau există niște puteri care  pot fi… – sau care  trebuie, de fapt,  nu  doar  că   pot  fi  –  activate  și  puse  în  lucrare  prin  chipul virtuţii care înfăţișează, care arată la faţă, persoana. Nu e o simplă 

lucrare,  virtutea,  din  acest  punct  de  vedere.  I  se  conferă  haina aceasta personalistă... firească... și suprafirească... iconică...  

I.M.: Iar partea a doua a notei: 

„Orice  precumpănire  a  uneia  dintre  ele  [a  uneia  dintre puteri],  orice  atenţie  exagerată  acordată  uneia  tulbură  toată 

Conştiinţa – Subiect Apofatic (II) fiinţa umană sau unicitatea ei specifică. Virtutea e, de aceea, și expresia cea  mai autentică a specificităţii unice a  fiecărei persoane.  E  o  expresie  a  persoanei  unice  prin  excelenţă. 

De aceea, aceeași virtute e la fiecare persoană altfel. Căci în ea se manifestă unicitatea persoanei. Și fiecare persoană completă e o astfel de sinteză a tuturor virtuţilor.” 

N.:  Foarte  tare  remarca!  Mă  refer  la  faptul  că  virtutea,  în cazul  fiecărei  persoane,  e  colorată  altfel.  Respectiv  la  faptul  că 

trebuie să  fim  atenţi  și  la  tulburarea  care  poate  afecta  unicitatea fiinţei umane, subzistentă în specificul ei, în chip personal. Altfel zis,  eu  pot  să  fiu  blând  –  ceea  ce  nu  sunt,  pentru  că  nu  mă 

caracterizează blândeţea – sau pot să fiu bun – nici asta n-aș zice –

dar, în orice caz, bunătatea și blândeţea mea, în caz că ar fi, sunt diferite  de  cele  manifestate  de  tine.  Au  alt  colorit.  Despre  asta vorbim: Despre  bunătatea  lui „X” care e diferită de  bunătatea  lui 

„Y” sau despre blândeţea lui „X” care e diferită de blândeţea lui „Y”. 

Așadar,  vine  în  prim-plan  personalizarea…  Singularizarea... 

Care  nu  trebuie afectată,  nu  trebuie  tulburată. Altfel zis,  trebuie clarificată, evidenţiată... 

Mi se  pare  foarte  tare  aici  faptul  că  virtutea  e  încărcată  de chipul  personal.  Devine  o  expresie  a  unicităţii,  a  specificităţii unice a fiecărei persoane. Și virtutea, de fapt, așa cum e citită aici, este  o  expresie  a  persoanei  cu  amprenta  sa  nepereche.  Persoana este  unică  și,  fiind  unică  –  ceea  ce  am  reliefat  și  anterior  –  dă  o expresie unică virtuţii sale, pe care o exprimă în această unicitate. 

Asta înseamnă și un pic de stil, de pecete personală, care trebuie recunoscute. Este și o situare într-un orizont, ceva mai complex, a ceea ce înseamnă formarea omului ca personalitate. Nu se rămâne doar în siajul virtuţii care se opune păcatului. Survine în atenţie și această amprentă unică și specifică a virtuţii. Este o personalizare! 

Și asta mi se pare foarte tare! Zic asta și gândindu-mă la faptul că, de multe ori, se consideră că iubim (pe) toţi la fel. Iată cum chiar și iubirea (ne) distinge. 

De  multe  ori,  noi  privim  spiritualitatea  doar  în  plan  etic… 

Avea  dreptate,  în  acest  sens,  și  Andrei  Scrima  care  observa  că 

abordăm spiritualitatea preponderent etic, uitând de dimensiunea estetică.  Astfel,  totul  devine  pasibil  de  lecturat  în  grilă  etică. 

Spiritualitatea  poate  intra  astfel  în  schema  unui  moralism,  și acesta  de  o  anumită  factură,  chiar…  Nu  personalist,  ci  legalist. 

Sunt  perspective  care  amprentează  inclusiv  morala.  De-asta  e semnificativ  faptul  că  aici  leagă  virtutea  de  caracterul  tare  al personalismului, ce se reflectă într-o cromatică unică. Asta pentru că, prin virtute, se exprimă  în chip virtuos persoana.  Și atunci și iubirea  lui  „X”  diferă  de  iubirea  lui  „Y”,  tocmai  din  pricina caracterului unic și personalist al ei, de amprentă distinctă. 

Până la urmă, de ce iubesc mai degrabă pe „X”, și nu iubesc mai  degrabă  pe  „Y”?  De  ce  iubești  pe  Popescu și  nu  pe  Ionescu? 

Dacă  mă  iubește Ionescu,  n-am  nevoie să  mă  iubească  Popescu? 

Dar, de fapt, altfel iubește Ionescu decât Popescu. Tocmai cred că 

e nevoie, în sensul larg bisericesc – fără a cădea în sfera frivolă – 

de iubirea tuturor, tocmai datorită unicităţii lor. Și chipul în care se  împărtășește, se  manifestă  iubirea  e  unic.  Iubirea  nu  e  doar o stare. E și o lucrare. E și un întreg limbaj și o întreagă exprimare de sine. Este și un cumul simfonic de virtuţi. Nu suntem în atare lucrare simfonică, la propriu. Nu… Noi doar teoretizăm, aici. Dar virtutea – aș sublinia, încă odată – este expresia cea mai autentică 

a specificităţii unice a fiecărei persoane. Deci virtutea exprimă în chip autentic unicitatea fiecărei persoane. Așa ar trebui să fie. 

Și  asta  mi  se pare  foarte  relevant,  vizavi  de  asumarea  unei originalităţi pe care nu se pune accent, de obicei… Ești chemat să 

fii  bun.  Sau  să  fii  virtuos,  nu  știu  cum.  În  regulă.  Dar  trebuie sesizată și tușa acestei autenticităţi a virtuţii. Asta, dacă o definim așa,  personalist.  Pentru  că  atunci,  în  acest  sens,  personalist,  te face  (și)  să  o  recunoști  sau,  mă  rog,  să  nu  o  recunoști.  Sau  să  o valorizezi,  ori  ba.  Diferă  de  la  persoană  la  persoană,  virtutea. 

Trebuie să vezi întruchiparea ei. Și aici mi se pare extrem de tare… 

personalismul! 

Apoi,  în  final,  remarcăm  definirea  persoanei…  Fiecare persoană  completă  este  o  sinteză  a  tuturor  virtuţilor.  E  sinteză, când? Atunci când este persoană completă. Atunci are un registru mai larg al virtuţilor, asumate și ca forme ale expresiei de sine, sau drept chip al expresivităţii personalităţii sale. Tocmai de aceea ar trebui  cultivată  personalizarea.  Trebuie  asumată  o  viziune  de realizare a omului ca personalitate. Nu, crezi? 

Conştiinţa – Subiect Apofatic (II) Înţeleg că textul e tot dintr-o notă filocalică...  

I.M.: Partea a doua a notei… 

N.:  O  notă  filocalică,  deci.  Dar  străbate  prin  ea  aspectul personalist. Este adus în contemporaneitate acest text, dar impri-mându-i această conotaţie a personalizării.  

I.M.: Iată acum nota 739 din Filocalia VII. Prima parte: 

„Persoana  bună  în  mod  statornic  sau  întărită  în  virtute  își arată bunătatea prin iradierea bunătăţii sale spre alţii. Virtutea e modul  existenţei  generoase,  al  existenţei  deschise  pentru alţii,  spre  deosebire  de  patimă,  care  e  modul  existenţei  egoiste. 

Prin  binele  ce  iradiază  din  cineva  spre  altul,  el  însuși pătrunde în acela. Prin virtuţile Sale, care devin izvor de putere pentru ale noastre, Însuși Hristos străbate și Se sălășluiește în noi.”  

N.: Aș remarca legarea buchetului virtuţilor de generozitate și  deschidere. Ăsta  ar  fi  fondul sau,  de  fapt, aceștia  sunt  vectorii personalismului: generozitatea și deschiderea. Faptul că, în cazul acesta,  bunătatea  iradiază,  răspândește  lumină,  trebuie  reţinut. 

Altfel zis, nu poţi să ţii bunătatea sub obroc, când ea este ceea ce este, la modul real. De observat că acest bine iradiază de la cineva spre  altcineva.  Dar  –  foarte  important  detaliul  –,  nu  e  doar  o iradiere a acestui bine sau a acestei bunătăţi, ci e și o pătrundere în celălalt. Avem și iradiere și pătrundere. Și aici trebuie privit tot 

„în dublu”, așa cum vorbeam anterior. Un chip dublu ce cuprinde iradierea, în sensul lucrării energetice, respectiv întrepătrunderea care ţine de acea taină… apofatică... Ţine de sinea ca taină sau de conștiinţa  ca  taină,  care  pătrunde  în  celălalt,  tot  ca  taină.  E  o dublă  participare,  din  punctul  ăsta  de  vedere.  E  o  participare dublă, pentru că una e iradierea, și alta e pătrunderea în celălalt. 

La fel, zice:  Virtuţile lui Hristos sunt izvor de putere pentru virtuţile  noastre.   Însă,  și  Hristos  –  mai  mult  decât  atâta  –  ne străbate,  dar  se  și  sălășluiește  întru  noi.  Prin  urmare  e  și  o străbatere și o pătrundere… O pătrundere și o străbatere, dar și o sălășluire. Nu e o simplă manifestare a virtuţii, sau doar o iradiere. 

De  fapt,  în  această  pătrundere,  străbatere,  sălășluire  remarcăm componenta  personalistă,  tare.  Persoana  e  cea  care  pătrunde. 

Și pătrunde conștient în celălalt. Nu ca o forţă impersonală, ci ca un  Subiect,  care  e  plin  de  putere.  Pe  măsura  trezirii  conștiinţei celuilalt  și  el  conștientizează  această  între-pătrundere.  Dacă  nu, sigur, fiecare participă… după puteri și putinţă, în ce ligă poate… 

Fiecare, acolo unde și cum poate...  în ce ligă poate  face  faţă, sau performanţă... Și „la judeţ”... 

Dar  chemarea  e  să  accedem  la  taina  persoanei,  pentru  că 

toţi avem în noi această taină. Este chipul nostru profund. Și, din perspectiva  asta,  experienţa  e  deschisă  tuturor.  Însă  –  mie-mi place mult asta, apropo de unicitate – e nevoie și de puţin stil în căutarea  expresiilor  propriilor  virtuţi,  când  sunt.  Nu  mă  refer  la stil ca formă fără fond. Fără îndoială că noi putem să gândim numai în sensul că suntem cei mai păcătoși din lume… Bun… Nu greșim în  formulare și  în asumarea condiţiei de   cel  mai... păcătos dintre păcătoși. Dar când depășim puţin condiţia de a fi  cel mai... trebuie să se vadă și ceva din noi, dincolo de aceste aspecte care ne califică 

pe locul din urmă. Și chiar și irizările virtuţilor care se văd așa, ca un fir de iarbă prin beton, trebuie să păstreze o nuanţă de personalitate…  Una  anume...  Aceasta  oferă  frumuseţe  aparte  poveștii vieţii virtuoase, tocmai prin imprimeul peceţii personale. 

I.M.: Partea a doua a notei anterioare: 

„Virtuţile  culminează  în  iubire,  ca  treapta  culminantă  a generozităţii.  Dar  virtuţile  însele, ca  forme  ale  generozităţii, n-ar  putea  să  crească  în  noi  dacă  n-ar  fi  susţinute  de  pornirea generozităţii. 

Dragostea  fără  fapte  statornice,  întărite  în  virtuţi,  nu  e dragoste adevărată, dar nici faptele fără dragoste nu sunt fapte capabile  să  ne  transforme  pe  noi, ci  rămân  aparenţe  sau gesturi  sporadice  fără  substanţă  interioară,  fără  căldură 

consistentă,  durabilă,  fără  alipirea  la  cel  căruia  i  se  adresează. 

Ele lasă pe cel ce le săvârșește izolat și rece.” 

N.: Revenim aici la faptul că virtuţile culminează în iubire. 

Dar iubirea, trebuie remarcat, e văzută ca o treaptă culminantă a generozităţii.  Tocmai  ce  ai  pomenit  anterior  de  acești  vectori  ai personalităţii,  care  sunt  deschiderea  și  generozitatea.  Asociază 

virtuţile  cu  forme  sau,  să  zicem,  cu  expresii  ale  generozităţii. 

Conştiinţa – Subiect Apofatic (II) Suportul  este  generozitatea.  Supraforma  este  dăruirea,  deschiderea  dăruitoare;  dăruirea  dezinteresată,  dacă  pot  să  zic  așa, pentru  că  e  deja  prea  uzată  sintagma   dragoste   dezinteresată. 

Nici n-ar putea să crească în noi aceste virtuţi, care sunt forme ale generozităţii – și aici, iar e important aspectul – dacă virtuţile nu sunt  sus-ţinute,  între-ţinute  de  pornirea  generozităţii.  Așadar, există o pornire a dăruirii care se  transpune  în  forme ale virtuţii, care sunt și forme ale generozităţii. 

Dar  semnificativă  e  susţinerea  și  pornirea  acestei  generozităţi, care este un act sufletesc, sau – așa cum zice Avva Ghelasie 

–  este  un  act  fiinţial  de  dăruire.  El  încarcă  formele  sau  structu-rează, umple (virtuţile) ca forme ale generozităţii. Aici avem din nou  o  componentă  personalistă  tare  care  reiese  din  acest  raport între  formele  generozităţii  și  pornirea  generozităţii,  care  e  de dincolo.  Ea  doar  se  transpune,  se  încarcă  în  virtuţi,  care  sunt văzute, ele însele, ca forme ale generozităţii. Tot așa cum, putem să  remarcăm,  iubirea  e  văzută  ca  treaptă  culminantă  a  generozităţii.  Fondul,  deci,  ar  fi  generozitatea  și  deschiderea  fundamentală,  nu superficială. Iar această deschidere  nu poate să aibă 

ca  suport  decât  taina  persoanei,  care  este  funciară.  Persoana  e chip sau  izvor al dăruirii.  Să  ne amintim de  iconarea ghelasiană, de  chipul  tainic  de  persoană  ca  triadă:   iubire-dragoste-dăruire. 

Este  o  chintesenţă  a  generozităţii,  în  această  definire  a  chipului triadic al persoanei, dacă vrem să privim sub forma aceasta. 

De observat că există un contrast între dragostea adevărată 

și  cea  ne-adevărată,  cea  în  care  faptele  nu  sunt  susţinute  de pornirea  generozităţii.  Nu  sunt  susţinute  de  fapt  de  o  adevărată 

dăruire, fapt pentru care nu sunt capabile să ne transforme. Nici pe noi, nici pe celălalt. Așadar, cheia e în pornirea generozităţii, în actul generozităţii, în disponibilitatea de a te dărui, ca un chip viu în  sine,  deci  ca  persoană.  De  acolo,  din  adâncul  persoanei,  e revărsarea… E ca și cum ţâșnește un izvor. Dacă faci doar faptele dragostei,  fără  dragoste  sau  superficial,  doar  de  faţadă…  fără 

această pornire a generozităţii reale, ca suport consistent, atuncea rămân  doar  gesturi  sporadice,  fără  continuitate,  fără  densitate. 

Fără suport  personal,  în  fond.  Sunt  gesturi  care  nu  au  substanţă 

interioară, după cum spune aici. Pot fi și doar aparenţe de virtute, numai aparenţe de iubire. Pot fi doar forme de întruchipare. Goale însă,  nu  umplute  și  susţinute  de  această  pornire  a  generozităţii. 

Și atunci cheia e: Cum descopăr izvorul? Cum acced la „pornirea generozităţii”?  Sau,  dacă  fac  o  legătură  cu  ce  s-a  spus  anterior, 

„pornirea  generozităţii”  e  legată  de  acea  taină  a  inimii,  a fiinţialităţii întregi sau a întregimii fiinţialităţii, care este chip de revărsare  și  de  neîncetată  mișcare:  pornește...  repornește... 

repornește...  Are  neîncetate  începuturi-deschideri.  Are  capacitatea  de  noi  izvorâri.  Are putere  de  izvorâri  noi,  pentru  că  e  (și) susţinută  de  taina  Duhului  Sfânt,  care  este  permanenţa  acestui chip  al  mișcării  iubirii,  cea  care  ne  pune  în  mișcare  și  pe  noi... 

Ne impulsionează... Sau, mai bine zis, ne entuziasmează...  

I.M.:  În  nota  500  din  Filocalia  X,  Părintele  Stăniloae  scrie (prima parte): 

„Viaţa  duhovnicească  e  plină  de  paradoxuri.  Între  ele,  e  și aceasta: pe de o parte, cel smerit își cunoaște cu adevărat sinea sa lăuntrică, pe de alta, e conștient de caracterul indefinit al acestei sine, deci de neputinţa de a o cunoaște în mod exhaustiv.”  

N.: În primul rând să reţinem că viaţa duhovnicească e plină 

de  paradoxuri.  E  inevitabil  încărcată  de  paradoxuri,  pentru  că 

viaţa  duhovnicească  implică  niște  experienţe  și  trăiri  în  ordini de  realitate  diferite,  care  nu  mai  încap  în…  simţul  comun... 

Îl transcend, inevitabil. Și atunci e clar că nu putem să înţelegem deplin  cele  ale  tainei  cu  cele  sunt  în  afara  ei.  Cele  din  afară  pot exprima  taina,  dar  cu  rest...  Taina  persoanei,  căci  despre  ea vorbim, trebuie explorată în ea însăși. 

Dar aicea mi se pare interesant că revine la ce este  sinea  în indefinitul  ei .  Și  ai  și  punctat  că  se  referă  la  indefinitul   acestei sine. Nu zice  acestui sine. Se referă la sinea indefinită, nu la sine. 

Și,  foarte  importantă  precizarea  că  cel  smerit  își  cunoaște  cu adevărat sinea sa lăuntrică. Cel smerit nu e smerit că e smerit. Ești smerit dacă-ţi cunoști sinea ta lăuntrică. Asta înseamnă că trebuie să  pătrunzi  un  pic  în  realitatea  apofatică.  Mărturisești  că  ești păcătos  și  că  ești  netrebnic,  că  ești  cel  dintâi  din  cei  păcătoși…  

Că e așa… Bun... Am înţeles. Dacă asta te ajută să-ţi cunoști sinea 112 

Conştiinţa – Subiect Apofatic (II) ta lăuntrică, e în regulă. Ești pe cale. Dar e de reţinut că sunt doar accesorii  ale  smereniei,  aceste  formulări.  Tre’  să  vezi  cum  treci, dincolo de aceste formulări, pe calea de la minte, la inimă. Tre’ să 

vezi  deci  cum  ajungi  din sfera  sinelui  în  indefinitul  sinei.  Altfel, aceste  formule pot  fi doar ale  tale vorbe, apropo de gândire și de limbajul  său.  Sunt  formule,  mă  rog,  gânduri  smerite.  Bune,  de folos,  tactic, dar  nu și suficiente. Dacă nu ai conștiinţa prezenţei în sinea ta, smerenia ta e... ce e, dar nu e în trena cunoașterii, cu adevărat,  a  sinei  tale  profunde.  Nu  o  exprimă.  Și,  încă  o  dată 

revine, la conștiinţa  caracterului indefinit al acestei sine. Sinea are deci  un  caracter  tainic  sau  supraconceptual.  Nu  e  definibilă. 

E un mister. Aici e misterul despre care am vorbit și la început. 

Trebuie să fii conștient de caracterul acesta indefinit al sinei. 

De  fapt,  îţi  cunoști  cu  adevărat  sinea  ta  lăuntrică  numai  atunci când  ești  conștient  de  caracterul  ei  indefinit,  trăindu-l  ca  atare. 

Ești  conștient  de  sinea  ta  ca  de  o  realitate  apofatică.  Și  este experiabilă  realitatea  aceasta.  Este  de  cunoscut,  prin  ea  însăși. 

Și atuncea, dacă vrei să zic și altfel, un chip de smerenie e relevat și  când  reușești  să  cobori  mintea  în  inimă,  ca  să  dai  de  taina inimii;  fapt  ce  te  duce  la  a  recunoaște  acest  caracter  indefinit, inefabil  al  ei.  Ajungi  astfel  la  o  participare  în  ordinea  sinei. 

Nu rămâi angrenat doar în jocurile minţii… care închipuie chipuri smerite. Nu rămâi doar la cum gândești că ești tu… în chip smerit, cum  că  ești  cea  mai  mare  mârţoagă  dintre  gloabe…  Că,  vezi Doamne,  toată  lumea  tre’  să  știe,  inclusiv  tu,  că  ești  o  gloabă…  

pe  care  nu  merită  să  pariezi.  Dar  mârţoaga  din  povestea  cu Făt-Frumos, cu ceva jăratic, a devenit un cal înaripat. 

De  aceea,  dacă  privim  atent,  toate  textele selectate,  vedem că  merg  și  spre  o  valorizare  a  chipului  omului,  nu  doar  spre depreciere.  Te  orientează  și  către  recunoașterea  sinei  tale lăuntrice. Am înţeles cum că și eu sunt păcătos, cum că și tu ești păcătos.  De  necontestat,  pe  bune.  Dar  problema  e  dacă  ne  (și) cunoaștem, dincolo de păcatele noastre. Eu, sinea mea lăuntrică. 

Tu, sinea ta lăuntrică. Și, atunci când ajungi acolo, în sinea ta, poţi să  cunoști,  prin  sinea  ta,  și  sinea  celuilalt,  în  deschiderea  ei. 

E esenţial adagiul: asemănătorul se cunoaște de către asemănător. 

Pe  de  altă  parte,  nici  sinea  ta  nu  poţi  să  o  cunoști  într-un  sens epuizat,  în genul unui obiect.  Sinea  nu e ca o  lămâie stoarsă, cu care nu mai ai ce face. Nu o poţi stoarce definitiv, pentru că e ca un izvor care nu seacă. 

În  context,  trebuie  semnalată  asocierea  smereniei,  sau  a celui  smerit,  cu  cunoașterea  cu  adevărat  a  profunzimilor…  Asta înseamnă că ești smerit atunci când trăiești această taină mistică. 

Nu  așa  că  ești  smerit  fiindcă  zici  una-alta  și  că  te  arăţi  că  ești ponosit,  că  ești  nu  știu  cum,  că  ești  petecit…  că  ești  vrednic  de Kunta  Kinte.  Bun.  Nimic de zis.  Dar aici vorbește despre altceva. 

Te  situează  într-o  ordine  a  experienţei.  Se  referă,  totodată,  și  la neputinţa  de  a  cunoaște  în  mod  exhaustiv…  Ceea  ce  tocmai discutam,  referitor  la  sinea  indefinită,  inefabilă…  pentru  că  nu poţi  s-o  cunoști,  ca și  cum  înghiţi o  gălușcă...  Cunoașterea  sinei indefinite implică alt tip de cunoaștere.  

I.M.: „Mă cunosc cu adevărat când îmi dau seama că nu mă 

pot  cunoaște  deplin  niciodată,  când  îmi  dau  seama  că  îmi rămân  totdeauna  în cea  mai  mare parte un  mister: „Mă știu că nu știu nimic”. 

Smerenia  apasă  pe  ultima  parte  a  paradoxului,  căci  e  cu mult  mai  mult  în  tine  ceea  ce  nu  cunoști  decât  ceea  ce cunoști. Căci cunoști ceva mărginit, dar îţi rămâne necunoscut indefinitul propriu. Cel mândru nu știe decât de prima parte a alternativei și, de aceea, știe cu mult mai puţin despre sine.”  

N.: Trebuie sesizat faptul că „rămâne un rest” al cunoașterii 

– vorba lui C. Noica –, ceva care chiar îţi scapă, inclusiv în ceea ce te  privește  pe  tine  însuţi.  Însă,  ce  mi  se  pare  relevant,  aici,  este faptul  că  nu  avem  de-a  face  cu  o  cunoaștere  de  tip  introspectiv. 

E o cunoaștere care ţine cont de ce s-a spus la început, anume de misterul  propriu,  de  acest  indefinit,  respectiv  de  transcenderea către  misterul  propriu  sau/și  de  revelare  a  lui.  Dacă  tu,  cu instrumentul  cunoașterii  tale,  te  miști  tot  din  afară  spre  acest mister,  în  demersul  tău  introspectiv,  deși  ești  într-un  proces interior, îţi scapă acest mister, care se descoperă din el însuși, fiind transcendent.  Trebuie  să  transcenzi  procesul  introspectiv  însuși, așadar,  întrucât  acesta  te  ţine  în  capsula  minţii,  ca  agent  al 114 

Conştiinţa – Subiect Apofatic (II) cunoașterii. Te ţine în afara sinei, vreau să spun, pentru că tu, prin gândire, ești în afara conștiinţei, atât în ceea ce privește raportarea la  tine,  cât  și  în  ceea  ce  privește  raportarea  la  Dumnezeu. 

Și atunci, de aici și orientarea mistică și parcursul… minţii... spre inimă...  Un  traseu  de  la  minte  la  conștiinţă  care  implică  un  salt ontologic,  întrucât  între  minte  și  conștiinţă  este  o  diferenţă  de natură:  mintea  este  energie,  conștiinţa  este  fiinţialitate.  În  acest sens, gândirea care înseamnă mintea în multiplicitate, în împrăștiere, trebuie adunată, strânsă, concentrată și stabilizată. Trebuie simplificată, unificată pentru că doar așa poate fi mișcată pe calea spre inimă, pentru a-și recupera conștiinţa. 

Aici  e  de  reţinut  faptul  că  sinea  nu  o  pot  cunoaște  deplin niciodată.  Dar  nu  o  pot  cunoaște  dacă  gândesc  parametrii cunoașterii în sensul minţii implicate într-un proces epistemic de tip cartezian în genul subiect-obiect. N-am acces la o cunoaștere obiectuală, exhaustivă, în acest sens. E… ca o taină care izvorăște. 

Și-ntr-un  fel  fiecare  e  un  chip  viu  care  conţine  un  permanent  al revărsării ce nu poate fi epuizat în viul revărsării sale. Și atunci îţi rămâi chiar ţie, în cea mai mare parte, un mister, mai cu seamă că 

misterul tău e înrădăcinat în Misterul Divin. 

Prin urmare, trebuie să fii smerit și din această perspectivă. 

Nu  trebuie  înţeles  însă  că  nu  ai  experienţa  nemijlocită  a  acestui mister,  apropo  de  limbajul  negativ  și  apofatism.  Apofatismul antropologic  este  experiabil.  Este  persoana  în  dimensiunea  sa fiinţială. Nu e în genul că nu poţi să știi omul, pentru că e o taină. 

Poţi  să  trăiești  această  taină.  Dar  chiar  experiind  taina,  îţi  dai seama  că  nu  poţi  s-o  epuizezi,  și  pentru  că  își  are  rădăcinile  în taina dumnezeiască. 

Mi se pare de semnalat această  legătură dintre smerenie și structura antropologică. Și chiar cunoașterea de sine pusă în cheia aceasta a smereniei. Care, de fapt, te cheamă – apropo și de virtuţi 

– la a-ţi regăsi sursa iniţială sau punctul de pornire a generozităţii. 

Asta e taina care izvorăște formele virtuţii, inclusiv smerenia, care trebuie să fie autentică și să reflecte chipul tău unic de a fi smerit. 

Tu  ești  smerit  într-un  fel,  eu  sunt  smerit  în  alt  fel.  În  caz  că 

suntem,  mă rog.  În caz că  nu suntem, asta-i situaţia.  Rămâne să 

ne revenim în sinea noastră. Dar important e că, în plan teoretic, există  și  o  unicitate  a  manifestării  smereniei.  Nu  trebuia  tratată 

șablonard, procedural, așadar. Trebuie să i se lase viul ei, prospe-ţimea  ei,  taina  ei.  Și,  de  aici,  paradoxul  vieţii  duhovnicești  și paradoxul inclusiv al smereniei în cadrul vieţii duhovnicești. 

Altfel spus, smerenia nu e numai așa cum ni se pare nouă că 

ar putea fi, conform unui catalog cu tipizate. Ea poate și trebuie să 

fie  într-o  expresie  personalizată.  Asta  în  ciuda  faptului  că  noi  o tipizăm sau o structurăm stereotip. De ce nu o vedem ca virtute – 

apropo  de  ce  ai  spus  anterior  –  legată,  deci,  de  potenţialul,  de armonia și echilibrul firii. Nu trebuie să cugetăm doar o smerenie raportată  la  mândrie.  Ar  rămâne  circumscrisă  în  contrastul smerenie vs.  mândrie.  Poate  fi  privită  tot  ca  virtute,  care  trebuie descoperită  în  contextul  acestei  taine  armonice  și  echilibrate  a sănătăţii  firii.  Ea  poate  să  fie  o  expresie  a  sănătăţii  firii.  Dar sănătatea firii nu se poate atinge… nu se poate dobândi fără să ai cunoașterea  sinei  care  îţi  face  posibilă  reechilibrarea.  Nu  refaci echilibrul prin sprijinirea de un sau printr-un obiect. Nu te echili-brezi... ca pe sârmă, pe  frânghie... doar din  bară... E vorba de un echilibru  ce  are  un  suport,  care  exprimă  caracteristicile  permanenţei. Iar aceasta e sinea, nu sinele. 

În  acest  sens  trebuie  subliniată  această  taină  a  smereniei. 

Trebuie  pusă  în  ecuaţia  redescoperirii  sinei  ca  taină.  Sună  altfel, gândesc. De obicei, echivalăm a  fi smeriţi cu a  fi supuși ca să  fie bine,  să  nu  fie  rău,  generând  liniște  autorităţii,  nepricinuind tulburare. Suntem smeriţi dacă stăm cu căciula în mână… Nu tată! 

Nu  așa!  Degeaba  ești  smerit  dacă  ești  în  afara  propriei  sine  și a  cunoașterii  sinei  din  ea  însăși.  O  sine  pe  care,  de  altfel,  nu  o poţi  cunoaște  în  misterul  său  –  după  cum  s-a  subliniat,  chiar  la început –, decât în chipul legăturii cu misterul dumnezeiesc. 

Dar aici, ce mi se pare mie de reţinut – și astfel încheiem… 

prin  întrebarea asta –, este  faptul că  lasă,  în chip personalist, un spectru  larg  de  manifestare  smereniei.  Asta și  pentru  că  dacă  tu revii spre sinea lăuntrică, spre pornirea generozităţii, ca fond, și a deschiderii  –  formele,  chiar  și  ale  virtuţii,  fiind  forme  ale  generozităţii  –,  chiar  și  smerenia  poate  să  capete  forme  de  expresie 116 

Conştiinţa – Subiect Apofatic (II) diverse. Trebuie să ajungi însă la izvoarele ei, adică la apa neînce-pută,  cum  se  spune  în  poveste.  Atunci  regăsești  cu  adevărat  o mobilitate, un viu al smereniei. O smerenie care nu e previzibilă. 

Nu rămâne în tipar. De fapt nici nu trebuie să privești neapărat în termenii  aceștia  smerenia.  Sau,  în  orice  caz,  nu  trebuie  să  o gândim doar într-un raport de contrast cu mândria, cum de obicei se lecturează. E vorba de o altă logică și de o altă viziune. Trebuie trasată  această  tușă  ca  vector  ce  direcţionează  într-un  spaţiu inefabil. De obicei, suntem masiv stereo-tipizaţi. Însă, în fapt, e o mare  libertate  în  desfășurarea  smereniei,  atunci  când  cel  smerit își  cunoaște  cu  adevărat  sinea  sa  lăuntrică.  Are  altă  libertate  în asumarea  și  prezentarea  diverselor  întruchipări  ale  smereniei. 

Crește gradul de mobilitate și de adecvare contextuală. O smerenie devenită  fluidă...  dar  care  are  densitatea  prezenţei  singulare... 

Are conţinut personal...  

I.M.: În  Omul și Dumnezeu, Părintele Stăniloae spunea: 

„Cu  cât  e  mai  smerit,  cu  atât  recunoaște  omul  mai mult valoarea sa și a semenilor săi. În mod special, cu cât se comportă  cu  mai  multă smerenie  faţă  de semenii săi,  cu  atât  le cunoaște  mai  mult  valoarea  venită  de  la  Dumnezeu,  sau  îi ajută să-și valorifice puterile puse în ei de Dumnezeu.” 

N.:  Deci  –  ca  să  recapitulăm  –,  nu  ești  smerit  ca  să  fii smerit, nici de dragul de a fi smerit. Trebuie să recunoști valoarea celuilalt, smerit fiind tu, și asumat în smerenia ta. Păi, am văzut conflicte... în care cineva invoca smerenia preopinentului pentru a-și  impune  discreţionar  autoritatea  care  în  exerciţiul  funcţiunii nu dădea credit, nu recunoștea valoarea unui terţ, valoare întrupată 

în profesionalismul său recunoscut, validat. Așa am receptat eu, cu ani în urmă, o exercitare a autorităţii fără o recunoaștere și o promovare a valorii. Când respectăm valoarea... suntem pe o cale autentică a smereniei. Valoarea trebuie să o vedem în diversele ei forme  de  manifestare.  Unul  e  valoros  prin  talanţii  săi,  sporiţi într-un  domeniu,  celălalt  într-un  altul...  Trebuie  să  recunoști valoarea acestor talanţi, preţuind pe Dătătorul lor, și pe cel ce i-a înmulţit. 

Zice  că  smerenia  este  aceea  care  te  face  să  recunoști valoarea celorlalţi. Dar chiar și valoarea ta trebuie să o recunoști, 117 

prin  smerenie.  E  un  paradox.  Nu  ești  smerit  că  ești  cel  mai netrebnic  și  cea  mai  mare  jigodie.  Jigodismul  e  un  adaos. 

Ești smerit când îţi recunoști propria valoare. Aia care e. Că una este. Tot omul are o valoare. Trebuie s-o recunoști, însă. Când nu ţi-o recunoști, apar probleme. Devii confuz. Nu ești în echilibru. 

Nu ești sigur pe tine. Nu ești pe locul potrivit. Nu te cunoști pe de-ntregul. 

Deci,  doar  când  îţi  cunoști  valoarea  poţi  fi  cu  adevărat smerit. Smerenia te așază în profunzimea realităţii. Dacă spui că 

n-ai nicio valoare și mergi numai pe logica și pe tiparul acesta, nu ajungi departe în punerea în lucrare a propriilor talanţi. Una e ce zicem și alta e dacă ne cunoaștem, totuși, valoarea reală, pe care nu ne-o dăm noi, ci e dată chiar de Dumnezeu. Fără îndoială că 

Dumnezeu e Cel care vrea să ne pună și în valoare. Asta ne ajută 

să ne găsim locul care ni se cuvine, nu doar la mese, ci și în viaţa curentă. De multe ori însă, se confundă procedura, mecanismul, mijloacele  cu  însuși  rezultatul,  cu  produsul  finit.  Păi  nu,  nu  pe aici,  nu  pe  această  cale  substitutivă  trebuie  să  pășim  întru smerenia  reală.  Rezultatul  e  dobândit  atunci  când  ajungi  la smerenia  care  te  face  să-ţi  recunoști  valoarea.  Aceea  care  este. 

Nici  mai  mare,  nici  mai  mică.  Sau  mai  știu  eu  cu  ce  unităţi  de măsură se cântărește... 

Esenţialul: Trebuie să recunoști (și) valoarea semenilor tăi. 

Ce mă interesează pe mine smerenia ta, dacă tu mă calci pe mine în  picioare?  Sau,  mai  știu  eu  cum  îţi  manifești  tu  smerenia revendicativă,  în  chip  autoritar,  în  virtutea  funcţiei,  statutului sau a poziţiei de forţă, neacoperită valoric. Poate încerci să vezi că  am  și  eu  ceva  de  zis?  Poate  că  am  ceva  talanţi  care  pot  fi valorificaţi spre folosul tuturor. 

Și,  mai  mult,  recunoscând  valoarea  semenului,  recunoaștem,  de  fapt,  valoarea  pusă  în  el  de  Dumnezeu.  Și  încă,  cel smerit  îi  și  ajută  pe  toţi  să-și  valorifice  puterile  puse  în  ei  de Dumnezeu.  Atunci  ești  smerit  moșule!  Când  pui  în  valoare semenul! Când îţi recunoști valoarea! Ești smerit când recunoști valoarea celuilalt și îl faci să-și valorifice... puterile puse în el de Dumnezeu.  Nu  eu,  nu  tu,  nu  noi  am  pus  valoarea  în  semenul 118 

Conştiinţa – Subiect Apofatic (II) nostru. Dar ești chemat să recunoști valoarea lui Dumnezeu care a  pus  acele puteri.  Așadar,  trebuie să  faci  în  așa  fel  încât  acesta să-și manifeste valoarea. Iată cum smerenia te implică în alt fel, și din perspectiva valorizării. Nu trebuie să-l smeresc pe celălalt, ci trebuie să-l valorific în chip real. Trebuie să-i recunosc valoarea și să-i valorific puterile care stau în el. Trebui să actualizez potenţialul  său.  Mi  se  pare  că  deja  în  acest  sens  se  schimbă  optica, privind smerenia, nu? Se leagă cu cele spuse anterior, cu referire la virtuţi. Dacă nu le vedem corelativ... simfonic, ne poate scăpa firul personalist care le leagă în chip unic.  

I.M.:  „Dimpotrivă, trufașul  nevăzând  valoarea  semenilor săi, nu vede în fond nici taina sa ca om și, pe lângă aceea, pierde orice putere de a descoperi puterile lor și de a le valorifica. 

Lipsa smereniei îi slăbește pe aceia și pe sine însuși.”  

N.:  De  fapt,  leagă  smerenia  de  valorizarea  sinei,  nu  de devalorizarea  sinelui.  Și  inversul,  trufia,  duce  la  neîntâlnirea  cu valoarea, în taina ei profundă, de ascunsă comoară. Dacă nu vezi taina celorlalţi, nu-ţi recunoști nici taina ta. Și, cu această ocazie, pierzi și puterea. Acea putere de a descoperi puterile lor și de a le valorifica.  Sau,  invers spus:  Smerenia  e  o  putere  de  a  sluji,  de  a pune  în  valoare,  de  a  valorifica  puterile  celuilalt.  Așa  da! 

Are noimă! Are rost comunitar și comuniant! Smerenia! 

Nu e smerenie atunci când atât de smerit ești, încât îţi pierzi puterea  de  a  sluji...  E  smerenie  când  reușești  să  fii  participativ, să-l  ridici  pe  celălalt,  să-l  pui  în  valoare.  Așa  smerenie,  da! 

E motivantă! Nu e o smerenie în genul că tu ești cel mai bou din areal... Treaba ta! Asta ești în jocul tău lăuntric. Dar ca să poţi să 

recunoști valoarea și să pătrunzi în rădăcinile ei, trebuie să revii la  aceeași  poveste:  trebuie  să-ţi  cunoști  sinea  lăuntrică.  Aceasta presupune  un  orizont  de  practică,  de  experienţă.  În  orice  caz, sună  altfel  smerenia,  din  punctul  ăsta  de  vedere.  Și  chiar  mă 

încântă  să  văd  cum  se  leagă  smerenia  de  valoare,  de  valorizare, de  declanșarea  unor  puteri  care  pot  fi  valorificate  în  celălalt,  în sens comunitar, desigur. 

În acest fel se descoperă un model al smereniei care e mână 

în  mână  cu  valoarea,  cu  valorizarea  și  activarea  puterilor  și 119 

declanșarea  lucrărilor...  celuilalt,  pe  seama  și  în  măsura  poten-ţialului său, actualizat în Dumnezeu.  

I.M.: Ultima parte a citatului anterior: 

„Smerenia  persoanei,  care  valorifică  pe  semenul  său, poate merge până la jertfirea ei pentru acela. Paradoxul stă aici în faptul că, prin jertfa pentru altul, ea se desăvârșește la culme, căci în jertfa renunţând la viaţă și primind moartea, se predă total lui Dumnezeu, care-i redă viaţa pe un plan superior.  

Smerenia  persoanei  unește  în  ea  conștiinţa  mărginirii proprii  și  setea  de  nemărginire, pe  care știe  că  nu  și-o poate satisface din mărginirea ei. Cine crede că are chiar în setea sa de nemărginire  puterea  de  a  crește  la  infinit,  devine  trufaș,  dar  se și  însingurează.  El  se  amăgește  socotindu-și  mărginirea  drept nemărginire potenţială prin sine.”  

N.: Aici aș sublinia că... avem o sintagmă:  smerenia persoanei. 

O formulă care se repetă, nu?, de două ori. Se referă la faptul că 

aceasta  valorifică  semenul,  în  sens  personalist.  Chiar  dacă,  în acest demers de valorificare, merge până la jertfa de sine. Și mai e un aspect de subliniat, anume că  smerenia persoanei, prin jertfă, se desăvârșește în chip culminant. Prin urmare, jertfa/ jertfirea e un chip al desăvârșirii smereniei. E un alt culoar, nu?, decât cel asociat  smereniei,  îndeobște.  Avem  astfel   smerenia  persoanei care,  pe  de  o  parte,  valorifică,  pe  de  altă  parte  merge  până  la jertfă. Ca atare, jertfa este un chip al desăvârșirii smereniei, care valorifică pe celălalt. 

Cât  privește  raportul  dintre  mărginire  și  nemărginire, acesta intră tot în atare dualitate, precum cea de care am vorbit, întrucâtva,  la  început.  Poţi  să  gândești  smerenia  în  cadrul  mărginirii sinelui și să nu-ţi vezi sinea, în nemărginirea ei, ce are un orizont  mai  adânc,  paradigmatic,  în  Dumnezeu.  Și  atunci,  sigur că  participi,  dar  în  chip  îngust,  întrucât  –  cum  zicea  Părintele Ghelasie –  mentalizezi lumea, nu o iconizezi. 

Într-un  anumit  sens,  smerenia  persoanei  se  desfășoară  în această iconizare ca lucrare de valorizare a celorlalţi, de aducere a lor, prin personalizare, întru asemănare hristică. Și asta poţi să 

o lucrezi în diverse moduri. Sigur că poţi s-o faci și cu mai mult 120 

Conştiinţa – Subiect Apofatic (II) sau  mai  puţin  stil,  dacă  vrei  să  ai  în  atenţie  și  astfel  de  detalii; care,  de  fapt,  sunt  legate  de  amprenta  specifică  persoanei,  de care,  de  multe  ori,  nu  se  ţine  cont.  Nu  ne  place  că  globaliștii uniformizează  și  estompează  identităţi,  dar  și  noi  păstorii,  dacă 

s-ar putea, ne-ar fi bine, ne-ar fi confortabil ca cireada să pască în liniște,  cuminte,  supusă,  tăcută,  să  facă  ascultare  că  e   de  bine. 

Însă,  smerenia persoanei valorifică semenul. Te încadrezi în valorificare...?  Nu  mă  refer  la  tine,  individual.  E  o  întrebare  lansată 

retoric, în eter. Mă privește și pe mine. Valorificarea e un criteriu al  smereniei persoanei. Valorifici pe semenul tău? Da!? Înseamnă 

că...  ai  ceva...  smerenie...  Restul  nu  mă  interesează.  Nu  mă 

preocupă exhibiţiile din capul tău. Că zici tu că ești netrebnic, că 

ești păcătos, că ești vai de capul tău... că te zbuciumi,  te sfărâmi ori  că  te  zdrobești...  Nu  prea  mă  interesează.  Pui  în  valoare pe-ălălalt?  Ai  acest  chip  al  slujirii,  al  dăruirii,  al  generozităţii și  al  deschiderii?  Și  al  jertfei?,  pentru  că,  în  asumarea  celuilalt, jertfa  e  inevitabilă.  Atunci  duhovnicia,  practic  și  experienţial, se  află  în  altă  ordine...  de  idei...  Se  așază  într-o  perspectivă 

personalistă.  

I.M.: În  Iisus Hristos sau restaurarea omului (p. 185): 

„Dragostea  lui  Iisus,  ca  orice  dragoste  de  altfel,  nu  se experia și înţelegea din afară, ci numai prin intrarea în raport de  comuniunea  cu  El,  prin  pasul  credinţei. Iubirea  este  prin sine  smerenie  sau  și  smerenie,  fiind  reducere  a  egoismului exclusiv,  admitere  a  existenţei  altora  la  nivel  egal  cu  propriul subiect și căutare a dragostei lor.  

Cine răspunde însă iubirii cuiva nu mai vede aspectul de  smerenie,  de  umilire.  Dar  când  nu  se  răspunde,  compor-tarea omului care umblă cu iubire după comuniunea altora apare de tot umilitoare.”  

N.:  Aici  aș  remarca  faptul  că  iubirea,  prin  sine,  este smerenie. Sau este (și) smerenie. Asta înseamnă că iubirea e mai mult  decât  smerenia.  Nu  e  doar  smerenie.  Și,  de  fapt  –  ca  să 

corelăm  cu  sensul  anterior  –  iubirea  adevărată  e  cea  care,  cu adevărat,  valorifică  pe  cel  iubit.  Nu  numai  că-l  valorifică,  ci  îl valorizează,  îl  pune  în  valoare.  Și  îi  deschide  un  potenţial, 121 

i-l  pune  în  lucrare.  Și  asta  o  face,  sigur,  într-un  discret  chip  al smereniei,  ca și cum...  sau  ca și când...  Și zice că-i aduce, pe de o parte, pe ceilalţi, la nivel egal cu propriul subiect. Așadar, iubirea nu  te  apasă,  nu  ţi  se  adresează  de  sus...  cocoţată pe  amvon,  ori proţăpită  pe  solee.  Iar  acest  mod  de egalizare  îţi dă  senzaţia  de familiaritate.  Îţi  conferă  sentimentul  de  a  fi  de-al  casei,  de  a  fi proxim. Deși – din perspectiva celor nevăzute – poate fi o distanţă 

mare, de nemăsurat. Dar aici intră în scenă mulajul, capacitatea celui smerit de a se mula pe realitatea  care este. Iubirea poate să 

se  pogoare  spre  punere  în  valoare  a  celui  iubit.  Are  puterea slujirii.  Iar  slujirea  nu  poţi  s-o  manifești  de  sus,  din  turnul  de fildeș. Însă, trebuie s-o faci, dar cumva, din adânc, dinspre sinea celuilalt, ca să revenim la expresiile de început. Asta înseamnă să 

îl personalizezi pe celălalt, care se capacitează astfel ca persoană 

dacă-l  tratezi  ca  persoană.  Dacă-l  tratezi  ca  pe  un...  eu  știu... 

ca  pe  un  altceva,  să  nu  zic  ce...  asta-i  situaţia...  Rezultatul  e  pe măsură.  Există,  deci,  un  chip  participativ  al  personalizării.  Iar aici, sigur, fiecare trebuie să-și regăsească și chipul propriu, atât al iubirii, cât și al smereniei personale. 

Acuma, cine vede iubirea cuiva care se coboară până la el – 

cum vedem noi că Dumnezeu se coboară cu iubirea Lui până la noi, și Se smerește –, o vede. Cine, nu, nu... Asta înseamnă că nu toate  iubirile  ţi  se  cuvin, să  zic  așa. Mie,  ţie sau  altuia...  Sunt  și iubiri care îţi fac o favoare. Te surprind. Deși, iubirea poate face în  așa  fel  încât nu  realizezi  că  este  așa,  decât  dacă  ai  conștiinţa trează. Așa cum ai zis despre Dumnezeu, că nu are nici nevoie de noi, că n-are nici un interes... Până la urmă, Dumnezeu ne face o favoare  prin  faptul  că  vine  la  noi  și  în  noi.  Nu  e  legat,  nu  e dependent de noi. Și, sigur, în asemănare, într-o anumită măsură 

și despre omul duhovnicesc, pe undeva, se poate spune că nu are nevoie  de  celălalt...  Într-un  fel  zis,  nu  are  nevoie...  Însă,  chipul vieţii,  fiind  chipul  iubirii,  e  chipul  valorizării  și  al  împărtășirii bucuriei  de  celălalt.  Avem  nevoie  să  fim  în  comuniune.  Viaţa duhovnicească e o chemare la adâncire conștientă în comuniune hristică, deci în chip divino-uman. 

I.M.: În nota 645 din Filocalia IX, prima parte a notei: 122 

Conştiinţa – Subiect Apofatic (II) 

„Avem iarăși un paradox: însușirile smereniei se văd, și ele o trădează pe ea. Totuși, ea însăși nu vrea să fie văzută și nu se arată.  Dar chiar prin aceasta se arată.”  

N.:  Ce  vrea  să  însemne  că  nu  vrea  să  fie  văzută,  că  nu  se arată, dar, paradoxal, totuși, se arată? Însăși taina ei, discreţia ei, e modul ei propriu de arătare. Asta înseamnă că smerenia nu este exoftalmică. Nu cască ochii. Nu se bulbucă. Are, deci, alt mod de exprimare.  Dar  aici  –  ca  să  facem  un  contrast  –  însușirile smereniei sunt cele care se văd. Însușirile, întruchipările ei sunt una, dar fondul ei – acel chip al persoanei – este altceva. Așadar, nu  trebuie  să  o  vedem  numai  în  raport  de  însușiri,  pentru  că 

însușirile  pot  să  (și)  înșele.  Cum  era  zicerea:  „Cât  de  smerit  e mândruleţul!”. Poţi să patinezi pe niște forme ale smereniei, sau poţi să te înţepenești pe niște însușiri ale ei, tipizate. Că e aplecat, că e cocoșat, că e cu ochii în papuci..., gata, e smerit! Dar astea sunt  niște  moduri-forme  ale  întruchipării  smereniei.  Trebuie revenit  la  un  viu  al  vieţii  duhovnicești,  și  în  ceea  ce  privește smerenia. Nu poţi s-o anticipezi și, să zicem, nici să o fotografiezi în sensul formalizării. Dar există și asemenea însușiri care pot fi reprezentate de unul, de altul, care își iau un chip smerit. 

Și, cumva, smerenia ajunge de se și vede. Deși, în raport de ce  s-a  vorbit  anterior,  ea  poate  –  cum  și  afirmă,  aici  –  să  fie paradoxală. Adică, nu e cum te aștepţi, smerenia. Dacă smerenia apare cum te aștepţi, înseamnă că nu-i înţelegi fondul. Înseamnă 

că  o  cataloghezi  sau  o  etichetezi  simplist  sau  o  tratezi  în  mod simplificat. Ea  ţine  de  o  anvergură  a  vieţii  duhovnicești,  care  ar trebui  să  aibă  chipurile  ei  de  manifestare,  evident  personaliste. 

Așadar,  trebuie  citită  smerenia  local  sau  personal.  Și,  dacă  vrei s-o  citești  trebuie  să  recunoști  valoarea  celui  smerit,  pentru  că, până  la  urmă  –  dacă  fondul  e  acela  al  valorizării,  al  punerii  în valoare – asta trebuie să vezi. Unii caută să evalueze cât de smerit e cutare sau să vadă cum se comportă sau ce atitudine smerită are... 

Sau  ce  cantitate  de  smerenie...  Bă,  da  ce  smerit  e!  Dimensiunea smereniei?... Mare! Cât de smerit! Nu asta e povestea, dusă până 

la capăt, până la „am încălecat pe-o șa și v-am spus povestea așa”. 

Nu asta e esenţa, însă. Din ce înţeleg eu, de aici. 

Sigur  că  este  și  siajul  acesta  al  unei  practici  spirituale  sau filocalice  care  a  accentuat  foarte  mult  contrastul  smereniei  cu mândria. Dar componenta aceasta personalistă, cea care îi dă un viu  al  ei,  n-a  prea  fost  adusă  în  atenţie.  Trebuie  raportată 

smerenia  și  la  sănătatea  și  echilibrul  firii,  nu  la  contrastul  cu opusul său, cu mândria.  

I.M.: A doua parte a notei: 

„Mândria  ne  oprește  să  intrăm  în  adevărata  comuniune cu ceilalţi, chiar dacă facem fapte bune pentru ei.”  

N.:  Una,  deci,  este  adevărata  comuniune,  și  alta  e  a  face fapte  bune,  care  au  ca  suport  mândria.  Faci  fapte  bune,  dar  nu ești  în  comuniune.  Deci  faci  fapta,  închipui  forma,  dar  nu  ai  – 

cum  s-a  vorbit  înainte  –  sursa  generozităţii  reale,  transpusă  în faptă, deschisă în act. Scuze pentru întrerupere...  

I.M.:  „Ea  ne  închide  sinea  noastră  faţă  de  alţii,  trimiţând faptele  bune  spre  ei  ca  niște  câini  de  vânătoare  spre  animalele vânate. De aceea, și pe aceia îi oprește să intre în comuniune cu noi. Mândria  noastră  închide  și  inima  lor  dinspre  noi. 

Ei primesc faptele noastre, poate, dar nu ne primesc pe noi, căci nu  se  încred  în  noi.  Pentru  că  nici  noi  nu  ne  dăruim  odată  cu faptele  noastre.  În  aceste  fapte  cel  mândru  dăruiește  ceva  din afară de sine, ca momeală. Deci nu se dăruiește pe sine.”  

N.:  Deci  fondul  e  dăruirea  de  sine,  care  transpare,  care se revarsă  în  faptă.  Dacă  nu  există  această  dăruire   in  actu,  fapta apare  ca  o  operaţiune  sub  steag  fals.  Minunată  imaginea  cu faptele bune care sunt ca niște câini de vânătoare alergând spre vânat.  Îi  vânează  pe  unii,  victime  ale  înșelării.  Îi  vânează  spre pierderea  lor,  și  îi  vânează  cu  fapta  bună  aparentă.  Nu  le dăruiește,  cu  adevărat,  ceva.  Și,  mai  mult  decât  atât,  nu  se dăruiește pe sine în și prin acele fapte. Fondul e tot comuniunea interpersonală și valorizarea ei. 

Vedem că nu faptele singure și nici raportarea la fapte, fără 

primirea  făptuitorului,  ne  oferă  imaginea  completă  și  corectă. 

Trebuie  să  receptăm  și  capacitatea  persoanei  de  a  se  dărui  prin faptă. Trebuie să recunoaștem și dăruitorul ca dar, dincolo de și prin  faptele  sale.  Aici  ar  fi  miezul.  Fondul  făptuirii  și  sensul  ei 124 

Conştiinţa – Subiect Apofatic (II) este să intrăm în comuniune inter-personală. De aceea, mândria o  decriptează  în  raport  de  comuniune,  ca  fiind  cea  care  ne închide,  ca  cea  care  închide  și  inima  celorlalţi.  Într-un  fel,  în siajul celor discutate, mândria nu lasă loc cunoașterii tainei sau a sinei  ca  taină,  respectiv  a  celuilalt  ca  taină.  Te  ţine  într-o  zonă 

superficială a întâlnirii, mândria. De-aia e și rea mândria. Tocmai pentru  că  e  în  răspărul  comuniunii,  în  răspărul  dăruirii,  în răspărul primirii de către ceilalţi și a oferirii de sine. O situează 

deci tot în această matrice a generozităţii, a deschiderii, care sunt caracteristici  personale,  și  chiar  vectori  de  fond,  de  conţinut  al persoanei. 

Aparent  zici  că  are  deschidere  cutare,  că  a  venit  cu  fapta bună,  și  te-a  și  vânat  cu  ea.  Ţi-a  dat  cu  ea,  cu  fapta,  de  te-a știrbit... Dar fapta asta n-are suportul de care vorbeam anterior. 

Nu are suportul viu al generozităţii, nu are aura dăruirii sincere prin  care  se  revarsă.  Generozitatea  ca  exprimare,  ca  act  al persoanei. Nu ai fondul, dar faci fapte... ca să măscărești iubirea, dragostea, dăruirea. Poţi să faci fapte fără număr, dar nu intri în comuniune,  în  adevărata  comuniune,  dacă  nu  ai  deschiderea  și dacă nu ai dăruirea care trebuie.  

I.M.: „Numai în smerenie se dăruiește pe sine, căci se roagă să fie primit de ceilalţi, pe care îi preţuiește mai mult decât pe sine. Se arată ca om ce are nevoie de ei. Același lucru se întâmplă  și  în  raporturile  noastre  cu  Dumnezeu:  smerenia  ne deschide  lui  Dumnezeu  și  pe  Dumnezeu  ni-L  deschide nouă; câtă vreme mândria ne închide și pe noi, și pe El.”  

N.:  Revenim  la  aceleași  elemente  de  deschidere, de  închidere, de primire, de dăruire, care ţin de coordonate personaliste. 

Și smerenia, și mândria – în logica clasică, abordate ca opozante – 

sunt  descifrate  aici  în  cheie  personalistă,  relaţională  și  comunitară.  Părintele  Stăniloae  comentează  texte  filocalice,  în  notele acestea,  și,  inevitabil,  intră  în  contact  cu  logica  filocalică,  de moștenire greacă, care pune problema în raportul ăsta. Dar actualizează  și  traduce  conţinutul  filocalic  și-n  aceste  forme  personaliste  date  de  coordonate  ale  deschiderii  fiinţiale,  profunde. 

Pentru  că,  fără  îndoială,  fondul  e  comuniunea  inter-personală. 

Nu e o raportare strictă la păcat sau la patima în sine, ca un fel de autoreferenţialitate:  vizez  smerenia  mea  sau  mândria  mea  sau mă lupt cu mine însumi sau cu ale mele. Ci pune lucrurile într-o perspectivă  personalistă,  căutând  comuniunea  interpersonală. 

Observă în ce măsură smerenia sau mândria trec prin acest filtru al  dăruirii,  al  primirii,  al  deschiderii  generoase.  Acesta  este,  de fapt,  culoarul obturat prin  mândrie,  din  punct  de  vedere  personalist. De aceea și smerenia o vede tot în această lucrare care te deschide pentru a te oferi, pentru a te dărui, pentru a fi primit și pentru  a  putea  primi.  E  altă  conotaţie,  interpersonală,  dată 

smereniei.  Dacă  vrei,  este  și  o  lectură  a  mândriei,  din  același punct de vedere. Dar matricea personală și interpersonală e mai clară ca grilă de lectură aici.  

I.M.: În nota 252, din Filocalia VI: 

„Raiul  are  o  semnificaţie  eshatologică.  E  pus  chiar  în început, sfârșitul desăvârșit și veșnic. 

Dacă  lumea  a  fost  făcută  înainte  de  om, raiul  a  fost făcut  după  om,  ca  ţintă  spre  care  trebuia  să  înainteze  omul  și prin  efortul  lui.  Adică  raiul  de  la  început  trebuia  să  fie dezvoltat prin om într-un rai și mai desăvârșit. Și toată creaţia trebuia să fie făcută ca acest rai.”  

N.:  Semnificaţia eshatologică a raiului.  O semnificaţie care vine  sau  care  e  lecturată  în  raport  de  zilele  de  pe  urmă  în  care transpar  zorii  Împărăţiei.  Și  asta  înseamnă  că  e  pus,  chiar  în început,  sfârșitul  desăvârșit  și  veșnic.  Adică  în  început  e  deja cumva dat sfârșitul. E ca într-o sămânţă. Începutul are și sfârșitul în sine. Tinde spre dezvoltare până la rodire. Exact cum sămânţa are în sine deja arborele. În sămânţă se arată și desăvârșirea a ceea ce deocamdată este doar început  in potentia. 

Dar  aici  e  interesant  faptul  că  face  distincţie  între  lume  și rai. Deosebește între lume, care a fost făcută înainte de om, și rai, care a fost făcut după om. Deci avem lumea înainte, iar raiul după. 

Și,  la  mijloc,  intermediar,  este  omul.  Raiul  era  ţinta  către  care trebuia să înainteze omul. Dar nu oricum, ci (și) prin efortul lui. 

Prin  urmare,  raiul  era  ceva  ce  trebuia  și  lucrat  sau  dobândit cumva.  Raiul  nu  e  curat  pleașcă.  De-aia  zice:  trebuia  dezvoltat 126 

Conştiinţa – Subiect Apofatic (II) prin  om,  într-un  rai  și  mai  desăvârșit.  Unii  ar  cârti  cu  privire  la mai  desăvârșit?  Dar,  într-o  logică  spirituală,  există  și  grade  ale desăvârșirii.  Există  și   desăvârșit  și   mai  desăvârșit.  Nu  există  un capăt,  să-i  zic  final,  ci  unul  de  interval.  Un  superlativ  al  desăvârșirii, dar un superlativ asimptotic. 

Toată  creaţia  trebuia  să  fie  făcută  rai  prin  intermediul omului.  Aici  mi  se  pare  relevantă  semnificaţia  eshatologică  a raiului. De remarcat faptul că lumea e lume, iar raiul e rai. Dar și că raiul trebuia să fie lucrat și dezvoltat prin om. Raiul are nevoie de  implicarea  omului,  de  dăruirea  lui  ca  răspuns  la  darul  lui Dumnezeu. Raiul nu era doar un simplu dat, ci era și un potenţial care  trebuia actualizat.  Raiul  trebuia crescut spre o și mai  multă 

desăvârșire  sau  și  mai  bogată  sau  mai  complexă  desăvârșire. 

Că,  într-un  fel,  e  mai  interesant  așa,  când  nu  ne  reducem  la calificativul  mult.  E  nevoie  și  de  complexitate,  chiar  de  cea  a simplităţii...  

I.M.: „Deci prin transparenţa pământului oamenii dintâi se  împărtășeau  de  dulceaţa  fructelor  raiului  sau  ale  veșniciei, a  unor  fructe  care  nu  se  stricau, fiind  în  comunicare  cu infinitatea. Toată lumea era străbătută de lumina veșnică sau a prezenţei lui Dumnezeu sau a raiului. 

Toată  lumea  era  pe  de  o  parte rai, pe  de  alta străbătută  de rai. Lumea era în parte rai, putând deveni rai deplin, și în parte se putea  detașa  de  el.  Omul  folosindu-se  de  fructul  pomului  ca  de un fruct detașat de ambianţa veșniciei a început să se detașeze de rai.  

Căderea  din  rai  s-a  produs  întâi  în  planul  conștiinţei omului. El nu se mai simţea în rai.”  

N.: De  fapt, ăsta a  fost și rostul pentru care s-a ales  textul, apropo de cuvinte cheie, precum  conștiinţa care ne preocupă, dar în  sens  personalist.  Faptul  că  această  cădere  din  rai  s-a  produs, după  cum  spune  Părintele  Stăniloae,  întâi  în  planul  conștiinţei omului, e un aspect de reţinut. De ce? Și pentru că reflectă (și) o retrogradare  antropologică.  Putem  să  vedem  căderea  și  într-un context  antropologic  raportat  la  ceea  ce  reprezintă  distincţia antropologică  dintre  conștiinţă  și  gândire,  respectiv  limbajul 127 

gândirii.  Ceea  ce  înseamnă  că  omul,  dacă  a  căzut  din  planul conștiinţei, a ajuns să trăiască în planul gândirii și, subsecvent al simţirii și al corpului. Avem de-a  face prin urmare și cu o cădere infra-antropologică,  cu  o  cădere  din  conștiinţă,  deci.  De-aia, ridicarea din cădere  înseamnă și o ridicare  la  măsura conștiinţei. 

Trebuie să refacem însă nu doar conștiinţa de rai, ci mai mult decât atâta. Trebuie să trezim conștiinţa Împărăţiei lui Dumnezeu, care e  mai  mult.  Deja  re-vedem  lucrurile  din  perspectivă  iconică, hristică.  Dar  asta  înseamnă  că  trebuie  să  recuperăm  acea conștiinţă dincolo de chipul gândirii și al limbajului gândirii. E alt tip de chip participativ, în fond. Dar e deplin bogată toată trăirea asta ce are ca suport conștiinţa în substanţa sa fiinţială. 

Cred  că  și  Părintele  Ghelasie  afirmă  ceva  de  genul  acesta, legat  de  transparenţa  pământului…  t-r-a-n-s-p-a-r-e-n-ţ-a p-ă-m-â-n-t-u-l-u-i.  Prin  transparenţa  aceasta  a  pământului, oamenii dintâi se împărtășeau… se împărtășeau de fructele raiului. 

Deci era o împărtășire. O cuminecare. Erau fructe ale raiului sau ale veșniciei, iar aceste fructe erau nestricăcioase. 

Și  Părintele  Ghelasie  scrie  undeva,  cred  că  în   Medicina isihastă,  că  oamenii  se  hrăneau  în  rai  fără  altereze  hrana. 

O asimilare care nu alterează  hrana. Totul era  într-un  fel  în care noi nu putem să înţelegem lesne acuma. Era alt tip de ambianţă… 

Hrana  avea  alt  chip  al  ei,  care  s-a  pierdut.  Aceste  fructe  nu  se stricau.  Nu  era  nici  tot  procesul  biologic  al  degradării.  Nici  în hrănire nu era astfel de alterare… Era o împărtășire de roade care se consuma fără rest. 

Și  tot…  aici,  iar…  Lumea  era  străbătută  de  lumina  veșnică 

sau a prezenţei  lui  Dumnezeu. Lumea, deci. Din nou, distincţia. 

Dar  lumea  era  pe  de  o  parte  rai.  Așadar,  nu  era  întru-totul  rai. 

Și, pe de alta, era străbătută de rai. Lumea era în parte rai întrucât putea deveni deplin rai. Nu era încă rai. Era un fel de ambivalenţă, din  punctul  acesta  de vedere,  care  implica  potenţialul  și  actualizarea. Nu crescuse încă, ca să fie rai deplin. Și – din cauză că nu crescuse, pentru a fi rai deplin – se putea încă detașa de acest rai. 

Putea  vira  într-un  fel  de  autonomie,  care  a  putut  conduce  la căderea din rai. 

Conştiinţa – Subiect Apofatic (II) Omul s-a folosit, după cum spune, de fructul pomului ca de un  fruct  detașat  de  ambianţa  veșniciei.  Îmi  place  că  pune chestiunea  căderii,  (și)  în  această  formulă.  Nu-l  pune,  aici,  în raport  de  neascultare.  Îl  pune  într-o  perspectivă  euharistică  și personalistă.  Ca  atare,  vorbește  și  de  o  cădere  din  planul  conștiinţei și de o cădere din planul împărtășirii, pentru că a detașat roadele  sau  fructele  de  ambianţa  veșniciei.  Nu  le  mai  cuprindea spre a se împărtăși în această ambianţă veșnică. Nu le mai vedea în  suportul  lor,  străbătute  de  lumina  veșnică  și  a  prezenţei  lui Dumnezeu. Nu mai vedea… lumina necreată... ce îmbrăca creaţia. 

A scos acest detaliu al ambianţei. 

În această perspectivă, căderea s-a produs în primul rând în conștiinţă.  Pentru  că  n-a  mai  avut  conștiinţa  prezenţei  lui Dumnezeu. Ne mai având conștiinţa prezenţei lui Dumnezeu, sau a  ambianţei  raiului,  a  rămas  cam  în...  lume...  așa.  N-a  mai  avut conștiinţa  prezenţei  și,  prin  urmare,  nici  fructele  nu  le-a  mai văzut în perspectiva veșniciei. Le-a luat ca atare, fără să mai vadă 

în ele rodiri și daruri din darul lui Dumnezeu.  Și roade și daruri prin care Dumnezeu, Dăruitorul, e transparent…  

Era o transparenţă a pământului. Pământul era străbătut de lumina  veșnică  și  a  prezenţei  lui  Dumnezeu  care  făceau  ca pământul să fie luminos și transparent. Lipsit de conștiinţa acestei prezenţe a lui Dumnezeu și a luminii veșniciei care străbătea prin rai, raiul s-a arătat a fi doar lume, golit, ca să zic așa. 

Dar important e aici, poate, alt aspect. Mă refer la faptul că 

– întrucât căderea s-a produs întâi în planul conștiinţei – efectul a fost că  nu se mai simţea  în rai.  Foarte  interesant  faptul că  nu se mai  simţea  în  rai,  pentru  că  nu  mai  avea  conștiinţa  de  rai. 

Conștiinţa percepea ambianţa de rai. Însă, apropo de accentul pus pe  conștiinţă  –  dacă  căderea  s-a  produs  în  planul  conștiinţei  – 

trebuie semnalată nevoia ca ridicarea să se facă tot prin conștiinţă. 

Și aici este poate potrivită încheierea convorbirii, subliniind acest versant  al  ridicării  în  conștiinţă  în  raport  cu  cel  al  căderii  din conștiinţă. 

Prin  urmare,  dacă  căderea  a  fost  în  planul  conștiinţei, ridicarea trebuie realizată tot în planul conștiinţei. Și atunci, dacă 

refacem întreg filmul, trebuie să avem în atenţie o conștiinţă care ţine de acest mister al omului. Nu e o conștiinţă pe care credem că 

o avem, întrucât avem parte de conștienţă, precum cea a gândirii… 

Conștiinţa  trebuie  să  se  diferenţieze  –  după  cum  zice  Părintele Ghelasie  –  de  fragmentele  de  conștiinţă,  care  sunt  gândurile. 

Conștiinţa  e  mai  mult  decât  atât.  E  altceva  decât  gândurile, conștiinţa despre care vorbim, cea din care am căzut. O cădere la nivelul  structurii  antropologice  e  reală.  Iar  această  conștiinţă 

trebuie  să  se  re-descopere  prin  conștiinţa  hristică,  pentru  că 

Hristos se descoperă ca cel ce este Începutul și Sfârșitul. 

I.M.: Mulţumesc! 

I.M.:  Anterior,  s-a  vorbit  despre  diferenţa  dintre  sinele  și sinea proprii – s-a punctat necesitatea descoperirii sinei, ca taină 

proprie  în  legătură  cu  Taina  lui  Dumnezeu  –,  dar  s-a  precizat și  diferenţa  dintre   rugăciunea  prin  gânduri  și   rugăciunea  ca prezenţă,  respectiv  dintre  teologie  (ca  vorbire,  „din  exterior”, despre Dumnezeu) și rugăciune (ca adresare, „din interior”, către Dumnezeu). 

S-a mai discutat despre smerenia ca valorizare de sine și de ceilalţi, despre smerenia ca descoperire a sinei proprii și a valorii ei, care ne dă posibilitatea – și resursele – unei relaţionări perso-nalizante  cu  ceilalţi.  Mândria  a  fost  scanată  tot  în  spectru relaţional, personalist. S-a reliefat caracterul ei depersonalizant și efectul  negativ  asupra  dăruirii  de  sine,  autentice.  S-a  semnalat alterarea relaţiei interpersonale pe care mândria o generează. 

S-a indicat, de asemenea, că o cale a regăsirii smereniei reale e  și  faptul  coborârii  minţii  în  inimă,  pentru  ca  mintea-afectivitatea-senzorialitatea să-și regăsească relaţionarea firească, integrată, cu sufletul, descoperit în taina sa, ca inimă apofatică, iar sufletul  (-inima)  să-și  arate  astfel  chipul  autentic  al  întâlnirii fiinţiale cu semenii și cu Dumnezeu. 

Nu  în  ultimul  rând,  tot  în  acest  orizont  personalist  al conștiinţei,  căderea  din  Rai  a  fost  comentată  ca  o  cădere  din conștiinţa prezenţei lui Dumnezeu și din legătura vie, conștientă, cu El. Deși era în Rai, Adam nu se mai simţea în Rai... Nu mai avea conștiinţa Raiului... Nu mai simţea prezenţa lui Dumnezeu... 

N.: Mai întâi de toate aș remarca sinteza pe care ai făcut-o. 

Aș spune că prin ea se creionează ceva din viziunea personalistă a Părintelui  Stăniloae,  pentru  că,  reamintim,  din  opera  Marelui Teolog au fost extrase aceste fragmente de text. Sinteza mi se pare 131 

relevantă și într-un sens personalist mai larg, pentru că pune într-o anumită  lumină  personalitatea  Părintelui  Stăniloae,  din  această 

perspectivă a unei conștiinţe filocalice care a marcat sec. XX. Și să 

stăm  pe  aproape,  pentru  că  efectele  „mărcii  Stăniloae”  se  vor vedea într-un chip și mai adânc și mai larg în sec. XXI. 

Ai  încheiat  însă  cu  Adam  care,  deși  era  în  Rai,  nu  se  mai simţea în Rai. În manualul de dogmatică știu că se definește Raiul ca  fiind   locul  și   starea.  Și   stare,  și   loc,  deci.  Și  simţirea  stării  de Rai, dar și a locului de Rai. Altfel spus, deși poţi să fii în locul de Rai, dacă  nu mai ai starea și simţirea de  Rai,  te miști  în răspărul locului,  te  situezi  în  afara  Raiului.  Dar  asta  ne  mai  spune  încă 

ceva:  anume  că  omul sfinţește  locul,  iar  starea  e  mai  mult  decât locul.  Prin  urmare,  starea  sau  simţirea  conștiinţei  de  Rai,  să-i spunem  așa,  te  face să  te  simţi  ca  în  Rai  în  tot  locul,  care  poate redeveni  un  „picior  de  plai,  o  gură  de  Rai”.  Un  loc  care  aduce prezenţa lui  Dumnezeu.  Ca viziune, asta presupune și o  ierarhie sau o ordine de preeminenţă între  om și  loc. Și, în acest sens, omul sfinţește  locul  sau  simţirea  lui  de  Rai,  care-L  face  prezent  pe Dumnezeu,  imprimă,  îmbibă  locul…  Este  o  împreună-lucrare  a omului cu Dumnezeu. 

Asta sugera și Părintele Ghelasie: fă un colţișor de Rai chiar acolo unde ești. Chiar și în iad, ca să spun așa, forţând o extremă. 

Poţi  să  faci  o  împrejmuire  de  Rai,  poţi  să  pui  hotar  locului  prin starea  de  Rai,  prin  conștiinţa simţirii  prezenţei  lui  Dumnezeu  și din legătura vie cu El (cum ai punctat în ce ai sintetizat aici). Asta, așa ca o mică paranteză, ca succint comentariu pe tema conștiinţei de  Rai,  pe  lângă  celelalte,  menţionate  sintetic,  care  privesc  diferenţa  dintre  rugăciunea  prin  gând,  prin  cuvânt  și  rugăciunea  ca prezenţă, ori aspecte ale smereniei ca valorizare, ca descoperire a sinei proprii. Din ceea ce am văzut eu, fugitiv, o să fie o problematică atacată și în întrebările selectate pentru astăzi. Sunt pregătite mai  demult,  știu,  dar  astăzi  de-abia  le-a  sosit  vremea  să  intre  în circuit. 

Mi  se  pare  oportună  evidenţierea  acestor  coordonate  ale smereniei, care duc spre valorizare, spre descoperirea sinei proprii care  este  o  deschidere,  în  fond,  prin  adâncul  persoanei. 

Conştiinţa – Subiect Apofatic (III) Asta  înseamnă  că  vorbim  de  o  smerenie  care  trece  dincolo  de gând, de smerenia gândului sau de gândul smerit. Ai și pomenit, de  altfel,  și  de  o  smerenie  legată  de  pogorârea  minţii  în  inimă. 

Altfel zis, o plecăciune a minţii, prin pogorârea ei în inimă, este o smerire,  în  sens  mistic.  Este  o  smerenie  ce  ne  duce,  în  chip practic,  la  regăsirea  sufletului,  care,  de  fapt,  e  adevăratul  nostru chip, creat după chipul lui Dumnezeu, în asemănare. 

În  acest  sens  mi  se  pare  semnificativă  această  orientare  a smereniei  pe  calea  profunzimii  apofatice.  Fără  îndoială,  la Părintele  Stăniloae  găsești  și  multe  alte  locuri  cu  pregnanţă 

personalistă.  Acestea  la  care  ne  referim  au  fost  selectate  pe  o anume  tematică,  precum  cea  a  conștiinţei  și  a  personalizării. 

Asta încercăm să aducem în atenţie, nu? Cine dorește, poate afla și alte aspecte, și alte nuanţe pe lângă cele pe care le-am selectat și pe care încercăm să le legăm, cu un anumit fir, personalist, într-un buchet.  Căci, după cum se va vedea, se leagă.  Sigur,  încercăm să 

privim din diverse unghiuri care ne orientează spre aceeași ţintă. 

Dar aici, de pildă, mi se pare interesantă smerenia care este trasată 

și formată în funcţie de aceste coordonate. 

Însă,  apropo  de  prezenţă,  de  rugăciunea  ca  prezenţă, respectiv prin gânduri, e bine de știut că există și o smerenie care trece  dincolo  de  gând.  E smerenia  dincolo  de  cugetarea  smerită, sau de gândul smerit, care poate fi într-un fel sau altul; că zici tu în sine-ţi că ești cel mai păcătos, cel mai rău ori cel mai ordinar… 

Sau, mă rog, cum se califică fiecare, în funcţie de reperul maximal, negativ, pe care și-l atribuie… 

I.M.: Adică, o compoziţie ar fi gândul și smerenia de gând. 

O  reprezentare,  cumva.  Pe  când  cealaltă, smerenia  fiinţială,  e  în sine, e de la sine. E naturală… firească... 

N.:  Exact!  Da,  un  firesc,  dar  în  trena  asemănării  cu  supra-firescul!  Iar  smerenia  asta  –  apropo  de  relaţionarea  cu  ceilalţi  ca personalizare  –  se  descoperă  în  ordinea  fiinţialităţii,  cea  dincolo de gând… Trebuie subliniat că gândul e doar energie, informaţie, nu  fiinţialitate-duh.  E  oportună  distincţia  aceasta  antropologică 

pe care o s-o mai regăsim la Părintele Stăniloae. De multe ori noi căutăm  smerenia  numai  în  sensul  de  gând  smerit  sau  de 133 

reprezentare  smerită,  ori  de  apariţie.  Aici  e  vorba  de  o  smerire chiar prin smerenia însăși, prin chipul sufletului care este o taină. 

Și, fiind într-o ordine a fiinţialităţii, smerenia aceasta are o fluidi-tate,  o  capacitate  de  a  se  mula  pe  realitate.  De  fapt  nu  poţi  s-o circumscrii pentru că  te situezi  într-o ordine  indefinită,  fiinţială. 

Te  afli  în  antropologia  apofatică.  Se  va  vedea  probabil  și  mai încolo,  pe  parcurs,  pentru  că,  recunosc,  mi-am  aruncat  deja privirea  peste  întrebări.  Dar  chiar  dacă  nu  sunt  pregătit  să 

răspund într-un mod elaborat… voi încerca să glosez. 

Dar,  cumva,  voi  încerca  să  duc  răspunsurile  către așa  ceva. 

La  ordinea  fiinţială,  mă  refer.  Și  asta,  de  fapt,  e  și  intenţia,  să 

reliefăm  personalismul  apofatic,  fiinţial…  cel  dincolo  de  gând. 

Inclusiv smerenia încercăm să o situăm în spaţiul fiinţial. Asta și pentru că, de  multe ori, se accentuează partea aceasta de gând... 

chiar de gând smerit, sau de osândire de sine ș.a.m.d. Dar osândirea de sine – dacă nu ajungi la smerenia în sine, legată de acest chip inefabil  sau  indefinit  al  sufletului  –  nu  te  sporește  într-o asemănare de chip cu Dumnezeu. Pentru că această practică este doar  un  mijloc,  o  metodă,  dar  nu  este  chipul  smereniei  însăși…  

Nu trebuie să pierdem din vedere ţinta. 

La  fel cum a  fost și perspectiva despre păcat…  Păcatul este păcat… Dar unii îl văd ca rău sub aspectul moral în schema rău vs. 

bine,  ori  ca  fără-de-lege,  în  vreme  ce  alţii  îl  lecturează  sub aspectul murdăriei în schema maculat vs. imaculat, de unde vine păcatul ca murdărire, iar pocăinţa, lacrimile, drept modalitate de spălare,  de  curăţire  etc.  Știm  că  se  vorbește  despre  curăţirea minţii,  despre  curăţirea  inimii.  De  ce?  Se  presupune  că  există  o murdărie a minţii, deja, pe care trebuie să o curăţim. E un raport de genul murdar vs. curat. 

La Paul Ricœur, dacă nu mă înșel, am găsit referirea la trei aspecte  sau  modalităţi  de  reprezentare  a  răului,  a  păcatului,  în subsidiar. Una dintre ele era și cea cu ratarea ţintei. În acest caz, ce trebuie sau ce poţi să spui? Poţi să spui că ești un ratangiu? Ratezi zilnic ţinta! Tragi tot pe lângă! Pornind de la definirea păcatului, chiar a răului,  într-o anumită conotaţie... apare,  în pandant, și o cale  opusă  a  depășirii  lui.  Vezi  în  ce  ecuaţie  este  pus?  Cum  este 134 

Conştiinţa – Subiect Apofatic (III) calificat?  Da?  Bun,  atunci  și  tipul  de  surmontare  este  cumva  în oglindă, dar reflectând opusul. 

De  multe  ori  însă  se  merge  pe  aspectul  de  murdărire,  de maculare  prin  păcat…  Ca  atare,  păcătos  fiind,  ești  murdar. 

Prin urmare, trebuie să te curăţești. Însă, asta ţine tot de o anume conotaţie  în  care  se  îmbracă  păcatul…  Murdărire,  de  pildă. 

Dar dacă pierzi din vedere ţinta – chiar aceea a redescoperirii sinei tale, a tainei tale, din care se străvede Dumnezeu și se realizează 

legătura în profunzime cu El – poţi să ratezi ţinta, chiar dacă ești într-o fază de curăţire, de primenire. Este exact cum știi că e bine să ai  (și) trupul curat, dacă  te-ai  murdărit, dar asta  nu  înseamnă 

că această curăţire a trupului are și un efect direct asupra curăţirii sufletului  sau  asupra  conștientizării  că  ai și  un  suflet,  că  nu  ești numai  trup. E un aspect  bun, curăţirea, dar asta nu  înseamnă că 

trebuie să  ţină  loc de cărarea pe care  trebuie să mergi spre  ţintă. 

Curăţirea  nu  poate  fi  substitut  al  ratării  ţintei.  O poate  face  mai vizibilă, însă, într-adevăr. 

Așa  încât  mă  bucur  și  pentru  aceste  cuvinte  pe  care  le-ai structurat în sinteză. Cred că  AI-ul putea să facă ceva sinteză, dar nu știu dacă chiar în forma asta... 

I.M.:  Am  văzut  că  poate  să  facă  lucruri  surprinzătoare. 

Da, da… Și are informaţii multe, chiar pe domeniul acesta… 

N.: Da? 

I.M.:  Da,  da…  A  întrebat  cineva  despre  pictura  catedralei Episcopiei Râmnicului. Și am fost uimit cum interpreta pictura... 

și cum vorbea despre pictor… „duhovnicește” chiar… Așa… 

În  notele  422-423  din  Filocalia  XI,  Părintele  Stăniloae vorbește despre smerenie: 

„Cine  s-a  cunoscut  cum  trebuie știe  că  e  indefinit și  nu se poate descrie. Își dă seama de apofaticul (negrăitul) omenesc.” 

N.: Despre asta încercăm să vorbim, nu? Și aici e de sesizat detaliul:   Cine  s-a  cunoscut  cum  trebuie…  Altfel  zis,  poţi  să  te cunoști și  cum nu trebuie. Caz în care, de fapt, nu te cunoști. Când te  cunoști  cum   nu  trebuie,  înseamnă  că  nu  te  cunoști.  Dar,  o consecinţă a cunoașterii  cum trebuie –  o cunoaștere după modalitatea sau metoda, să zic, corectă, justă, reală – apare în concluzia 135 

că ești indefinit. Ești mai mult decât se poate spune într-o definire logică sau raţională. Ești mai mult decât atât. Nu poţi fi definit și nici descris.  Și nu se poate descrie –  spune. Descrierea asta poate fi,  cumva,  și  plastică,  simbolică,  metaforică.  Definirea  rămâne  o operaţie desfășurată într-o sferă mai abstractă, de factură conceptuală.  Însă,  ambele  metode  de  exprimare  nu  surprind  dimensiunea  adâncă.  Cine  s-a  cunoscut  își  dă  seama  de  chipul  său apofatic  în  sensul  de  negrăit.  E  ceva  ce  e  dincolo  de  cuvinte,  de ceea  ce  se  poate  spune.  Asta  înseamnă  că  trimite  la  o  taină  a omului, cea despre care tot vorbim. Și smerenia este de înţeles și în această direcţie. Dacă rămâi doar la conștiinţa păcătoșeniei și la faptul că ești...  cel mai dintre toţi… sau  dintre care cel dintâi ești tu… 

e-n regulă! Dar trebuie să știi că trebuie să ajungi și la conștiinţa de a fi cel care ești cu adevărat. Ești și această taină indefinită, pe care  poţi  să  o  trăiești,  pentru  că  ai  capacitatea  experierii  ei. 

Sigur,  prin  mijlocirea  lui  Dumnezeu.  Însă,  din  faptul  că  precizează:  cine s-a cunoscut... , rezultă și că nu oricine se cunoaște pe sine, în acest sens. Sau nu se cunoaște, încă. 

I.M.:  Continui  nota:  „Pe  lângă  aceea, cunoscându-se  pe sine  a  ajuns  la  smerenie,  adică  la  cunoștinţa  micimii  și nepriceperii sale și nu vrea să spună cuvânt. Dacă numai în tăcere se cunoaște pe sine, ca  negrăit,  numai  în  tăcere se poate apropia cineva de Dumnezeu, infinit mai negrăit. 

Tăcerea  în  care  s-a  apropiat  cineva  de  Dumnezeu  e,  pe  de altă parte, convorbire cu El mai presus de orice vorbire. 

El cunoaște pe Dumnezeu ca subiect care-i cere ceva, și-I răspunde prin smerenia sa.  Iar aceasta e o  lumină ce-i vine de  la Dumnezeu. E lumina măreţiei Lui, Care-i luminează micimea sa, dar i-o și umple de Dumnezeu…” 

N.:  Aici  e  de  semnalat  faptul  că  ajungi  la  smerenie cunoscându-te  pe  tine,  trecând  prin  cunoașterea  de  sine.  Prin urmare,  una  e  procedura  în  care  tu  te  smerești,  prin  cugetare smerită sau prin gând smerit. Și alta e să ajungi la smerenie prin  

 cunoașterea de sine. Iar o cunoaștere de sine e aceea care este  cum trebuie,  care  te  conduce  în  zona  ta  indefinită,  care  nu  se  poate descrie. Aici, cumva, pare întoarsă clepsidra. Adică, una e smerenia 136 

Conştiinţa – Subiect Apofatic (III) în sensul de cugetare smerită, de gând smerit... ca o modalitate de salvare  din  calea  mândriei  pierzătoare  (a  minţii), de  care  se  face mult  caz.  Însă,  nu  am  treabă  numai  cu  scăparea  de  mândrie. 

Eu am treabă și cu descoperirea de sine. Mândria, de fapt, mă ţine ostatic  într-un  strat  superficial  al  existenţei  mele,  dar  și  al relaţionării. Mă ţine captiv într-o impresie de sine: închipuit că aș 

fi nu cel care sunt, ci cel care nu sunt. Dar, de fapt, eu pot să fiu mai tare chiar decât ceea ce-mi insuflă mândria că aș fi eu. Această 

tărie o aflu dacă mă descopăr în taina mea. Nu se compară ce-mi livrează  mândria,  care  conturează  și  o  închipuire  despre  mine însumi,  cu  cine  sunt  cu  adevărat,  în  raport  cu  chipul  lui Dumnezeu.  Sunt  în  altă  ordine  de  realitate,  dacă  mă  las  descoperit, dacă mă cunosc ca taină apofatică. Căci mândria, de fapt, e și o mare minciună de sine. E un balon. O aparenţă de plin, nu o deplinătate.   

 Și cunoscându-se pe sine a ajuns la smerenie. 

Asta  înseamnă  că  atunci  când  ai  ajuns  la  cunoașterea  de sine, atunci ai și cunoștinţa micimii, respectiv a nepriceperii în a cuvânta.  Și  nu  vrea  să  spună un  cuvânt.   Nota respectivă e  legată 

probabil de un  text ce cuprinde un sfat adresat cuiva.  Subliniază 

însă că (și) omul e negrăit, pentru că (și) Dumnezeu e infinit mai negrăit.  Prin urmare, este o  taină apofatică a omului, dincolo de cuvinte, dar este o taină care se experiază. Nu e doar o chestiune la modul: știm că este, dar nu știm ce este. Nu e în genul că nu știm să  spunem,  nu  putem  să  spunem,  de  fapt,  cum  e  acea  taină, pentru  că  nu  o  cunoaștem.  Nu,  acea  taină  este  realmente experiabilă. Despre asta vorbim. Că de-aia ne referim la o dimensiune  filocalică  a  personalismului.  Este  o  experienţă  legată  de  o taină mistică. 

Și zice:  Numai în tăcere se cunoaște pe sine ca negrăit.  Este o tăcere… 

I.M.: ...a gândurilor… 

N.: A gândurilor!  Bună precizare!  De ce?  Pentru că adaugă 

faptul  că  această  tăcere,  pe  de  altă  parte,  e  o   con-vorbire  mai presus  de  orice  vorbire.  Așadar,  ai  punctat  foarte  bine.  De  ce? 

Pentru că, de fapt, e o tăcere a gândurilor, într-adevăr, dar aceasta, 137 

paradoxal, e susţinută de o supracuvântare a sufletului. Aici regăsim ceea ce afirma Avva  Ghelasie cu privire  la sufletul care e chip de limbaj. Însă, sigur – prin raportare la discursivitatea și la limbajul gândurilor – aceea este o tăcere. Dar, de fapt, e o supra-cuvântare. 

Este  o  convorbire  cu  Dumnezeu  mai  presus  de  orice  vorbire. 

Și trebuie subliniat că e convorbire, pentru că în suflet suntem în spaţiul  fiinţial  al  dialogului  sau  al  întâlnirii  faţă  către  faţă  cu Dumnezeu.  Nu  e  doar o simplă  vorbire.  Nu  e  ca  și  cum  vorbești singur...  în  gol  de  prezenţă...  E  o  con-vorbire,  adică  este  o împreună-rostire. Este dialog. Este convorbire cu Dumnezeu, dar e mai presus de orice vorbire, în sensul în care ai menţionat: atât al  limbajului  interior,  al  gândurilor,  cât  și  al  limbajului  exterior, cel exprimat în discursivitate, în oralitate sau în scris. 

De  bună  seamă  că,  în  limbajul  exterior, se  poate  înscrie și limbajul  corporal,  în  diversele  sale  modalităţi  de  expresie.  La  fel cum,  în  limbajul  interior,  se  poate  înscrie,  în  cadrul  limbajului gândurilor,  dacă  îi  dăm  un  sens  mai  general,  și  limbajul  afectiv, simbolic,  metaforic,  imagistic.  Însă,  tăcerea  grăitoare,  care  e convorbire mai presus de orice vorbire, este peste limbajul interior și limbajul exterior, în această definire și semnificaţie. 

Sau, ca să rămânem  în siajul unor corespondenţe, limbajul sinei este cel al tăcerii grăitoare ca exprimare directă a sinei din și prin sinea însăși. Iar limbajul interior, respectiv limbajul exterior, la  care  ne  referim,  ţin  de  exprimarea  sinelui.  Așadar,  trebuie  o analiză  din  perspectiva  unui  dublu  limbaj:  al  sinei,  respectiv  al sinelui.  Esenţialul  constă  aici  în  faptul  că  sinea  are  propria  sa exprimare  și  propriul  său  limbaj,  care  nu  e  însă  așa  ușor  de conștientizat,  de  rememorat,  de rostit.  De  fapt,  tocmai  de  aceea sinea  trebuie  descoperită,  dar  nu  ca  fiind  o  realitate  mută,  ci  ca una  care  e  chiar  fondul  exprimării  în  deplinătatea  con-vorbirii inter-personale. Sinea poate apărea și poate fi catalogată, așa cum se întâmplă de obicei, (și) ca tăcere (-experiere) prin raportare la limbajul-exprimarea  sinelui.  Dar,  în  fond,  sinea  este  un  chip  în sine  de  limbaj.  Sinea  este  în  orizont  antropologic  apofatic  chiar originea  exprimării  persoanei  care  își  afirmă-cuvântă  nemediat sinea  ei.  Paradoxal,  limbajul  sinelui  trebuie  să  tacă  pentru  ca sinele să poată auzi limbajul sinei. 

Conştiinţa – Subiect Apofatic (III) Evident că aceste limbaje trebuie integrate într-o exprimare coerentă,  unitară,  deplină,  în  chipul  personalităţii.  Dar  această 

integrare nu duce la o contopire a acestor limbaje, ci la unirea lor, personalizată, care păstrează diversitatea acestor limbaje, forme și modalităţi  de  exprimare.  De  obicei,  vorbirea  noastră  e  ruptă  de convorbirea  cu  Dumnezeu.  Se  desfășoară  dincoace  de  această 

tăcere grăitoare a sinei. Exprimarea sinei este negrăită în sensul în care vorbirea sinelui nu poate să o cuprindă. Dar tăcerea sinei, în sine, este în realitate o grăire. Este o grăire fiinţială. Înseamnă că 

există  o  comunicare  în  acea  ordine  de  realitate,  care  este  cea fiinţială. 

Pe de altă parte, Părintele semnalează caracterul de Subiect sau de Persoană al lui Dumnezeu, care, și El, cere, solicită ceva de la  noi.  Dumnezeul  nostru  nu  e  un  spirit  impersonal  pe  care  îl apucăm  ca  pe o  furcă,  ca pe o  coasă.  Nu  e  o  forţă  de-asta  ambivalentă, pozitivă sau negativă, după cum o apuci de mâner, ca în Star Wars.  Dumnezeul nostru are  intenţie, are voinţă. E  Subiect. 

Ni  se  adresează.  Ne  solicită.  Și  acestei  solicitări  se  răspunde. 

Ne-răspunsul, știm, e tot un răspuns. 

Și  zice:   Luminează  micimea,  dar  i-o  și  umple.   Importantă 

aici  este  umplerea.  Pentru  că  sentimentul  trăit  este  cel  de plinătate.  Asta  spunea  Părintele  Arsenie  Papacioc,  anume  că, dincolo de măsură, ceea ce contează, este sentimentul de umplere, de plinătate.  Chiar dacă eu sunt un potir  mai  mic,  tu  mai mare, altul  și  mai  mare,  important  e  că  fiecare  are  sentimentul  –  la măsura sa – de umplere. Îmi place această imagine care egalează 

cumva diferenţa dintre mare și mic prin trăirea plinătăţii la orice măsură,  fie  mare,  fie  mică.  Trăiești  această  plinătate.  Și  asta contează,  cu  atât  mai  mult,  când  miza  e  o  plinătate  euharistică. 

Nu  mai  spun  că  este  și  o  legătură  în  genul  vaselor  comunicante. 

Ce  primește  celălalt  e  pasibil  să  vină  și  la  mine  și  viceversa. 

Ne  împărtășim  reciproc  și  acumulările  și  creșterile,  realizările noastre.  Acumulările  mele,  roade  fiind,  sunt  și  spre  folosul celorlalţi. Și viceversa. E și o creștere împreună, și în cunoaștere și în împlinire, chiar. 

Și atunci, sigur că și parametrii mic și mare au și ei un soi de relativitate, din perspectiva raportului cu plinătatea.  Spui că ești smerit,  zicând  că  ești  mic,  cel  mai  mic  dintre  cei  mici.  Dar,  de fapt… chiar mă gândeam că – fondul relaţiei cu Dumnezeu, dacă-l așezi în parametrii arhetipali de  paternitate și  filiaţie – devine un răsfăţ  să  fii  mic.  Cel  mic  se  bucură  de  toată  atenţia  părintească. 

Prâslea e centrul universului. Altfel spus, dacă gândești în termeni personaliști, de paternitate și filiaţie, e o minune, să zic așa, să te declari  ca  fiind  cel  mic,  căci  te  bucuri  de  atenţia  celor  mari. 

Ești favorizat. Ești în centrul atenţiei. Ceea ce te și crește, într-un anumit fel, te și ocrotește, dacă o luăm așa, ca atenţie și purtare de grijă. Dar noi gândim sensul de micime în contrast cu grandoarea mândriei, cu umflarea în pene cum că am fi cineva. Suntem însă 

cineva cu adevărat doar când ajungem în dimensiunea indefinită a sinei.  Acolo  e   cineva-ul  nostru.  Acolo  e  potirul  care  se  poate umple  de  Dumnezeu,  cum  scrie  aici.  Potirul  în  sensul  său  de permanenţă,  fiinţial  ca  natură,  care  poate  să  și  poarte  plinitor, odihnitor,  întâlnirea  euharistică.  Nu  orice  vas  e  potir,  nu  orice potir e pregătit să poarte și să păstreze, să zic așa, în chip roditor, cele ale comuniunii veșnice euharistice. 

I.M.: În introducerea Filocaliei XI, Părintele Stăniloae scria: 

„Prin  smerenie  omul  ajunge  de  vede  sinea  sa  reală, curăţită  de  straturile  de  opacitate,  de  întuneric,  așezate  pe  ea. 

Sinea  astfel  curăţită  se  descoperă  ca  o  sine  clar  dependentă  de Dumnezeu,  s-ar  putea  spune  străvezie  pentru  Dumnezeu,  Care, prin sensul ce-l dă tuturor, aduce în om marea lumină. 

La această vedere a măreţiei luminoase a lui Dumnezeu nu poate  ajunge  decât  cel  ce  vede  micimea  sa,  lipsa  de  sens  sau întunericul  existenţei  sale  închise  în  ea  însăși.  Căci  această 

micime a sa recunoscută  face  inexplicabilă existenţa proprie  fără 

Dumnezeu. 

Cu cât se simte omul redus la sine însuși, mai gol, cu atât se vede pe sine mai clar că nu poate exista decât prin Dumnezeu, cu atât i se face mai simţită prezenţa lui Dumnezeu ca temelie a sa.” 

N.: Aș începe cu începutul și nu cu sfârșitul care ne vorbește de  temelia  cerească  dată  de  prezenţa  lui  Dumnezeu.  Aș  începe 140 

Conştiinţa – Subiect Apofatic (III) revenind la faptul – semnalat și în sinteză – că prin smerenie omul ajunge să-și vadă sinea sa reală. Nu revin la ceea ce am spus pentru a detalia. Dar vreau să punctez din nou că există o sine reală, care se află dincolo de straturile de opacitate, de vălurile de întuneric. 

Dincolo  de  aceste perdele  netransparente  se  ascunde  sinea ta  reală.  Iar  în  acest  sens,  smerenia  trebuie  să  te  facă  să  vezi dimensiunea aceasta a realităţii aflate dincolo de perdele. Vezi că 

ești mic. Dar vezi că ești mic în raport cu Dumnezeu, sau că ești mic în acest sens al raportării... Și Dumnezeu, prin prezenţa Lui, te ajută să-ţi descoperi, te face să-ţi vezi și sinea ta reală. Pentru că 

în spaţiul filocalic sau mistic isihast, noi nu ne descoperim sinea prin  noi  înșine,  ci  prin  Dumnezeu,  prin  con-vorbirea  cu  El. 

De aceea s-a și pomenit de această con-vorbire. Dar e un alt tip de convorbire. E una care, dintr-o anumită perspectivă, cum ai spus și  cum  am  întărit  și  eu,  poate  apărea  și  ca  tăcere,  așa  cum  unii chiar o prezintă. 

Dar,  de  fapt,  e  mai  propriu  spus  că  e  o  grăire.  Asta  dacă 

dorim  să  privim  de  sus  în  jos,  dacă  dorim  să  vedem  dinspre arhetipuri.  Dumnezeu  creează  prin  Fiul  care  e  Cuvântul.  Știm. 

Noi suntem în special creaţi după chipul Cuvântului și dezvoltaţi prin  Duhul  Lui,  cum  arăta  Marele  Teolog.  Știm  și  asta,  deci. 

Înseamnă  că  fondul  nostru  este  grăirea  sau  exprimarea.  Rostirea în  fondul  acela  tainic.  Nu  vorbăria.  Părintele  Stăniloae  arată  că 

sinea este dependentă de Dumnezeu. Altfel zis, sinea nu e un sine de tip metafizic, înţeles ca un punct terminus în misticile orientale. 

De ce? Tocmai pentru că prin sinea noastră – în aceasta constă și smerenia  ei!  –  se  străvede  adevăratul  Dumnezeu.  Dumnezeul cel viu! 

Și  aici  este  toată  povestea  smereniei  sinei.  Una  de  relaţionare,  de  simţire  a  prezenţei  lui  Dumnezeu  (și)  ca  Temelie,  ca Origine  a  sinei  de  profunzime  care  transcende  sinele.  Trebuie  să 

remarcăm  că  se  introduce  smerenia,  iată,  în  această  ecuaţie  a descoperirii de sine, pentru a rezolva trecerea dincolo de straturile de  opacitate.  Nu  rămâi  doar  la  cugetarea  smerită  sau  la  gândul smerit care ţese perdele, uneori de abur, mai mult sau mai puţin transparente.  Trebuie  să  treci  cumva   dincolo,  pentru  a  ajunge  la 141 

sinea aceasta reală care este și străvezie și dependentă, întrucât e în  legătură  cu  Originea.  Este  străvezie  pentru  că  se  vede  și Dumnezeu prin  ea.  Misticii  metafizicieni  ajung  la  sinea  proprie. 

Ajung  la  natura  umană  fundamentală,  dar  nu  mai  străvăd  pe Dumnezeu  prin  ea.  Nu  explică  însă  cum  a  apărut  natura  umană 

fundamentală.  Nici  Buddha  nu  explică.  Ajuns  în  natura  de Buddha,  a  luat-o  ca  atare,  ca  pe  Gara  de  Nord.  Cum  de  a  apărut această realitate, care e originea ei?, nu se mai întreabă. Nu-l mai interesează.  Nu  străvede  Originea.  Rămâne  la  sinea  însăși. 

Nu vede pe  Cel ce Este  dincolo de sinea proprie. Sinea, în acest caz, nu mai e simplă perdea, ci draperie. Nu lasă lumina  de dincolo  să 

treacă. Lipsește smerenia recunoașterii Originii, în budism. 

În  realitate,  la  vederea  Originii  nu  se  poate  ajunge  altfel decât  urmând  calea  hristică.  Numai  așa  se  ajunge  la  conștiinţa sinei  cum  că  nu  este  ultima  realitate.  Buddha  a  fost  înainte  de Hristos.  Însă,  nici  cei  care  continuă  astăzi  budismul,  nu  ies  din siajul lui Buddha. Tot nu străvăd Originea. Interesant. Caută doar natura  umană  fundamentală,  fără  să  vadă  realitatea  lui Dumnezeu, temelie a sinei proprii. 

I.M.: În Filocalia VII (nota 192), Părintele Stăniloae explică:  

„Smerenia  adevărată  nu  este  produsul  voinţei  de smerenie a credinciosului.  Acesta poate arăta cel  mult chipuri de  smerenie. Smerenia  adevărată  e  darul  lui  Dumnezeu,  e deschiderea lui Dumnezeu, celui ce se roagă, e relaţie vie cu El. 

Numai prezenţa deschisă a  infinităţii  lui  Dumnezeu cople-șește  cu  adevărat  sufletul  și-l  face  să  se  smerească  cu  adevărat, cum  nu  o  poate  face  deplin  niciodată  numai  prin  eforturile proprii.” 

N.: Avem o trimitere la  smerenia adevărată, care e  darul lui Dumnezeu. Este o smerenie care survine dintr-o prezenţă dumnezeiască copleșitoare, dintr-o deschidere a lui Dumnezeu către cel ce  se  roagă,  care se  află  într-o   relaţie  vie  cu  Dumnezeu.  O  atare relaţie  presupune  însă  o  experienţă  mult  mai  avansată  și  mai profundă  a rugăciunii.  Sau,  dacă  e să  ne referim  în  alţi  termeni, exprimă  o  altă  treaptă,  mai  înaltă,  a  rugăciunii.  Vorbim  de  o smerenie adevărată întrucât se asimilează și desfășoară ca urmare 142 

Conştiinţa – Subiect Apofatic (III) a  întâlnirii  conștiente  cu  adevărul  dumnezeiesc,  în  viul  său,  în mod  nemijlocit.  Trăind  în  acest  viu,  care  este  conţinut  al persoanei,  smerenia  capătă  amprenta  viului  dumnezeiesc  și-și descoperă putinţa de a se mișca silenţios, mulându-se pe realitate, în diversitatea ei. Se desfășoară contextual, situat, în chip personal și personalizat. Este o smerenie personalizată.  I-am putea spune smerenie iconică, întrucât rămâne în trena asemănării. Se exprimă 

sinergic, în autentic chip personal, și nu într-un chip prefabricat, configurat  imitativ,  printr-un  act  de  voinţă,  și  întemeiat  pe eforturi individuale, unilaterale. E altceva decât smerenia ce apare în diverse chipuri concrescute în afara darului dumnezeiesc sau în paralel  cu  el,  nu  hrănite  din  seva  lui.  Putem  remarca  astfel  că 

suntem chemaţi să intrăm într-un viu al smereniei, pe de o parte. 

Pe  de  altă  parte,  trebuie  să  știm  că  e  de  folos  să  ieșim  dintr-un tipar  previzibil.  Trebuie  să  ne  extragem  din  forme  ale  smereniei prestabilite, rezultate dintr-un demers volitiv, pentru a ne plia pe mișcarea dumnezeiască a smereniei. 

Precizarea  smereniei  ca  dar,  în  raport  cu  smerenia  „în  suc propriu” – ca produs stors „din sine” prin intermediul voinţei și al eforturilor individuale – ne pune în gardă cu privire la abordarea sa  într-o  modalitate  autonomă,  unilaterală,  dar  ne  deschide  orizontul  descoperirii  smereniei  în  chipul  său  participativ,  personalizat. Accentul, în acest caz, se situează pe dispoziţia de primire a  darului,  pe  receptarea  acestei  deschideri  a  lui  Dumnezeu,  ca Prezenţă  în  cel  rugător.  Relaţia  vie  cu  Dăruitorul  este  cheia celebrării  primirii  darului.  Relaţia  vie,  tocmai  fiindcă  este  o relaţie,  și  nu  un  raport  unilateral,  implică  și  un  activ/act  al rugătorului, care nu se suprapune și nu se reduce la cel volitiv, în care  se  lasă  angajat sinele.  Relaţia vie  este  (și)  o  conștientizare a prezenţei  lui  Dumnezeu.  Exprimă  un  chip  al  întâlnirii  și  al împărtășirii  din  această   Prezenţă.  Iar  această  cuminecare  de Prezenţă,  într-o  relaţie  vie,  implică  o  sesizare,  o  conștientizare, o așezare într-un chip de a fi prezent (și) al rugătorului. 

În  acest  sens,  rugătorul  trebuie  să  aibă  trează  conștiinţa, trebuie  să  fie  trezit  în  propria  conștiinţă,  care  este  dincolo  de angajarea  sa  volitivă,  dar  nu  în  răspărul  ei.  Diferenţa  dintre 143 

I. MISAILESCU şi NEOFIT 

angajarea  în efort volitiv și conștientizarea ca prezenţă, care este tot  o  formă  de  angajare,  în  fond,  se  deslușește  dacă  avem  în atenţie  o  distincţie  în  cadrul  structurii  antropologice  a  sursei/ 

surselor, respectiv a suportului/ suporturilor actelor (participative). 

Această distincţie – care în antropologia iconică ghelasiană, după 

natura sursei/ suportului (identificat), este cea dintre fiinţialitate și energii – trebuie avută în atenţie, inclusiv din punctul de vedere al practicii. Altfel zis, practica trebuie să o aibă în atenţie. 

Care  este,  antropologic  vorbind,  suportul  fundamental, locul  de  primire  și  cinstire  pe  care  se  așază  darul  dumnezeiesc? 

Îl primin oriunde și oricum? După cum se vede, nu e de ajuns doar voinţa de smerenie. E nevoie de un act de prezenţă conștientă care trebuie  să  răspundă  –   prezent!   –  în  chip  permanent,  în  faţa Prezenţei  lui  Dumnezeu,  Conștiinţa  Absolută.  Smerenia  poate apărea  astfel  și  ca  un  chip  de  a  fi  prezent  în  relaţia  vie,  în  viul relaţiei.  O  smerenie  care  se  descoperă  în  viul  ei  într-un  chip  de prezenţă iconică.   

I.M.:  Iată  ce  spune  Părintele  Stăniloae  în  nota  764,  din Filocalia XI:  

„Ca  să  întrebi  pe  un  părinte  duhovnicesc  despre  gândurile tale,  trebuie  să  știi  să  le  expui.  Dar  cine  le  poate  expune? Toţi trăiesc  o  mare  împletire  de  gânduri  contradictorii,  dar puţini  le pot exprima.   Unii  le exprimă mai corespunzător, alţii mai puţin corespunzător, dar nici unul deplin corespunzător.” 

N.: Aici e mai „greu” subiectul. În sensul că e și o gradaţie, din  ce  văd.  Toţi  trăiesc  o  împletire  de  gânduri  –  deci,  e  cvasi-generalizată povestea împletiturilor de gânduri –, însă doar unii le exprimă.  Dintre  toţi,  doar  unii,  desfăcând  fir  de  gând,  de  fir  de gând,  reușesc  să  le  exprime.  Alţii  mai  puţin  sau  deloc.  Există  

o  gradaţie  a  putinţei  exprimării  gândurilor,  în  sensul  unei mărturisiri. 

Spune-i  Avvei,  bătrânului,  gândurile  tale.  Așa  e  sfătuit ucenicul.  Depinde  însă  în ce categorie  te situezi. Ești  între   toţi?, între  unii?, alţii mai puţin? , sau  nici unul?  – în putinţa exprimării. 

Trebuie să spui gândurile. Bun. Dar trebuie să știi, pe de o parte, și trebuie  și  să  poţi  să  le  expui,  pe  de  altă  parte.  Înseamnă  că  e 144 

Conştiinţa – Subiect Apofatic (III) diferenţă între a ști și a putea expune, în a le aduce în afară, în a le pune înaintea cuiva... Una este a ști să le expui, și alta e putinţa de a o face. Și asta, într-adevăr, mi se pare că face interesantă problematica,  din  acest  punct  de  vedere.  Uneori  simplificăm  excesiv. 

Avem impresia că putem face lesne ce ni se recomandă să facem. 

Ni  se  recomandă  să  ne  mărturisim  gândurile...  Păi,  da,  e  bine. 

Dar  realitatea  s-ar  putea  să  ne  facă  să  ne  încadrăm  în  aceste categorisiri ale știinţei și putinţei mărturisirii. Nu e vorba, așadar, doar de voinţa de a o face. 

Dar,  cum  vorbeam  anterior,  putem  lua  în  calcul  faptul  că 

nici gândurile nu sunt, totuși, absolut determinante pentru noi, în sensul  în  care  pot  reprezenta  doar sinele,  și  nu și sinea  noastră. 

Se  poate  privi,  așadar,  și  în  sensul  personalist,  apofatic,  pe  de  o parte. Adică, în perspectiva în care accentul poate fi pus pe sinea noastră. Pe de altă parte, putem să căutăm să răsfirăm, să rarefiem gândurile.  Căci, până  la  urmă  –  pe  o  anumită  treaptă  spirituală, mai  înaltă,  când  e  mai  stabilizată  și  mai  așezată,  mai  clarificată 

mintea  –  gândurile  nu  mai  au  aceeași  densitate  în  împletitură. 

Nu mai au aceeași frecvenţă, nu mai au aceeași viteză de rotaţie, cu  turbioane  într-un  sens  sau  în  altul.  Nu  mai  constituie  o nebuloasă. Nu mai sunt roiuri, roiuri. Când sunt cârduri, cârduri, mai cu seamă dacă sunt amestecate și contradictorii, e mai greu să 

le selectezi, să le separi și apoi să le exprimi. Pe care să îl spui mai întâi? Îl spui pe ăla sau pe ălălalt? Sau le spui pe amândouă, chit că se bat cap în cap? Exprimi și tensiunea respectivă? Desigur, și faptul de a fi contradictorii exprimă ceva... ca stare de fapt... Arată 

o  tensiune.  Ești  între  vagoane.  Stai  între  ciocan  și  nicovală. 

Dar  tensiunea  însăși poate  fi  ceva  de  luat  în  atenţie.  Poate  fi  un simptom,  din  această  perspectivă  a  stării.  Pe  lângă  gânduri, exprimăm și emoţiile? Poate conta și intervalul dintre gânduri? 

Exemplul  mi  s-a  părut potrivit,  pentru  că  ne  arată  că  nu  e așa de simplă  mărturisirea gândurilor.  Se poate  înţelege astfel că 

nici putinţa mărturisirii nu e chiar așa la îndemână, pentru fiecare din noi. Asta nu înseamnă că nu trebuie ex-puse și că nu trebuie încercată,  ori  că  nu  e  de  folos  o  atare  prezentare.  Dar  e  vorba aici  și  de  o  prudenţă  vizavi  de  știinţa  și  putinţa  de  a  o  face. 

Ambele  presupun  și  răbdare  și  îngăduinţă  din  partea  părintelui duhovnicesc.  Uneori  sunt  limite  ucenicești  și  de  măsură.  Dar  și limitele pot să se mai schimbe. Se pot elasticiza. Pot să se așeze și altfel hotarele, în timp. Poate spori gradul de plasticitate. 

Pe  de  altă  parte,  dacă  ne  orientăm  în  sensul  sinei  adânci, trebuie să știm că  tot acolo  trebuie ajuns, și din perspectiva asta trebuie să privim. În acest sens, a ex-pune gândurile, chiar coerent, chiar necontradictorii fiind ele, nu e însă suficient, dacă nu găsim totodată  cărarea  și  pârleazul  de  trecere  în  taina  sinei  proprii. 

Ceea ce înseamnă o regăsire a chipului convorbirii cu Dumnezeu. 

Căci despre asta vorbim. Și, chiar și reciproc trebuie să ajungem să 

ne  dezvăluim  sinea  noastră.  Trebuie  să  ajungem  să  comunicăm mai profund sau chiar să cuvântăm ca taină a sinei proprii, care e dincolo  de  gânduri,  și,  deci,  de  exprimarea  lor.  Acuma  sigur  că 

poate  noi  ne  învârtim  foarte  mult  în  gândurile  noastre,  mai  cu seamă dacă sunt atât de presante. Ne pot asedia. Ne pot asalta, în momente  de  învolburare,  și  atunci  e  mai  greu  să  le  discernem. 

Însă nu trebuie să pierdem din vedere – chiar așa fiind, în morișca gândurilor – ţinta pe care dorim să o atingem, care, antropologic vorbind, este dincolo de gândurile și simţirile noastre. Pentru că 

aici mi se pare mie că e ţinta, când căutăm conștiinţa. Acesta ar fi și  scopul  discuţiei  noastre.  Încercăm  să  arătăm  direcţia  către apofatismul antropologic, care e dincolo de gânduri. 

Altfel  spus  –  dincolo  de  exprimarea  gândurilor  sau/și  de știinţa  exprimării  gândurilor  și  a  putinţei  de  a  o  face  –,  trebuie regăsită  și  acea  capacitate  de  grăire  sufletească,  și  putinţa  de  a cuvânta  direct  prin  chipul  sufletului.  Prin  chipul  de  suflet,  prin sinea  noastră,  altfel  zis,  suntem  mai  mult  decât  ceea  ce  poate spune  despre  noi  sinele  nostru,  prin  exprimarea  gândurilor, sentimentelor și a voirilor lui. 

I.M.:  Cum zice  Părintele  Ghelasie:  „Peste păcatul meu, Ţie tot  mă  închin.” Adică, peste vălmășagul  tuturor chestiilor care se întâmplă. Peste... 

N.: Da, de fapt ăsta e, practic, gestul: închinarea  peste. Adică 

de  dincolo. E vorba de închinarea  in actu a  persoanei – chip în sine 

– ca gest care acoperă, trece  peste  iarmarocul gândurilor. Sau, mă 

Conştiinţa – Subiect Apofatic (III) rog,  ce-o  fi  el,  bâlci  ori  balamuc.  Prin  gest  se  caută  descoperirea adresării ca adresare în sine, directă, a sinei. În personalismul său, Avva  Ghelasie  caută  să  descopere  închinarea-gest  prin  chipul  de taină al omului. Acest chip e dincolo de gânduri. Sinea își asumă și sinele, fără îndoială. Dar peste sine, cu conţinutul gândurilor sale, trebuie  să  am  această  închinare  a  sinei,  care  e  o  exprimare  de dincolo de sine. Acesta e gestul de închinare. E exact modalitatea sau  forma de exprimare, de grăire sufletească, care vine de peste gând,  de  peste  simţire,  și  chiar  de  peste,  să  zic  așa,  fapta săvârșită... Vine ca închinare-strigăt de peste păcatul meu, făcut și cu gândul sau/și cu fapta, uneori. Dar e de știut că peste păcatul meu  pot  să  mă  închin.  Însă,  modalitatea  aceasta  practică  se înţelege,  dacă  se  înţelege  și  modelul  antropologic  ghelasian. 

De  fapt  aicea  bate  isihastul,  înspre  nevoia  de  recuperare  a  unei practici  iconice,  personaliste,  care  a  priceput,  în  raport  de structura antropologică desfășurată, care este originea actului de adresare-închinare, și caută să o aducă în prim-planul practicii. 

Unii caută să facă duhovnicie numai la nivel de gânduri, în raport  de  discernerea  lor.  Desfășurând  viaţa  duhovnicească  în această  zonă,  rămâi  cumva  în  exteriorul  sinei  proprii.  Ceea  ce  e prea  puţin  din  perspectiva  unei  mistici  isihaste  personaliste. 

În schimb, Avva Ghelasie încearcă, exact cum ai spus, să deschidă 

calea  personalizării  misticului  sau  a  căutătorului  de  trăire,  de viaţă  duhovnicească,  punând  în  evidenţă  chipul  persoanei,  prin această închinare peste toate. 

I.M.: Iată o survolare, de către Părintele Stăniloae, a carac-teristicilor gândirii, în nota 764, din Filocalia XI: 

„Oamenii  vor  să  pună  o  logică  mai  mult  sau  mai  puţin schematică în exprimarea gândurilor. Dar logica cea mai nuanţată 

rămâne schematică, abstractă faţă de realitatea vie, indefinită 

în mișcarea și varietatea ei. 

Noi zicem unu și cu unu  fac doi.  Dar orice unu unit cu alt unu dau un alt fel de pereche. Mai mult orice unu e altfel decât alt unu.  Nu  sunt,  în  realitate,  doi  unu  la  fel,  nici  între  oameni,  nici între animale, nici între pomi, nici chiar între pietre. 

Uniformitatea o  pot  construi doar  oamenii,  dar  numai în planul  tehnic. Tehnica poate  tăia pietre la fel, construi case  la 147 

fel,  mașini  la  fel.  Dar  acestea  nu  sunt  o  realitate  vie.  Nu  sunt  o realitate  fecundă  nici  în  planul  fizic,  nici  biologic,  nici spiritual. 

Astfel  există  în  realitate  o  raţionalitate,  dar  nu  una  abstractă, uniformă,  ci  unită  cu  viaţa  indefinit  variată. Realitatea  e  după 

chipul  Sfintei  Treimi,  în  care  cele  trei  Persoane  nu  sunt  la fel,  în  care  Logosul  e  unit  cu  Duhul  și  amândouă  au  un  izvor comun, pe Tatăl”. 

N.: Apropo de exprimare, cred că e în prelungirea a ceea ce s-a  discutat.  Schematizarea  nu  te  ajută,  și  nici  logica,  în  atare exprimare  a  persoanei  ca  persoană.  O  logică  care  rămâne  într-o sferă abstractă, nu poate surprinde realitatea vie. O realitate care este  desemnată  prin  sintagma   realitatea  vie   sau   indefinită. 

Realitatea  vie  este  altceva  decât  realitatea  surprinsă  într-o  formă 

abstractă,  zăbrelită  de  logică  sau  fixată  într-o  schemă.  Nu  e  de contestat  nici  rostul  logicii,  nici  cel  al  schematizării,  dar  aici  e vorba de a surprinde o apologie a realităţii vii și a diversităţii reale, concrete. Însă, de regulă, învârtindu-ne în sfera abstractă, tindem să  anulăm  individualizările.  Ca  atare,  nu  prea  mai  reușim să  surprindem  realitatea  vie,  fie  din  afară,  fie  din  lăuntru. 

Abstractizarea are rostul, eficienţa și eficacitatea ei, într-o anume operabilitate. Ţine de o modalitate a cunoașterii care nu ar fi fost cu putinţă dacă n-ar fi fost făcută cu putinţă de către Dumnezeu. 

Ca atare, trebuie să-și păstreze atribuţiile și să fie folosită. 

Problema  e  atunci  când,  după  cădere,  aceasta  ascunde realitatea vie, sau când i se substituie. Pe fond e și o problemă de confuzie:  spiritul  propriu-zis  nu  e  acest  sistem  de  operare abstractă,  ci  tocmai  realitatea  vie  de  dincolo  de  el.  Spiritul  nu  e gând (-energie), ci fiinţialitate! 

De  aceea  devine  problematică  încercarea  de  cunoaștere printr-o metodă  informatică de operare abstractă, tocmai pentru că  riscă  să  se  (și  să  ne)  despartă  de  realitatea  vie  sau  fecundă. 

De fapt, chiar de noi înșine. Operând cu abstracţii și generalităţi, unii  riscă  să  nu  mai  vadă  diversitatea  care  există  și  la  nivel  pur spiritual, nu doar la nivel fizic, biologic. De aceea trebuie subliniat că  suntem  entităţi  distincte,  și  prin  structurile  noastre  de profunzime,  nu  doar  prin  cele  de  suprafaţă.  Chiar  noi  oamenii, 148 

Conştiinţa – Subiect Apofatic (III) suntem diferiţi. Este o evidenţă. Suntem unici inclusiv prin corp, deși  corpul  fiecăruia  are  aceleași  membre,  aceleași  tipuri  de organe,  cu  aceleași  funcţii...  E  mirabil  cum  materia  se  poate configura în corpuri unice, cum se poate exprima în atâtea forme diverse.  Deși  e  aceeași  structură  și  aceeași  componenţă  și funcţionalitate,  totuși  materia  este  individualizată:  corpul  tău  e unic, dar și al meu este unic! 

Similar  este  și  în  ordinea  spirituală.  Sufletul  –  vorbim  în sens  antropologic  –  are  singularitate,  are  unicitate  în  ceea  ce  ne privește  pe  fiecare  dintre  noi.  Ideea  e,  cum  spuneam,  să  nu confundăm modalităţile de abstractizare cu spiritualitatea însăși. 

Apoi, să nu extrapolăm acest model abstract, pentru că putem să 

ajungem  să  contestăm  realitatea  vie  în  diversitatea  ei  și  să 

respingem  diversitatea  ontologică  reală,  inclusiv  cea  fiinţială. 

Fiecare  persoană  are  singularitatea  ei,  fiecare  suflet  este  unic. 

Și asta e și frumuseţea vieţii, că fiecare din noi are capacitatea de a îmbogăţi  realitatea  prin  participarea  sa  unică  sau  singulară,  în chip viu și fecund. 

Și  atunci  problema  e  și  una  de  a  ieși  din  zona  schema-tismului, a logicii, pe de o parte, și de a descoperi, pe de altă parte, o  realitate  care  este  de  alt  tip.  Care  nu  este  nici  abstractă,  nici uniformă, cum ar lăsa să se înţeleagă atunci când e gândită într-o ordine  abstractă,  și  nu  experiată  ca  atare.  Raţionalitatea  e  mai mult decât structurile operatorii ale raţiunii. Este unită și cu viaţa indefinit  variată.  Altfel  zis:  raţionalitatea  nu  e  numai  abstractă, cum ar vrea să ne facă să credem raţionalismul. Raţionalitatea este cuprinsă și în realitatea vie. Așa cum sunt și raţiunile creaţiei, ca raţionalitate  imanentă,  în  raport  cu  raţiunile  vii,  paradigmatice. 

Acestea sunt raţiuni transcendente raţiunilor creaţiei. 

Prin urmare, suprapunerea conceptuală dintre raţionalitate și procesele de abstractizare este nepotrivită. Raţionalitatea e mai largă decât abstractizarea, sau abstractizarea nu acoperă, de fapt, realitatea.  În  fond,  și  sinea  proprie,  care  depășește  cugetarea  și chiar  raţiunea,  este  supra-raţională.  Nu  este  iraţională!  Sinea  e prea  plin  de  raţiuni,  de  fapt.  Raţionalitatea  abstractă  e  doar o  reflectare  energetică  a  acestui  potenţial  fiinţial  de  raţiuni. 

Schematismul  și  logicismul  (dacă  pot  spune  astfel)  sunt  doar  o 149 

reflectare superficială a raţionalităţilor profunde. Fără îndoială că 

raţionalitatea  abstractă  își  are  rostul  ei  într-o  anumită  funcţionalitate și operabilitate. Nu putem să o dăm la o parte, nu trebuie să  o  excludem.  Și  nu  avem  de  ce,  pentru  că  e  o  componentă 

umană,  în  definitiv.  Mistica  isihastă  nu  amputează  nimic,  ci valorifică  tot,  în  ordinea  firească.  Problema  e  de  reașezare  și  de reordonare,  din  perspectiva  întregului  antropologic,  și  de  a  nu pierde  întregul  din  pricina  părţii,  sau  de  a  ascunde  prin intermediul ei realităţi mai profunde, ori de a confunda procesele de operare ale raţiunii cu însăși viaţa spirituală. 

Abstractizarea  –  cum  zicea  și  Părintele  Ghelasie  –  atunci când  se  crede  spiritualitate,  riscă  să  oculteze  spiritualitatea-fiinţialitate.  În  ordinea  fiinţială-spirituală  e  (și)  comuniune. 

În  adevărata  spiritualitate  nu  e  doar  prelucrare  de  date  prin abstractizare  și  bază  de  date.  E  și  împărtășire.  E  comuniune fiinţială,  nu  doar  schimb  de  informaţii.  E  alt  tip  de  participare într-o realitate inefabilă, cea a permanenţei fiinţiale. Ne situăm cu adevărat, aici, în ordinea personalistă și ca realitate intrinsecă, nu numai ca terminologie. 

I.M.: Iată nota 596 din Filocalia XI: 

„Există  și  o  scufundare,  mai  bine  zis  o  înfundare,  într-o împrăștiere  și  într-o  imaginaţie  fără  sfârșit.  De  la o  idee  treci  la alta, care ţi se pare mai adâncă decât prima, de la o închipuire la alta, care ţi se pare mai interesantă decât cea dinainte, și așa mai departe. Te înfunzi ca într-un labirint. 

Pentru  cel  ce  nu-și  poate  ţine  gândul  alipit  la Dumnezeu,  legarea  lui  de  cuvânt,  sau  de  numele  lui Dumnezeu  e  un  ajutor. Cel  ce-și  ţine  gândul  alipit  de Dumnezeu,  fără  ajutorul  cuvântului,  îl  ţine  lipit  de  același Dumnezeu  personal  de  care-l  ţine  alipit  și  prin  nume,  sau  prin cuvintele rugăciunii. 

E un Dumnezeu personal, care are o voie personală, și care  vrea  să  ne  mântuiască,  în  calitatea  lui  de  Persoană.  

Acela  nu  se  scufundă  într-un  panteism  haotic,  care  îţi  justifică 

cele  mai  năstrușnice  gânduri  contradictorii,  pe  motiv  că  toate sunt implicate într-o esenţă considerată drept dumnezeu.” 

Conştiinţa – Subiect Apofatic (III) N.: Aș remarca faptul că există o scufundare care poate duce și  spre  o  înfundare.  Ceva  în  genul   deschiderii  care  închide,  din  

formula  noiciană .   Nu  suntem  în  dualitatea  adâncire  vs.  superfi-cializare.  E  posibilă  o  adâncire,  o  scufundare,  care  părăsește suprafaţa, iese din superficial, dar care te închide. Nu te deschide către  altceva.  Nu  te  adâncește  cu  rost,  așadar.  Aș  sesiza  apoi  că 

există o posibilă împrăștiere manifestată nu doar la nivel ideatic, abstract,  ci  și  la  nivel  imagistic,  ca  reprezentare  și  închipuire. 

Această împrăștiere mi se pare de luat în seamă și din perspectiva creativităţii celor care se joacă prea mult cu ideile și cu imaginile, uitând  de  (supra-)  conștiinţa  care  trebuie  să  le  personalizeze... 

Se  împrăștie  în  chip  „creativ”.  Sunt  și  idei  și  închipuiri  care  te înfundă  ca-ntr-un  labirint  în  propria  ta  prolificitate  creatoare, incontinent căutată. Nu te scot la liman, ci te duc în derivă... 

I.M.: Părând că te duc spre o ieșire. 

N.:  O  ieșire pe care s-ar presupune cel puţin că o cauţi, de vreme  ce  intri  într-un  labirint.  Că  doar  nu  intri  într-un  labirint, doar  pentru  a  intra,  sau  pentru  a  rămâne.  Sunt  și  forme  mai simple  în  care  dacă  vrei  să  intri  fără  să  mai  ieși,  o  poţi  face. 

Nu e nevoie de un  labirint.  E de ajuns o cușcă. Problema este că 

poţi să intri într-un labirint chiar și în forma aceasta „pozitivă” a creativităţii. 

I.M.: Intri conștient sau inconștient. 

N.: Asta este problema. Eu vreau să  leg un pic povestea de creativitatea cu orice preţ; o creativitate care uită rostul și sensul, atât al ideii, cât și al imaginii. Și, mai mult, uită rostul adâncirii în ceea ce vorbeam: în taina redescoperirii de sine. Căci dacă tu cauţi creativ,  să  zicem,  numai  forme  de  exprimare  care sunt  lipsite  de Exprimarea  (cu  E  mare)  sau  de  Grăirea  de  sine,  acestea  nu  sunt decât  forme  de  împrăștiere,  de  dezintegrare.  Nu  mai  ești  un întreg.  Ești doar așa ca un gheizer care  ţâșnește... care  tot scoate câte un jet... Mă rog, cei care „produc” câte ceva bun, din când în când,  că sunt și  din  cei  care  cred  că  tot  ce  le  trece  prin  minte  și simţire e „bun” și se poate numi „operă”, „creaţie”. 

Alţii  caută  stimulente  pentru  a  menţine  creativitatea,  în diverse mijloace: de la alcool la varia substanţe. Caută creativitatea 151 

stimulată „substanţial”. Poate fi spectaculoasă, pe undeva, surprinzătoare,  stridentă,  șocantă  dar  nu  departe  de  un  stagiu  de  pregătire la „Obregia”. Îmi vine în gând genialul Sergiu Celibidache și diferenţa, de sorginte mistică, pe care o făcea între o virtuozitate care impresionează, fascinează, și muzica prin intermediul căreia are  loc  o  reducţie  a  multiplicităţii  la  unitate;  o  reducţie  care conduce  la  o  experienţă  de  tip  metafizic,  cumva,  în  genul  unei unificări cosmice, care trece dincolo de senzaţii. Poate fi careva un virtuoz de excepţie – capabil să genereze senzaţii sonore, impresii sonore,  efecte  sonore,  ce  pot  fi  extraordinare  –,  dar  mesajul expresivităţii  sale,  deși  se  comunică  intens,  nu  trece  dincolo  de simţuri.  Nu  te  conduce,  deci,  la  recuperarea  unei  stări  mai profunde de unificare. Și atunci chestiunea cu creativitatea poate fi  și  una  de  balamuc  sau  pe-aproape,  prin  curte,  în  incintă. 

Nu trebuie să treci de la o idee la alta, la nesfârșit, întrucât vrei să 

fii  creativ.  Posibil  să  intri  într-o  incontinenţă  ideatică,  care  te risipește,  te  consumă,  te  epuizează.  Se  scurge  gând  după  gând, idee după idee, închipuire după închipuire... 

I.M.: Părând că deslușește... 

N.: Eventual, dacă nu mai și adaugă văluri... iar nedeslușitul sporește, fundalul fiind din ce în ce mai estompat. Pe de altă parte 

– și aici e important ce am vorbit anterior –, acest tip de „discurs interior” te bagă într-un labirint al sinelui logoreic. Te duce într-o zonă  care,  sigur,  poate  fi  și  interesantă,  nu  zic,  și  nu  neapărat patologică  în sensul propriu. Poate să  te situeze  în sfera creativă 

artistică  sau  chiar  a  gândirii  filozofice.  Dar  aici  evaluăm  toate acestea  într-un  sens  mistic  în  care  e  important  să  înţelegi  că 

trebuie  să  te  transcenzi,  sau  să  te  descoperi  ca  fiind  dincolo  de această structură care produce idei și  închipuiri. Din perspectiva identificării, ajungi să te identifici cu sinele – nu cu sinea –, dacă 

rămâi  în  această  efervescenţă  de  idei,  mai  mult  sau  mai  puţin speculative, care te învârt în universul lor. Te fac să treci de la una la  alta,  și  tot  așa,  ca  cimpanzeul  din  creangă  în  creangă.  Acest proces  interior  te  poate  scoate,  de  multe  ori,  și  din  realitatea concretă corporală, materială, biologică, dar, mai mult ca sigur, te poate  ţine  în afară de realitatea spirituală propriu-zisă. Visezi, ca să zic așa... Trăiești ca într-o lume de vis. 

Conştiinţa – Subiect Apofatic (III) I.M.: De subconștient, semi-conștientă. 

N.:  Da.  Nu  te  afli  în  conștiinţă.  Conștiinţa  ta  nu  e  trează. 

Conștiinţa  trează,  după  cum  au  realizat  și  metafizicienii-mistici orientali,  e  dincolo  de  gânduri,  idei,  imagini  și  reprezentări. 

Nu  poţi  să  dai  de  ea  până  când  nu  se  liniștesc  gândurile,  până 

când  nu  încetează  închipuirile. Altfel,  fără conștiinţa  trează, ești pe  câmpii,  cu  tot  cu  creativitatea  etalată.  Pot  fi  și  mirobolante ideile și imaginile, dar pot constitui și perdele care te pot face să 

nu vezi realităţi mai profunde. Aceasta e consecinţa dacă ne legăm doar  de  gânduri  și  închipuiri,  părându-ni-se  că  aici,  în  ele,  ar  fi toată legea și prorocii. 

Dar  aici  trebuie  văzut  și  altceva:   Cel  ce  nu-și  poate  ţine gândul alipit la Dumnezeu, îl poate lega de cuvânt sau de numele lui Dumnezeu.  Îmi amintesc de ce zicea Părintele Ghelasie, într-un poem:   Un anume  cuvânt al Tău,  a  creat  un  anume  suflet  al  meu.  

Există,  așadar,  și  o  grăire  sau  o  cuvântare  de  suflet,  întrucât sufletul are drept  model un cuvânt al  Cuvântului. Dar aici  nu se referă  la astfel de cuvântare de suflet, care este o grăire directă a sufletului,  sau  a  sinei,  ci  la  cuvântul  verbalizat  sau  scris/citit. 

Se referă la cuvântul prins în discurs, la cel care e cuprins, alcătuit în  rugăciunea  scrisă/citită,  sau  în  alcătuirea  rugăciunii  rostite, verbalizate. 

Și  face  diferenţa  între  gândul  care  poate  fi  alipit  de Dumnezeu,  în  chip  direct,  și  legătura  indirectă,  prin  cuvânt  și Nume. A alipi gândul de Dumnezeu e altceva decât a lega idee de idee și a intra într-un scenariu, lăsându-te împresurat de  lanţurile amintirilor  sau...  celebrând  dimpreună  cu   prietenii  mei  elefanţii. 

Celebre  filme  indiene  din  copilărie,  pentru  cine,  fiind  din generaţie mai nouă, nu știe. 

Dacă  nu  poţi  ţine  alipit  gândul  de  Dumnezeu,  ţinere  care reprezintă și  o  continuitate  în  alipire,  atunci  te  legi  de  cuvânt  și nume,  care  te  sprijină.  Altfel  spus,  este  posibilă  o  alipire  de Dumnezeu,  cumva  directă,  fără  ajutorul  Numelui  și  cuvântului, înţeles în sensul discursivităţii. Alipirea nu trebuie să fie mijlocită 

neapărat, deci, de o rugăciune scrisă-citită, articulată discursiv, în chip sonor  (sau  nu).  Dar poate  fi  legat  gândul și de  Nume,  prin care  ne  alipim  de  Dumnezeu,  rostindu-l.  Însă  ce  e  important, 153 

pe final, și aici e și o dimensiune apologetică, e faptul că accentuează 

încă  o  dată  că  vorbim  despre  un  Dumnezeu  personal.  Nu  este divinul  metafizic.  Nu  este  principiul  filosofic.  Nu  e  o  esenţă. 

Din  ce  reiese  caracterul  personal?  Din  faptul  că  Dumnezeul revelaţiei hristice are o voie personală și vrea să ne mântuiască. În căutarea  oii  celei  pierdute  vine  chiar  Păstorul,  care știe  că  oaia  e pierdută.  Știe  acest  lucru  și  vrea  să  o  salveze.  Face  ceva  în  acest sens.  Acţionează.  Păstorul  e  o  conștiinţă.  E  o  Persoană.  Nu  e nimicul care nu știe despre sine nici măcar că este nimic. 

Și chiar spune Părintele că Dumnezeul Persoană nu te lasă 

să  te  scufunzi  în  gânduri  contradictorii,  așa  cum  se  întâmplă  în cazul  unui  panteism  haotic,  recte  impersonal,  care  lasă  spaţiu oricăror  justificări.  Sau chiar dacă aparent  nu sunt contradictorii gândurile, demersul în sine, aflat în siaj impersonal, devine unul contradictoriu,  deși  are  o  reprezentare  coerentă  și  o  logică 

internă. 

E  o  contradicţie  implicită  a  sinelui  cu  sinea  sa,  a  perso-nalului cu impersonalul. Fie e ca o ieșire a sinelui în afara sinei... 

Pe de o parte, cu o mișcare în sens centrifug. Exact cum corpul ar face numai ce vrea el, fără să ţină cont de suflet. Fără să știe că este icoană  a  sufletului  și  că  împreună  alcătuiesc  un  întreg.  Sinele  se împrăștie în gânduri și imagini, în acţiunile și în faptele lui. Și, la un  moment  dat,  pierzându-și  contactul  cu  sinea  proprie,  sinele suportă și consecinţele. Pătrunde pe un labirint sau altul al vieţii, din care nu mai iese. Uită de sine. Fie că e o anihilare a sinelui, în favoarea sinei, ca o mișcare în sens centripet, pe de altă parte. 

Se  poate  observa  că  face  disocierea  dintre  un  Dumnezeu personal  și  divinul  specific  panteismului,  care,  într-o  formă 

mascată  sau  mai  mult  sau  mai  puţin  devoalată  doctrinar,  ca monism,  dualism,  non-dualism,  este  mobilul  misticilor  metafizice.  Tocmai  faptul  că  Dumnezeul  revelaţie  creștine  este  un Dumnezeu  personal  ne  arată  că  are  voie  personală.  Adică,  e  un Dumnezeu  care  vine  către  tine...  Chiar  vrea  El să  te  mântuiască, scoţându-te  inclusiv  din  acest  labirint,  ca  să  poţi  să  fii  cu  El  pe cale. Dumnezeu se face cale. Și, fiind împreună cu Dumnezeu, te lași redescoperit și în sinea ta proprie, care e o structură pasibilă 

de alipire directă. 

Conştiinţa – Subiect Apofatic (III) Hristos,  Cuvântul  întrupat  te  ajută  să  treci  de  la  idei  și închipuri  la o grăire directă de suflet sau  la o grăire  fiinţială, dar care nu exclude ideaţia sau imaginaţia. În isihasm nu mergem pe cale ca să ne aneantizăm ideile și imaginaţia. Nu anihilăm sinele, ci îl integrăm, dimpreună cu sinea, în chipul personalităţii. Nu se trece nici hotarul în partea aceasta a negaţiei, ca în budism. E clar. 

Numai  că  și  sinele  și  sinea  trebuie  distinse,  identificate,  personalizate, prin suprapersonalizare hristică. Dimpreună se îmbracă 

hristic  și  primesc  această  pecete  hristică.  Se  așează  într-un  rost, capătă  un  sens,  se  înscriu  într-o  mărturisire  personală  și  personalizată, și ca idee, și ca imaginaţie... Sigur, formula folosită aici, de  fapt,  e  imaginaţie  fără  de sfârșit...  Această  imaginaţie  fără  de sfârșit  nu  trebuie  să  iasă  din  chipul  persoanei,  zburând  ca  un zmeu  prin  văzduh.  În  chip  mistic  isihast,  inclusiv  imaginaţia trebuie  să  treacă  prin  filtrul  de  taină  al  personalizării  iconice. 

Știm proverbul: nu tot ce zboară se mănâncă. 

Și  cu  asta  închei,  semnalând  nevoia  de  prudenţă  în angajarea  pe  un  făgaș  creativ,  care  poate  să  ducă  la  ratarea regăsirii  sinei  de  către  sine.  Chiar  o  imaginaţie  fără  sfârșit  –  că 

unii  au  o  imaginaţie  debordantă,  fiind  absolut  spectaculoși  în secreţia  imaginilor  –  te  poate  pierde  în  labirinturi  fără  ieșire. 

Așadar, una e una și alta e alta. Nu trebuie să pierdem viziunea de ansamblu. Trebuie să știm  unde dorim să ajungem. Și  cum putem să ajungem. Nu trebuie să uităm ţinta. 

Prin  urmare,  atât  ideile  cât  și  imaginaţia,  trebuie  ţinute într-un frâu al personalizării. E un frâu care, de fapt, le integrează 

într-un sens mai profund. Și le ţine, mai degrabă, ca mijloace, ca instrumente  de  exprimare  a  tainei  lui  Dumnezeu  și  a  tainei omului.  Sunt  domesticite,  din  punctul  ăsta  de  vedere.  Nu  mai sunt nărăvașe, sălbatice. Se întorc întru  a-casa lor. 

I.M.: În nota 89, din Filocalia VIII, spune Părintele Stăniloae:  

„A experia pe Dumnezeu înseamnă a-L experia în stare de rugăciune, căci în acea stare suntem în comunicare directă cu El  și  simţim  puternic  că  de  la  El  avem  toate.  Dar  pentru  noi Dumnezeu se face accesibil în Hristos. 

Când mintea se adună din toate, se adună în Hristos și se  roagă  în  El.  Dar  și  înăuntrul  inimii.  Căci  inima  este,  din  alt punct de vedere, adâncul indefinit al minţii, descoperită în starea ei  emoţională,  sau  este  o  altă  latură  a  ei,  prin  care  se  deschide către  Dumnezeu.  E  un  adânc  care  nu  se  închide  în  el,  ci  se deschide în Dumnezeu sau în Hristos. Când se închide, se acoperă 

însăși inima. Omul devine „fără inimă”. 

Hristos  aflat  în  inima  deschisă  și  descoperită  prin adunarea  minţii  din  împrăștiere  e  una  cu  Împărăţia  cerurilor. 

De aceea în Metoda lui Nichifor se spune că mintea adunându-se în inimă află acolo Împărăţia cerurilor, în care nu se mai satură să 

rămână.” 

N.: Împrăștierea a fost oarecum definită anterior. Poate fi și o  împrăștiere  „creativă”. Asta am vrut să subliniez. O  împrăștiere prin trecere de la o idee la alta, prin imagini și imaginaţie care nu au finalitate și concretizare, sau care te scoate din această adunare a  sinelui  în  sine,  pentru  a-și  recunoaște  sinea  și,  dincolo  de  ea, Originea. Și atunci această incontinenţă, această supuraţie ideatică 

și imagistică a sinelui te risipește, te pierde. 

Prin contrast, reiese sensul de urmat: ieșirea din împrăștiere, prin  adunarea  sinelui  în  sine,  și  a  sinelui  în  sine  în  sinea  sa. 

Adunarea  minţii  din  împrăștiere  –  mintea  drept  componentă  a sinelui – ne deschide calea spre a pătrunde în Împărăţia Cerurilor. 

Calea evident se deschide prin Calea însăși, prin Hristos. Textul ne spune că Hristos este aflat în inima deschisă și descoperită. Deci, prin adunarea minţii, ajungem să deschidem și să descoperim (și) inima.  Și prin ea  Îl aflăm pe  Hristos, ca  întâlnire  în  taina  inimii. 

În sensul rugăciunii isihaste, tot prin Hristos ne adunăm mintea. 

O  adunare  prin  pomenirea  Numelui,  sau  prin  rugăciunea  în cuvinte  puţine.  A  experia  prin  inimă  pe  Dumnezeu  înseamnă  o întâlnire în stare de rugăciune, care ţine de o comunicare directă, ca adresare prin intermediul inimii, care are această capacitate de comunicare  nemijlocită.  În  context,  inima  reprezintă  sinea  sau chipul în sine de persoană. 

Aici se referă, după cum se vede, la starea de rugăciune, nu la rugăciunea prin cuvânt, cum am vorbit anterior; o rugăciune prin 156 

Conştiinţa – Subiect Apofatic (III) cuvânt  care  nici  ea  nu  exclude  starea  de  rugăciune.  Nu  trebuie contrapuse: starea de rugăciune vs. rugăciunea prin cuvânt. Poţi să 

ai starea de rugăciune și citind în tăcere un acatist sau rostindu-l cu voce tare. În esenţă, e vorba nu atât de metode și de mijloace, cât de identificarea  diferitelor  suporturi  ale  comunicării,  care  trebuie distinse,  așadar.  De  altfel,  personalismul  isihast  nu  permite tehnicizarea  și  instrumentalizarea  rugăciunii,  tocmai  din  considerente personaliste. De aceea (și) descoperirea tainei persoanei și restaurarea  chipului  omului  ca  personalitate  este  un  deziderat isihast. Aici însă este vorba de starea de rugăciune, care este o stare de comunicare și simţire puternică a lui Dumnezeu. 

De  reţinut  –  apropo  de  panteismul  haotic  sau  de  misticile orientale sau chiar de alte mistici monoteiste –, că Dumnezeu se face  deplin  accesibil  numai  în  Hristos.  Nu  avem  acces  la Dumnezeu  decât   în  și   prin  Hristos.  Căci  Fiul  lui  Dumnezeu  în Persoană  se  întrupează.  Hristos  e  Fiul  lui  Dumnezeu  și  Fiul Omului, Hristos este și Calea. Asta nu înţeleg mulţi „spiritualiști”, anume că nu poţi să amesteci Creștinismul cu nimic. Dumnezeul cel  viu,  Dumnezeul  cel  adevărat  se  cunoaște  numai   în  și   prin Hristos.  În  Hristos,  ca  Alfa  și  Omega,  s-a  încheiat  povestea revelaţiei lui Dumnezeu. 

Împrăștierea  poate  fi,  generic  zis,  cea  care  te  mișcă  prin diverse labirinturi, cu ieșiri sau cu... neieșiri... Însă, ieșirea mistică 

din  împrăștierea  labirintică  se  face  prin  adunarea  care  oprește împrăștierea.  Nu  cauţi  să  ieși  din  și  prin  labirintul  ideatic  sau imagistic, prin traseul labirintic, ci cauţi să ieși chiar din structura labirintică  însăși  prin  adunarea  în  sine  a  sinelui.  E  ca  și  când  ai comprima labirinturile într-un punct (unitar) care e chipul minţii, iar acest chip unitar îl faci să pornească în căutarea inimii. Așadar, nu  caut  –  în  funcţionalitatea,  în  instrumentalizarea  minţii  – 

ieșirea. Ieșirea e prin inima ce e dincolo de minte (care este sursa-suportul  ideilor  și  al  imaginilor).  Ieșirea  ţine,  așadar,  de  o transcendere  și  de  o  descoperire,  de  o  supra-conștientizare  a inimii sau a sinei propriu-zise. 

Mintea  trebuie  să  se  adune,  revenind  în  sine,  din  idei  și imagini,  extrăgându-se  chiar  și  din  cele  ale  realităţii  înconju-rătoare (așa cum reiese din text).  Și se adună din toate, și se adună 

 în Hristos, și se roagă în Hristos, prin pomenirea Numelui. Sau, și mai  adânc,  cum  zicea  Avva  Ghelasie,  în  sens  personalist, referindu-se  la  gestul  închinării  în  faţa  iconicului  Numelui. 

E o adresare directă care vizează chipul persoanei hristice: Adânc pe adânc cheamă. 

Se roagă și în Hristos, se adună din toate, dar și în lăuntrul inimii. Și aici spune ceva despre inimă:  Inima este, din alt punct de vedere – adică, sunt mai multe puncte de vedere din care poate fi văzută  inima –   adâncul  indefinit  al  minţii.   Revine la un adânc al minţii.  Sigur  că  depinde  și  aici  din  ce  punct  de  vedere  privim mintea.  Inima este adâncul indefinit al minţii, care se descoperă ca o stare emoţională,  ca stare afectivă, să-i spun așa.  Dar inima este văzută și ca o latură a ei.   

Astfel,  în  raportul  dintre  minte  și  inimă,  în  structura antropologică, vedem inima fie ca adânc al minţii, fie ca o latură, deci  ca  o  componentă,  cum  ar  veni,  a  ei.  Esenţa  constă  însă,  în context,  în  faptul  că  inima  se  deschide  către  Dumnezeu. 

Important  e  deci  că  are  sensul  de  deschidere  către  Dumnezeu. 

De-aia caută  mintea spre  inimă. Pentru că acest adânc, care este inima, dacă se  închide  în  loc să se deschidă, omul devine un om 

„fără  inimă”.  Inima  trebuie  să  se  deschidă  ca  taină  către Dumnezeu, sau către Hristos. Eu pot să ies din minte către inimă, ca-ntr-un adânc indefinit și să mă închid în ea. Asta fac misticile metafizice. E și o inimă în sensul de adânc (al minţii), nu atât de componentă  a  minţii.  Asta  înseamnă  că  inima  e  situată  într-o ordine  transcendentă  (tot  creată),  vizavi  de  minte.  Și  prin  sinea transcendentă dialogăm... 

De  fapt,  se  reia  din  altă  perspectivă,  cu  alţi  termeni, povestea  comuniunii.  Sinea  dacă  nu  străvede  pe  Dumnezeu... 

devine  un  mormânt,  o  inimă  moartă.  Inima  e  corespondent  al sinei. Dar când inima se închide și nu străvede pe Dumnezeu, sau când  nu-și  mai  vede  Temeiul,  atunci  nu  mai  e  activă  în  sensul propriu de inimă. Inima, în felul acesta, nu mai e inimă în sensul viu. Un om ca acesta este un „om fără inimă”. Vedem o definire, în acest  context,  a  omului  fără  inimă.  Nu  că  nu  are  inimă  fizică. 

Nu  că  n-ar  avea  emoţii.  Poate  să  aibă.  Referinţa  este  la  o  inimă 

Conştiinţa – Subiect Apofatic (III) identificată în sensul de adânc indefinit al minţii. O inimă de profunzime.  O  inimă ce presupune o  transcendere ontologică.  Nu e inima ca simplă componentă în ordinea minţii. Una este inima ca adânc  al  minţii,  alta  este  inima  ca  latură  a  minţii.  Sunt  niște nuanţe care trebuie decelate. 

Și aici  intră  în  joc elemente de antropologie, dar și puncte de  vedere  asupra  lor.  Intră  mintea,  intră  inima,  intră  gândul, ideea, imaginaţia. Alipirea de Dumnezeu prin gând. Alipirea prin cuvânt. Avem și cuvântul anterior cuvântului scris sau/și citit. Sau chiar rostit. E și o stare de rugăciune dincolo, în care ai conștiinţa prezenţei... ca o cuvântare a inimii. Ai o comunicare directă, după 

cum spune, simţind puternic că te întâlnești cu Dumnezeu și că în Dumnezeu le ai pe toate. 

I.M.: Acum nota 1033, din Filocalia VIII: 

„În   Cuvânt  înainte  la  Filotei  Sinaitul,  Vasile  de  la  Poiana Mărului  insistă  mai  mult  ca  mintea  să  caute  deasupra  inimii,  ca un împărat, nu în partea dreaptă a ei, spre piept, nici în josul ei, ca să nu trezească nici fierbinţeala mâniei în piept, nici fierbinţeala poftei din josul inimii. Dar ce e nou la Vasile e că el cere ca mintea să nu caute nici în mijlocul inimii, ci deasupra ei, pentru că, după 

el,  inima  e  sediul  raţiunii și  deci,  dacă  mintea  ar  căuta  spre  acel mijloc,  mintea  sau  raţiunea  ar  rămâne  în  ea  însăși  într-o  pură 

raţionalitate. Mintea trebuie să caute să ajungă deasupra sa și să se stăpânească pe ea însăși ca un împărat. 

Omul trebuie să caute să ajungă chiar și deasupra sa, adică 

să  se  ridice  mai  presus  de  sine,  spre  Dumnezeu,  spre  adevărul personal infinit, să intre în relaţie cu El, depășindu-se pe sine, așa cum i-o cere firea. Dar pentru aceasta trebuie să rămână aproape de însuși centrul ei, de inimă, căci numai prin ea poate urca mai presus  de  ea.  Ideea  că  inima  e  centrul  cugetării  se  justifică  cu faptul că ea e centrul vital al organismului, deci și al cugetării care dirijează omul întreg. În inimă și totuși prin inimă, deasupra inimii sale, acolo trebuie să fie omul. ” 

N.: Deci omul nu trebuie să fie pe nicăieri..., ci pe undeva. 

Undeva... unde încă... în mare parte, mulţi nu sunt și nu suntem încă.  Asta,  din  start,  ne  semnalează  că  e  și  o  ţintă,  apropo  de 159 

parcursul interior. Este parcursul de restaurare de sine, la care se referea  Avva  Ghelasie,  care  cheamă  le  descoperirea  unui  chip participativ  integral,  și  la  evidenţierea  chipului  fundamental. 

Altfel, de  bună seamă, fiecare participă de unde e și cu ce poate. 

Oferă ce poate..., dacă oferă... Îmi aduc aminte, pe când eram elev, că făceam haz de replica dintr-un film: „Cine are arme, cu arme! 

Cine nu?, cu furci și topoare!”. Deci fiecare se implică în luptă cu ce are în dotare. Așa e și cu participarea aceasta. În raport de și cu ce  se  identifică  fiecare,  asta  și  pune  la  bătaie.  N-are  ce  să  facă? 

Asta are! Asta-l exprimă pe el, până la urmă, la o anumită vârstă și măsură spirituală, nu? 

Provocarea e de a  înţelege că avem mai  multe de oferit, de exprimat.  Descoperim  asta  dacă  suntem  dispuși  să  aruncăm mreaja  „mai  la  adânc”,  inclusiv  în  ceea  ce  privește  chipul  nostru propriu. Căci și despre asta vorbim, despre o restaurare a chipului omului.  Și  mai  mult  decât  atât,  desigur.  Îndumnezeirea  e  mai mult decât atât, cum spunea Părintele Stăniloae. Dar ambele sunt de asumat ca parcurs. Nu se contrapun. 

Textul are în atenţie un caz particular, cel al lui Vasile de la Poiana  Mărului,  care  se  referă  la  mintea  care  trebuie  să  caute deasupra  inimii.  Există  niște  localizări,  nerecomandate:  nu  în partea dreaptă spre piept, nici în zona pântecelui. Asociază aceste localizări  cu  mânia  și  pofta.  Mintea  (din  cap)  să  nu  coboare  în zona  pieptului,  ca  să  aprindă  focul  mâniei  în  piept,  dar  să  nu coboare  nici  în  zona  pântecelui,  ca  să  aţâţe  pofta.  Prin  urmare, mintea  se  poate  deplasa,  se  poate  localiza.  Unii  din  cei 

„duhovnicești”  zic  că  nu  ar  fi posibilă  o  deplasare reală  a  minţii. 

Mistica  însă,  consideră  că  este  cu  putinţă  această  deplasare. 

Mintea  se  poate  focusa,  să  zicem  așa,  în  termeni  contemporani, chiar  pe  organe.  Dar  nu  această  magie  pe  organe  este  scopul misticii isihaste, care este un chip al rugăciunii permanente, adică 

al aprofundării întâlnirii cu Dumnezeu. Dat fiind că nu orice localizare e potrivită,  mintea caută  localizarea binevenită, apropo de mintea care  trebuie să se pogoare  în  inimă.  Și unde?  Deasupra... 

Știm că și în icoana sa, Sf. Serafim de Sarov e reprezentat cu două 

degete puse deasupra sânului stâng. Era reprezentat în icoană cu 160 

Conştiinţa – Subiect Apofatic (III) mâna la piept, pusă deasupra sânului stâng. Părintele Sofian Boghiu, la care am fost și eu prin anii ‘90, recomanda ca poziţie pogorârea tot aici, deasupra sânului stâng. 

Dar  ce  e  nou,  la  Vasile,  e  faptul  că  nu  trebuie  să  cauţi  în mijlocul  inimii...  Nu  cauţi  nici  în  josul  ei,  nici  în  dreapta,  nici la  mijlocul  ei  –  nu  te  oprești  în  aceste  puncte,  localizări  –,  ci deasupra...  Zice,  deci, să  cauţi  deasupra  și  nu  în  mijlocul  inimii. 

Că dacă ai căuta în centru, acolo ai da de sediul raţiunii și atunci mintea ar rămâne în ea însăși, ca o raţionalitate. Asta e explicaţia dată de Vasile de la Poiana Mărului. 

Precizează  că  mintea  trebuie  să  ajungă   deasupra.  Și  aici  aș 

vedea un dublu înţeles:  deasupra inimii sau chiar  deasupra minţii? 

Apoi, completează: omul trebuie să ajungă  deasupra sa. Dar și asta naște o interogare: ce înseamnă să fii deasupra ta? Înseamnă că tu ești dedesubtul tău... Ce cauţi acolo? Cam așa ar suna întrebarea ascultătorului de la radio Erevan. Dar provocarea e dată de faptul că  suntem  și  dincolo  de  ceea  ce  ni  se  pare  că  suntem.  Ești  și deasupra ta, iar acest  a ta ţine de identificarea  ta. Ești dincolo de ceea  ce  crezi  că  ești  și  te  reprezintă  la  momentul  de  faţă. 

În consecinţă, trebuie să cumpănești și să conchizi: Sunt mai mult decât sunt aici  dedesubt. Sunt undeva și  deasupra. Cum fac atunci să ajung deasupra? Trebuie să ajung, sau trebuie să conștientizez că sunt (și) deasupra? Dacă  dedesubt sunt  prin minte, am vreo cale de ieșire, spre undeva  deasupra? Trebuie să caut calea de a ajunge deasupra?...  Aici  ar  fi  discuţia...  Cum  cobor  mintea  de  dedesubt pentru a urca într-o realitate de  deasupra. Însă, ca să pot să cobor mintea,  trebuie  să  ies  întâi  din  împrăștiere.  Nu  pot  să  cobor  cu hărmălaia minţii... în seninul inimii... Mintea nu poate să coboare în  chip  de  vârtelniţă.  Dacă  e  morișcă  de  idei  și  imagini... 

La revedere!... Stă în cap! Nu se poate dizloca! 

Și de obicei,  (și) din acest considerent,  mintea care  nu știe de  inimă, care stă  numai  în cap, este o  formă „mai de”  nebunie, într-o anume privinţă. Are o autonomie care nu-și mai știe sursa. 

Nu știe sau uită de acel  deasupra. E un om (întreg) ţinut captiv (de o  parte  a  sa).  Și  asta  e  o  strâmtorare  și  o  suferinţă,  într-un  fel. 

Devine  obositoare  și  patologică  într-un  anume  fel,  pentru  că  se 161 

manifestă,  indirect  cel  puţin,  împotriva  regăsirii  integralităţii chipului omului. Ar trebui măcar să ia în considerare și alte laturi: emoţionale  sau  volitive.  Nu  ar  strica  să  fie  un  pic  mai  integrată  

și  mai  integrativă  și  mintea...  Rămânerea  minţii  ca  minte  –  și înţeleasă  în  sensul  ăsta  de  ideaţie  nesfârșită  și  imaginaţie necontenită – poate deveni o problemă, prin efectul său depersonalizant.  În  sens  spiritual,  stagnarea  minţii  la  minte...  reflectă  o pseudo-spiritualitate. 

Vedem că zice:  Mintea trebuie să caute să ajungă desupra sa.  

Cu corolarul:  Să se stăpânească pe ea.  Tu stăpânești, ajungând din cal,  vizitiu, ca  să zic  așa.  Dacă  tu ești  deasupra, atunci stăpânești calul,  îl  strunești.  Dacă  vrei  să  stăpânești  calul,  din  și  prin  calul însuși,  fiind  calul,  e  mai  greu...  Trebuie  să  fii   deasupra.  Mintea trebuie   să  se  stăpânească  pe  ea  însăși  ca  un  împărat,  ajungând deasupra  sa.   Ce  înseamnă   deasupra  sa?  Deasupra  sa,  cum?  Prin nirvana?  Omul  trebuie  să  caute  să  ajungă  chiar  și  deasupra  sa. 

Deci,  prima  dată  mintea  –  în  primă  fază  –  trebuie  să  ajungă 

deasupra sa. După aceea continuă:  Omul trebuie să caute să ajungă 

 chiar și deasupra sa.  Chiar  și.. . Adaugă:  Și deasupra sa.  

De fapt, nu trebuie să fii doar  deasupra sau  numai dincolo. 

Trebuie  să  fii  și   dincoace,  căci  ai  o  structură  ambivalentă  și,  ca atare,  trebuie  să  te  regăsești  într-o  trăire  integrată.  Deci  nu  ne ducem  deasupra ca să părăsim  dedesubtul, ci ca să conștientizăm realitatea care este deasupra, care este suportul celei de dedesubt, și  care  este  suportul  ce  trebuie  să  genereze  integritatea  și integralitatea participativă a chipului personalităţii. 

De  fapt,  prin  altă  logică  privind,  noi  suntem  dezintegraţi sau împrăștiaţi. Iar împrăștierea minţii, prin idei, e doar o latură a împrăștierii. E o ruptură și între  deasupra și  dedesubt. Sau  deasupra e  fondul, de  fapt. Împrăștierea e o consecinţă a  neconștientizării acestei rupturi.  Prin urmare,  trebuie căutată refacerea  întregului prin  descoperirea  acelui   deasupra.  Deci  și   omul  trebuie  să 

 caute...  Încotro? Trebuie să caute să ajungă chiar și   deasupra sa. 

Dar aici spune:  Să se ridice mai presus de sine.  Cine e mai presus de sine?  Sinea! Adică ajungi de  la sine  la sinea  ta, de  fapt – și  te ridici  mai  presus  de  tine,  de  sinele  și  sinea  ta,  spre  Dumnezeu, 162 

Conştiinţa – Subiect Apofatic (III) care, se precizează, este Adevărul personal infinit. Intri în relaţie deplină cu El, și prin ceea ce e deasupra și prin ceea ce e dedesubt. 

Noi  trebuie  să  fim  în  relaţie  interpersonală  cu  Dumnezeu. 

Iar  această  conștiinţă  de  sine  –  după  cum  precizează  –  i-o  cere firea.  Prin  urmare,  într-un  chip  natural  noi  trebuie  să simţim  că 

trebuie să ne depășim pe noi înșine. E în datul firii. Nu e ceva care se învaţă (doar) din afară. E și un impuls firesc. Sigur că primești imbolduri  și  din  afară,  dar  contează  cum  îţi  recuperezi  firea,  și cum intri în siajul cerinţelor ei de împlinire. 

Însă, pentru aceasta, omul trebuie să se depășească pe sine. 

Mintea  trebuie  să  ajungă  deasupra  sa  și  să  se  stăpânească  pe  ea însăși  ca  un  împărat...  Dar  pentru  ca  omul  să  se  depășească  pe sine,  să  se  ridice  mai  presus  de  sine,  să  fie  deasupra  sa,  mintea trebuie  să  fie  aproape  de  însuși  centrul  ei.  Sunt,  așadar,  niște repere  de  parcurs.  Niște  indicii.  Nu  ne  depășim  că  vrem  pur  și simplu  să  ne  depășim  –  suntem  unul,  dar  ne  depășim  pe  noi înșine,  mergând pe contrasens –, ci  trebuie ca  mintea să rămână 

aproape  de  centrul  ei.  Iar  centrul  minţii  e  inima.  Numai  prin  ea poate urca mai presus de ea, chiar. Și aici e o întrebare:  ea poate să 

se refere la  minte, sau chiar și la  inimă? 

Deci mintea trebuie să rămână aproape de centrul ei, adică 

de inimă, căci numai prin ea, adică numai prin inimă, poate urca mai presus de ea. Mai presus de inimă și mai presus și de minte, de fapt... Mai presus de  minte, nu? Se înţelege asta, da? 

În  continuare  comentează  ce  spune  Vasile  de  la  Poiana Mărului, anume că inima e centrul cugetării. Justifică prin faptul că  e  centrul  vital,  oferind  o  explicaţie:  centrul  vital  al  inimii  e centrul  vital  al  organismului,  deci  și  al  cugetării  care  dirijează 

omul  întreg.  Dar  concluzia  e  aici  importantă  și  acoperă  cam  ce doream să spun:  În  inimă  și  totuși prin  inimă, deasupra  inimii, acolo  ar  trebui  să  fie  omul.   Deci:   În,  prin   și   deasupra.   Acolo trebuie să fie omul! 

Deci ai și localizare  în, ai și trecere  prin, ai și pătrundere și așezare   deasupra.  Și  aici  vedem  o  cale  de  la  minte  la  inimă,  nu? 

O  cale  de  adâncire,  de  a  ajunge  deasupra  și  de  a  te  descoperi  ca om. Unde trebuie să fie omul?  În,  prin și  deasupra  inimii sale. 

Asta  e  o  cale...  E  și  viaţa  parcusului  interior.  Îţi  dă  repere de  ieșire  din  labirint.  Labirintul  era  butaforic  în  producţiile hollywood-iene  sau  bollywood-iene...  nu  știu...  ale  închipuirilor, ale imaginaţiilor, ale ideilor care au ca suport mintea, simţirea, mă 

rog,  toate  componentele  sinelui.  Dar  dacă  vrei  să  ieși  din  film, trebuie să aduni mintea. Apoi, trebuie să o iei pe traseul respectiv. 

Trebuie  să  identifici  omul  în  realitatea  sa  integrală.  Omul  e   în, prin   și   deasupra  inimii.  Iar  inima  e  un  transcendent  (sinea, raportată la sine). Aici este omul în chipul său viu sau real. De aici și tehnicile de localizare. Nu fără noimă sunt mai mult prezentate cele  ce  privesc  localizarea.  De  aceea  se  precizează:   în  partea dreaptă,  în josul,  în mijlocul și  deasupra inimii. 

Părintele  Ghelasie  nu  mergea  în  chip  necesar  nici  pe  una, nici pe alta din variantele de coborâre a minţii în inimă. Am mai spus  chestiunea  asta.  Atât  timp  cât  eu  caut  ceea  ce  e   deasupra, prin  mijlocirea  rugăciunii  –  pentru  că  nu  găsesc  singur  acest deasupra, ci prin Hristos – recomanda ca rugăciune isihastă să fie pogorâtă în zona gâtului, pentru a conștientiza/supraconștientiza ceea ce e  deasupra în structura antropologică. 

Căci,  de  fapt,  aceea  e  cheia  sau  aceea  e  ţinta  începutului restaurării de sine. Unii confundă însăși deplasarea minţii într-un loc,  chiar  deasupra  inimii...  cu  ajungerea   deasupra.  Mai  jos  de inimă, coborând, e mai mare beleaua, după cum scrie aici, pentru că  intri  pe  tărâmul  poftei,  al  „fierbinţelii”.  Problema  e  să  nu  se confunde deplasarea  minţii  în aceste puncte/zone, cu descoperirea a ce este  deasupra. Miza e deci cea de a ajunge   deasupra, dar într-un  sens,  oarecum,  de  transcendere,  care  implică  o  recunoaștere a realităţii antropologice ce se află dincolo/ deasupra de minte. În fapt, nu mintea e agentul transcenderii, ci realitatea care transcende  mintea  se  descoperă  ca  fiind  distinctă  de  minte.  Iar realitatea care transcende mintea este chipul în sine al persoanei, taina sa apofatică, sufletul propriu-zis sau inima de „deasupra”. 

În  acest  sens,  isihastul  de  la  Frăsinei  susţine  că  se  poate ajunge deasupra și fără coborârea (chiar) în zona inimii.  Premisa  

este că   ceea ce este  deasupra se poate dezvălui și dacă se  rămâne cu rostirea rugăciunii într-un spaţiu intermediar, în zona gâtului: 164 

Conştiinţa – Subiect Apofatic (III) nici în zona capului, nici în zona pieptului sau a inimii, nici în zona pântecelui.  Dar e relevant, ca practică, faptul că trebuie să păstrez atenţia  pe  descoperirea-dezvăluirea  a  ceea  ce  este   deasupra,  ca fiind  o  supra-rostire  tainică  a  persoanei.  Aici  e,  mistic  vorbind, toată  povestea  revelării  sinei  în  sinea  sa.  Este  o  conștientizare  a sinei  ca  atare,  ca  realitate  dincolo  de  sine.  Acesta  e  parcursul devoalării tainei persoanei prin supra-personalizare hristică. 

Rostirea rugăciunii lui Iisus în zona gâtului – altceva decât vorbirea-glăsuirea  rugăciunii  –  este  de  fapt  o  practică  a  supra-personalizării  hristice  prin  care  se  trezește  conștiinţa  persoanei. 

Ne  personalizăm  prin  supra-personalizare  hristică.  În  trena rostirii  rugăciunii  minţii  prin  pomenirea  Numelui  lui  Iisus,  în zona  gâtului,  care  este  și  o  zonă  a  cuvântării-adresării  (fizice), așteptăm  să  se  trezească  și  conștiinţa  persoanei  pentru  ca adresarea-cuvântarea, de fond, să fie cea a supra-rostirii fiinţiale a persoanei ca inimă-taină apofatică. 

I.M.:  În  nota  160,  din  Filocalia  VI,  se  vorbește  despre diferenţa dintre suflet și gânduri:  

„Sufletul,  detașat  de  diferite  gânduri  limitate  conform obiectelor  lor, se  vede  pe  sine  deosebit  de  gândurile  trecătoare,  deci  nemuritor.   Aceasta  e  una  cu  trezirea  la  adevărata conștiinţă de sine. Dar aceasta se ivește împreună cu conștiinţa de Dumnezeu. El se trezește la conștiinţa nemuririi sale, întrucât își cunoaște persistenţa sa faţă de gândurile trecătoare. Acest suflet se  bucură  de  învierea  sa  înainte  de  învierea  trupului,  prin lucrare,  prin  putere,  prin  experienţă  și  prin  adevăr.  Văzând pe  Dumnezeu,  încetează  lucrarea  lui  cugetătoare  trecătoare, rămânând  cu  lucrarea  lui  netrecătoare,  căci  Dumnezeu  e  mai presus de cugetarea care face efortul de a defini și pune în legătură 

obiectele  variate  și  definite,  și  prin  aceasta  recurge  la  niște categorii  mai  prejos  de  cugetarea  minţii  îndreptată  neschimbat spre Dumnezeu cel infinit și spre sinea sa indefinită.” 

N.:  Se  punctează  hotarul  ce  distinge  sufletul  și  gândirea  – 

căreia îi sunt asociate ideile, în general zic, pentru că e vorba și de conceptualizare,  și  de  imaginaţie,  și  de  reprezentare  etc.  –, respectiv faptul că sufletul trebuie să se descopere pe sine ca fiind 165 

deosebit  de  gândurile  trecătoare.  Descoperindu-se  deosebit  de gânduri,  sufletul  se  recunoaște  ca  fiind  nemuritor.  De  fapt,  acel deasupra  (zonei)  inimii,  în  sensul  (inimii)  de   dincolo,  este  chiar chipul sufletului nemuritor. Numai că aici e o formulare în care se folosesc alţi termeni. Se leagă de suflet... și gândire, nu de minte... 

și inimă..., nu de sine... și sinea sa transcendentă. 

Pe  de  o  parte,  știm  că  sufletul  acesta  se  detașează  de gânduri, se deosebește de gânduri – pentru că gândurile, de fapt, sunt  gânduri  ale  minţii  –,  dar  pe  de  altă  parte,  știm  că  sufletul acesta e legat de trezirea la adevărata conștiinţă de sine. Nu e un suflet  așa  cum  cred  sau  își  închipuie  unii:  un  suflet  vital  sau  un suflet emoţie, ori un suflet-senzaţie, ca la Rudolf Steiner. Sufletul care  se  distinge  de  gânduri,  în  acest  caz,  e  ceea  ce  vorbeam anterior  ca  fiind  acel   deasupra.  Deci,  e  transcendent  minţii,  ca realitate. E o realitate apofatică. Poţi să ajungi la suflet, încercând să  duci  mintea  pe  traseul  acela  spre  inimă.  Însă,  unii  confundă 

pogorârea și intrarea minţii în inimă, cu a fi  deasupra și a trăi în chip totalizator, integrat, începând din și dinspre realitatea a ceea ce  e   deasupra.  Aceștia  se  mișcă  și  rămân  tot  în  sfera  minţii, căutând experienţa ca atare în această pogorâre. Dar, propriu-zis, trebuie  să  trăiești  ca  de  dincolo,  nu  ca  și  când  ai  fi   deasupra, ci  prin  ceea  ce  ești  efectiv   deasupra.  Acesta  e  sufletul,  de  fapt. 

Aceasta e trăirea sufletului, care este ontologic  deasupra. Are altă 

substanţă  decât  gândurile  și  mintea.  E  o  trăire  deasupra  gândurilor  limitate  și  chiar  și  nelimitate  în  însăilarea  lor  nesfârșită; gânduri  de  toate  soiurile,  inclusiv  limitate,  conforme  obiectelor lor. 

În  fond,  natura  sufletului  este  fiinţială,  iar  gândurile  sunt energie  –  apropo  de  distincţiile  ghelasiene  care  sunt  necesare  în descifrarea  ecuaţiei  antropologice,  din  perspectiva  identificării naturii realităţii. 

S-a vorbit de diverse localizări:  deasupra,  în jos,  în centru,  în dreapta  etc.  E  de  aflat  dacă  sunt  localizări  în  același  plan (energetic sau nu), sau dacă acel  deasupra transcende, de fapt, tot ce  înseamnă  energie.  E  o  altă  realitate,  ontologic  vorbind, în  structura  antropologică.  Dacă  rămâi  tot  într-o  experienţă 

Conştiinţa – Subiect Apofatic (III) energetică  însemnă  că  nu  ai  transcens  energiile,  că  nu  ești deasupra.  Ești,  antropologic  vorbind,  doar  într-o  formă subtilă  a energiilor.  Subtilitate  în  care  ajungi,  într-adevăr,  dacă  ieși  din grosimea gândurilor care te lipesc mai mult de materialitate. Însă, tot  într-o  structură  esenţial  energetică  ești,  participativ  și  experienţial  vorbind.  Dar  observăm  că  leagă  acest  suflet  –  care  se detașează  de  gândurile  trecătoare  –  de  conștiinţa  de  sine,  de nemurire și de persistenţă...  Se  trezește conștiinţa nemuririi sale întrucât își cunoaște persistenţa sa în raport cu caracterul trecător al  gândurilor.  Avva  Ghelasie  se  referă  la   permanenţa  sufletului, dată de natura sa fiinţială. Aici se folosește termenul  persistenţă în raport  cu  gândurile  trecătoare.  Sufletul  e  o  realitate  care  prin  ea însăși  –  fiind  de  natură  fiinţială  –  este  persistentă,  este  chip  al permanenţei.  Realizezi  experienţial  că  sufletul   este,  doar  descoperindu-l ca atare. 

Și  atunci  –  prin  faptul  că  este  o  substanţă  care   este  și  o conștientizezi  ca  atare,  ontologic  distinctă  de  gânduri  –  ai conștiinţa nemuririi. Și este astfel prin darul lui Dumnezeu, fiind creată  de  Dumnezeu  ca  atare,  ca  fiinţialitate  creată.  Știm  că 

sufletul nu se formează din părinţi. E creat de Dumnezeu direct, în cazul fiecăruia dintre noi. Caracteristica de nemurire e dată de substanţa fiinţială, care e voită de Dumnezeu să fie astfel. Dar tu trebuie  să  ajungi  să  o  conștientizezi.  Trezirea  la  adevărata conștiinţă  de sine,  de  fapt,  se  petrece  atunci  când  conștientizezi sufletul  ca  fiind  diferit  de  gândurile  limitate,  ca  fiind  nemuritor chiar  prin  persistenţa  sa  –  prin  caracterul  permanenţei  sale,  aș 

zice eu –, în raport cu efemeritatea gândurilor. 

Gândurile vin, pleacă, stau, trec, se învârt, se sucesc, dar tu trebuie să realizezi că ești dincolo de ele, că ești o persistenţă, că 

ești un chip de permanenţă. Ești (și) altceva deci, ontologic. Sigur, ca om ești un întreg. Ești și  dincoace, și  dincolo. E și un proces de integrare  în  această poveste  cu   dincoace  și   dincolo.  Dar  procesul integrativ  e  subsecvent  descoperirii  de  sine  sau  descoperirii sufletului  în  distincţia  lui  faţă  de  manifestarea  gândurilor; o trezire-descoperire a conștiinţei sufletului ca fiind nemuritor și a persistenţei  sale  în  raport  cu  ceea  ce  este  versatil  și  trecător (în ordinea gândurilor, nu?)  

 Iar  acest  suflet  se  bucură  de  înviere  înainte  de  învierea trupului.  Asta înseamnă că învierea noi o trăim în suflet, în primul rând. Însă, e un suflet care trăiește, care experiază învierea atunci când  se  trăiește  deja  ca  nemuritor,  ca  distinct  și  detașat  de diversele  gânduri.  Atunci  lucrează  în  el  și  învierea,  în  chip conștient.  Și-ntr-un  fel  trece  de  la   conștiinţa  nemuririi  la conștiinţa  învierii.  Căci  nemuritor  poţi  să  fii,  prin  natura sufletului, creat astfel, dar nemuritor fiind, poţi să nu ai parte de înviere în sensul hristic. Sufletul se bucură, așadar, de învierea sa înainte  de  învierea  trupului.  Prin  urmare,  există  și  o  înviere  a trupului, dar există și o înviere a sufletului care e anterioară celei a trupului.  De  aceea  noi  trebuie  să  mergem spre  o  integralitate  în chipul învierii. Desigur, prin lucrarea lui Hristos, Cel Înviat. 

Și afirmă, de altfel, explicit:  Sufletul se bucură de învierea sa înainte  de  învierea  trupului,  prin  lucrare,  prin  putere,  prin experienţă  și  prin  adevăr.   Adevărul  învierii  lui  Hristos.  Are  conștiinţa  prezenţei  lui  Hristos  în  el.  Prin  lucrare,  prin  putere,  prin experienţă  trăim  adevărul  învierii  hristice.  Învierea  e  un  adevăr care e trăit. Se petrece în tine. Nu e o presupunere. Nu e o teorie. 

Dar învierea o trăiești întâi în ordinea sufletului. Și, fiind trăită de suflet învierea, ești încredinţat că este realmente trează conștiinţa. 

Trezirea  conștiinţei  implică,  așadar,  o  conștiinţă  a  nemuririi,  a permanenţei, a persistenţei și, în același timp, a învierii. 

Și  apoi,  zice:   Văzând  pe  Dumnezeu,  încetează  lucrarea  lui cugetătoare  trecătoare,  și  rămâne  în  lucrarea  lui  netrecătoare,  în lucrarea  lui  Dumnezeu,  directă,  peste  ceea  ce  înseamnă  cugetare (trecătoare). 

Privind atent, se observă calea de transcendere, respectiv de rămânere  într-o  permanenţă,  aflată  dincolo  de  cugetarea trecătoare, dincolo de gândurile limitate. Prin contrast, se înţelege că sufletul este în sine un spaţiu al nelimitării, al permanenţei, nu al  efemerului.  În  alt  sens,  zis,  este  un  chip  al  veșniciei,  al  unei eternităţi,  pentru  că  timpul  trece  sau  curge.  Prin  suflet  suntem. 

Trăim  într-o  ordine  a  persistenţei,  a  nemuririi.  Dar  trebuie  să 

ajungi  la  suflet.  Ca  realitate  e  un  dat,  dar  nu-l  trăim  ca  atare. 

Aceasta  e  problema:  cea  a  conștiinţei  de  suflet,  nu  doar  a conștienţei/ gândirii că ai (și) un suflet. 

Conştiinţa – Subiect Apofatic (III) De  fapt,  dacă  e  să  căutăm  corespondenţa,  sufletul  despre care  vorbim  aici,  ca  persistenţă,  corespunde   sinei  inefabile  sau indefinite,  cea  la  care  trebuie  să  ajungem,  în  demersul  de restaurare antropologică. Sufletul are niște caracteristici, cum am zis, de nemurire, de persistenţă, de apofatism. Sunt niște indicii. 

Nu e ca și cum nu ai repere și nu poţi să-l identifici. Știm că este altceva, ontologic, decât gândirea. 

Problema noastră într-adevăr, mistic vorbind, este și una de identificare și recunoaștere, sau de distingere. Asta pentru că noi credem  că  suntem  numai  atât  cât  credem  că  suntem,  așa  cum suntem...  aici  și  acum...  Cu  tot  cu  problemele  noastre.  Dar  noi suntem  mai  mult decât atât.  Și din sau prin acel  mai  mult  decât atât sau  de deasupra – tema subiectului transcendent, pe care am reiterat-o  și  în  dialogul  despre  Binswanger  –  se  decantează  și  se limpezesc  și  cele  de  dedesubt.  Trebuie  să  refacem,  de  fapt,  (și) ordinea antropologică firească. În ce sens? 

Sf. Grigorie Palama afirma că în Rai se vedea sufletul întâi, și apoi corpul. Însă, după căderea din Rai, se vede corpul, iar sufletul e  în umbră. Așadar, noi  trebuie să aducem  în prim-plan sufletul, descoperind  taina  lui  prin  taina  de  a  fi  în  Împărăţia  Cerurilor. 

Sufletul presupune și alt tip de vedere... decât vederea corpului și decât  vederea  minţii.  Chiar  în  Împărăţia  Cerurilor  se  va  vedea sufletul înainte, iar corpul va fi, cumva, interior, învelit, adumbrit de  suflet,  care  poartă  haina  hristică,  haina  de  nuntă.  În  actualul chip al lumii, noi gândim  la suflet ca  fiind  interior.  Dar, de  fapt, sufletul  e  un  supra-exterior.  Sufletul  e  permanenţa  fiinţială  care învelește, de fapt, corpul, energiile... 

I.M.:  În  nota  159,  din  Filocalia  VI,  Părintele  Stăniloae vorbește despre inimă: 

„Inima curată face transparent pe om sie însuși.  Până ce inima e pătată, omul nu se poate cunoaște pe sine însuși pentru că 

nu-și  este  transparent  nici  sieși,  cum  nu  este  nici  altora. 

Se interpune între el și sinea sa indefinită preocuparea de altceva inferior și mărginit. Inima curată e profunzimea abisală a omului, redescoperită. Căci nu se mai interpune nici un gând limitat între el și această profunzime. Omul se cunoaște acum ca ceea ce este el 169 

propriu-zis  în  indefinitul  lui,  care,  întrucât  e  deosebit  într-o anumită  privinţă  de  indefinitul  altor  oameni,  e  totuși  definit într-un  anumit  fel.  Dar  profunzimea  abisală  credinciosul nu  și-o  poate  descoperi  decât  când  ea  se  deschide  în profunzimea infinită a lui Dumnezeu în care subzistă.” 

N.:  Se  pare  că  se  leagă  cu  cele  spuse.  Ai  însăilat  aceste fragmente de text cu o anumită perspicacitate. Putem să revenim la ceea ce s-a comentat la început, prin acea reprezentare de curat și  murdar.  Dar,  pe  fond,  în  ordinea  indefinită,  apofatică,  e  mai mult  decât  ce  ni  se  spune  prin  raportul  dintre  curat  și  murdar. 

Fac precizarea ca să ne înţelegem, să știm despre ce vorbim. Chiar și în forma:  Curat murdar!,  ca antinomie caragialescă, indefinitul nu  se  arată  la  faţă.  E  mai  mult  decât  atât,  în  ordinea  apofatică. 

E adevărat că murdăria e cea care – apropo de labirinturi – ocul-tează indiciile, perturbă traseele, amestecă cărările. În consecinţă, nu mai dibuim lesne pe unde,  încotro, e opţiunea potrivită, spre ieșire. E și mai pe negură, și mai pe mâzgă, mergerea. Vizibilitate scăzută,  înaintare  greoaie.  Alegerea  devine  confuză.  Deciziile devin nesigure, incerte. Neliniștitoare. 

Dar aici, apropo de transparenţă, susţine că dacă este curăţie este și transparenţă. Iar dacă nu este transparent sieși, nu se poate cunoaște pe sine. Totodată specifică: niciun gând nu se interpune între el și sinea sa indefinită, recte inima abisală. Revenim la ideea sinei,  la  tema  sinelui  și  sinei.  De  reţinut  că  între  eu  și  sine  sau între sinele său și sinea sa (sinele fiind eul) – căci zice: „între  el”, adică   sinele,  și   sinea  sa  –  nu  se  interpune  niciun  gând.  Asta  era cumva  și  problema  de  rezolvat,  din  perspectiva  integrării  și  a integralităţii  antropologice,  bazată  pe  redescoperirea  sinei  și  a transparenţei  sinei  prin  sine.  Chiar  și  gândurile,  ideile  sau imaginile  bune,  nu  trebuie  să  se  interpună  căii  regăsirii  sinei sinelui,  dacă  omul  vrea  să  se  descopere,  să  se  cunoască  în indefinitul său.  Problema apare când gândurile se interpun  între tine și sinea ta profundă, cea indefinită, apofatică, negrăită. Dacă 

se  interpune  ceva,  înseamnă  că  nu  ajungi  la  sinea-ţi,  pentru  că 

intervine această interfaţă a perdelelor de gând. Iar dacă nu ajungi la  sinea-ţi,  ratezi  întâlnirea  în  și  prin  chipul  profunzimii 170 

Conştiinţa – Subiect Apofatic (III) indefinite,  care  e  exact  fondul  realităţii  tale  autentice.  Și  pierzi totul, de fapt, dacă ratezi recunoașterea ta în indefinitul tău. Nu te redescoperi  ca  persoană,  nu  te  realizezi  integrativ  ca  personalitate.  Rămâi  în alte preocupări,  limitate, superficiale,  inferioare. 

Nu  ajungi  la  propriile  rădăcini,  ce-și  trag  seva  din  paradigmele divine. 

Pentru  că  precizează,  în  acest  sens:   inima  curată  e profunzimea abisală a omului.  O profunzime abisală și indefinită, dar redescoperită. De subliniat că trebuie să redescoperim această 

inimă.  Ca  atare,  e  în  acest  proces  și  o  redescoperire  de  sine,  nu doar o curăţire. Asta încercam să zic: una este murdăria, alta este curăţia, și altceva e redescoperirea de sine, prin sinea ta. E nevoie de  descoperirea  acestei  inimi,  care  ţine  de o profunzime  abisală. 

Prin  această  redescoperire  se  diluează,  se  disipă  acest  strat  sau interfaţă care se  interpune  între  inimă – ca profunzime abisală –  

și gânduri, sub formă de idei, reprezentări și imaginaţii. 

Dezideratul  mistic,  ca  restaurare  antropologică,  este  să 

găsești, să redescoperi, de fapt, această inimă. În acest sens, prin inima  curată,  sau   nepătată,  trimite  exact  la  inima  de   deasupra, apropo  de  ce  vorbeam  anterior,  când  pomeneam  de   în,  prin  și deasupra. Aici, inima indică ceea ce este...  deasupra. 

Unii  vorbesc  de   inimă,  dar  virează  într-o  conotaţie  puţin cam sentimentală, emoţională. Pescuiesc cu... inima, ca să zic așa. 

Invocă  inima. Așa, și?  Despre  care  inimă vorbim?  Despre  cea   în, prin  sau  (despre)  cea  de   deasupra?,  în  care  subzistă  profunzimi abisale și indefinite. Și aici mi se pare necesar să revin la Părintele Ghelasie,  cu  trimitere  la  substanţialitatea  ei  fiinţială,  diferită  de energiile  subtile.  Abisalul  inimii  are  această  natură  fiinţială,  nu energetică. E un indiciu tare, ontologic, al decelării ei ca realitate propriu-zisă.  Limbajul  energiilor  a  intrat  deja  în  experienţa  și practica contemporană, prin diverse moduri și metode. A pătruns și  în  spaţiul  creștin.  Trebuie  să  știm  însă  că  toate  tehnicile  care duc  spre  cunoașterea  energiilor  respective,  sunt   sub  fiinţialitate. 

Și ne referim la fiinţialitatea subzistentă în structura antropologică. 

Dar aici, prin inima abisală, suntem  dincolo de... energii. Suntem în  realitatea  abisală,  redescoperită:   Atunci  omul  se  cunoaște  ca 171 

 ceea ce este el propriu-zis.  Altfel spus, noi nu ne cunoaștem pe noi decât  dacă  ajungem  aici,  în  ceea  ce  suntem  noi  cu  adevărat,  ca inimă  abisală.  E o  altă  cunoaștere.  Altfel,  sigur  că  ne  cunoaștem cât de cât senzorial: tactil, vizual ș.a.m.d. Ne cunoaștem cât de cât și raţional, la nivel de reflecţie și introspecţie ș.a.m.d. Ne cunoaștem cât  de  cât  și  sentimental,  la  nivel  de  emoţii.  Dar  cunoașterea adevărată,  cea  la  care  se  referă  aici,  e  cea  care  pătrunde  în  profunzimea  abisală,  numită  aici   inimă  curată.   Dar  tot  așa,  în  altă 

parte,  inima aceasta este consemnată ca  fiind sinea, ca  fiind acel  

 deasupra... Așadar,  inima  curată   e o realitate abisală care  trebuie redescoperită.  Numai  atunci  când  își  descoperă  această  inimă, omul se cunoaște ca ceea ce este el propriu-zis, în indefinitul său. 

Te  cunoști,  prin  urmare,  nu  numai  în  ceea  ce  te  definește sau numai ca o realitate ce se poate defini, ci te cunoști și în ceea ce  te  supra-definește,  ca  realitate.  Iar  această  realitate  antropologică  –  fiind  situată  dincolo  de  gândire,  deasupra  ei,  ontologic vorbind  –  nu  poate  fi  cuprinsă  cu  instrumentele  gândirii. 

De  aceea,  orice  transpunere  în  limbajul  gândirii  este  incompletă 

sau  nesatisfăcătoare.  Tocmai  pentru  că  este  indefinită  și  se situează ca realitate dincolo de raţiune și de instrumentele ei. 

Intervine încă o precizare care subliniază că indefinitul tău e deosebit, într-o anume privinţă, de indefinitul meu. E un indefinit specific  al  fiecăruia  dintre  noi.  Punctează  faptul  că  nu  e  un indefinit  panteist,  asemeni  unui  ocean,  ca  o  substanţă  ubicuă. 

Nu e ca și când suntem fiecare picături definite, diferite, dar când ajungem  în  ocean  –  care  o  fi  el  oceanul,  abscons  și  indefinit  –  

ne  dizolvăm.  Nu  ne  mai  distingem.  Acesta  este  un  apofatism metafizic  absolut  în  care se  resorb  individualităţile.  E  ca  și  când ne realizăm într-o con-topire ce conduce la indistincţie. 

Părintele zice altceva: Indefinitul tău e diferit, într-o anumită 

privinţă,  de  al  meu.  Și-n  același  timp  detaliază:  deși  indefinit,  e totuși  definit  într-un  anumit  fel.  Deci  avem,  în  această  inimă 

curată,  de  profunzime  abisală,  un  indefinit  care  se  particula-rizează.  Inima  curată  are  singularitate,  chiar  în  structura  sa abisală. Apropo de ce vorbeam anterior. În ordinea spirituală, nu e uniformizare,  nedeteminare  absolută.  Dimpotrivă.  E  maximum 172 

Conştiinţa – Subiect Apofatic (III) de  identificare,  de  singularitate.  Asta  e  logica  hristică,  dumnezeiască. Misticii metafizici susţin că cu cât imersezi mai adânc în ordinea  spirituală,  cu  cât  ieși  din  formele  corporale,  cu  atât  se diluează  forma,  se  dezindividualizează.  Se  disipă  într-un  așa-zis universal. 

Aici zice altceva.  Da, e un  idefinit.  Dar  indefinitul meu are niște caracteristici care îl disting, care-l singularizează în raport cu indefinitul tău. Prin urmare, indefinitul tău este, totodată, definit într-un  anumit  fel.  Ce  înseamnă?  Nimic  altceva  decât  că  acest indefinit  prezintă  o  singularitate.  Nu  e  un  indefinit  ubicuu, generic,  neprecizat.  Exact  cum  –  am  mai  dat  exemplul  ăsta  – 

materia  în  corpul  meu  se  individualizează,  iar  corpul  este inevitabil  unul  individual.  Vorbim  de  o  materie  încorporată 

individual.  Avem  corpuri  diferite,  individualizate,  deși  e  aceeași structură,  aceeași  funcţionalitate,  da?  Tot  așa  e  și  în  ordinea acestui  indefinit.  Această   anume   definire  a  indefinitului  e  o modalitate de a sublinia că există singularitate în acest apofatism. 

E  singularitatea  persoanei.  Sinea  proprie  este  singulară,  are  unicitate.  În  acea  profunzime  abisală  mă  disting.  Această  distincţie face  posibilă  participarea  apofatică,  abisală,  ca  fiind  diferit  de altul. Eu, ca distinct în chip abisal, particip la ceea ce-l distinge pe celălalt.  Așadar,  mă  mișc,  mă  desfășor  ca  distinct,  nu  doar  în ordinea corporală sau energetică, ci și în cea abisală. 

Ne situăm într-un spaţiu abisal al singularizărilor apofatice. 

Sunt  singularităţi  abisale  dispuse  participării,  capabile  de  comuniune.  În  filozofia  Samkhya,  realizaţii  se  resorbeau  într-un transcendent, ca într-un ou supracosmic. Dar nu mai puteau ieși din  el  pentru  a  comunica  unii  cu  alţii,  în  acea  ordine  transcendentă.  Una e să ai sori care  își  interferează  lumina, scăldându-se reciproc  în  lumină,  și  alta e să  ai  stele,  ce sunt  lumini  singulare, care  nu-și  împărtășesc  lumina,  care  nu  interferează.  Dau  acest exemplu,  folosindu-mă  de  această  imagine,  gândind  că  poate  fi mai  ușor  vizualizată  o  astfel  de  diferenţă  dintre  lumini  stelare solitare,  și  lumini  solare  cuminecabile,  cu  interferenţe  comunitare.  Samkhya  ajunge  la  sinea  (creată)  care  transcende  sinele. 

Nu ajunge la Dumnezeu. Dar sinea transcendentă, ca profunzime 173 

abisală  a  naturii  umane,  rămâne  solitară,  fiind  incapabilă  de comuniune. 

Această  profunzime  abisală,  misticul  isihast  nu  și-o  poate descoperi  decât  atunci  când  ea  se  deschide  în  profunzimea infinită  a  lui  Dumnezeu,  în  care  subzistă,  în  chip  neconfundat. 

Asta înseamnă că noi nu putem, de unii singuri, să realizăm sinea noastră,  actualizând-o  în  potenţialul  său.  Și  acesta  e  adevărul: nu  putem  să  ne  cunoaștem  doar  noi  pe  noi.  Orice  pătrundere în această abisalitate, fără Dumnezeul cel viu, te închide în ea, în contra-sensul ei. Deci, tu nu-ţi cunoști cu adevărat sinea abisală, decât  din  perspectiva  Originii  sale,  ce  trebuie  rememorată. 

Sau, invers, o cunoști cu adevărat când știi că ea subzistă, de fapt, în  Dumnezeul  cel  adevărat.  Doar  atunci  abisalitatea  inimii  se deschide  spre  această  întâlnire  cu  Dumnezeu.  Când  descinzi  în această  abisalitate,  dar  te  închizi  în  ea,  această  abisalitate  nu  e altceva  decât  golul  veșnic.  E  închiderea  metafizică.  Nu-i  mai  dai lui Dumnezeu drumul să intre în viaţa ta, să te restaureze hristic, să  te  îndumnezeiască.  E  ca  o  negare,  ca  un  refuz  metafizic  al întâlnirii cu Dumnezeu. Ceea ce e răul la modul absolut. Deși, să 

zic așa, e în alt spaţiu precizat atitudinal. 

I.M.:  În  nota  95,  din  Filocalia  VI,  Părintele  Stăniloae vorbește despre existenţa a două moduri de a simţi: 

„Există  o  simţire  mai  presus  de  simţire.   Sufletul  nu  se află pe acea treaptă într-o insensibilitate. Ea e o sensibilitate spirituală și are drept cauză lucrarea Sfântului Duh. Dar e lucrătoare și prin simţirea trupului, cum a fost cazul cu Apostolii pe Tabor.” 

N.:  Bine punctat, apropo de  integrare; apropo de ordini de realitate;  apropo  de  sufletul  care  este   simţire  mai  presus  de simţire;  apropo  de   deasupra,  adică  de  faptul  de  a  fi  simţire  mai presus de simţirea obișnuită. Corelând, și inima curată, cea la care ne referim ca dimensiune abisală, este suportul, actantul simţirii mai  presus  de  simţire.  Este  una  cu  sufletul  despre  care  vorbim, înţeles în acest sens, ca având dimensiune apofatică, abisală. 

Simţirea  mai  presus  de  simţire  trimite,  așadar,  la  o  altă 

realitate  simţitoare  decât  cea  care  reprezintă  suportul  simţirii obișnuite. Acest detaliu poate fi de folos celor care caută o cale a 174 

Conştiinţa – Subiect Apofatic (III) trăirii, mai caldă s-ar zice, asociată simţirii, inimii, în raport cu cei care caută o cale a trăirii, mai rece să-i zicem, asociată înţelegerii, minţii. Însă, să nu confundăm simţirea obișnuită cu simţirea mai presus de simţire, care ţine de o sensibilitate spirituală, deci de o sensibilitate de altă factură. 

Pe  fond,  vorbindu-se  de  inimă,  caracteristica  ei  putem concede că este simţirea. Dar e simţirea care vine dintr-o ordine de realitate,  care  e  cea  fiinţială,  cea  dincolo  de  energii,  dincolo  de simţirea  comună.  E  adevărat  că,  prin  lucrarea  lui  Dumnezeu, coboară  și  asupra  simţirii  trupului,  deci  a  simţirii  acesteia  emoţionale. Această coborâre a suprasimţirii în simţire reflectă sensul integrativ  amintit,  cel  care  trebuie  ţintit  în  realizarea  chipului deplin.  Este,  prin  urmare,  și  un  sens  descendent  care  transfi-gurează  (și)  simţirea  obișnuită.  Dar,  întâi,  este  demersul  ascen-dent de recuperare a acestei dimensiuni abisale. Ascensional, caut să descopăr simţirea inimii, care – atenţie, încă o dată subliniez –, e  „simţirea  mai  presus  de  simţire”.  Trebuie  avut  în  atenţie  acest fapt!  Nu  trebuie să  confund  simţirea  de   dedesubt cu  simţirea  de deasupra.  Și  aici,  de  fapt,  e  o  cheie  a  atingerii  acurateţii  trăirii mistice,  întrucât,  confundând  planurile  ontologice  ale  simţirii, (și) din punct de vedere mistic devin confuz. 

Ca atare, trebuie să am distincte experienţele desfășurate pe aceste ordini de realitate. Asta dacă vreau să fiu sănătos și întreg, deplin  participativ  și  actualizat  în  raport  cu  potenţialul  dat. 

Practic, până nu ajung la „simţirea mai presus de simţire” trebuie evitată  intrarea  și  escaladarea  întru  efuziuni  de  trăire,  care flambează simţirea obișnuită, ascunzând „simţirea mai presus de simţire”.  Nu  trebuie  să  stimulăm  trăirea  obișnuită,  din  dorinţa noastră,  de  altfel  firească,  de  a-L  trăi  pe  Dumnezeu  sau  de  a-L 

simţi. Ceea ce e bine, ca dorinţă, nimic de zis. Numai că trebuie să 

nu uităm de unde plecăm și unde vrem să ajungem, ca deplinătate a  trăirii  și  a  întâlnirii.  Trebuie  să  deschidem  întregul  evantai  al simţirilor,  dacă  tot  gândim  în  termeni  „de simţire”,  care,  într-un anumit  fel,  sunt  mai  proprii  întâlnirii  cu  Dumnezeu.  Asta, întrucât,  e  știut:  Dumnezeul  revelaţiei  hristice  este  structura supremei iubiri. 

Însă, e nevoie de păstrat în atenţie (și) amendamentul că nu trebuie  să  rămânem  în  simţirea  noastră  obișnuită.  Iar  acest amendament  e  valabil  și  în  cazul  simţirii  iubirii.  Altfel  zis,  (și) iubirea, în chipul ei, trebuie recuperată și desfășurată și în, și prin dimensiunea  sa  abisală,  din  taina  sa  indefinită.  Trebuie  descoperită  iubirea și  ca  fiind  simţire  „mai  de”  deasupra.  Iar  de-acolo, de  deasupra, din sensibilitatea sufletului se răsfrânge și dedesubt, și se integrează într-un chip unitar al omului-inimă simţitoare, și, de  bună  seamă,  și  înţelegătoare.  Dar  să  nu  ne-o  ia  boii  simţirii înainte de a ne descoperi în chipul simţirii de dincolo, de deasupra. 

Să căutăm, prin urmare, ordinea firească a simţirilor, respectiv să 

realizăm integrarea lor prin lucrarea Sfântului Duh. 

I.M.:  În  nota  96,  din  Filocalia  VI,  Părintele  Stăniloae subliniază importanţa simţirii de suflet: 

„Sfântul Simeon Noul Teolog se dovedește în tot scrisul lui un  teolog al simţirii  mai presus de simţire.  Dar această simţire nu-i un sentiment pur, ci un contact total al fiinţei noastre, sensibilizată de Duhul, cu Dumnezeu. ” 

N.: Deci!? – începem și noi cu concluzia, ca la miliţie. Aici e relevantă  „simţirea  mai  presus  de  simţire”,  respectiv  faptul  că 

simţirea  nu  e  un sentiment  pur...  În  siajul  celor  discutate,  să  nu confundăm  această  „simţire  mai  presus  de  simţire”,  cu  sentimentul  pur  sau  obișnuit.  Simţirea  despre  care  vorbește  aici  ca experienţă exprimă un contact total. Specifică:  un contact total al fiinţei  noastre.  Aș  face  legătura  cu  ceea  ce  este  fiinţialitatea sufletului  în  termeni  ghelasieni.  De  ce,  sau  cum  de  e  total, contactul?  Nu  poate  fi  total  decât  dacă  implică  un  chip  al totalităţii. Chipul fiinţial al sufletului e chipul totalităţii și chipul suport al integralităţii noastre. Și atunci, numai prin chipul direct al sufletului poţi vorbi de existenţa unui contact total. Când e doar la  nivel  de  sentiment,  sau  doar  ca  simţire  obișnuită,  contactul  e doar  unul  parţial.  Fiind  parţial,  nu  e  total.  Ordinea  totalităţii  e deasupra  –  ca  fond  al  contactului-participării,  ca  act  în  sine, originar, de adresare a chipului omului. Consemnez asta și apropo de  gestul  iconic  ca  act-trăire  în  sens  isihast,  în  orizont  mistic ghelasian. În act-gest se petrece contactul total al fiinţei noastre, 176 

„a simţi mai presus de simţire” această întâlnire cu Dumnezeu. 

În acest sens, în gest e o participare totală, ca act-deschidere. 

Și,  subsecvent,  apare  ca  deschidere  lucrătoare  și  prin  simţirea trupului.  E  și  totală  prin suflet,  dar poate  și  trebuie  să  devină  și integrală,  implicând  și  trupul.  Include  și  trupul  în  această 

participare, în acest contact. Ceea ce constituie și sensul paradoxal al  urcușului  nostru  duhovnicesc,  care  implică  și  o  coborâre.  Am vorbit  de  învierea  sufletului,  urmată,  subsidiar,  și  de  învierea trupului. Atât învierea sufletului, cât și învierea trupului presupun un  contact,  o  părtășie  la  învierea  lui  Hristos,  care  implică  firea umană în deplinătatea ei. 

Încă din lumea aceasta, în sfinţi – și în noi, creștinii de rând 

–  începe să  lucreze  învierea.  Chiar  dacă  vom  muri,  e  o  lucrare a învierii  inclusiv  în  trup,  încă din viaţa pământească, care vizează 

înduhovnicirea  noastră  totală.  Întâlnirile  noastre  cu  Hristos  cel înviat  –  prin rugăciune,  prin  toate  cele:  prin  taine,  prin  ierurgii, prin  Liturghie, prin  Euharistie  –  fac  ca  învierea  lui  Hristos să  se extindă în noi, atât cât putem noi să o metabolizăm, și să păstrăm din ea în noi în chip lucrător. Învierea e lucrătoare și se extinde și în  corp...  Nu  rămâne  doar  în  suflet.  Nu  e  numai  un  contact spiritual,  în  Hristos.  Euharistia  e  totalizatoare,  ca Trup  Mistic  al comuniunii desăvârșite. 

Aspectul  antropologic  poate  fi  subliniat  aici.  Părintele Ghelasie afirma că mistica iconică e de început, practic, lesne, fără 

rezerve, atunci când pricepi și antropologia iconică. E vorba să ai harta  unui  teritoriu  în  care  te  situezi,  prin  care  te  identifici  și recunoști.  Aceste  repere  teritoriale  și  de  relief  antropologic trebuie să  fie clare, cât de cât, ca reprezentare, pentru că sunt și teritorii încă necunoscute. Trebuie să încerci să recunoști harta în propria  realitate.  Limbajul  sau  terminologia  pot  fi  diferite  –  

ba  minte,  ba  inimă,  ba  inimă  curată,  ba  simţire  ca  suprasimţire sau mai mult decât simţirea ori dincolo de simţire, ba gânduri sau dimensiune abisală –, iar diversitatea aceasta poate încâlci. 

Ai  și  ex-punerea  gândurilor  drept  comandament.  Dar  vezi că ex-punerea gândurilor nu e o acţiune degrevată de putinţa de a 177 

o face și de faptul de a ști cum să o faci. Dar, dincolo de ex-punerea gândurilor,  este  și  căutarea  experienţei  propriu-zise.  Iar  aceasta transcende  gândurile.  E  vorba  de  o  transcendere  în  structura antropologică. 

Mistic,  ești  chemat  să  identifici și structura  antropologică, conform hărţii. Dacă ai o hartă, în dotare. Dacă o ai, poţi să știi cu ce  teritoriu  antropologic  te  angajezi  în  schimburi.  De  aceea  e importantă  harta.  Te  ajută  să  te  identifici  și  să-ţi  recunoști teritoriul. Nu întâmplător Avva Ghelasie insista asupra faptului că 

 isihasmul  e  dublă  mistică.  E  (și)  descoperire  de  sine   și   restaurare de sine.  Restaurarea implică și procesul de integrare, unul în care chiar  și  corpul  trebuie  „prins”.  Dacă  te  blochezi  într-o  simţire comună  și  nu  ajungi  la  „simţirea  de  dincolo  de  simţire”  sau  la simţirea  sufletului  direct,  poţi  să  rămâi  la  un  sentiment,  la  o emoţie, dar nu ai acces la dimensiunea abisală (a iubirii), cea care denotă  alt  tip  de  adâncime.  De  aceea  nici  nu  e  bine  să  vorbim toată ziua bună ziua, nici despre iubire, pentru că dimensiunea sa apofatică,  abisală,  nu  e  așa  la  îndemână.  Fără  explorarea  inimii abisale, stăm cu iubirea prea mult într-o simţire comună, și-ntr-un sirop, băut la tejgheaua chioșcului aflat la colţ de stradă, sau într-o zeamă de varză, ca la putină, când și când... 

Având  conștiinţa  trezirii  sufletului,  putem  să  vorbim  de fiinţialitatea iubirii. Ca atare, suntem chemaţi la o astfel de iubire fiinţială...,  ce  are  caracterisici  inefabile,  permanente,  abisale. 

Trebuie  să  ne  străduim  să  o  descoperim,  nu  altfel  decât  prin descoperirea sinei, sau a inimii de deasupra, a chipului sufletului. 

Pentru că iubirea aceasta are un suport al actelor sale. Tocmai de aceea e necesar să avem reperele care ne dau orizontul transcenderii,  respectiv  al  descoperirii  de  sine.  O  descoperire,  fie  prin gestul  iconic  –  cum  ai  zis  –  că,  peste  toate,  mă  închin;  fie  prin rugăciunea  lui  Iisus, rostită  tainic  în zona gâtului;  fie prin coborârea  minţii   în  inimă,  pentru  a  trece   prin,  pentru  a  fi   deasupra. 

Nu rămâi deasupra inimii organice (două degete), ci de acolo cauţi să treci  dincolo. Dar problema e cum ajungi dincolo, deasupra, și de  acolo  să  începi  să  fii  chip  al  iubirii...  Acolo  ești  tu  însuţi, adevăratul,  și  de  acolo,  din  sinea  ta,  ar  trebui  să  revii  în  sine, 178 

trecerea, transcenderea. Dar atunci, numai atunci exprimarea sau grăirea  iubirii  este  fiinţială.  Până  atunci  e  o  întâlnire  mai  pe tăcute, din perspectiva grăirii fiinţiale ... 

I.M.: Citez acum din nota 847, din Filocalia XI:  

„Dumnezeu  vede  dincolo  de  ceea  ce  făgăduim  la suprafaţă, dintr-un sentiment trecător de frică. Și pe baza a ceea ce vede, știe de vom împlini ceea ce făgăduim, sau nu. Pe această 

cunoaștere  a  sinei  noastre  adânci,  se  bazează  preștiinţa  Lui  și hotărârea de a împlini ceea ce Îi cerem sau nu.” 

N.: Dumnezeu preștie, văzând sinea noastră adâncă, despre care  –  de  multe  ori  –  nu  știm  nici  noi.  Dar  sinea  trebuie  să  o căutăm. Dar aici e și un fel de șmecherie umană. O făgăduială la suprafaţă.  Nu  făgăduim  din  sinea  noastră  profundă,  ceva. 

Ca  atare,  nu  avem  forţa  și  suportul  îndeplinirii  făgăduinţei. 

E o etalare superficială și într-un fel neadevărată... 

I.M.: Sau poate chiar făgăduim cât putem noi, dar tot nu-i suficient pentru că ne apucă altele, care ne contrazic... 

N.: Bine-nţeles, dar asta într-un anumit fel se întâmplă cam cu  fiecare.  Că  toţi... și  eu...  ne  propunem  mai  mult...  Și,  într-un fel, e bine să ne propunem mai mult... Dar realitatea ne contrazice, adeseori.  Problema  apare  atunci  când  făgăduinţa  asta  o  faci înaintea lui Dumnezeu, dar nu o faci conștient de ceea ce ești și de ceea ce poţi. Făgăduinţa îi privește și pe ceilalţi. Și eu făgăduiesc, rugându-mă:  Doamne, dacă îmi iese prima la salariu sau dacă îmi vând  casa,  o  să  dau  și  eu  atât,  sau  atât.   Dar când iau prima sau reușesc să îmi vând într-adevăr casa, înjumătăţesc... suma... Nu mă 

ţin  de  cuvântul  dat.  Nu  mă  ţin  de  făgăduinţă.  Și atunci  sigur  că 

făgăduiala era una de suprafaţă.  Și,  într-un fel, e bine și  înaintea lui  Dumnezeu  și  a  celorlalţi  să  fim  cinstiţi,  corecţi  și  asumaţi, inclusiv în făgăduinţele noastre. Asta înseamnă că trebuie să fim prezenţi  în  cuvântul  nostru,  în  ceea  ce  făgăduim.  Mai  bine  nu promiţi și nu te angajezi:  Dacă o să pot să fac, o să fac... O să încerc să fac, o să mă străduiesc... Nu știu dacă reușesc...  În general nu e bine să creezi așteptări.  Făgăduiala aceasta e un  fel de etalare de 179 

sine,  la suprafaţă.  Cu atât mai  mult când  Îl prinzi pe Dumnezeu într-o  condiţionalitate,  lucrurile  sunt  mai  complicate.  Dacă  zic: Doamne  întorc  împătrit  sau  întorc  înzecit,  când  mă  ajuţi  să 

realizez  ceea  ce  te  rog,  ajungând  la  un  beneficiu...  Dar,  atunci când ai beneficiul dorit, nu mai oferi ce ai făgăduit. 

Însă,  Dumnezeu  te  vede  încă  de  când  ai  căscat  gura. 

Cunoaște sinea  ta adâncă. Vede și dacă acea  făgăduinţă a  ta vine din  adâncul  tău. Vede  dacă  ești  prezent  în  ea.  Altfel  zis,  dacă  te exprimă,  dacă  te  reprezintă.  Atunci  când  vine  din  adâncul  tău făgăduinţa, Dumnezeu vede mișcarea-gestul din adânc. De obicei, intenţia care vine din adâncul sinei se duce la îndeplinire. Poate, nu  ușor.  Dar  vine  de  acolo,  din  profunzime,  angajamentul. 

Dumnezeu  știe  tot.  Simte  și  profunzimile  și  suprafaţa  noastră. 

Și atunci – și când ceri ceva sau când făgăduiești ceva – Dumnezeu împlinește sau... în raport de angajare... știe sau preștie că vei duce la îndeplinire. Dumnezeu te vede... Nici n-ai mișcat buzele, și știe unde ești. Citește actul în sine, ascuns în făgăduinţa respectivă... 

Dumnezeu ne vede mai profund decât ne vedem noi. Ceea ce nu e o noutate. Suntem chemaţi la această cunoaștere de sine însă,  întâi  de  toate.  Dacă  ne-am  cunoaște  și  noi  mai  bine,  din perspectiva sinei noastre, poate am ști și cât putem sau trebuie să 

facem,  ori  ce  și  cât  putem  să  făgăduim  cu  adevărat.  Știm  cât putem  să  ne  asumăm.  Totul  ar  fi  mult  mai  adecvat  în  raport  de condiţia  noastră reală. Așa, poate doar să  ni se pară că suntem... 

Nu ne umflăm în pene că am face și am drege. 

Dar chemarea e și aici la a ne descoperi sinea profundă. 

I.M.: În nota 143, din Filocalia XI, se spune: 

„Mulţumirea  ne  ajută  să  ne  mântuim  chiar  când  nu putem face ceva pozitiv pentru Dumnezeu.  Căci precum când lauzi  pe  Dumnezeu pentru  cele  bune  folosești puterile  ce  ţi  le-a dat,  așa  le  folosești  și  când  Îl  lauzi  pentru  tăria  dată  în  boală  și neputinţa  ce  ţi-a  lăsat  să  vină  asupra  ta.  Vezi  și  în  aceastea înţelepciunea și  grija  lui  Dumnezeu  faţă  de  tine.  Te  poţi  mântui astfel  și  prin  ele. Se  arată  o  tărie  și  o  întărire  a  noastră  dată 

nouă  de  Dumnezeu  și  în  mulţumirea  pentru  suferinţe, neputinţe  și  greutăţi. Se  arată  o  tărie  și  o  întărire  mai  mare decât în simpla răbdare a lor.” 

înţeleg eu – prin  mulţumire. E o  tărie și o  întărire și  în răbdare, dar e chiar mai mare întărirea ce vine prin mulţumire, în situaţiile de necaz, chiar de boală, de neputinţă. 

Aici  mi se pare de semnalat  faptul că  mulţumirea și  lauda, nu doar răbdarea, te pot susţine pe calea mântuirii. Ele însele sunt mijloace de a ne mântui. Sunt mai mult chiar decât răbdarea. Sunt o  lucrare,  chiar  când  nu  putem  face  ceva  pozitiv.  O  lucrare  a laudei și  mulţumirii dincolo de  făptuire. Există  întărire și o  tărie când ai această dispoziţie spre a  mulţumi.  Primul aspect e că  ne ajută  să  ne  mântuim,  chiar  când  nu  putem  face  ceva  pozitiv pentru Dumnezeu. Cele negative sunt cele care ne afectează: că e neputinţă, că e necaz, că e boală. Și poate nu pot să făptuiesc ceva, dar  mulţumesc  în  acea  stare,  ce  e  o  formă  de  raportare  la Dumnezeu.  Iar  această  mulţumire  ne  poate  și  întări,  ne  poate  și mântui. Desigur, prin lucrarea lui Dumnezeu. 

Se  zice  și  știm  că  trebuie  să  mulţumim  pentru  toate. 

E  adevărat.  E  adevărat  că  trebuie  să  și  putem  să  mulţumim. 

La  modul real.  Nu ca și cum am  făgădui că o  facem, ca  în  textul anterior.  Nu  e  ușor  însă  nici  să  ai  dispoziţia  de  a  mulţumi  lui Dumnezeu,  chiar  în  astfel  de  situaţii.  Când  nu  poţi  să  faci  nici ceva pozitiv, dar mulţumești cu ceea ce ai sau cu ceea ce primești, din ceea ce ești, prin actul în sine, ești pe calea mântuirii. 

Mi-a zis mie... un ţigan care mă luase cu mașina „la ocazie”: Părinte,  eu   mulţumesc  lui  Dumnezeu  și  când  îmi  dă  nimic!   

Ha,  ha...  O  zicere  ce  mi  s-a  părut  că  e  o  apoftegmă  demnă  de Pateric. Nu mulţumesc pentru ce-mi dă, mulţumesc și pentru ce nu-mi dă! Dar mulţumesc și pentru că îmi dă nimic! Simt dăruitorul  și  din...  nimic...  din  gestul  însuși,  ca  dintr-o  mână  întinsă. 

Îmi amintesc de remarca isihastului de la Frăsinei cu privire la un călugăr  din  mânăstire  care,  deși  cumva  își  pierduse  memoria, păstrase,  totuși,  memoria  gestului,  vizibilă  în  acte  de  dăruire. 

Oferea niște hârtiuţe tăiate... Darul lui... 

I.M.: În Introducerea Filocaliei XI se spune: 

„Tot omul credincios care primește să-și  lucreze  mântuirea își face această lucrare în Hristos, sau are pe Hristos lucrând în el, 181 

spre  a-l  duce  la  o  tot  mai  mare  asemănare  cu  El. Această 

asemănare  cu  Hristos  prin  unirea  cu  El e  și o  mișcare  a  lui Hristos spre  tot  mai  marea unire cu omul, dar și o mișcare a omului spre această ţintă.” 

N.: Această  dublă  mișcare  care,  de  multe ori,  nu  e  evidenţiată, exprimă fondul de fapt al asemănării dintre noi și Dumnezeu, care se  face prin  Hristos.  La Thomas a  Kempis,  în Apus, a rămas celebră  sintagma:   Imitatio  Christi.   Aceasta  dă  impresia  că-L 

imităm  pe  Hristos,  că  Îl  luăm  ca  model,  dar  prefăcându-ne  noi după El, prin imitaţie. Fără modelarea Lui. Asta e calea imitaţiei. 

Însă, e o reală mișcare a lui Hristos-Modelul către noi. Mișcarea, unirea, asemănarea  noastră cu Dumnezeu, prin  mișcarea și a  lui Hristos către  noi, către o  mai  mare unire cu  noi. Hristos e viu și lucrător  în  noi.  Și  prin  această  iniţiativă,  lucrare  și  acţiune  a  lui Hristos asupra noastră, noi ne asemănăm cu El. Sigur că trebuie să 

și  răspundem,  cumva  în  oglindă,  și  prin  mișcarea  noastră. 

E  o  dublă  mișcare.  Vorbim  de  o  mișcare  biunivocă.  Adică,  din ambele sensuri. Hristos se mișcă către noi, și noi ne mișcăm către Hristos. Nu e o poziţie statică, de nici o parte. Nu este o abordare pasivă  din  partea  noastră,  dar  nici  din  partea  Mântuitorului. 

Hristos este lucrător. Hristos ne conduce la această asemănare cu El.  Aici  e  caracterul  iconic  al  asemănării...  Părintele  Ghelasie  a insistat pe caracterul acesta iconic. 

E  subliniată,  deci,  mișcarea  lui  Hristos  către  noi.  Asta  e marea lucrare hristică, inclusiv în istorie, inclusiv în viaţa noastră, a fiecăruia. Hristos e prezent și lucrător în istorie. Se mișcă, vine către noi. Intră în noi, în casa sufletului nostru, dacă îi deschidem casa.  Hristos  nu  e  undeva  în  Cer,  ci  vine  cu  Cerul  pe  pământ. 

Știi cum se zice:  Noi facem un pas către Dumnezeu, iar Dumnezeu face nouăzeci și nouă  către noi. E important, și e de subliniat aici, și  pasul  nostru  și  mișcarea  noastră.  Însă,  trebuie  să  știm  că  și Hristos se mișcă către noi.  Chiar  mai mult decât ne  mișcăm noi către El. Sigur, trebuie să facem și noi o mișcare, un gest. Hristos vine în întâmpinarea noastră. Asta e cert. Suntem încredinţaţi de acest act hristic care ne vizează, personal. 

„Iată  cum  omul, unindu-se  tot  mai  mult  cu  Hristos  și făcându-se tot mai asemenea Lui, se realizează pe de o parte tot  mai  mult  ca  om,  asemenea  omului  desăvârșit  care  e Hristos, pe de alta se apropie tot mai mult de Hristos, omul model, însușindu-și curăţia și căldura Duhului. El devine purtător de Hristos, dar, în același timp duhovnicesc.” 

N.: Duhovnicesc devii atunci când ești, de fapt, purtător de Hristos,  în  chip  real,  adeverind  în  tine  Duhul  lui,  ca  lucrare. 

Hristos e Dumnezeu-Omul. Hristos e și modelul omului. Nu avem alte  modele  ale  desăvârșirii  umane,  pentru  că  Hristos  este Omul model la modul unic sau absolut. Prin întâlnirea cu Hristos ca  Model  Viu  ne  prefacem  în  asemănare  cu  El.  De  aceea,  prin Hristos avem acces la Omul model, la cote depline. Nu există un alt om care să treacă peste sau care să fie mai mult decât Hristos. 

Numai în unirea cu Hristos ne facem asemenea Lui. Iar aici, după 

cum  se  vede,  asemănarea  este  subsecventă  unirii.  Asemănarea  e dată  de  această  unire  care  își  pune  amprenta  hristică  în  noi. 

Cu atât mai mult Hristos este prezent și lucrător și în mișcare, în cadrul liturgic, și își pune amprenta Sa în noi. Cu atât mai mult, prin  participare  liturgică  și  prin  cuminecare,  prin  împărtășire euharistică,  unindu-ne  cu  Hristos,  Se  imprimă  în  noi.  El  este prezent,  e  lucrător,  ne  pune  în  mișcare  prin  modelare.  Se  mișcă 

către  noi,  dar  și  vine  în  noi,  chiar  Modelul.  Ne  face  asemenea Chipului  Său.  Unirea  cu  Hristos,  în  chip  euharistic,  produce  un efect de asemănare hristică. Este o prefacere iconică. Despre asta vorbim. 

Nu  trebuie  să  confundăm,  așadar,  asemănarea  cu  imitaţia. 

Asemănarea e dată nu doar de faptul că Hristos e modelul, ci că e un  model  viu,  care  vine  către  noi  și  care  ne  face  –  în  măsura  în care  suntem  purtători  de  Hristos  –  să  fim  în  asemănare  cu  El. 

Și  –  în  măsura  în care suntem purtători de  Hristos –  ne arată că 

suntem oameni duhovnicești în care, în chip real, lucrează Duhul lui  Hristos,  Duhul  Adevărului.  Adică  trebuie  să  fie   și   Hristos,  și lucrător   și   prezent  în noi, nu doar Duhul.  Iar asta este o cale de asemănare  cu  Hristos.  Hristos  e  Modelul,  iar  Duhul  e  cel  care 183 

lucrează după Model, deci Cel care ne modelează în asemănare cu modelul hristic. Duhul e iconarul. Hristos e chipul iconic. 

Cam asta ar fi lucrarea de personalizare și iconizare care se petrece  în chip conștient,  întrucât  ţine de un contact  nemijlocit, de o întâlnire care-și pune amprenta în noi. 

I.M.: În nota 120, din Filocalia VI, Părintele Stăniloae spunea: 

„Sfântul  Simeon  nu  putea  să  nu  sufere  influenţa  timpului său în multe privinţe, care nu ţin propriu-zis de credinţa creștină. 

Făcând  abstracţie  de  ideea  celor  patru  componente  ale  lumii materiale, idee proprie timpului său, el se resimte și de înţelegerea simplistă a acelui timp în privinţa unirii între trup și suflet. Astăzi ne dăm seama de taina cu mult mai complexă a acestei uniri. 

De altfel, însuși Sfântul Simeon dă dovadă că e conștient de dificultatea  problemei  când  adaugă,  pe  de  o  parte,  simţirea  și suflarea  la  cele  patru  componente  ale  trupului,  iar  pe  de  alta, declară  că  prin  ele  se  unește  sufletul  cu  trupul.  Sensibilitatea  și suflarea sunt marea taină a existenţei umane. Aparţin ele materiei? 

Aparţin sufletului? E greu de a le atribui unuia sau altuia în mod separat. În sensibilitate se întâlnesc sufletul și trupul.” 

N.:  Un  con-text  situat  în  text  prin  textura  subiectului. 

Da,  acest  fragment  ar  putea  oferi  o  bună  concluzie,  din perspectiva  orientării  conștiinţei  spre  modalităţi  de  lectură  care nu  pot  trece  peste  amprenta  contextului  de  care  autorul  se resimte,  voit  sau  nevoit.  Dar,  totodată,  poate  isca  și  nevoia  de preocupare atât pentru identificarea influenţelor timpului nostru 

–  ale  „timpului  de  azi”,  deci  –,  cât  și  pentru  evidenţierea  unei antropologii  care  să  ţină  cont  de  astfel  de  influenţe,  contemporane.  Respectiv,  să  găsească  (și)  noi  formule  de  transpunere, uzând de o terminologie actuală, marcată, de pildă, de un lexic în care se regăsește persoana, subiectul, conștiinţa, sinele, sinea, eul, egoul.  Asta  presupune  și  precizarea  unor  corespondenţe  sau echivalenţe,  ori  o  traducere,  în  acești  termeni,  a  celor  clasici: suflet, minte, gândire, raţiune, inimă, simţire etc. 

În plus, în ceea ce privește tema unirii trupului și sufletului, apare  și  provocarea  unui  răspuns  „la  zi”  care  să  poată  oferi  o soluţie  de  rezolvare  a  acestei  problematici  complexe  în  chipul 184 

Conştiinţa – Subiect Apofatic (III) omului.  Unul  dintre  răspunsuri,  de  natură  mistagogică  isihastă, este cel dat deja de Avva Ghelasie de la Frăsinei, prin intermediul antropologiei iconice, care, printre altele, indică și detaliază interfaţa energetic-informaţională ce constituie legătura-unirea dintre suflet și corp. Însă această interfaţă energetic-informaţională trebuie înţeleasă,  în  contextul  chipului  omului  întreg,  prin  distingerea ontologică în raport cu fiinţialitatea (sufletului) care este  deasupra. 

Problematica,  în  rezolvarea  complexităţii  ei,  angajează  și  viziuni antropologice ce trebuie tratate într-o cheie comparativă. 

E  interesant  faptul,  în  raport  de  ce  s-a  vorbit  în  orizont antropologic,  personalist,  că  un  mare  sfânt,  precum  Sfântul Simeon  Noul  Teolog,  trăitor  în  secolul  X,  a  suferit  –  conform Părintelui Stăniloae, în multe privinţe – de influenţa timpului său. 

O influenţă posibilă așadar, nu dintr-o singură privinţă, ci din mai multe privinţe,  inclusiv asupra  „doctrinei antropologice”. E vorba de influenţe în privinţa modului de înţelegere a unirii dintre trup și suflet, și chiar de contagiuni „doctrinare” ce survin din spaţiul filosofic.  Se  referă,  cred,  la  cele  patru  componente  (subtile)  ale lumii  materiale.  Probabil  că  e  vorba  de  pământ,  apă,  foc,  aer. 

Taina  unirii  între  suflet  și  trup  se  arată  a  fi  însă  mai  complexă. 

Trebuie decelată natura și structura sufletului, pentru a avea o mai mare claritate vizavi de această unire-legătură dintre suflet și trup. 

Asta  și pentru  că sufletul, sau  prin  termenul  suflet,  în  raport  cu anumite  doctrine  antropologice,  se  poate  identifica  și  altceva decât este ontologic, în natura sa, și anume fiinţialitate. Deci, nu materie, nu materie subtilă, nu energie! 

Sunt elemente de antropologie, de structură antropologică, care  fără  îndoială  intră  în  discuţie,  inclusiv  într-un  dialog  cu medicinile alternative/ tradiţionale de sorginte spirituală. În acest sens,  complexitatea  corpului  are  nevoie,  de  pildă,  de  detalieri  și aprofundări  prin  introducerea  în  discuţie  și  a  bioenergeticii subtile, a circuitelor și traseelor energetico-informaţionale. 

Dar,  din  text,  nu  putem  să  nu  remarcăm  că  Părintele Stăniloae  semnalează  faptul  că,  la  un  mare  sfânt  –  chiar  la  un minunat  văzător  al  dumnezeieștii  Lumini  Necreate  –  putem  să 

dăm de aspecte antropologice care  nu erau suficient  lămurite,  în 185 

acea  epocă.  Ne  aflăm  în  secolul  X.  Astăzi,  în  schimb,  trebuie valorificată  tușa  antropologică  limpede  a  Părintelui  Ghelasie. 

Asta, întrucât, în sec. XX, e vremea, se pare, apariţiei unei antropologii mult mai elaborate, pe măsura complexităţii structurale a chipului omului. 

Isihastul  de  la  Frăsinei  a  înţeles  și  nevoia  precizării  unei antropologii  creștine,  autentice,  sau  revelaţionale,  prin  chipul hristic, care poate să se decanteze de anumite  influenţe ale unui timp  trecut:  să  zicem,  de  anumite  aspecte  parvenite  prin  și  din filosofia  greacă...  sau  chiar  și  de  reverberaţiile  acesteia  în  istoria recentă.  Asta,  apropo  de  ce  vorbeam,  ne  poate  oferi  claritatea experienţei mistice. O acurateţe a trăirii, a participării, a relaţiei și întâlnirii  cu  Dumnezeu,  ce  are  în  chip  limpede  viziunea  asupra ceea  ce  este  într-adevăr  chipului  omului.  Însă,  în  textul  propus, vedem o ţintire axată pe problematica unirii dintre suflet și trup. 

La  Părintele  Ghelasie,  sufletul  fiind  fiinţialitate,  unirea dintre  suflet  și  trup  se  face  prin  intermediul  energiilor.  Acestea reprezintă interfaţa. Energiile sunt (și) o sensibilitate, într-un fel. 

Există  o  sensibilitate  energetică  subtilă,  care  simte  energetic contactul  cu  alte  energii.  Energiile  subtile  ale  unui  corp  se  simt prin  intermediul energiilor subtile ale altui corp, prin conștienţa acestor energii. Nimic nou. Asemănătorul se cunoaște de către și prin  asemănător.  În  limbajul  curent  –  nu  pot  să  zic  din  spatele blocului, pentru că nu prea se mai stă în spatele  blocului –, ar fi vibe-ul, după cum îl numește proletariatul digital. Există simţirea unor  vibraţii.  Sau,  sunt  energii  cu  care  intri  în  contact,  care  se experiază.  Nu  trebuie să conchizi de aici că  totul e energie. Asta nu  înseamnă  că  energiile  sunt  sufletul  însuși,  și  nici  că  înţelegi, doar  prin  acest   vibe,  ce  înseamnă  legătura  dintre  suflet  și  corp. 

Nu  reiau,  căci  despre  asta  am  discutat.  Mă  refer  la  traseele  din posibile labirinturi, care pot fi și de natură energetică. Labirinturi energetice, așadar. 

Insist pe a remarca faptul că pot exista astfel de influenţe ale spiritului  timpului  chiar  și  asupra  unui  sfânt  mare,  cu  o  trăire-experienţă  efectivă  a  vederii  luminii  dumnezeiești.  Și,  cu  toate acestea, iată că se poate resimţi, și cineva ca Sf. Simeon Noul Teolog, 186 

unire dintre suflet și trup.  Cumva, e ceea ce am  încercat să reliefăm, direct sau indirect, în aceste convorbiri, dar folosindu-ne, în mare, de alţi termeni. Ne-am legat de conștiinţă (apropo de limbaj și  de  înţelegerea  antropologică  contemporană),  încercând  să 

mutăm  prioritar  accentul  pe  subiect,  pe  conștiinţă,  pe  relaţia sinelui  cu  sinea.  Sens  în  care  s-a  putut  observa  faptul  că  și prezenţa,  nu  numai  în  termeni  de  simţire,  de  exemplu,  poate  fi expusă.  Sau  de,  eu  știu,  de  supra-simţire.  În  sfârșit...  tot  ce  s-a comentat... și s-a dorit a fi, cât de cât, și explicat... 

Observăm astfel că există și aici, în cazul antropologiei, un traseu  al  Tradiţiei  care  așteaptă  decantările  sale  de  anumite influenţe. Iată, pe de altă parte, că unele aspecte antropologice – 

la  o  anumită  vreme,  într-un  anumit  timp,  marcat  de  un  anumit spirit – nu au fost suficient lămurite. Iată că sunt detalii care survin doctrinar prin contagiune, oferind modelului antropologic anumite conotaţii. Poate nu era prioritară în epocă, în sec. X, acea detaliere. 

Și  cu  siguranţă  nu  era.  Se  punea  altfel  accentul  spiritual. 

Se  urmărea  mai  mult  ce  venea  de  la  Dumnezeu,  lucrarea  Sa, Prezenţa  Sa  în  Lumină.  Relaţia  dintre  suflet  și  corp  se  înţelegea mai degrabă în siajul filosofiei grecești. Se sublinia aspectul moral sau  al  lucrării  virtuţilor.  Era  mai  puţin  pus  accentul  pe  tipul  de prezenţă  și  pe  modul  de  conștientizare  a  componentelor  antropologice, pe evidenţa  lor  în chip relaţional, participativ, dialogal. 

Era o altfel de orientare a accentului. 

Și aici, cumva, încheie:  în sensibilitate se întâlnesc sufletul și trupul. 

Poate fi înţeleasă ca o unică sensibilitate în dublă deschidere: și  o  sensiblitate  a  trupului,  și  o  supra-sensibilitate  a  sufletului. 

Dar  ideea  e  cum  se  citesc  aceste  sensibilităţi  și,  cumva,  care e  natura  lor  în  raport  de  modelul  antropologic,  oferit  la  pachet cu  o  viziune  care  poate  să  le  devoaleze  în  complexitatea  lor. 

Această relaţie, această unire dintre trup și suflet, poate fi văzută, 187 

iată, ca integrare... prin chipul sensibilităţii... Am vorbit și despre recâștigarea dimensiunii sufletului ca un chip al totalităţii participative, dar și despre o răscumpărare a trupului, în sensul re-facerii unei  integralităţi,  pentru  că  omul  întreg  este  suflet  și  trup. 

E nevoie să se realizeze această unire care ne descoperă un chip al omului deplin. 

Asta  apropo  de  detalii,  și  cu  asta  închidem.  Aici  e  și  riscul unei  neînţelegeri  a  celor  care  vin  la subraţ  cu  dosarul  ternarului antic:  corp-soma,  psyche,  pneuma, dar care nu știu să-l toarne în formă  dihotomică.  Însă,  e  foarte  important  modul  cum  pui ternarul  în  ecuaţie  dihotomică.  Contează  cum  te  încadrezi  în raport  de  această  unire  dintre  suflet  și  trup.  Unde  poziţionezi pneuma,  psyche  și   soma?  Vorbim  de   corp,  psihic  și   duh,  ca  să 

traduc, da? Sau  suflet zic unii, în loc de  psihic sau  psyche. E foarte important cum  le strecori.  Ce  trece și ce rămâne,  trebuie să vezi. 

Trebuie  să  lecturezi  corespondenţele.  Dacă  psihicul  nu  e  sinele (energetic), și crezi că ar fi sinea, în sensul de suflet (fiinţialitate), ajungi la confuzii experienţiale. 

Nu  ne  legăm,  neapărat,  de  termeni  și  numiri.  Nu  facem filosofia  limbajului.  Nici  teoria  chibritului.  Însă  e  nevoie  să 

identificăm  realităţile  la  care  trimit  acești  termeni  în  fiecare context. Cu realitatea nu e de joacă. Trebuie să decelăm realităţile prin care se desfășoară  traseele experienţiale. Prin urmare, nu poţi să  nu-ţi  pui  niște  întrebări.  Care  e  mintea,  care  e  inima,  care  e simţirea, care e înţelegerea...? Unde sunt gândurile, care e cugetarea, ce  e  „simţirea  mai  presus  de  simţire”...?  Ce  e  ceea  ce  transcende gândurile...?  Unde  e,  în  realitate,  conștiinţa  nemuririi sufletului, cea dincolo de cugetarea pe  marginea celor  limitate?  În sfârșit, o serie  întreagă  de  interogări  care  te  cheamă  să  operezi  niște identificări în raport de propria structură antropologică, pentru a te recunoaște... pentru a vedea limpede în ce constă implicarea și participarea  ta  în  această  întâlnire  de  natură  mistică,  specifică 

isihasmului... 

I.M.: Mulţumesc! 

